
1 skyrius 


DISKUSIJA APIE BIHEIVIORIZMĄ 


Atrodo, kad psichologija, kaip ir kiti mokslai, turi tą patį atskaitos tašką 
— pasaulį, kurį suvokiame paprastai ir nekritiškai. Labiau pažindami 
pasaulį šį paprastumą tikriausiai prarasime. Iškils klausimų, kurių iš 
pradžių visiškai nepastebėjome. Jiems spręsti galbūt prireiks sukurti 
savokų, mažai susijusių su tiesioginiu pirminiu patyrimu. Ir vis dėlto bet 
kokia plėtotė turi prasidėti nuo paprasto pasaulio vaizdinio. Tokia pradžia 
būtina, nes kito pagrindo rastis mokslui nėra. Man, kaip ir daugeliui kitų 
žmonių, šią akimirką tą paprastą vaizdinį sudaro tamsių miškų apsuptas 
mėlynas ežeras, didelis pilkas sunkus ir šaltas akmuo, ant kurio sėdžiu, 
popierius, ant kurio rašau, vos judinančio medžių lapus švelnaus vėjo 
šiurenimas, aitrus laivų ir žuvų kvapas. Šiame pasaulyje yra ir dar kai 
kas: dabar kažkodėl prisimenu, nors jis anaiptol nesusilieja su dabarties 
mėlynu ežeru, kitą šviesiai melsvą ežerą, kuriuo prieš kelerius metus 
gėrėjausi nuo kranto Ilinojuje. Kai esu vienas, dažnai kyla tūkstančiai 
tokių vaizdinių. Bet tai dar ne viskas šiame pasaulyje: štai yra mano 
ranka ir pirštai, kurie lengvai slysta popieriumi. Liovęsis rašyti ir dar 
kartą apsidairęs pajuntu, kad esu sveikas ir energingas. Tačiau jau po 
akimirkos pajaučiu tarsi neaiškią slegiančią įtampą, kuri virsta nuojauta, 
jog manęs ieško, — prižadėjau šį rankraštį parengti per keletą mėnesių. 
Dauguma žmonių nuolat gyvena tokiame pasaulyje kaip šis. Jiems 
šis pasaulis yra tikrasis ir vargu ar kada kils klausimų dėl esminių jo 
savybių. Ežerą galbūt pakeis gatvių grūstis, o mano akmenį — sedano 
sėdynė, Mičigano ežero vaizdinį išstums iš atminties kokie nors rimti 
verslo sandorių žodžiai, o slegiančią įtampa kels ne knygos rašymas, bet 
mokesčiai. Jei žmogus pasaulį priima už gryną pinigą, - o mes visi taip 
darom, kol natūralios nuostatos neiškreipia mokslas, — šie skirtumai 
nesvarbūs. Be abejo, klausimų kyla net labiausiai nekritiškiems šio tie- 
siogiai patiriamo pasaulio piliečiams, tačiau dažniausiai tie klausimai 

būna ne apie esmę, o labiau praktinio arba emocinio pobūdžio ir tereiškia, 
kad šį pasaulį priimdami kaip savaime suprantamą nežinome, kaip elgtis 
jo dalyje, kurią suvokiame kaip savo dabarties situaciją. 

Prieš šimtmečius įvairūs mokslai, daugiausia fizika ir biologija, pra- 
dėjo griauti naivų pasitikėjimą, su kuriuo Žmonės žvelgė į šį pasaulį 
kaip į tikrovę.“ Nors šimtai milijonų žmonių dėl to visiškai nesuka sau 
galvos, mokslininkui pasaulis atrodo kupinas beveik nesuderinamų sa- 
vybių. Laimė, už šio pasaulio jam pavyko atrasti kitą, kurio savybės 
visiškai skiriasi nuo paprastų Žmonių pasaulio ir tikrai neatrodo tokios 
prieštaringos. Taigi nenuostabu, kad dabar, kai psichologija tik pradeda 
virsti mokslu, kai kurie jos energingiausi tyrinėtojai nori iš karto ją nu- 
kreipti gamtos mokslų linkme. Iš tikro, jei mokslininkai nustatė, kad 
paprastas pasaulis neprieinamas jų metodui, kokios didesnės sėkmės 
begalime tikėtis mes, psichologai? Kadangi fizikai jau atliko didžiulį šuolį 
nuo tiesioginio, bet painaus patyrimo pasaulio į aiškios bei griežtos tikro- 
vės pasaulį, atrodytų, kad ir psichologams būtų išmintinga pasinaudoti 
šiuo nuostabiu mokslo istorijos įvykiu ir psichologijos tyrimus pradėti 
remiantis tuo pačiu tvirtu pagrindu. 

Keli žodžiai apie mokslo kritikos istoriją padės geriau apibrėžti tai, 
ko psichologija rengiasi atsisakyti ir ką žada pasirinkti kaip tinkamesnį 
tyrimo objektą. Paprastas mūsų patyrimas — tai pirmiausia daiktai, jų 
savybės ir pokyčiai, egzistuojantys ir vykstantys nepriklausomai nuo 
mūsų. Daiktams neturi reikšmės, ar mes juos matome, lytime, girdime, 
ar ne. Kai mūsų nėra arba esame užsiėmę kitais reikalais, daiktai išlieka 
tokie patys, kaip ir tada, kai skyrėme jiems visą dėmesį. Taigi žmogus 
žengė didelį žingsnį pradėdamas kelti klausimus apie matymo, lytėjimo 
ir girdėjimo esmę. O paaiškėjus, kad spalvos, garsai, kvapai ir visa kita 
tėra aplinkos poveikio jam rezultatas, įvyko tikra revoliucija. Vis dėlto 
aplinka toliau egzistuoja pirminėmis savo ypatybėmis ir išlieka „tikruoju 
pasauliu“. Antrines kokybes atmetus kaip grynai subjektyvius dėmenis, 
atrodė, kad pirminės kokybės lieka kaip tiesioginė tikrovės ypatybė. 
Tačiau galiausiai paaiškėjo, kad pirminės paprasto realizmo kokybės 

yra ne mažiau subjektyvios už antrines: daiktų formą, svorį ir judėjimą 
reikėtų aiškinti lygiai taip pat, kaip spalvas ir garsus. Šios ypatybės irgi 
priklauso nuo jas patiriančio organizmo ir tėra galutiniai to organizmo 
vidaus procesų rezultatai. 

Tad kas lieka? Atsakymas štai toks: nė vienas betarpiško patyrimo 
tarpsnis negali būti laikomas tikrojo pasaulio dalimi. Jei ir pirminės, 1r 
antrinės patinamo pasaulio ypatybės atsiranda dėl aplinkos poveikio 
organizmui, tai ši aplinka nebegali būti tapatinama su žmogaus patiriama 
aplinka. Jo patiriama aplinka tokio poveikio rezultatas, taigi negali būti 
laikoma poveikio šaltiniu. Štai kodėl mokslas turėjo sukurti objektyvų ir 
nepriklausomą fizinių daiktų, fizinės erdvės, fizinio laiko ir fizinio judė- 
jimo pasaulį ir tvirtinti, kad šis pasaulis jokiu būdu nepatiriamas tiesiogiai. 

Čia reikėtų pažymėti, kad lygiai taip pat galima samprotauti ir apie 
organizmą. Viena vertus, savo kūną jutimiškai patiriame kaip tam tikrą 
objektą. Kita vertus, šį konkretų jutiminį patyrimą sukelia fiziniai įvykiai 
fiziniame objekte, kurį vadiname savo organizmu. Tiesiogiai kūnas mums 
prieinamas tik kaip jutiminio patyrimo dalis. Apie organizmą, kaip ir 
apie kitus fizinius daiktus, sužinome tik darydami išvadas ir aiškindami. 
Į fizinių objektų poveikį mano organizmas reaguoja procesais, kuriančiais 
aplink mane jutiminį pasaulį. Kiti organizme vykstantys procesai virsta 
jutiminiu objektu, kurį vadinu savo kūnu. Tolesni procesai atsakingi už 
mano vidinį patyrimą, už alkio ir nuovargio pojūtį, už tokias emocijas 
kaip baimė, viltis ir t. t. 

Nėra reikalo svarstyti, kaip vis dėlto fizikas gali tyrinėti mokslo pa- 
saulį, kurio betarpiškai nepatiria. Stulbinama šio būdo sėkme niekas 
neabejoja. Paprasto žmogaus pasaulis yra painokas, ir kaskart kritiškai 
aptariant šio pasaulio ypatybes, atsiskleidžia jo subjektyvumas. Fiziko 
pasaulyje netoleruojama nei painiava, nei prieštaravimai. Nors spartūs 
šiuolaikinės fizikos teorijos pokyčiai mus šiek tiek stebina, tačiau vis 
dėlto suprantame, kad dauguma šių pokyčių — tai pažanga. Atrodo, kad 
galiausiai visi svarbūs fizinio pasaulio faktai bus įtraukti į aiškią ir vientisą 
žinių sistemą. 

Tačiau grįžkime prie psichologijos. Kurį laiką ši disciplina buvo moks- 
lu apie tiesioginį patyrimą, apie jo išorines ir vidines puses - kaip fizinių 
daiktų ir reiškinių priešingybę. Aprašydamas tiesioginį patyrimą psicho- 
logas tikėjosi ne tik metodiškai ištirti visą jo įvairovę, bet ir gauti nemaža 
informacijos apie funkcinius šių faktų ryšius. Jis netgi tikėjosi sufor- 
muluoti dėsnius, kuriems paklūsta patyrimo srautas. 

Tokią psichologijos sampratą smarkiai kritikuoja biheiviorizmo mo- 
kykla, kurios atstovai nepritaria nei senosios psichologijos tyrimo objektui, 
nei tikslui. Anot biheivioristo, niekam nepavyko pateikti įtikinamos tie- 
sioginio patyrimo apžvalgos, o pastangos apibūdinti įvairių jo atmainų 
savitarpio ryšius ar išsakyti vadinamojo „psichinio gyvenimo dėsnius“ 
irgi buvo bevaisės. Matyt, teigia biheivioristas, tiesioginio patyrimo moks- 
lo, turinčio aiškius metodus ir pateikiančio patikimus rezultatus, nėra. 
Begalinės diskusijos antraeiliais ir tik labai retai esminiais klausimais 
negali būti pripažįstamos kaip lygiavertis pakaitas, juolab kad patyrimo 
faktus, kurie visų Žmonių turėtų būti vienodi, įvairūs autoriai apibūdina 
visiškai skirtingai. Štai, pavyzdžiui, vaizdiniai. Vienas psichologas teigia 
esant gausybę vaizdinių ir dauguma jų esą beveik tokie pat ryškūs ir 
konkretūs kaip suvokiniai. Kiti tvirtina mums, kad jų tiesioginėje patirtyje 
vaizdinių nėra ir kad pirmąjį tikriausiai suklaidino žodžiai ar kiti moto- 
riniai reiškiniai, susiję su objektais, kurie iš tikro nepatiriami. Jei intro- 
spekcija negali duoti aiškesnio atsakymo net tokiu paprastu atveju, tai 
ko verta tikėtis sprendžiant svarbesnius klausimus, susijusius su didesniais 
vidiniais sunkumais? Tiesą sakant, susidaro įspūdis, kad net introspekcijos 
šalininkai nelabai pasitiki savo metodu. Jie, matyt, susitarė kiek įmanoma 
rečiau imtis sudėtingų klausimų ir dažniausiai tyrinėti įvairius pojūčių 
atspalvius, kurie niekam, išskyrus introspekcionistą, neįdomūs. Jei tiesio- 
ginio patyrimo mokslą galima išplėtoti vien aprašinėjant, visiškai supran- 
tamas lūkestis, kad taip tvirtinantieji iš karto turėtų imtis aprašinėti svar- 
biausius savo objekto faktus. Tačiau šie kažkodėl baikščiai laikosi įsikibę 
Jo pakraščio. Praėjo nemaža laiko, kol europiečiai pagaliau pradėjo šaipy- 
tis iš nuobodžių psichologijos diskusijų dėl smulkmenų. /š tikro juokinga, 

kai, pavyzdžiui, kalbant apie paprastą lyginimą kaip psichologinį atvejį, 
šimtai puslapių skiriama smulkiems potyriams aprašyti ir visiškai nenagr- 
nėjama lyginimo kilmė ir tikslumas. Net keblioje padėtyje atsidūręs moks- 
las gali būti labai įdomus. Tačiau ši psichologijos versija ne tik patyrė 
visišką nesėkmę, bet ir tapo nuobodi tiems, kuriems šis mokslas nėra 
profesija. 

Biheivioristas dar mėgsta pridurti, kad atkaklus introspekcijos, kaip 
vienintelio tinkamo metodo, piršimas labai susijęs su filosofiniu šališkumu. 
Nepaisant to, ar mes šį faktą įsisąmoniname, ar ne, tiesioginio patyrimo — 
kitaip negu fizikos pasaulio - samprata aiškiai susijusi su tokiomis sąvo- 
komis kaip psichika ir siela. Tiesioginio patyrimo sąvokoje glūdi slapta 
užuomina apie tokią psichinės medžiagos veiklą, kuriai fizikos ir biolo- 
gijos dėsniai netaikomi. Todėl šios sąvokos reikšmė nesunkiai paslėpė 
daugybę religinės ar metafizinės kilmės prietarų. Vaikystėje psichologas 
labai daug girdėjo apie sielą ir stebuklingas jos galias. Iki šiol visa tai 
išlieka jo teiginiuose apie tiesioginį patyrimą ir paverčia introspekciją 
tikru viduramžių tamsos gynimu. 

Jei šis argumentas introspekcijos nenaudai būtų vienintelis, intro- 
spekcionistas turbūt atsikirstų, kad tai — ne tiesioginio patyrimo aprašymo 
kritika, o daugiau įspėjimas apie tam tikrą pavojų, kurį galbūt ne visi 
1ntrospekcionistai gerai suvokia. Siūlomas vaistas — ugdyti didesnę psicho- 
logijos specialistų savikritiką ir kruopščiai šalinti visus religinius bei 
filosofinius interesus. Šios priemonės taip pat padėtų šiek tiek nuraminti 
griežtą biheivioristą. 

Deja, biheivioristas turi ir daugiau priežasčių nesutikti, kad tiesioginis 
patyrimas gali būti mokslinio tyrimo sritis. Visų pirma introspekcijai, 
kaip metodui, trūksta pagrindinio fizikos darbų metodologinio pranašumo 
— stebėtojo padėties už stebimos sistemos. Ir introspekcija, ir introspekcijos 
objektai yra tos pačios sistemos faktai, todėl tikimybė, kad jie vienas 
kito nesuardys, labai menka. Kaip pavyzdį galima pateikti bet kokį mėgi- 
nimą introspekcija tyrinėti liūdesį ar džiaugsmą. Stengiantis deramai 
susitelkti šie potyriai nelieka nepakitę. Kol asmuo, kuris liūdi ar džiaugiasi, 
nusiteikia introspekcijai, jie dažniausiai išnyksta. 

Net jei ir šitą kliūtį pavyktų įveikti, introspekcijos metodas, biheivio- 
risto nuomone, vis tiek būtų niekam tikęs, nes yra tiesiog apgailėtinai ir 
neišvengiamai subjektyvus. Kokia pagrindinė objektyvaus teiginio, api- 
bendrinančio mokslinio stebėjimo rezultatus, ypatybė? Ta, kad visiems, 
kurie domisi šiuo teiginiu, jo prasmė tampa visiškai aiški. Todėl reikia 
tiksliai apibrėžti mūsų vartojamus terminus. Cheminio elemento atominis 
svoris arba atominis numeris apibrėžtas aiškiai, taip pat morfologinių 
struktūrų analogija ir homologija. Nėra fiziko ar biologo, kuris nežinotų 
tikslios šių žodžių prasmės. Bet paklausykit psichologo, kuris kalba, 
tarkime, apie periferinei regai būdingą neryškumą. Kokia aiški prasmė 
gali būti perteikiama šiuo žodžiu, jeigu jis nėra tiksliai apibrėžtas? Deja, 
atrodo, kad tiksliai apibrėžti galutinius tiesioginio patyrimo duomenis 
įmanoma labai retai. Jei psichologo paprašytume apibrėžti neryškumą, 
jis tikriausiai pavartotų kokį nors kitą neiginį, pavyzdžiui, ,,„nepakankamas 
ryškumas“. Tačiau tai mums nedaug padėtų, juk tada turėtume klausti, 
ką jis vadina „ryškumu““. Jis galbūt atsakytų, kad didelis ryškumas - tai 
įprasta tvarkingo regos lauko centrinės dalies savybė. Tačiau regos laukui 
gali būti būdinga ne viena įprasta savybė, o psichologo pseudoapibrėžime 
nenurodoma differentia specifica?" Ką jau kalbėti apie žodį „tvarkingas“, 
kurį reikia apibrėžti lygiai kaip ir „neryškumą“ ar „ryškumą“. Šiaip ar 
taip, šiame pavyzdyje — kaip ir kitais tiesioginio patyrimo atvejais, kai 
neįmanoma pateikti tikslaus apibrėžimo, - psichologas teturėjo vienintelę 
išeitį, kuria ir pasinaudojo: jis tenurodė tam tikrą kryptį. Negalėdamas 
apibrėžti kokio nors termino, žmogus gali užsiminti apie aplinkybes, 
kuriomis tyrinėjamą dalyką įmanu patirti. Jei kiti supranta žodžius, kuriais 
tos aplinkybės apibūdinamos, tai neapibrėžtą terminą gali priskirti tam 
savo patyrimo tarpsniui, kurį šis terminas iš tikro ir turėjo apibūdinti. 
Tačiau koks šis būdas nevykęs ir neaiškus, palyginti su elegantiškais 
tiksliųjų mokslų apibrėžimais! 

Vis dėlto mes darome prielaidą, kad vienodomis sąlygomis žmogus, 
kuris negali žinoti daugiau nei savo patyrimą, visada ras jame tokių pačių 
ypatybių, objektų ir reiškinių, kokių kitas žmogus randa savame. Du 

fizikai kažkaip sugeba teigti tą patį, pavyzdžiui, vienodai nuskaityti to 
paties aparato ar skalės rodmenis. Tačiau tiesioginio patyrimo atveju du 
žmonės visada turi du skirtingų potyrių faktus. Ar galime tarti, kad tam 
tikromis sąlygomis galutiniai kelių žmonių patyrimo duomenys sutampa? 
Deja, mes niekada nesužinosime, ar ši prielaida teisinga, ar ne. Viena 
vertus, spalvinis aklumas ir panašūs reiškiniai įtikinamai rodo, kad vi- 
suotinio sutapimo tikrai nėra. Kita vertus, sutapimo negalime įrodyti net 
tada, kai gauname vienodus visų įmanomų testų rezultatus, pavyzdžiui, 
visiškai vienodas žodines ataskaitas. Galbūt ir vienas, ir kitas Žmogus 
sakys, kad spalva yra „raudona“. Tačiau iš to mes tesužinome, kad tada, 
kai antrasis sako matąs „raudoną“, pirmasis irgi mato kažkokią stabilią 
spalvą. Mes nežinome, ar pastarojo „raudona“ yra lygiai tokia pati kaip 
antrojo. Ir mums nė kiek nepadės net tai, kad spalva, kurią jie vadina 
„raudona“, ir vienam, ir kitam turi jaudinantį pobūdį. Juk sąvoką „jau- 
dinanti“ jie taip pat gali vartoti skirtinga prasme ir patirti visai skirtingus 
potyrius, nors vadinti juos vienodai. 

Tai kraštutinis subjektyvumas. Jei kiekvieno žmogaus tiesioginis paty- 
rimas unikalūs 1r niekada nesutaps su kitų Žmonių, tai šis patyrimas — 
asmeninis žmogaus reikalas ir jo pagrindu negalima išplėtoti jokio visuo- 
tinio mokslo. Iš tikrųjų, jei iš vieno žmogaus tiesioginio patyrimo tik tiek 
mažai įmanu sužinoti apie panašius kitų Žmonių potyrius, tai galima 
žengti dar toliau ir paklausti: ar mūsų geriausi draugai apskritai ką nors 
tiesiogiai patiria? Viskas, ką matome ar girdime su jais kalbėdamiesi, 
yra mūsų pačių patyrimo dalis. Tai, ką patiriame, tarkime, kaip jų balsą, 
visų pirma yra fizinių procesų, vykstančių jų burnos ir gerklės raumenyse, 
rezultatas. Šie fiziniai procesai turi būti suprantami grynai fizikos ir 
fiziologijos požiūriu. Jei taip, iš kur Žinoti, ar šiuos draugų organizmo 
procesus lydi koks nors tiesioginis patyrimas? 

Biheivioristas tikriausiai tvirtintų neneigiąs tam tikro senųjų iki jo 
laikų gyvavusių psichologijos pavidalų indėlio į šio mokslo pažangą. 
Tačiau taip pat pridurtų, kad vertinant šiuos laimėjimus dabarties požiūriu 
nesunku pastebėti vieną paprastą faktą: beveik visi jie — ne introspekcijos 

ir aprašymo, o objektyvaus eksperimentavimo indėlis. Šio žodžio prasmė 
psichologijoje tokia pat aiški kaip ir gamtos moksluose. Užuot pakvietę 
tiriamąjį stebėti ir aprašyti tiesioginį patyrimą, sukuriame situaciją, kurios 
sąlygos aiškiai apibrėžtos ir į kurias jis vienaip ar kitaip reaguoja. Tiria- 
mojo atsakus galime stebėti bei matuoti, ir mums visai nebūtina, kad jis 
apibūdintų savo potyrius. Šitaip buvo atrastas Weberio dėsnis. Taikyda- 
mas būtent tokį eksperimentą Fechner psichologiją pavertė eksperimenti- 
niu mokslu. Eksperimentuojant ir beveik visiškai apsieinant be introspekci- 
jos buvo tyrinėjama atmintis ir įgūdžių susidarymas. Šiuo būdu Binet ir 
Simon pirmieji išmatavo intelektą. Dabar net introspekcionistas spalvas 
ir atspalvius, malonumą ir norus aprašinėja tik tol, kol atranda metodą, 
kuriuo aprašymą pakeičia objektyviu matavimu. Be to, vienas introspek- 
cionistas kito kolegos introspekcionisto aprašymą pripažįsta tik tuomet, 
kai pastarasis savo aprašymą sugeba patvirtinti objektyvesniais duome- 
nimis. Tuomet kokia apskritai tiesioginio patyrimo ir aprašymo nauda? 

Iš šios kritikos ne visi biheivioristai daro vienodas išvadas apie patį 
tiesioginį patyrimą. Tiesa, beveik visi sutinka, kad tiesioginis patyrimas, 
kaip asmeninis kiekvieno individo reikalas, kitų objektyviam, taigi ir 
moksliniam, stebėjimui yra neprieinami, todėl negali būti mokslinio domė- 
jimosi objektas. Tik keli šios mokyklos atstovai išdrįso apskritai paneigti 
tiesioginio patyrimo egzistavimą. Šie konkretūs žmonės, matyt, negali 
pakęsti pačios sąvokos. Tačiau tokie nedideli nuomonių skirtumai iš esmės 
nėra labai svarbūs. Mat metodo klausimu visų biheivioristų nuomonė 
vienodai neigiama ir teigiama. Šia prasme jų programa - tai tiesiog 
pirmiau minėto argumento pasekmė. Objektyvus eksperimentavimas padė- 
jo psichologui patyliukais atsistoti ant tvirto mokslinio pagrindo. Vieninte- 
lė jo silpnybė ta, kad iki šiol jis nevisiškai supranta esminį skirtumą tarp 
tikslių metodų ir tiktai subjektyvaus užčiuopimo. Fizikai ir chemikai 
stengiasi išsiaiškinti, kaip sistema, kurią jie tyrinėja, reaguos į tam tikras 
sąlygas, kaip keisis reakcija keičiantis toms sąlygoms. Į abu klausimus 
atsakoma objektyviai stebint ir matuojant. Lygiai tokia pati tyrimo schema 
taikytina ir psichologijoje: tam tikras subjektas (vaikas, suaugusysis, 

vyras, moteris ar gyvūnas) pasirenkamas kaip sistema, kuri bus tiriama. 
Sukuriamos ir objektyviai kontroliuojamos tam tikros sąlygos, iš kurių 
svarbiausia yra išorinis dirginimas. Paskui registruojama arba matuojama 
tiriamojo reakcija — lygiai taip pat, kaip matuojama fizikos ir chemijos 
sistemų reakcija. 

Taigi vienintelis dalykas, kurį dabar psichologams reikia pripažinti, 
yra faktas, kad tik šis metodas gali būti naudingas bet kokiam rimtam 
tikslui. Elgesys, t. y. gyvų sistemų reakcija į aplinkos veiksnius, - tai 
vienintelis galimas mokslinės psichologijos tyrimo objektas. O elgesys 
jokiu būdu neapima tiesioginio patyrimo. Ateityje eksperimentiniais dar- 
bais visiškai objektyviai bus tiriamos net sudėtingiausios elgesi0 formos. 
Juk eksperimento metu tiesioginis patyrimas niekada nepasireiškia“. Kai 
kurie šia tiesa abejoja dėl to, kad daugeliui eksperimentų gana svarbios 
yra kalbinės reakcijos. Jei pats eksperimentatorius mėgaujasi tuo, ką jis 
vadina tiesioginiu patyrimu, ir jei šis patyrimas apima daug susijusių su 
žodžiais dalykų, jis bus linkęs tirhamojo žodžius suprasti kaip ženklus, 
kad šis asmuo irgi patiria panašius potyrius. Nepaisant to, tie žodžiai 
turi būti laikomi tiriamojo atsakais. Taigi jie yra visiškai objektyvūs 
fiziniai faktai, kuriuos sukelia tam tikri procesai tiriamojo gerklose ir 
burnoje. Nors eksperimentatorius žino, kad, prieš tam tikriems raumenims 
kuriant žodžius kaip garso bangų virtinę, vyksta ir kiti objektyvūs pro- 
cesai, pavyzdžiui, inervacija, jam būtų išmintinga toliau nesigilinti. Mūsų 
analizė rodo, kad jis niekada nežinos, ar šiuos procesus lydi koks nors 
tiesioginis patyrimas. Ko gero, taikant psichologinį eksperimentavimą 
reikėtų stengtis kuo rečiau naudoti kalbines reakcijas — tol, kol galiausiai 
atsikratysime pavojaus sieti kalbą su tiesioginiu patyrimu, ir introspekcija 
išnyks iš psichologijos kaip mokslo. 

Be abejo, ne visas tiriamojo reakcijas vienodai lengva objektyviai 
stebėti. Kartais net stiprus dirginimas nepaskatins aikštaus elgesio, kurį 
išoriškai būtų įmanu registruoti turimais metodais. Tačiau daugumoje 
Šių atvejų labai vertingos informacijos galėtų suteikti fiziologai, tyrinėję 
autonominės nervų sistemos dalies funkcijas ir atitinkamas svarbiausių 

vidaus organų, įskaitant endokrininių liaukų, reakcijas. Vienas iš pagrin- 
dinių psichologijos uždavinių būtų išplėtoti ir pritaikyti esamus metodus 
taip, kad registruoti tokias visceralines reakcijas būtų gana lengva. Šiuo 
metu taip pat galime pagrįstai tarti, kad tai, ką introspekcionistas vadina 
„mąstymu“, iš tiesų sudaryta iš raumenų, susijusių su žodinėmis reakci- 
jomis, nežymių inervacijų. 

Tikiuosi, kad man pavyko nešališkai išdėstyti vyraujančias bihei- 
vioristų nuomones. Jau vien todėl, kad keletu atžvilgių joms pritariu ir 
nelabai žaviuosi čia kritikuota introspekcija. Daugelis šiuolaikinės intro- 
spekcijos tyrimų atrodo išties nevaisingi. Nepaisant didelių užmojų, intro- 
spekcija vis dėlto nukreipia mokslo dėmesį nuo neatidėliotinų klausimų. 
Vėliau aptarsime, ar taip atsitinka dėl introspekcijos savybių, ar dėl klaidų, 
kurias introspekcionistai daro ypač dažnai. 

Šiuo metu mums reikia išspręsti lengvesnį uždavinį. Biheivioristas 
teigia, kad gamtos mokslų metodais tiriama objektyvi tikrovė, o tiesioginio 
patyrimo introspekcija — jei tik toks dalykas egzistuoja — tyrinėja kažką 
visiškai subjektyvaus. Ar tai tiesa? Ar tikrai tik dėl šios priežasties gamtos 
mokslai jau pelnė pasaulinį pripažinimą, o psichologija tebėra embriono 
stadijos? Negaliu su tuo sutikti. Man atrodo, kad besaikis žavėjimasis 
tikslumu visiškai suklaidino biheivioristus 1r jie bergždžiai eikvoja energiją 
priešindamiesi bet kokiam tiesioginio patyrimo naudojimui. Juk kad ir 
kas būtų nutikę mūsų įžvalgiųjų biheivioristų vaikystėje, apie save galiu 
papasakoti tik tai, kas grąžina mus į išeities tašką. 

Vaikystėje viską patirdavau tiesiogiai ir nė neįsivaizduodavau, kad 
už mano patyrimo egzistuoja kitas, fizinis pasaulis. Žinoma, tuo metu aš 
dar nežinojau termino „tiesioginis patyrimas“. Jis man neturėjo reikšmės 
iki nepažinau fizikos pasaulio, kuris tuomet tapo ankstesniojo priešprieša. 
Pirminiame mano pasaulyje nesuskaičiuojama patyrimo įvaira atrodė 
visiškai objektyvi, t. y. egzistuojanti arba atsirandanti nepriklausomai ir 
išoriškai. Kiti potyriai priklausė man asmeniškai ir privačiai, tad buvo 
subjektyvūs, pavyzdžiui, tam tikromis akimirkomis užvaldanti klaiki bai- 
mė arba begalinis Kalėdų džiaugsmas. 

Kituose skyriuose mes daugiausia domėsimės objektyviu patyrimu. 
Tačiau šis terminas gali būti suprastas klaidingai. Taigi pasistengsiu 
smulkiau paaiškinti jo prasmę. Ją aiškindamas net surizikuosiu tam tikrus 
argumentus pakartoti, nes dėl šio termino kyla dauguma mūsų sunkumų. 

Regis, jau pats žodis „patyrimas“ pasako, kad daiktai, kurie man 
atrodė objektyvūs, iš tikro buvo patirti „mano suvokime“. Šia prasme jie 
turėjo likti subjektyvūs. Tačiau buvo visiškai kitaip. Daiktai tiesiog egzis- 
tavo išorėje. Aš nė neįtariau, kad jie gali būti kokio nors poveikio man 
padarinys. Turėjau žengti toliau. Nė neabejojau, kad šie daiktai egzistuoja 
nepriklausomai nuo to, ar aš esu, ar mano akys atmerktos ir t. t. Šie 
daiktai man buvo tokie absoliučiai objektyvūs, kad objektyvesniam pasau- 
liui nebeliko vietos. Net dabar jų objektyvumas toks stiprus ir įprastas, 
kad nuolat juntu pagundą priskirti jiems tam tikras ypatybes, kurios, 
anot fizikų, yra fizinio pasaulio faktai. Šiuose puslapiuose terminą „objek- 
tyvus patyrimas“ visada vartosiu būtent šia prasme. Pavyzdžiui, kėdė, 
kaip objektyvus patyrimas, — tai kietas, stabilus ir sunkus išorės daiktas. 
Kėdė nieku gyvu nebus tiktai kažkas suvokiama 1r tikrai nebus subjektyvus 
reiškinys. 

Tiesa, kai kuriais atvejais, pavyzdžiui, kai kalbame apie povaizdžius 
arba adatos dūrį į pirštą, objektyvių ir subjektyvių tiesioginio patyrimo 
pusių atskyrimas gali būti abejotinas, tačiau dėl to nebus mažiau svarbus. 
Palyginimui pateiksiu pavyzdį iš gamtos mokslų: fizikoje be galo svarbu 
atskirti laidininkus ir izoliatorius, nors tarp šių kraštutinių medžiagų yra 
daug tarpinių. Mūsų aptarimui svarbiausia, kad būtų pasiektas kuo didesnis 


objektyvumas, susijęs su daiktais, jų judėjimu ir t. t. 


Pasikartosiu: pradėjęs studijuoti fiziką, sužinojau ne vien apie fizinį 
pasaulį. Kita neišvengiamai su šiomis studijomis susijusi pamoka - tai 
pažintis su mąstymo būdu, dėl kurio terminas „tesioginis patyrimas“ 
įgauna savąją reikšmę. Fizinis pasaulis negali būti tapatus objektyviam 
pasauliui, kuris supo mane visą laiką. Aš sužinojau, kad fiziniai daiktai 
veikia ypač įdomią fizinę sistemą — mano organizmą, ir kad mano objek- 

tyvus patyrimas atsiranda dėl tam tikrų sudėtingų šios sistemos procesų. 
Vadinasi, savo patyrimo galutinių rezultatų - daiktų ir įvykių - aš negaliu 
tapatinti su fiziniais daiktais, kurie tą patyrimą sukelia. Jei žaizda nėra 
ginklas, kuris iššovė kulką, tai daiktai, kuriuos priešais save matau ir 
liečiu, irgi negali būti tapatūs atitinkamiems fiziniams daiktams. Pastarieji 
tik sukelia tam tikrus mano fizinio organizmo pokyčius, o galutinis šių 
pokyčių rezultatas yra daiktai, kuriuos matau savo regos lauke ar juntu 
pirštais!. 

Vis dėlto tiesa, kad šie daiktai buvo pirmieji objektai, apie kuriuos aš 
sužinojau. Vėliau supratau, kad kitokių daiktų, pavyzdžiui, fizinių, aš 
niekada negalėsiu patirti tiesiogiai. Fizinio pasaulio savybes galima tyri- 
nėti tiktai darant išvadas ir aiškinant. Taigi kitaip nei šis sukurtas pasaulis, 
priešais mane esantį pasaulį dabar galima vadinti tiesioginio patyrimo 
pasauliu. 

Bet kaip galiu sakyti, kad, pavyzdžiui, kėdė yra objektyvus patyrimas, 
jei pripažįstu, kad jį lemia tam tikri mano organizmo procesai? Argi šiuo 
požiūriu kėdė nėra subjektyvi? Ir taip, ir ne. Nuo šiol pakeičiame terminų 
„subjektyvu“ ir „objektyvu“ prasmę. Pirmiau kalbėjome, kad „objektyvu“ 
reiškia ypatybę, kuri (lygiai kaip dydis, spalva, kietumas ir t. t.) vienoms 
mano patyrimo dalims būdinga, o kitoms ne. Bet šįkart terminas ,sub- 
jektyvu“ pavartotas kita prasme ir reiškia viso mano patyrimo genetinę 
priklausomybę nuo fizinio organizmo. Pastaraja prasme subjektyvumas 
nėra savaime patiriamas požymis, o veikiau santykis, kurį priskiriame 
visiems, taigi ir objektyviems, potyriams, kai sužinome, kad jie tėra 
organinių procesų rezultatai. Gana dažnai šios dvi termino reikšmės 
neleistinai painiojamos: tarsi visa tai, kas genetiškai subjektyvu, būtinai 


' Lygiai tas pat pasakytina ir apie mano organizmo, kaip fizinės sistemos, ir mano 
kūno, kaip suvokimo fakto, ryšį. Mano kūnas — tai tam tikrų procesų (procesų, kurie 
prasideda akyse, raumenyse, odoje ir t. t.) mano fiziniame organizme padarinys, lygiai 
taip pat kaip priešais mane esanti kėdė yra kitų procesų tame pačiame fiziniame 
organizme galutinis rezultatas. Jei kėdę matau „priešais save“, tai šioje frazėje „save“, 
be abejo, reiškia mano kūną kaip patyrimą, o ne mano organizmą kaip fizinio pasaulio 
objektą. Atrodo, kad net psichologai šį skirtumą ne visada aiškiai supranta. 

turi būti ir subjektyvus patyrimas. Pavyzdžiui, kai kurie introspekcionistai 
mano, kad jei kalbėtume tiksliai, tai kėdę reikėtų vadinti subjektyviu 
reiškiniu, kuris iškyla priešais mane tik kaip mokymosi ar interpretacijos 
pasekmė. Kita vertus, atrasti tokios subjektyvios kėdės neįmanoma, todėl 
biheivioristas šaiposi iš introspekcionisto, jog šis gyvena menamų vai- 
duoklių pasaulyje. Iš tikro tiesa gana paprasta - kai kurie potyriai, kuriuos 
lemia mano organizmo procesai, turi objektyvų pobūdį, o potyriai, kuriuos 
lemia kiti to paties organizmo procesai, yra subjektyvaus pobūdžio. Ir ši 
priešprieša visai nesusijusi su abiem potyrių rūšims būdingu genetiniu 
subjektyvumu, t. y. su faktu, kad abu potyriai atsiranda dėl tam tikrų 
mano organizmo procesų. Tikiuosi, kad po tokio paaiškinimo termino 
„objektyvus patyrimas“ jau nebebus įmanoma suprasti klaidingai. Jei 
kalbu apie kėdę, tai turiu omenyje kasdienio gyvenimo kėdę, o ne kažkokį 
subjektyvų reiškinį. 

Kita vertus, įsitikinome, kad objektyvaus patyrimo kėdė negali būti 
tapatinama su kėde kaip fizinio pasaulio dalimi. Kadangi tiesioginio 
patyrimo pasaulis buvo pirmasis, kurį pažinau, ir kadangi viskas, ką 
dabar Žinau apie fizinį pasaulį, tėra išvados, padarytos 1š tam tikrų įvykių 
patirtame pasaulyje, kaip aš galiu nepaisyti šio patiriamo pasaulio? Juk, 
šiaip ar taip, šis pasaulis — tai vienintelis pagrindas, kuriuo remdamasis 
galiu spėlioti apie fizinius reiškinius. Žinoma, galėčiau kelti klausimą, 
ar fizinis pasaulis tam tikra prasme nėra svarbesnis, tačiau vis tiek turėsiu 
pripažinti, kad patiriamas pasaulis man geriau pažįstamas ir lengviau 
prieinamas nei fizinis. Vienintelis būdas tyrinėti fizinę tikrovę — tai stebėti 
objektyvius potyrius ir daryti atitinkamas išvadas. Be abejo, plėtojantis 
fiziologijai galbūt atrasiu nervinius procesus, kurie lemia mano stebėjimą 
bei išvadas, ir taip galėsiu sukurti fizinę šių įvykių teoriją. Tačiau kadangi 
fiziologijos pasaulis yra fizinio pasaulio dalis, jis man irgi niekada nebus 
prieinamas tiesiogiai. Fiziologijos pažangą skatina to, ką tiesiogiai suvokiu 
ir vadinu kūnu, stebėjimas. Kai paklausai biheivioristų, gali susidaryti 
įspūdis, kad fizinį ir f1zi0loginį pasaulį jie pažįsta tiesiogiai ir kad bi- 
heivioristų pažinimas visiškai nesusijęs su tiesioginiu patyrimu. Apie save 

tikrai to negaliu pasakyti — man fiziniai ar fiziologiniai faktai tiesiogiai 
neprieinami. Be abejo, turint tokį trūkumą labai sunku tapti biheivioristu. 

Ką tuomet galėtume atsakyti į biheivioristo teiginį, esą fizikoje ste- 
bėjimas susijęs su objektyvia tikrove, o tiesioginio patyrimo atveju stebima 
tai, kas neturi jokios mokslinės vertės? 

Aprašysiu metodą, kuriuo tyrinėju fizikinio ar cheminio objekto sa- 
vybes. Ar konkrečiame cheminių medžiagų mišinyje yra daug H,C,0,? 
Iš tam tikrų objektyvių potyrių žinau, kad mišinys yra priešais mane. 
Mišinį pauostau (dar vienas objektyvus patyrimas) ir į klausimą atsakau 
teigiamai. Žinoma, šis metodas gana apytikslis, todėl aptarkime tikslaus 
matavimo atvejį. Koks elektros srovės, kuri esamomis sąlygomis teka 
laidu, stiprumas? Tam tikro aparato, kuris yra mano regos lauko dalis, 
rodyklės padėtis skalėje atsakymą man pateikia regimuoju požiūriu, o 
laidas ir esamos sąlygos atsiskleidžia kaip objektyvaus patyrimo dalys. 
Tas pat pasakytina ir apie visus įmanomus mano fizikinius teiginius bei 
matavimus. Fizikinių reiškinių stebėjimas visada priklausys tai pačiai 
bendrai rūšiai, kuriai priklauso ir povaizdžių, regos lauko penferijos 
neryškumo ar mano geros savijautos apibūdinimas. Taigi mano fizikinių 
stebėjimų tikslumo negalima paaiškinti tuo, kad fizika tariamai išvengia 
tiesioginio patyrimo. Atlikdamas fizikos tyrimus tiesioginio patyrimo 
nevengiu, nes negaliu jo išvengti. Nepaisant to, metodas yra tinkamas. 
Vadinasi, bent jau kai kurie tiesioginio patyrimo stebėjimai yra visiškai 
tinkamas mokslo pagrindas. 

Jei visi konkretūs fizikinio tyrinėjimo teiginiai pirmiausia remiasi 
stebėjimais patyrimo srityje, tai tam tikros pasekmės tiesiog neišven- 
giamos. Kaip apibrėžiu terminus, kai dirbu kaip fizikas? Kadangi mano 
fizikos Žinias sudaro tik sąvokos ir stebėjimai, besiremiantys tiesioginiu 
patyrimu arba kilę iš jo, tai visi šio mokslo vartojami terminai galiausiai 
irgi turėtų nukreipti į tą patį šaltinį. Mėgindamas apibrėžti šiuos terminus, 
be abejo, pasitelkiu kitas sąvokas ir terminus. Tačiau šio proceso galutiniai 
žingsniai visada tie patys: aš nurodau tam tikrų potyrių, apie kuriuos 
kalbu, vietą ir užsimenu, kur reikėtų atlikti tam tikrus stebėjimus. Net 

abstrakčiausios fizikos sąvokos, tokios kaip entropija", be nuorodos, nors 
ir tarpiškos, į tam tikrus tiesioginius potyrius, bus beprasmės. Aš niekada 
nesugebėsiu nei apibrėžti fizikos terminų, nei suprasti kitų žmonių pateikto 
apibrėžimo, jei šiuo požiūriu jie labai skirsis nuo psichologijos vartojamų 
apibrėžimų. Nepaisant to, ir šiuo požiūriu fizikos metodas yra tinkamas. 
Man niekada nebūna sunku suprasti apibrėžimus, kai fizikai kalba su 
manimi apie savo mokslą. Vadinas, kai kurie apibrėžimai, kurie galiausiai 
remiasi tiesioginiu patyrimu, tiksliajame moksle gali būti vartojami pakan- 
kamai saugiai. Fizikos apibrėžimų tikslumo tikrai nelemia tai, kad jie 
yra nepriklausomi nuo tiesioginio patyrimo - tokios nepriklausomybės 
nėra. 

Nors du fizikai gali gauti vienodus, pavyzdžiui, galvanometro stebė- 
jimo rezultatus, biheivioristas mums tvirtina, kad tiesioginio patyrimo 
stebėjimas — tai asmeninis žmonių reikalas. Aš su tokiu teiginiu nesutinku. 
Šis teiginys net biheiviorizmo požiūriu neteisingas. Jei kas nors stebi 
galvanometrą, tai stebi kai ką kita nei galvanometrą kaip fizinį daiktą. Jo 
stebėjimų objektas yra rezultatas tam tikrų organinių procesų, kuriems 
fizinis galvanometras tik davė pradžią. Kito asmens stebimas galvano- 
metras taip pat yra tik galutinis rezultatas procesų, kurie vyksta šio asmens 
organizme. Šie du žmonės tikrai mato ne tą patį prietaisą, nors fizinius 
procesus ir vieno, ir kito organizme sukėlė tas pats fizinis objektas. Ir vis 
dėlto jų teiginiai apie stebėjimus dažniausiai kuo puikiausiai sutampa, ir 
jie niekada neklausia savęs, ar galima dviejų patiriamų galvanometrų 
panašumo patikimumą (ir pastarųjų panašumą su fiziniu objektu) laikyti 
savaime suprantamu. Vėlgi, nepaisant to, metodas tinkamas. Tiesioginio 
patyrimo asmeniškumas fizikoje nieko netrikdo. Fizikas yra paprastai 
įsitikinęs, kad kolegos, su kuriais jis drauge dirba, irgi „priešais mato šį 
galvanometrą“. Taigi sau tyliai jis mano, kad kolegų objektyvūs potyriai 
yra labai panašūs į jo paties, 0 jų žodžius nedvejodamas vertina kaip 
teiginius apie šiuos potyrius. Anot biheivioristo, tai, be abejo, reiškia, 
kad šis fizikas leidžia įsipainioti į tikslųjį mokslą asmeniniams dalykams. 
Vis dėlto įdomu, jog tai mokslinio tyrimo būdo nė kiek neiškraipo, kaip 

nesutrikdo ir kasdienio gyvenimo dalykų, kur tokia nuostata gana paplitusi 
ir įprasta. Taigi kai kuriais atvejais tikėti savitais kitų žmonių potyriais 
yra visiškai nežalinga, ir tai neturėtų kliudyti mokslo pažangai. Jei psicho- 
logija į priekį nežengia sparčiau, tikrai kaltas ne šis tikėjimas. 

Lieka aptarti dar vieną pasekmę to, kad fizikiniai stebėjimai — tai 
stebėjimai tiesioginio patyrimo lauke. Kaip stebintis aparatą fizikas aš 
nesibaiminu, kad mano, kaip stebėtojo, veikla gali smarkiai paveikti to, 
ką stebiu, ypatybes. Svarbu, kad aš, kaip fizinė sistema, būčiau pa- 
kankamai toli nuo aparato kaip kitos fizinės sistemos. Vis dėlto ir stebimas 
aparatas, ir mano - kaip stebėtojo, veikla yra tiesioginiai potyriai, nulemti 
procesų, vykstančių toje pačioje sistemoje, t. y. mano organizme. Taigi 
biheivioristas ir vėl klysta teigdamas, kad tiesioginio patyrimo stebėjimas 
neturi mokslinės vertės todėl, kad stebėtojas ir stebimi faktai patenka į 
vieną sistemą. Juk fizikinio stebėjimo atveju situacija analogiška: stebima 
medžiaga ir stebėjimo procesas priklauso vienai sistemai. Taigi regime, 
kad fizikas ir psichologas dar kartą atsiduria lygiai tokioje pat situacijoje. 
Visiškai nesvarbu, ar stebėdamas galvanometrą vadinu save fiziku, ar 
psichologu. Abiem atvejais stebėjimas krypsta į tą patį objektyvų paty- 
rimą. Šis metodas tinkamas fizikoje. Kodėl jo neturėtume taikyti psicho- 
logijoje? Tam tikrais atvejais tiesioginio patyrimo srities faktų stebėjimas 
jų labai neiškraipo. 

Be abejo, šis argumentas aiškiai rodo savo taikymo ribotumą. Jis tikrai 
nereiškia, kad visi vadinamosios introspekcijos pavidalai yra pateisinami. 
Juo labiau tai nereiškia, kad introspekcijos rezultatai yra visiškai nepri- 
klausomi nuo introspekcijos kaip veiklos. Tiesiog kritikuodami bihei- 
vioristai gerokai persistengė ir pagrįstą argumentą netinkamai pritaikė 
visiems teiginiams apie tiesioginį patyrimą. Daugeliu atveju jų kritiškas 
požiūris tikrai priimtinas. 

Taigi jau paaiškinau, kad net būdamas fizikas vis tiek būčiau priverstas 
susidurti su tiesioginiu patyrimu. Be abejo, koks nors kraštutinių pažiūrų 
biheivioristas po tokios diskusijos tikriausiai suabejos fizikos metodų 
objektyvumu. Laimė, tokios abejonės nekilo Galileo, Newtono ir Huyghen- 

so laikais, kai fizikos mokslas žengė pirmuosius išties svarbius žingsnius. 
Šie garsūs tyrinėtojai dirbo savo darbą pragmatiškai paprastai, ir laimei 
jiems netrukdė biheiviorizmas fizikoje, kuris dėl epistemologinio grynumo 
būtų užkirtęs kelią visai tolesnei raidai. Šis metodas buvo tinkamas, nors 
logiškai pagrįsti jo žingsnius kartais būdavo sunku. Mokslai, siekiantys 
vaisingai tęsti savo tyrinėjimus, dažniausiai į tokius skrupulus nekreipia 
dėmesio. Ko gero, psichologijai irgi būtų geriau, jei išklausiusi naudingą 
biheiviorizmo kritinę pamoką grįžtų prie savo darbo paprastesnė ir taikytų 
priemones, kurios atneša rezultatus. 

Biheiviorizmo homeriškas tiesioginio patyrimo, kaip mokslinės nuo- 
statos, puolimas man atrodo labai keistas. Paprastai epistemologiniais 
klausimais biheivioristas ne itin domisi. Bet staiga jo dėmesį kažkodėl 
patraukia vienas dalykas: „Kaip aš galiu pažinti tiesioginį kitų žmonių 
patyrimą? Aš niekada neturėsiu tvirtų įrodymų, kad mano žinios pagrįstos. 
Štai fizika — visai kas kita. Čia mes saugūs“. Biheivioristas pamiršta, 
kad įrodyti nepriklausomo fizinio pasaulio egzistavimą ne mažiau sudė- 
tinga negu įsitikinti, kad kiti žmonės turi potyrių. Jei būčiau kraštutinis 
puristas“, šią nuomonę galėčiau ginti lygiai taip pat karštai, kaip bihei- 
vioristas aptarinėja prielaidą apie kitų tiesioginį patyrimą. Kažkodėl jam 
nekyla minties kritikuoti fizinį pasaulio prielaidą. Jis nesako: ,,Netyrinėk 
fizinio pasaulio, nes jo egzistavimas visada tebus prielaida“. Priešingai, 
to pasaulio tikrumą jis pripažįsta su sveiku paprastumu, kurio stokoja 
psichologijoje. Taip yra tikriausiai todėl, kad fizikos mokslo laimėjimai 
įspūdingi ir tapo biheiviorizmo idealu. Tačiau kaip metodologiniam puris- 
tui biheivioristui vien tik laimėjimai neturėtų būti pakankamas tikrumo 
įrodymas. Žinoma, tuo, kad egzistuoja fizinis pasaulis, asmeniškai aš 
esu įsitikinęs ne mažiau negu kiekvienas biheivioristas. Taip pat puikiai 
suprantu, kad mokslas dažnai tiki ir priima be įrodymų tai, kuo episte- 
mologija galbūt suabejotų. Tačiau tuomet aš galiu tikėti ir tuo, kad kiti 
žmonės turi tiesioginių potyrių. Svarbiausia, jog tai palengvina man darbą 
ir jis vaisingesnis. Kartoju, šiuo atžvilgiu jaučiuosi visiškai teisus, nes 
mano darbas fizikos srityje irgi remiasi tiesioginiu patyrimu, nes prielaidą, 


26 4 GEŠTALTPSICHOLOGIJA 


jog kiti žmonės turi tiesioginį patyrimą, šis mokslas traktuoja kaip savaime 
suprantamą. Taigi stulbinamas fizikos pranašumas, palyginti su psi- 
chologija, tikrai negalėjo atsirasti dėl skirtumų šiuo atžvilgiu. 

Jau matau ironiškai besišypsantį biheivioristą. Jis tikriausiai nori 
pasakyti: „Šitaip filosofuodamas ponas K6hler niekada nepažengs toliau 
negu pagrįstas mokslinis biheiviorizmas“. Mano atsakymas štai toks: 
biheiviorizmas remiasi filosofija ne mažiau negu manoji kritika — juk 
biheiviorizmas išaugo ant epistemologinio pagrindo. Šiuo atžvilgiu nuo 
biheivioristo skiriuosi tik regos lauko platumu. Biheivioristas temnato vieną 
epistemologijos teoremą: vienas asmuo negali stebėti kito asmens paty- 
rimo. Kaip ekstremistas jis šį teiginį svarsto atsiedamas nuo konteksto. 
Aš tą kontekstą (jį aptariau minėdamas ankstesnį argumentą) matau. Ir, 
suprantama, žvelgdamas plačiau į situaciją, esu linkęs daryti savo išvadas. 

PSICHOLOGIJA - JAUNAS MOKSLAS 


Iki šiol parodėme, kad tiesioginis patyrimas yra tinkama žaliava ir 
fizikai, ir psichologijai. Vis dėlto fizikos mokslas pažengė gerokai toliau 
negu psichologija. Ką turėtume daryti, kad pasiektume panašių laimėjimų? 

Vienas šiuolaikinės fizikos pranašumo šaltinis — tai kruopšti atranka 
potyrių, kurie svarbūs esminiais fizikos tyrimų momentais. Savaime 
suprantama, fizikas nepaiso viso subjektyvaus patyrimo, aptarto pirmame 
skyriuje. Juk jausmai, emocijos ir kt. neturi analogų fizinio pasaulio 
vyksmuose. Taigi visų tų sunkumų, kuriuos psichologas patiria mėgin- 
damas stebėti ir aprašyti subjektyvius reiškinius, fizikos mokslas pa- 
prasčiausiai išvengia. 

Vis dėlto atranka 1r atmetimas tuo neapsiriboja. Ankstyvuoju šio moks- 
lo raidos etapu manyta, kad didžioji dalis objektyvaus patyrimo yra 
atitinkamų fizinių faktų įrodymas, o vėliau situaciją imta vertinti kritiš- 
kiau, ir nemažai šios medžiagos taip pat buvo siūloma atmesti. Dabar 
atrankos procesas tapo itin griežtas. Pavyzdžiui, mokslo pažanga atvėrė 
galimybę kokybinį stebėjimą beveik visais atvejais paversti kiekybiniais 
matavimais. Šiais laikais faktiškai visi fizikiniai matavimai atliekami 
visiškai netiesiogiai. Fizikas retai tiesiogiai stebi tai, ką vadintume tam 
tikro fizikinio kintamojo patirtiniu atitikmeniu. Greičiau jo stebėjimai 
apima kitokį patyrimą, kuris pranašesnis tuo, kad jį galima tiksliau api- 
brėžti. Be abejo, turi būti žinomas šio patyrimo ir fizikinio kintamojo 
santykis. Iš visų objektyvių potyrių, atrodo, nė vienas taip gerai neatitinka 
fiziko reikalavimų kaip regimos linijos (rodyklės) padėtis kitų regimų 
linijų skalėje, ypač jei pirmosios ir kurios nors kitos iš linijų padėtis 
atsitiktinai sutampa. Potyrių, kuriais iki šiol tebesiremiama atliekant 
matavimus, sritis tikrai sumažinta iki minimumo. Susidaro įspūdis, kad 
visuotinai naudojama ta pati skalė ir ta pati rodyklė. Ši paprasta situacija 

papasakoja fizikui šimtus visiškai skirtingų istorijų apie fizinį pasaulį. Ji 
gali suteikti duomenų apie „atmosferas“, „voltus“, „„amperus“, „tem- 
peratūras“ ir t. t. beveik ad infinitum“. Fizikui tereikia stebėti sutapimus, 
tikrinti aparato ryšį su tiriama sistema ir perskaityti tam tikrus skalės 
žodžius ar skaičius. Štai ir visas tiesioginis patyrimas, susijęs su šiuo 
metodu. Tokiomis aplinkybėmis galimybė skaudžiai suklysti nėra didelė. 
Dėl šio pranašumo tiesiogiai jau nebematuojamas net toks paprastas faktas 
kaip fizinis dydis. Fizikas nematuoja objekto ilgio tiesiogiai lygindamas 
jį su standartinio objekto ilgiu. Toks lyginimas būtų nepakankamai tikslus. 
Be to, lyginimo rezultatą iškreiptų optinės iliuzijos. Fizikas renkasi su- 
tampančių linijų ir taškų metodą. Šiuo metodu jis nustato fizinį ilgį, o 
paskui išmatuoja objekto ilgį stebėdamas, ar jo kraštai sutampa su tam 
tikrais skalės taškais. 

Jei dabar savęs paklaustume, ar psichologijai derėtų nusižiūrėti šį 
fizikos mokslų metodą, tai atsakymai būtų du, nes ir šis metodas turi dvi 
puses. Pirmiausia, teiginiai apie fizikines sistemas daromi remiantis 
objektyviu patyrimu. Žmogaus ir gyvūnų elgesį taip pat galima stebėti 
kaip objektyvų patyrimą. Tai bus stebėjimas, kuriame tiesioginis šių 
tiriamųjų patyrimas neturėtų jokios įtakos. Be abejo, tokie elgesio tyrimai 
visiškai pagrįsti ir ateityje bus toliau plėtojami. Tiesa, šis metodas egzis- 
tavo ir iki biheiviorizmo laikų, bet ši mokykla visiškai pagrįstai liaupsina 
objektyvaus metodo pranašumus introspekcijos atžvilgiu. Nors biheivio- 
ristai perlenkė lazdą nesugebėdami pripažinti, kad net taikant objektyvius 
metodus pagrindine žaliava išlieka tiesioginis stebėtojo patyrimas, ši jų 
klaida gal ir nebūtų labai svarbi, jeigu į mūsų klausimą būtų pateiktas 
deramas antras atsakymas. Deja, ir čia biheiviorizmo pozicija klaidinga. 

Kaip matėme, objektyvūs šiuolaikinės fizikos būdai pasižymi tuo, 
kad išvados daromos remiantis grupele rinktinių objektyvių potyrių, visų 
kitų atsisakant kaip neatitinkančių kiekybinio matavimo reikalavimų. Ar 
psichologijai, kaip mokslui apie elgesį, irgi derėtų taip daryti? Atsakymas 
tikriausiai priklauso nuo stebimo elgesio pobūdžio. Sunku spręsti apie 
metodą apskritai. Metodas geras, jei pritaikytas konkrečiam objektui, ir 

blogas, jei nepakankamai atsižvelgia į šią medžiagą arba nukreipia tyrimą 
klaidinga linkme. Taigi viename moksle ar sprendžiant vienus uždavinius 
būdas gali puikiai tikti, o kitame moksle ar sprendžiant kitus uždavinius 
— būti nenaudingas arba netgi trukdyti. Šiuo požiūriu elgesys tikrai yra 
labai įvairialypis ir gali kelti psichologui itin daug užduočių. Jei užduotį 
galima išspręsti netiesioginiais kiekybiniais metodais kaip fizikoje, tai 
juos, be abejo, ir reikia taikyti. Antai C. P. Richter su bendradarbiais 
išrado metodą tyrinėti įvairiems gyvūnų akstinams ir jų pokyčiams laikui 
bėgant. Metodo esmė ta, kad registruojamas bendros ar savitos veiklos 
kiekis'. Suprantama, elgesio tyrinėtojai bus labai suinteresuoti ir toliau 
plėtoti šią priemonę. Šis būdas tinkamas tais atvejais, kai bendras veiklos 
kiekis išorinių ir vidinių sąlygų atžvilgiu suteikia vertingos informacijos. 
Bet kaip dėl kitų atvejų, kai mūsų uždaviniai arba nėra kiekybinio 
pobūdžio, arba neturime galimybės tiesioginio stebėjimo pakeisti kitų, 
geriau tiksliam matavimui tinkančių faktų stebėjimu? Akivaizdu, kad 
įvairūs kokybiniai elgesio tipai ne mažiau svarbūs už kiekybinius kokio 
nors vieno tipo skirtumus. Kai tik išsiaiškiname tokią kokybinę įvairovę 
1r išsirenkame tirti konkretų elgesio tipą, be abejo, kiekybinio matavimo 
klausimas tampa nepaprastai svarbus. Bet bet kuriuo atveju 1š pradžių 
reikia išskirti kokybinius tipus. Antai stebėdami šuniuką turime savęs 
paklausti, ar šis gyvūno elgesys tėra žaidimas, ar kur kas rimtesnė reakcija 
į esamas sąlygas? Šis klausimas nebūtinai reiškia, kad šuniukas turi 
„psichinį gyvenimą“ Jis greičiau parodo, kuo iš esmės skiriasi tai, ką 
stebime. Kalbama apie elgesio kokybės skirtumą. Vėlgi, stebint žmogų 
tam tikroje kritiškoje situacijoje, turbūt labai svarbu, ar jis kalba tvirtu, 
ar drebančiu balsu. Dabartiniu metu tai iš esmės kokybinis skyrimas. 
Ateityje galbūt bus sukurtas metodas, kuriuo galėsime išmatuoti balso 
tvirtumą. Bet jei norėsime tą metodą deramai taikyti, vis tiek tiesioginiu 
stebėjimu turėsime išsiaiškinti, kokią laikiną balso ypatybę vadinsime 
tvirtumu ar netvirtumu. Kitaip gali būti, jog išmatuosime ne tą dalyką. 


'C. P Richter, „Animal Behavior and Internal Drives“, Ouarterh: Review of Biology. 
2.-1927. 

Netiesioginių metodų taikymas tiriant daugelį kitų elgesio formų yra 
taip pat ribotas. Biheivioristai, manau, tvirtina, jog emocinį tiriamųjų 
elgesį galime tyrinėti nesukdami galvos dėl subjektyvaus patyrimo. Kad 
1r kaip ten būtų, psichologai ne kartą mėgino perkelti stebėjimą į tokias 
sritis, kuriose įmanu tiksliai registruoti ir matuoti. Daug darbo įdėta 
kuriant pneumografinius, pletizmografinius, galvanografinius ir panašius 
metodus. Tačiau rezultatas anaiptol nedžiugina; juk šitaip užregistruotas 
kreives irgi galime interpretuoti tik remdamiesi tuo pat metu atliekamu 
tiesioginiu arba tiriamojo potyrių, arba jo elgesio bendresne kokybine 
prasme, stebėjimu. Nieku gyvu neturime teisės daryti išvadų vien iš 
kreivių. Regis, šiuo metu tie metodai nepadeda spręsti psichologijos 
problemų, o patys yra problema. Apskritai kol kas lengviau ir patikimiau 
tiesiog stebėti tiriamojo pyktį jo elgesyje, nei matuoti, tarkime, adrenalino 
kiekį kraujyje. 

Kodėl šie sunkumai vargina psichologiją, nors fizikai, atrodo, jie 
nebūdingi? Atsakymas gana paprastas: fizika — senas mokslas, o psi- 
chologija — tik kūdikis. Fizikams prireikė šimtmečių, kol tiesioginius ir 
labiau kokybinius stebėjimus pamažu pakeitė netiesioginiai, tačiau itin 
tikslūs metodai. Jų sėkmę lėmė prieš tai įgytos Žinios apie fizinį pasaulį. 
Daugumai netiesioginių metodų ir matavimų sukurti reikia milžiniško 
informacijos kiekio. Šią informaciją fizika surinko tada, kai jos stebėjimai 
dar buvo labiau kokybiniai ir ne tokie tikslūs. Tik šitaip buvo galima 
atrasti tuos svarbius fizikinius santykius, kurių pagrindu kokybiniai tie- 
sioginiai stebėjimai dabar visuotinai keičiami netiesioginiais ir tiksliais 
matavimais. Kad būtų įmanoma tiksliai išmatuoti srovės stiprį, Oersted 
iš pradžių turėjo atrasti elektros srovės indukuotą magneto pasisukimą. 
Tai buvo kokybinis ir tiesioginis stebėjimas, tačiau jo rezultatas — netie- 
sioginis kiekybinis metodas. Net mūsų laikais Rontgen, atradęs rentgeno 
spindulius, ne iš karto ėmėsi matuoti. Iš pradžių jis turėjo nustatyti šių 
spindulių savybes kokybiniais eksperimentais. Tik paskui jo spinduliai 
tapo kristalų gardelių konstantų matavimo priemone. Mes labai lengvai 
pamirštame tai, kad iš pradžių — ir kaskart atsivėrus naujoms tyrimų 

sritims, — gamtos mokslai beveik visada pasikliaudavo vien kokybiniu 
stebėjimu. Be abejo, kiekybiniai netiesioginiai metodai — tai įspūdin- 
giausias šiuolaikinių tiksliųjų mokslų bruožas, ypač mėgėjui, kuris tais 
mokslais gėrisi iš šalies. Bet mes turime suprasti, kad šie metodai dažniau- 
siai tėra vėlesnis pirminių, t. y. tiesioginių ir kokybinių, metodų patobuli- 
nimas. Tik ant tokio pamato galima suręsti tobulesnį statinį. XVIII a. 
Cavendish išmatavo įvairių medžiagų elektrinį laidumą lygindamas elek- 
tros smūgius, kuriuos geometriškai tapatūs tų medžiagų gabalėliai sukel- 
davo jo rankai, kai vieną baterijos polių jis liesdavo tais gabalėliais, o 
kitą polių — kita ranka. Ar šis metodas buvo klaidingas? Priešingai, 
puikiausiai pasitvirtino tiems laikams naujoje srityje. Šitaip Cavendish 
gavo preliminarių Žinių apie faktus, kuriuos paskui buvo galima panaudoti 
tikslesniems metodams kurti. 

Vadinasi, kai turime tinkamą kiekybinį psichologijos uždavinį 1r atitin- 
kamai tikslų matavimo metodą, iš karto galime taikyti prilygstančius 
šiuolaikinės fizikos priemonėms būdus. Klausimai, kuriuos XVII a. ėmėsi 
nagrinėti Galileo, iš karto galėjo būti sprendžiami kiekybiškai, nes tam 
jau buvo reikiamas pagrindas, kurį suteikė kokybinė kasdienio gyvenimo 
patirtis. Tačiau to negalima pasakyti apie daugumą psichologinių klau- 
simų. Ar psichologija turi Žinių apie svarbius funkcinius ryšius, kuriais 
būtų galima pagrįsti netiesioginius ir tikslius matavimus? Neturi. Jei šios 
žinios būtinos tikslesniems metodams išrasti, tai pirmoji mūsų užduotis 
— šias Žinias sukaupti. Parengiamieji Žingsniai šia kryptimi dažniausiai 
turės būti ganėtinai primityvūs. Žmonės, kurie protestuoja tikslumo var- 
dan, nesupranta mūsų padėties psichologijoje. Jie nesupranta nei netiesio- 
ginių kiekybinių metodų esmės, nei istorinių šaknų. Jei ketiname mėgdžioti 
fizikos mokslus, nederėtų lygiuotis į šiuolaikinį ištobulintą šių mokslų 
pavidalą. Veikiau reikėtų mėgdžioti istorinę jų jaunystę, t. y. tokį raidos 
etapą, kokiame psichologja yra dabar. Kitaip būtume panašūs į berniukus, 
kurie stengiasi mėgdžioti įspūdingas brandžių vyrų manieras, nors nei 
supranta jų raison d 'etre", nei suvokia, kad tarpinių raidos stadijų peršok- 
ti neįmanoma. Šiuo požiūriu fizikos istorijos apžvalga labai pamokoma. 
Jei norime sekti gamtos mokslų pavyzdžiu, sekime išmintingai. 

Elgesys pasižymi daugybe niuansų. Jei šią įvairovę pripažinsime ir 
tyrinėsime elgesį tiesiogiai, pamažu atrasime kiekybinius metodus, kurie 
tinka mūsų objektui. Šiuo metu, turint omenyje platesnę istorinę per- 
spektyvą, kokybinis stebėjimas dažnai gali būti daug vaisingesnis už 
skubotus matavimus. 


Jei organizmai būtų labiau panašūs į sistemas, kurias tyrinėja fizika, mūsų mokslui 
be didesnių pokyčių būtų galima pritaikyti labai daug fizikos metodų. Deja, tas 
panašumas nėra didelis. Fizikų tinamos sistemos turi vieną pranašumą, kuris 
labai palengvina darbą, - jos yra paprastos. Paprastos todėl, kad tam tikru mastu 
eksperimentatorius pats lemia šių sistemų savybes. Aš tikrai netikiu, kad organiniai 
procesai yra antgamtiški. Atvirkščiai, labiausiai stulbinantis organizmo ir paprastos 
fizinės sistemos skirtumas yra tas, kad organizme vyksta daugybė sudėtingai 
tarpusavyje sąveikaujančių fizikinių ir cheminių procesų. Paprastesnių organinių 
sistemų elementariam tyrimui mes niekaip nesukursime. Net ameba yra daug 
sudėtingesnė už visas negyvojo pasaulio sistemas. Taip pat mes žinome, kad 
stebėdami, pavyzdžiui, nervų ir raumenų mėginio savybes, tikrai netyrinėjame 
natūralaus elgesio „dalies“. Funkcinės šio mėginio ypatybės skiriasi nuo ypatybių, 
kurios būdingos šiam nervui ir raumeniui veikiant įprasto elgesio atveju. Kai 
kurie biheivioristai buvo teisūs tvirtindami, kad būtina tyrinėti visą organizmą“. 
Deja, visame organizme kokio nors konkretaus kintamojo pokyčius retai galime 
stebėti taip, tarsi išorinių sąlygų pokytis būtų paveikęs tik šį kintamąjį. Vieno 
veiksnio pokytis paprastai sukelia ir daugelio kitų veiksnių pokyčius, kurie savo 
ruožtu vėl daro įtaką pirmajam. Funkcinių ryšių išskyrimas ir kintamųjų su- 
mažinimas yra puiki išmonė ir fizikos moksle, ji labai palengvina tiksliuosius 
tyrimus. Kadangi ši priemonė psichologijoje nepritaikoma dėl to, kad organizmą 
reikia tyrinėti daugiau ar mažiau tokį, koks jis yra, turėtume pasitenkinti įvairiu 


tiriamųjų, kaip sudėtingų veikiančių vienetų, elgesio stebėjimu. 


Iš tikro jauna psichologija negalėjo atsilaikyti pagundai, kuri kyla 
matant nuostabius šiuolaikinio mokslo laimėjimus. Kartkartėmis trumpa- 
regiška mėgdžiojimo banga ją parklupdydavo. Fechner pirmasis pamėgino 
kopijuoti brandžią fiziką, nors psichologija tuo metu buvo ką tik gimusi. 
Matyt, jis neabejojo, kad tik matavimai psichologiją pavers mokslu. 
Pasekmės gerai žinomos. Matavimai, kurie šiaip jau kaip patobulinta 
ankstesnio kokybinio stebėjimo tąsa yra neįtikėtinai vaisingi, be tokio 
pasirengimo lengvai gali virsti bergždžia rutina. Šiandien jau neabejojame, 

kad tūkstančiai kiekybinių psichofizinių eksperimentų tebuvo gaišatis. 
Niekas tiksliai nežinojo, kas iš tiesų matuojama. Niekas netyrinėjo psi1- 
chikos procesų, kuriais buvo grįstas visas būdas. Regis, Fechnerio laikais 
psichologija tapo mokslu ne dėl psichofizikos, o tiesiog atsitiktinai, visiškai 
skyrium nuo skubotos kiekybinės programos. 

Regis, šią pamoką jau spėta užmiršti. Matydami, kaip energingai 
šiuolaikiniai gabūs psichologai imasi matuoti intelektą, nejučia prisime- 
name Fechnerio laikus. Tiesa, praktiniu požiūriu jų darbas nėra visiškai 
bevertis. Šiais testais, ko gero, tikrai išmatuojami tam tikri bendro po- 
būdžio gebėjimai. Testo rezultatai įtikinamai siejasi su pasiekimais mo- 
kykloje ir vėlesniame gyvenime. Tačiau būtent ši sėkmė slepia mirtiną 
pavojų. Testai neparodo, kokie saviti procesai lemia pasiekimus. Rezul- 
tatas tėra skaičiai, kuriuos galima labai įvairiai interpretuoti. Vaizdžiai 
kalbant, tas pats rezultatas gali reikšti tris dalis „intelekto“, vieną „kruopš- 
tumo“, keturias „ambicijų“, tris „nuovargio greitumo“, bet lygiai taip 
pat ir šešias „intelekto“, dvi „kruopštumo“, vieną „ambicijų“, keturias 
„nuovargio greitumo“ ir t. t. Tam tikrų dėmenų deriniai įvairiais santykiais 
gali lemti tą patį intelekto koeficientą. Akivaizdu, kad tai svarbu net 
praktiniais tikslais. Pavyzdžiui, vaiką reikėtų mokyti atsižvelgiant į savitų 
veiksnių, kurie lemia jo bendrą intelekto koeficientą, esmę ir stiprį. Aišku, 
ši kritika nėra nauja, tačiau turint omenyje, kokie įtakingi testai tapo 
mūsų mokyklose, ją verta pakartoti. Testais vis dar pasitikime pernelyg 
lengvai, nes kaip kiekybinės priemonės jie atrodo maloniai moksliški. 
Dar kartą pabrėžiu — toks požiūris paviršutiniškas. Jei palygintume, kaip 
testus atlieka mūsų idealas fizikas, pastebėtume stulbinantį skirtumą. 
Kokius klausimus kelia fizikas, susidūręs su nauja tyrinėjimo sritimi? 
Maždaug štai tokius: Ar šviesa yra svyruojamasis procesas? Jei taip, ar 
šviesa svyruoja išilgai, ar statmenai sklidimo krypčiai? Ar molekulinėse 
struktūrose magnetizmą sukelia magnetiniai elementariųjų elektros srovių 
laukai? Kodėl paviršiaus įtempimas išlygina skysčių paviršius ir skysčių 
plėveles? Kodėl vieno cheminio elemento spektrą gali sudaryti tūkstančiai 
skirtingų spektrinių linijų? Štai tokiais klausimais domisi fizikas, ir jų 

pagrindu iškelia esminius uždavinius. Tam tikrais atsakymų paieškos 
etapais jis taiko kiekybines priemones, kurios labai padeda. Šiais metodais 
jis naudojasi ir tam, kad nustatytų tikslius dėsnius. Tačiau visa tai valdo 
jo klausimai apie reiškinių ir daiktų esmę. Ar konkretus reiškinys yra 
vienoks, ar kitoks? Štai tokie yra pagrindiniai eksperimentinio mokslo 
klausimai, kuriuos tyrinėjant matavimas tapo labai svarbus pagalbininkas. 

Jei savęs paklaustume, kokius uždavinius, susijusius su intelektinio 
elgesio procesais, sprendžiame mūsų testais, nedaugelis galėtume iš karto 
atsakyti. Kai kurie psichologai net siūlė intelektą apibrėžti kaip nežinomą 
kintamąjį X, kuris įvertinamas testu, ir tvirtino, kad mokslui matavimas 
daug svarbiau negu klausimai apie reiškinių esmę. Taigi akivaizdu, kad 
užuot mėgdžioję visą fizikos tyrimų modelį mes linkę kopijuoti tik išorinį 
kiekybinį pavidalą. Tarkime, fizikas domisi įvairiomis variklių rūšimis. 
Kažin ar palankiai jį vertintume, jei tirdamas variklius apsiribotų jų 
dydžio, paviršiaus temperatūros, aplinkos jonizacijos, didžiausio apsi- 
sukimų dažnio ir bendros masės įvertinimu. Ir tikriausiai visai jo nebe- 
gerbtume, jei iš tokių duomenų jis pradėtų skaičiuoti „galios koeficientus“, 
remdamasis šiuo keistu metodu pateiktų „galios“ apibrėžimą, nepaisytų 
visų klausimų, susijusių su variklio veikimu, o paskui metų metus džiaug- 
tųsi savo darbu. Žinoma, šiuo palyginimu spalvas gerokai sutirštinu. 
Taip darau tyčia, kad atkreipčiau dėmesį į tai, jog kiekybiniai metodai 
per se“ toli gražu neparodo tyrimo vertės. Deja, žmogaus interesai dažnai 
labai siauri, todėl domėjimasis vien kiekybiniu tyrimų tarpsniu iš karto 
sukelia kitų sunkumų. Šios negalios ištikti žmonės greitai visai nebe- 
pripažins klausimų, kurių neįmanoma tuojau pat ištirti kiekybiškai. O 
šiuo metu kaip tik tokios problemos gali būti daug svarbesnės ir moks- 
liškesnės tikrąja šio žodžio prasme negu daugybė visiškai kiekybinių 
klausimų. Pirmasis žingsnis sprendžiant šiuos klausimus būtų kokybinis 
stebėjimas, tačiau šiuolaikinė fizika kokybinius metodus niekina, todėl 
imtis šių uždavinių, kad ir kokie aktualūs jie būtų, mes nedrįstame. Taigi 
rizikuojame praleisti progas, kurios šiuo, nebrandžiu mūsų mokslo raidos 
etapu būtų palankiausios. 

Gyvūnų psichologijoje situacija kartais irgi tapdavo panaši į ką tik 
aptartąją. Eksperimentams su gyvūnais iš esmės yra tik vienas kiekybinis 
metodas - statistinis. Kitaip tariant, mes ne matuojame tikrąja šio žodžio 
prasme, 0 greičiau skaičiuojame, kiek kartų gyvūnas ar grupė gyvūnų 
tam tikromis sąlygomis daro viena ar kita. Savaime suprantama, kad 
galėtume palyginti kelių eksperimentų rezultatus, gyvūnams sudarome 
tokias sąlygas, kuriomis jų elgesį apribojame iki kelių galimybių. Ekspe- 
rimento rezultatai pateikiami kaip tam tikro elgesio dažnis tomis aplinky- 
bėmis. Pačiam metodui neturime jokių priekaištų. Tačiau reikia suprasti, 
kad taikydami vien šį metodą tikriausiai nuskurdintume savo žinias apie 
elgesį. Juk eksperimento sąlygos sudaromos taip, kad pašalinama daug 
elgesio galimybių, kurios šiaip jau būdingos gyvūnui. Tiesa, kai kurie 
psichologai likusius elgesio pavidalus bent jau stebi ir taip gauna galimybę 
interpretuoti kiekybinius rezultatus. Tačiau kiti tai daryti atsisako, nes, 
jų nuomone, moksliškas yra tik kiekybinis stebėjimas. Taigi jų medžiaga 
— vien skaičiai. Vis dėlto net ir tokia priemonė gali būti vertinga, tačiau 
tik tuo atveju, jei šie žmonės priklauso tiems laimingiesiems, kurie visada 
iškelia įdomių eksperimentinių klausimų. Tačiau kitus tokia nuostata 
kreipia į konservatyvizmą. Iš meilės skaičiams ir kreivėms jie šalinasi 
jauno mokslo naujų idėjų ir naujų klausimų pagrindinio šaltinio - plataus 
požiūrio į objektą. 

Pervertinti kokybinės informacijos, kaip būtino kiekybinio darbo pa- 
pildo, svarbą būtų sunku. Be šios informacijos elgesio psichologija taps 
bevaisė lygiai taip pat lengvai, kaip lengvai neva tapo tiksli. Per didelis 
susidomėjimas kiekybiniais metodais — nedaug žadanti psichikos būsena 
tuo metu, kai psichologijos raidą lemia naujų klausimų kėlimas, o ne 
monotoniškas standartizuotų metodų kartojimas. Jei man kas tvirtintų, 
kad elgesio psichologijai šis patarimas nereikalingas, atsakyčiau, kad 
Watson kaip tik ir buvo kritikuojamas už tai, kad jo garsieji vaikų stebė- 
jimai nebuvo šventi kiekybiškai kontroliuojami eksperimentai. Nemanau, 
kad tie stebėjimai suteikia visiškai tikslių Žinių apie pirmines vaikų reakci- 
jas ir ankstyvąjį mokymąsi. Tačiau jie tikrai atskleidžia įdomių faktų, 

apie kuriuos niekada galėjome nesužinoti iš abstrakčių skaičių stulpelių. 
Kartą vienas garsus psichologas buvo toks malonus, kad pasakė kelis 
palankius žodžius apie mano darbą, kurio tema - intelektinis beždžionių 
elgesys. Vis dėlto padarei esminę klaidą, — pridūrė jis, — nepritaikei 
statistinio metodo. Mano nuomone, šis teiginys rodo tam tikrą nepajėgumą 
pripažinti klausimų, kuriuos norėjau parengiamai ištirti. Šie klausimai 
susiję su tam tikros rūšies gyvūnams būdingomis intelektinėmis elgesio 
formomis, kurios atsiskleidžia įvairiomis situacijomis. Pradingtų visa 
šių stebėjimų vertė, jei „rezultatai“ būtų nagrinėjami abstrakčia statistine 
maniera. Tokiomis aplinkybėmis tiesiog būtina įspėti, kad kiekybiniai 
būdai nebūtų perdėtai šlovinami. Kartoju, kiekybiniam tyrimui sudaro 
prielaidas kokybinė analizė, kuri iškelia vaisingus klausimus. 

Fizikoje matavimus paprastai paskatina saviti klausimai, kurie tam 
tikra prasme yra išankstinės hipotezės apie nežinomus gamtos reiškinius. 
Stebimus, tačiau nesuprantamus fizikos faktus vėl ir vėl mėginama pa- 
aiškinti daugybe prielaidų apie nežinomas gamtos dalis. Vis dėlto fizikas 
nedaro prielaidų šiaip sau. Kiekviena prielaida, skirta paaiškinti tam 
tikriems stebėjimams, turi pasekmių, kurios nesusijusios su aiškinamais 
faktais. Kaip tik šios pasekmės ir jų nagrinėjimas sulaukia daugiausia 
dėmesio. Štai pavyzdys. Kas lemia elektrolito laidumą? Arrhenius iškelia 
drąsią hipotezę, kad laidžių tirpalų molekulės skyla į nepriklausomus 
jonus. Šių dalelių elektriniai krūviai ir paaiškina, kodėl tirpalas yra lai- 
dininkas. Bet jeigu jonai iš tikro yra nepriklausomos dalelės, tai jų nepri- 
klausomumas turėtų turėti tokias pat pasekmes elektrinėms elektrolito 
savybėms, kaip ir optinėms. Šios pasekmės nedelsiant pradedamos tirti 
naujais eksperimentais. Pavyzdys rodo, kad gera hipotezė mokslo pažan- 
gai ne mažiau svarbi negu stebėjimas ir matavimas. Tiesą sakant, fizikos 
raidą būtų galima apibūdinti kaip daugybę judesių į priekį ir atgal nuo 
pirmo prie antro, ir vice versa“. 

Organinės sistemos pateikia begalę sunkiai suprantamų reiškinių, 
kuriems tirti būtų galima taikyti tokį pat tyrimo būdą. Mes žinome kelis 
dalykus apie dirginimo padarinius tiriamųjų jutimo organams. Taip pat 

stebime aikščias jų reakcijas. Tačiau tarp šių dviejų reiškinių terra 
incognita“ daugiau, negu prieš septyniasdešimt metų buvo Afrikos 
žemėlapyje. Akivaizdu, kad nuo organizmo dinamikos elgesys priklauso 
lygiai taip pat, kaip ir nuo išorinių sąlygų. Kadangi gyvos sistemos vidus 
stebėjimui kol kas neprieinamas, mūsų užduotis — kelti hipotezes apie 
toje sistemoje vykstančius procesus. Juk tarp dirginimo ir atsako turėtų 
dėtis daugybė dalykų. Atsakas negali būti paaiškinamas vien periferinio 
dirginimo terminais. Tie, kurie žino fizikos istoriją, supranta, kad, ko 
gero, svarbiausia kelti vaisingas prielaidas apie paslėptas elgesio prie- 
žastis. Nuo to gali priklausyti psichologijos ateitis. Šia prasme visos 
kūrybinės biheiviorizmo jėgos tikrai turėtų būti nukreiptos sekti fizikos 
pavyzdžiu. Kritinis biheiviornizmo požiūris į introspekciją ir tiesioginį 
patyrimą yra tiktai neigiamas šios mokyklos bruožas. O kur jos savitos 
teigiamos idėjos? Jei esu šiek tiek nusivylęs biheiviorizmo darbais, tai 
visų pirma dėl tam tikro funkcinių sąvokų, kuriomis ši mokykla aiškina 
elgesį, skurdumo. Kažin ar tai pakankamas laimėjimas, kad biheivioristas 
iš fiziologijos pasiskolina refleksinės veiklos (taip pat ir vidinės sekrecijos 
refleksų) sąvoką ir prideda sąlygojimą kaip funkciją, kuri turėtų paaiškinti 
visų naujų elgesio pavidalų atsiradimą. Atrodo, kad biheivioristai, kaip 
1r daugelis kitų šiais laikais, yra užkietėję negatyvistai. Pirmasis jų įsa- 
kymas — „psichologijoje nepasikliauk tiesioginiu patyrimu“, antrasis — 
„Iš visų funkcijų įmanu suprasti tik refleksus ir sąlyginius refleksus“. 
Prie pirmosios tezės nebegrįšime. Antrasis įsakymas, mano nuomone, 
nesuderinamas net su šiuo metu mūsų turimomis kukliomis žiniomis apie 
organinius vyksmus. Be to, nesuprantu, kodėl organizmas turėtų būti 
šitaip supaprastinamas. Negaliu atsikratyti jausmo, kad atmesdamas visas 
funkcijas, išskyrus šias dvi, biheiviorizmas atskleidžia kenksmingą pažiū- 
rų siaurumą. Ši mokykla skelbiasi revoliucine, o iš tiesų yra dogmatiškai 
konservatyvi. Net toks brandus mokslas kaip fizika kasmet iškelia bent 
vieną naują idėją apie atomo branduolį. Psichologija jauna, tačiau bihei- 
vioristams nė nekyla minties, kad mūsų mokslui reikia naujų funkcinių 
idėjų. Matyt, kai užgimė biheiviorizmas, kažkas lopšin įdėjo galutinę 
tiesą apie funkcines organizmo galimybes. 

Kodėl sakau, kad funkcinės biheiviorizmo sąvokos skurdžios? Tiesiog 
lyginu su ta procesų įvairove, kurią fizikas priskiria negyvajam pasauliui. 
Kartoju, kai kurios paprastos fizikinės sistemos pasižymi kur kas didesne 
funkcijų įvairove nei žmogaus nervų sistema biheivioristo akimis. Nė 
vienam muilo burbului sudaryti sąlyginio reflekso kol kas nepavyko. 
Nepaisant to, funkcinių savybių įvairove muilo burbulas, mano nuomone, 
gerokai pranoksta tokį organizmą, kokį įsivaizduoja biheivioristas. Tą 
patį galima pasakyti ir apie daugybę kitų negyvojo pasaulio sistemų. 
Nors šios sistemos neturi nei nesąlyginių, nei sąlyginių refleksų, jų elgsena 
dažnai stebėtinai primena gyvūnų elgesį. Žinoma, biheivioristui imtis 
tyrinėti tokią užuominą būtų erezija. Kad ir kaip būtų keista, pradėjęs 
mėgdžioti gamtos mokslus biheiviorizmas iš savo programos pašalino 
ne tik tiesioginį patyrimą, bet ir gausybę funkcinių sąvokų, kuriomis 
siūlo naudotis jų idealas fizikos mokslas. Prieš tokią nuostatą jau pradeda 
protestuoti net kai kurie šios mokyklos nariai. 

Tyrėjas, kuris Žmonių ir gyvūnų elgesį stebi nešališkai, turbūt ne- 
sutiktų, kad nesąlyginiai ir sąlyginiai refleksai yra natūraliausios sąvokos 
paaiškinti faktams. Tačiau kadangi asmuo yra tvirtai įsitikinęs, kad tik 
šiomis sąvokomis apie nervų sistemą galima pasakyti visą tiesą, nėra 
jokio akstino stebėti elgesį nešališkai. Jeigu funkcinių sąvokų jam netrūks- 
ta, kam vargintis ir ieškoti informacijos, iš kurios rastųsi šios sąvokos? 
Kita vertus, stebėjimas, apsiribojantis kelių reakcijų skaičiavimu, - o 
tradicinėmis eksperimento sąlygomis tik tai ir įmanu, —- padeda apsaugoti 
konservatyvią schemą, pagal kurią dirba biheivioristas. Taigi stebėjimo 
siaurumas gina teorijos siaurumą. 

Bet ar įmanoma, domintis įvairiais elgesio pavidalais labiau nešališkai, 
rasti naujų funkcinių sąvokų? Ar spraga tarp stebimų dirginimo sąlygų 
ir aikščių reakcijų nėra tokia didelė, kad hipotezės apie jungiančias funkci- 
jas būtų pernelyg skubotos? Savaime aišku, jog mes pasitelksime visas 
žinias, kurias suteikia neurofiziologija ir endokrinologija. Tačiau net 
naujausi šių mokslų atradimai tiksliai neįvardija to, ko mums reikėtų 
savo tikslams įgyvendinti. Tokiomis aplinkybėmis bet kokia prielaida 

geriau negu paprasčiausias laukimas. Empirinio mokslo hipotezės dažnai 
remiasi menkais įrodymais. Kadangi šios prielaidos tikrinamos ir nuolat 
taisomos, jos tikrai nepadarys žalos. Jei hipotezė visiškai ar iš dalies 
pasitvirtins, niekas nedvejos, kad ji buvo iškelta pagrįstai. Jei paaiškės, 
kad prielaidos klaidingos arba bevaisės, jų visada galima atsisakyti ir 
pakeisti geresnėmis idėjomis. 

Tiesą sakant, geštaltpsichologijai visai nesunku iškelti savo pagrindines 
hipotezes apie nervų sistemos dinamiškumą. Stebint gyvūnų ir žmonių 
elgesį, tiesioginis tinamųjų patyrimas nėra svarbus. Jei toks patyrimas ir 
egzistuoja, tai eksperimentatorius nemano, kad jie veikia fiziologinius 
vyksmus, kurie įsiterpia tarp aplinkos sąlygų ir aikštaus elgesio. Prielaidos 
apie šiuos vyksmus turėtų būti tokios, kad stebimą elgesį paaiškintų ne 
fizi0loginiais veiksniais. Tiesioginis ptyrimas nėra ta jėga, kuri galėtų 
sutrikdyti fiziologinio priežastingumo grandinę. (Dualistų hipotezė prie- 
šinga. Bet nemanau, kad jų mąstymo būdas labai padeda funkciškai 
analizuoti elgesį.) 

Nors šitaip privalau galvoti apie tiriamuosius, stebėdamas jų elgesį 
savo tiesioginio patyrimo negaliu atmesti. Kaip galėčiau, jei vien taiky- 
damas labiausiai netiesioginius fizikos metodus, turiu remtis suvokimo 
faktais. Be to, kaip matėme, tirdamas elgesį esu priverstas pasitelkti daug 
objektyvaus patyrimo pavidalų, kurių kiekybiniai fizikos tyrimo būdai 
seniai nepaiso. Jei remdamasis savo patyrimu galiu teigti apie kitų elge- 
Sį, gal jais galėčiau naudotis plėtodamas hipotezes apie nervų sistemos 
funkcijas? 

Tarkime, aš esu tiriamasis. Eksperimentatorius vėl siekia išsiaiškinti, 
kokie slapti procesai vyksta mano nervų sistemoje tarp stebimų dirginimo 
sąlygų ir stebimo elgesio. Juk aš galiu jam padėti nutiesti tiltą per šią 
prarają. Daugelį mano aikštaus elgesio tarpsnių lydi tiesioginis patyrimas. 
Dabar neabejojame, kad šis patyrimas labai artimai susijęs su kai kuriais 
Iš tų procesų, apie kuriuos eksperimentatorius nori sukurti bent jau darbinę 
hipotezę. Atrodo, tokiomis aplinkybėmis būtų įprasta pasinaudoti tiesio- 
giniu mano patyrimu kaip teorinių samprotavimų pagrindu. Be abejo, 

tiesiogiai patiriu ne visus mano elgesį veikiančius nervų sistemos vyksmus. 
Todėl visos tokiu būdu iškeltos hipotezės bus ribotos. Ateityje fiziologijai 
tas ribas teks praplėsti. Deja, šiuo metu fiziologiniai požiūriai į smegenų 
funkcijas lygiai tokie pat spekuliatyvūs, kaip ir mūsų spėliojimai. Taigi 
patartina pasinaudoti galimybėmis, kurias psichologui teikia išvados iš 
tiesioginio patyrimo. 

Šiuo tikslu nesiūlau imtis introspekcijos technine šio žodžio prasme. 
Mūsų tikslui pakaks paprastų teiginių apie patyrimą - tokių, kokius įpratę 
vartoti visi žmonių, gyvūnų ar aparatų stebėtojai. Pradėkime nuo objek- 
tyvaus patyrimo. Įprastomis sąlygomis objektyvų patyrimą lemia fizinio 
pasaulio įvykiai, kurie dirgina jutimo organus, taip pat tie fiziologiniai 
procesai, kuriuos dabar siekiame nagrinėti. Fizikas domisi pirmuoju faktu: 
objektyvaus patyrimo priklausomybė nuo organizmo išorėje vykstančių 
fizinių reiškinių leidžia jam iš patyrimo spręsti, kokie tie fiziniai procesai 
yra. Mus domina kitas faktas: kadangi patyrimą lemia fiziologiniai sme- 
genų vyksmai, tai iš to patyrimo turėtume gauti užuominų apie šių procesų 
prigimtį. Kitaip tariant, mes tvirtiname, kad jei remiantis objektyviu 
patyrimu galima nupiešti fizinio pasaulio vaizdą, tai jo pagrindu turėtų 
būti įmanu nupiešti ir vaizdą fiziologinio pasaulio, su kuriuo šis patyrimas 
daug artimiau susijęs. 

Žinoma, jei iš tam tikrų patyrimo ypatybių norime spręsti apie atitin- 
kamnų fiziologinių procesų ypatybes, mums reikia dėsnio, kuriuo galėtume 
vadovautis priimdami tokius sprendimus. Prieš daugelį metų vieną tokį 
sugrupuotume pagal panašumą, juos būtų galima sistemingi suskirstyti. 
Panašiai kaip zoologija klasifikuoja gyvūnus, o botanika - augalus. Pro- 
cesų, kurie lemia potyrius, tiesiogiai pažinti neįmanoma. Tačiau jei būtų 
įmanu, tai ir juos būtų galima suklasifikuoti pagal panašumą. Galime 
daryti prielaidą, kad tarp šių dviejų sisteminių klasifikacijų — potyrių ir 
atitinkamų fiziologinių procesų - galimi įvairūs santykiai. Tačiau dviejų 
tvarkingų sistemų tarpusavio ryšys bus paprastas ir aiškus tik tada, kai 
postuluosime, kad jos, kaip sistemos, abi yra to paties pavidalo ar struk- 

tūros. Kartais šis dėsnis dėl aiškumo formuluojamas daugybe ,„psicho- 

fizinių aksiomų“. Mes pasitenkinsime keliais jo taikymo pavyzdžiais. 

Tam tikro dažnio garsas gali būti pateikiamas įvairiais patiriamo 
garsumo laipsniais. Kalbant geometrijos sąvokomis, natūrali sisteminė 
šių garsumų tvarka yra tiesė, nes klausantis garsų nuo tyliausio iki gar- 
siausio atrodo, kad nuolat judama ta pačia kryptimi. Kokia smegenų 
lydimųjų procesų ypatybė atitinka patiriamą garsumą? Tiesioginio atsa- 
kymo dėsnis nepateikia. Greičiau postuluoja — kad ir kokia būtų toji 
savybė, įvairių jos atspalvių arba raiškos laipsnių tvarka turėtų būti lygiai 
tokia pati, kaip ir garsėjimo, t. y. tiesė. Jei potyrių sistemoje vienas 
garsumas yra tarp kitų dviejų garsumų, tai smegenų procesų sistemoje 
fiziologinis veiksnys, atitinkantis tą garsumą, irgi turėtų būti tarp procesų, 
atitinkančių kitus du garsumus. Štai tą dviejų sistemų struktūrų lygybę 
ir teigia dėsnis. 

Atrodo, kad dėsnis viskas arba nieko mums neleidžia „nervinės veiklos 
intensyvumo“ laikyti fiziologiniu patiriamų garsumo laipsnių atitikmeniu. 
Tačiau šį dėsnį puikiausiai galima taikyti, jei garsumo atitikmeniu laikomas 
nervinių impulsų dažnis arba tankumas. 


Kaip kitą pavyzdį galime nagrinėti spalvų santykį su atitinkamais 
smegenų procesais. Šį santykį išsamiausiai nagrinėjo G. E. Mūller*. Be 
abejo, jo prielaidos peržengia mūsų aptariamo dėsnio ribas, nes šis moksli- 
ninkas kelia hipotezes apie tinklainės procesus. Šis dėsnis taikytinas tik 
tiems smegenų procesams, kurie tiesiogiai sukelia regimuosius potyrius. 
Taip pat Mūllerio teorija labiau savita, nes jis teigia apie pačių tinklainės 
procesų prigimtį. Jo nuomone, šie procesai — tai cheminės reakcijos. Toks 
nusižengimas taikant šį dėsnį visiškai pateisinamas dėl vienos priežasties: 
jei spalvos patyrimo sistema ir susijusių fiziologinių procesų sistema yra 
tos pačios struktūros, tai tų fiziologinių vyksmų krypčių ar „„matmenų“ 
turi būti ne mažiau nei spalvų. Visai tikėtina, kad cheminės reakcijos yra 
vienintelė procesų rūšis, kuri šią sąlygą patenkina. Taigi kai siekiame 


? G. E. Miller, Zeitschr. f. Psychol., 14, p. 189. 


3 Op. cit. 

tikslesnių hipotezių, sistemų struktūros tapatumo dėsnis padeda apriboti 
svarstytinų faktų kiekį. 

Geštaltpsichologija taiko dėsnį, kuris už Heringo ir Mūllerio dėsnį ir 
bendresnis, ir konkrečiau pritaikomas. Šie autoriai kalba tik apie /oginį 
potyrių rūšiavimą. Šiuo tikslu potyriai atskiriami nuo konteksto ir įver- 
tinami pagal panašumą. Tezė štai tokia: jei atitinkamus fiziologinius 
vyksmus taip pat atskirsime nuo konteksto ir lyginsime pagal panašumą, 
jie išsidėstys lygiai tokia pačia logine tvarka kaip potyriai. Abiem atvejais 
ši tvarka primena sistemą, pagal kurią muziejuje eksponuojamos gyvūnų 
iškamšos. Bet juk pats patyrimas parodo tvarką, kuri savaime yra pa- 
tiriama. Pavyzdžiui, šią akimirką matau ant juodo paviršiaus tris baltus 
taškus — vienas viduryje, o kiti simetriškai iš šonų. Tai irgi tvarka — ne 
tik logiška, bet ir konkreti, priklausanti patyrimo faktams. Mes darome 
prielaidą, kad šią tvarką taip pat lemia fiziologiniai smegenų vyksmai. 
Mūsų dėsnis teigia konkrečios patiriamos tvarkos ir atitinkamų fiziolo- 
ginių procesų ryšį. Jei šį dėsnį taikytume minėtam pavyzdžiui, tai teigtume, 
pirma, kad šie procesai pasiskirstę tam tikra tvarka, antra, kad funkciniu 
požiūriu pasiskirstymas lygiai toks pats simetriškas, kaip ir taškų išsi- 
dėstymas regos lauke. Tame pačiame pavyzdyje vienas taškas taip pat 
matomas kaip esantis tarp dviejų kitų. Šis santykis, kaip ir taškų baltumas, 
yra patyrimo dalis. Pagal mūsų dėsnį, fiziologiniuose procesuose taip 
pat turėtų būti atitikmuo to, ką regos atveju vadiname „tarp“. Sukonkre- 
tindami teigiame, kad „tarp“ patyrimą atitinka funkcinis „tarp“ dinami- 
niuose smegenų vyksmų savitarpio ryšiuose. Taikomą visiems patiriamos 
erdvinės tvarkos atvejams šį dėsnį galima suformuluoti štai taip: Patiriama 
erdvės tvarka struktūriškai visada tapati funkcinei atitinkamų smegenų 
procesų darinių tvarkai. 

Tai ypatingas psichofizinio izomorfizmo dėsnio pavidalas, kuris tinka 
kalbant apie erdvinę tvarką. Šio dėsnio svarba geriau paaiškės kituose 
skyriuose. Kol kas tepaminėsiu kitą to paties dėsnio taikymo galimybę. 
Gana dažnai patiriame, kad vienas įvykis įvyksta laiku tarp kitų dviejų. 
Patiriami laikas, kaip ir erdvė, turi turėti funkcinį smegenų vyksmų atitik- 

menį. Pagal mūsų dėsnį, laiko patyrimas „tarp“ fiziologinių vyksmų sekoje 
turi funkcinį „tarp“ atitikmenį. Jei šį dėsnį vėl mėgintume taikyti bendriau, 
tai tvirtintume, kad /aiko tvarkos potyris struktūriškai visada tapatus 
funkcinei atitinkamų smegenų procesų sekos tvarkai. 

Dėsnio taikymo galimybės neapsiriboja laiko ir erdvine tvarkomis. 
Mes patiriame daugiau įvairių tvarkų — ne tik erdvinius ir laiko ryšius. 
Vieni potyriai kažkaip savitai grupuojasi, o kiti visai nesigrupuoja arba 
grupuojasi ne taip artimai. Šie faktai vėlgi yra patyrimo dalykas. Šią 
akimirką, kai rašau šitą sakinį, kaimynų name kažkas dainuoja nemaloniu 
balsu. Savo sakinį patiriu — nors šis patyrimas ir išsitęsęs laike — kaip 
tam tikrą vienetą, kuriam anas šaižus garsas nepriklauso. Išties taip yra, 
nors abu dalykus patiriu tuo pat metu. Šiuo atveju mūsų dėsnį galima 
išsakyti štai taip: patyrimo vienetus atitinka funkciniai fiziologinių pro- 
cesų vienetai. Taigi patiriama tvarka turėtų atspindėti atitinkamą tvarką 
tų procesų, kurie šį patyrimą lemia. Pastarasis dėsnio variantas geštaltpsi- 
chologijai turbūt svarbiausias. Kaip fiziologinė hipotezė apie jutiminius 
potyrius ir apie subtilesnius procesus, ji aprėpia praktiškai visą psi- 
chologijos sritį. 

Ką tik pasitelkiau pavyzdį, kuris nepriklauso objektyviam patyrimui 
griežtąja šio žodžio prasme. Mano išsakomas sakinys nėra toks objektyvus 
patyrimas, kaip kėdė priešais mane. Ir vis dėlto mano teiginys apie sakinį 
ne mažiau paprastas ir aiškus negu teiginiai apie patiriamos erdvės ir 
laiko tvarką. Deja, šitaip yra ne visada. Subjektyvius potyrius stebėti 
patartina su išlygomis. Šioje srityje gana patikimais gali būti laikomi tik 
labai paprasti teiginiai. Be to, peržengti objektyvaus patyrimo ribas dabar 
nėra jokio reikalo. Kaip ką tik matėme, tai — pakankamas pagrindas 
veiksmams, kurių reikia mūsų tiesioginiam tikslui pasiekti. 

Pirmiau aprašytas mano asmeninis patyrimas tapo pagrindu prie- 
laidoms apie kitaip nestebimų elgesio dėmenų prigimtį. Tačiau vienintelis 
būdas savo šios srities stebėjimus pateikti mokslo visuomenei - tai žodinė 
ir rašytinė kalba, kuri, mano nuomone, susijusi su tuo patyrimu. Bet mes 
nusprendėme, jog kalba, kaip fiziologinių faktų seka, yra antrinis pa- 

darinys pirmesnių fiziologinių procesų, tarp jų ir tų, kurie lemia patyrimą. 
Pagal bendrą mūsų hipotezę, konkreti šio patyrimo tvarka atspindi dinami- 
nę tų procesų tvarką. Jei manieji žodžiai yra mano potyrių apibūdinimas, 
tai jie taip pat yra objektyvus atspindys procesų, kurie tuos potyrius 
sukelia. Vadinasi, nelabai svarbu, ar mano žodžiai bus suprantami kaip 
pranešimai apie patyrimą, ar kaip pranešimai apie šiuos fiziologinius 
faktus. Tol, kol kalbame apie vyksmų tvarką, abiem atvejais pranešimas 
yra tas pats. 

Jei dabar grįžtume prie elgesio stebėjimo, tai su kalba susidurtume 
kaip su ypatingu tiriamųjų elgesio pavidalu. Šiuo atveju kalbą irgi saugiai 
galime laikyti pranešimu apie faktus, kurie yra už kalbos srities. Tik 
labai paviršutinišku požiūriu žodžius būtų galima suprasti tik kaip fo- 
netinius reiškinius. Klausydamasis mokslinio ginčo pats biheivioristas 
suprastų, kad reaguoja ne į fonetines kalbos ypatybes, o į simbolinę pras- 
mę. Pavyzdžiui, tokius daiktavardžius kaip „eksperimentas“ ir „Versuch““, 
„gyvūnas“ ir „Tier“ jis vertintų kaip lygiareikšmius, nors abiem atvejais 
pirmasis poros žodis fonetiškai labai skiriasi nuo antrojo. Tad kodėl šią 
nuostatą reikėtų keisti, kai kalbėtojas tampa tiriamuoju ir suteikia mums 
įdomią ataskaitą? 

Kartoju, tinamojo teiginius galima suprasti kaip žinią arba apie jo 
potyrius, arba apie procesus, kurie tuos potyrius lemia. Jei tiriamasis 
sako: „šita knyga už aną didesnė“, jo žodžius galima suprasti ir kaip 
„lyginimo patyrimą“, ir kaip dviejų jutiminių procesų atitinkamų funkcinių 
ryšių atspindį. Mūsų nuomone, abiem atvejais kalbama apie tą pačią 
tvarką, todėl nėra ypač svarbu, kurį variantą pasirinksime. Elgesio psicho- 
logijos požiūriu fiziologinį aiškinimą pateikti būtina, tačiau atsisakyti 
kito aiškinimo irgi nėra pagrindo. Viščiuko elgesys man be žodžių pasako, 
kad jis geba reaguoti į vieną skaistį lygindamas su kitu. Kita vertus, jei 
eksperimento metu žmogus man sako, kad vienas daiktas jam atrodo 
skaistesnis už kitą, mokslinė šio sakinio svarba lygiai tokia pati, kaip ir 
viščiuko elgesio. Kodėl ekperimentatorius turėtų ignoruoti kalbą, jei kalba 
— vienas iš informatyviausių elgesio pavidalų? Žinoma, jei tirdami žmonių 

elgesį taikytume tą pačią priemonę kaip viščiuko elgesio tyrimams, tai 
žmonių psichologijoje irgi galėtume apsieiti be kalbos vartojimo. Tačiau 
ar mums to reikia? Atrodo, kad biheivioristas nemėgsta pasitelkti kalbos 
tik dėl istorinių priežasčių. Mat pasikliaudami „žodinėmis ataskaitomis“ 
patyrimą mėgino analizuoti introspekcionistai. Aš galiu pripažinti, kad 
vadinamosios introspekcijos vertė labai ribota. Gaila, kad paveikti šių 
klaidingų pastangų biheivioristai susidarė neigiamą sąlyginį refleksą ne 
tik introspekcijos, bet ir kitų visiškai nekaltų dalykų, kurie dažnai siejami 
su introspekcija, atžvilgiu — štai kodėl jie tokie nepakantūs kalbai. 

3 skyrius 


INTROSPEKCIJOS KRITIKA 


Aplink pripažintus ir tvarkius kiekvieno mokslo faktus visada sklando savitas 
nepaprastų stebėjimų dulkių debesis. 


W. James, „Valia tikėti“ 


William James taikliai aprašė, kaip staigus susidomėjimas tam tikrais 
„neįprastais“ reiškiniais dažnai žymi naujos mokslo eros pradžią. Tada 
mokslinių darbų dėmesio centre dažnai atsiduria tai, kas laikyta išimtimi. 
Dabar susipažinsime su introspekcija kaip būdu, padedančiu nuo panašios 
revoliucijos apsaugoti dirbtinę psichologijos sistemą. Apsaugą užtikrina 
priemonė, kurios paskirtis — atmesti visus bent kiek įdomesnius stebėjimus. 
Kalbėdamas apie introspekciją neketinu aptarti konkrečios mokyklos. 
Tai, ką noriu pasakyti, tinka visiems psichologams, kurie patyrimą trak- 
tuoja būtent taip, kaip bus aptarta tolesniuos skirsniuose. 

Introspekcionistai tikriausiai sutiktų su didžiąja dalimi manosios bi- 
heiviorizmo kritikos. Kai kurie iš jų ankstesniuose skyriuose, ko gero, 
atpažino savo argumentus. Kuo tuomet skiriasi introspekcionizmo ir 
geštaltpsichologijos požiūriai? Šis skirtumas iš karto taps akivaizdus, 
vos tik pradėsime svarstyti, kaip reikėtų stebėti patyrimą. Iš pradžių siūlau 
panagrinėti, kaip introspekcionistai vertina objektyvų patyrimą, t. y. tą 
sritį, kurioje jie buvo itin aktyvūs. Kad ir kaip keista, paaiškėja, jog 
introspekcionistų darbo pielaidos gana panašios į biheivioristų. 

Kai tik pradedame nešališkai stebėti patyrimą, iškart išgirstame intro- 
spekcionistų prieštaravimus. Jei sakysiu, kad priešais save ant stalo matau 
knygą, pasigirs kritika, kad knygos matyti negali niekas. Jei tą knygą 
pakelsiu, tikriausiai sakysiu, kad juntu knygos svorį kaip išorinį poveikį 
mano pirštams maždaug toje pačioje vietoje, kurioje ją matau. Tokie 
teiginiai, — pareikš mano knitikas, - būdingi tik nepasirengusiam stebėtojui. 
Jis pridurs, kad jie puikiausiai atitinka praktinius kasdienio gyvenimo 


48 4 GEŠTALTPSICHOLOGIJA 


tikslus, tačiau pasirengęs psichologas turėtų pateikti visiškai kitokius 
apibūdinimus. Pavyzdžiui, tokie teiginiai perša mintį, kad terminai „kny- 
ga“ ir „stalas“ apibūdina daiktus ar objektus. Anot introspekcionisto, 
korektiškoje psichologinėje diskusijoje tokių terminų vartoti tiesiog ne- 
leistina. Jei iš stebėjimo norime gauti paprastų ir pirminių duomenų apie 
patyrimą, turime išmokti atskirti pojūčius nuo suvokinių, t. y. gryną 
jutiminę medžiagą, nuo daugybės kitų dėmenų, kurių ši medžiaga įgijo 
mokymosi procese. Introspekcionistas sako, kad mes negalime matyti 
knygos, nes šis terminas susijęs su žiniomis apie tam tikrą daiktų klasę, 
kuriai minėtasis objektas priklauso, apie šių daiktų paskirtį ir t. t. Grynasis 
matymas su tokiomis žiniomis visiškai nesusijęs. Mūsų, kaip psichologų, 
užduotis — visas šias įgytas reikšmes atskirti nuo matytos medžiagos per 
se, kurią sudaro paprasti pojūčiai. Atskirti ir susitelkti tik ties tais po- 
jūčiais, kurie vieninteliai turėtų mus dominti, iš tikro gali būti sunku. 
Tačiau šis gebėjimas ir yra pagrindinis bruožas, skiriantis psichologą 
nuo mėgėjo. Visi turbūt sutiks, kad iš pradžių knygos pakėlimas negalėjo 
būti svorio, kaip išorinio poveikio pirštams, patyrimas. Ko gero, tebuvo 
lytėjimo pojūčiai ir galbūt pirštų įtampa. Vadinasi, svoris išorėje tikriausiai 
yra ilgos raidos, per kurią grynieji mūsų rankos pojūčiai palaipsniui tapo 
susieti su kitais veiksniais, padarinys. Klausantis šio svarstymo iš karto 
aišku, kad tarp tikrųjų jutiminių duomenų negali būti nieko panašaus į 
objektus. Objektai mums egzistuoja tik tada, kai jutiminis patyrimas 
visiškai prisisotina prasmės. Kas galėtų paneigti, kad suaugusiojo gyve- 
nime prasmė prasiskverbia į visą patyrimą? Galiausiai kyla net tam tikra 
iliuzija. Vokiečiams daiktavardis /ge/! skamba taip, tarsi šiuo vardu nega- 
lėtų vadintis joks kitas gyvūnas, tik ežys. Tačiau žodis eagle, kuris anglų 
kalboje turi tą patį sąskambį kaip /ge/ vokiečių kalboje, amerikiečiui ar 
anglui skamba, tarsi šiuo vardu galėtų vadintis tik 4d/er!. Šis pavyzdys 
rodo, kad girdimąjį patyrimą, kurį abi kalbos sukelia vienodą, turėtume 
atskirti nuo suteikiamų prasmių, kurios skirtingos įvairiose šalyse. Štai 
dar vienas pavyzdys. Ženklas „+“ paprastai siejasi su sudėties veiksmu, 


" Adler yra eagle atitikmuo vokiečių kalboje ir reiškia erelį. 

ypač jeigu jis yra tarp skaičių. Bet juk šis ženklas lygiai taip pat galėjo 
būti pasirinktas ir dalijimui. Ir jei akimirką mums sunku su tuo teiginiu 
sutikti, taip yra tik todėl, kad konkreti šio paprasto simbolio prasmė 
mums buvo kalama į galvą nuo pirmos klasės. Taigi jei šioje situacijoje 
didžiulę ryšio galią jau įžvelgėme, turbūt esame pasirengę pripažinti ir 
tai, kad panašių įtakų neišvengia nė vienas paprastas suaugusiojo paty- 
rimas. Iš šio šaltinio gali būti kilusios net įspūdingiausios tam tikrų potyrių 
ypatybės. 

Taigi prasmė priklauso nuo asmeninės biografijos. Tai iš dalies atsi- 
tiktinis mūsų patyrimo bruožas. Todėl psichologijoje prasmės reikėtų 
nepaisyti ir visą dėmesį skirti vien tikriesiems pojūčiams. Šis tikslas 
pasiekiamas tyrimo būdu, kuris vadinamas introspekcija. 

Kai buvau studentas, šią pamoką visi jaunieji psichologai išmokdavo 
labai gerai, nors kartais, užuot išsakius tiesiogiai, ši doktrina buvo sklei- 
džiama implicitiškai. Deja, jei introspekcionizmas neklysta, paties tie- 
sioginio patyrimo vertė labai ribota. Po didžiojo namų valymo iš viso 
objektyvaus patyrimo tikriausiai išliks tik atrinktos jo dalys. 

Žinoma, pagrindinis klausimas — kokiais kriterijais remiantis vieni 
potyriai bus atrenkami kaip tikrieji jutiminiai faktai, o kiti atmetami kaip 
mokymosi padariniai? Kad ir koks būtų atsakymas, pirma išnagrinėkime 
kelis pavyzdžius, kurie iš esmės skiriasi nuo pavyzdžių, pateiktų ankstes- 
nėse pastraipose. 

Įsivaizduokime, kad stovime gatvėje ir stebime artėjantį žmogų. Iš 
pradžių jis už dešimties jardų, dabar — už penkių. Kaip iš šių dviejų 
atstumų apibūdintume jo dydį? Tikriausiai sakytume, kad abiem atvejais 
regimas jo dydis buvo maždaug vienodas. Tačiau mums tvirtinama, kad 
toks teiginys visiškai nepriimtinas. Pagal elementarius geometrinės optikos 
dėsnius, regimas artėjančio žmogaus ūgis ir plotis turėjo padvigubėti. 
Taigi 1š penkių jardų nuotolio jis turėjo atrodyti keturis kartus didesnis 
negu iš dešimties. Kad taptų visiškai aišku, privalome pakartoti šį stebė- 
jimą laboratorijoje. Čia žmogų pakeičiame dviem kartono stačiakampiais. 
Pirmojo stačiakampio kraštinių ilgis du ir trys coliai, antrojo — šeši ir 

devyni. Jei pirmasis laikomas mums prieš akis jardo atstumu, o antrasis 
— už trijų jardų, tai optiškai abu turėtų atrodyti vienodo dydžio, nes 
stačiakampių kraštinių matmenys kinta lygiai tokiu pačiu santykiu kaip 
atstumas. Vis dėlto tolimesnis stačiakampis mums atrodo gerokai didesnis 
už artimesnį. Kaip tik šio teiginio apie jutiminius faktus introspekcionistas 
ir nepripažintų kaip teisingo. Šis teiginys, — sakytų jis, — negali atspindėti 
tikro jutiminio patyrimo. Savo nuomonei apginti pateiktų įrodymų. Jis 
pasiūlytų mums pažiūrėti į stačiakampius pro skylutę pertvaros, kurią 
laiko mums prieš akis. Dabar abu stačiakampiai yra homogeniškame 
fone, nes visus kitus daiktus dengia pertvara. Tokiomis sąlygomis sta- 
čiakampių dydžių skirtumas tikriausiai atrodys šiek tiek mažesnis. Jei 
neišnyks visiškai, eksperimentatorius imsis dar kelių papildomų prie- 
monių, kad padėtų mums pamatyti, jo nuomone, tikruosius dydžius. Jis 
galbūt užtemdys kambarį ir šviesą įjungs tik akimirkai. Šitaip pašalinami 
akių ir galvos judesiai. Tikėtina, kad dabar stačiakampiai tikrai atrodys 
vienodo dydžio. Paskui introspekcionistas tikriausiai pakvies mus lavintis 
tam tikru būdu, kurio čia nesiimsiu apibūdinti, ir gali būti, kad po pratybų 
stačiakampiai iš tiesų atrodys vienodo dydžio net nenaudojant pertvaros 
su skylute ar kitų įrenginių. Tokiu rezultatu introspekcionistas bus pa- 
tenkintas. Jisai sakys, kad dabar jau supratote, kas yra introspekcija. Ir 
pridurs, kad įgudę stebėtojai tiesiog privalo pamatyti, kad stačiakampiai 
yra vienodi. Kitaip žmonės dar pradėtų tikėti, kad daikto povaizdžio dydis 
keičiasi priklausomai nuo nuotolio, iš kurio tas povaizdis matomas ekrane. 
Juk stebint nelavinta akimi ir atrodo, kad povaizdžio dydis kinta keičiantis 
atstumui nuo akies iki fiksacijos taško. Anot introspekcionisto, povaizdžio 
dydis iš tikro negali keistis, nes paveikta tinklainės sritis šiomis aplin- 
kybėmis išlieka nepakitusi. 

Kitas pavyzdys natūraliai plaukia iš pirmojo. Kai pietaujame su drau- 
gais, kokios formos lėkštes matome ant stalo mums iš kairės, iš dešinės 
ir priešais? Turbūt atsakytume, kad tos lėkštės tokios pat apskritos, kaip 
ir mūsiškė. Bet introspekcionistas su šiuo teiginiu ir vėl nesutiktų. Anot 
jo, tos lėkštės turi būti elipsės pavidalo. Ir pridurtų, kad jei mes pa- 

galvotume apie lėkštės vaizdo projekciją tinklainėje, tai turėtume pri- 
pažinti, kad jisai sako tiesą. Iš tikro kai kurių lėkščių pavidalas būtų 
netgi labai plokščia elipsė, ir net mūsų pačių lėkštė įgytų elipsės formą, 
jei į ją pažiūrėtume nevisiškai vertikaliai iš viršaus. Šiuo atveju irgi galima 
pasitelkti panašų būdą į tą, kuris buvo naudojamas aname pavyzdyje. 
Ekrane, kuris akies atžvilgiu yra šiek tiek pasviręs, rodomas apskritimas. 
Kitoje plokštumoje, kuri akies atžvilgiu yra statmena, rodoma elipsė. 
Pastarosios pavidalas parinktas taip, kad jos vaizdo projekcija tinklainėje 
visiškai sutaptų su apskritimo, kuris nupieštas ant pasvirusio ekrano, 
vaizdo projekcija. Nepasirengęs stebėtojas teigs, kad apskritimą mato 
kaip apskritimą, o elipsę - kaip elipsę. Tačiau introspekcionistas tvirtins, 
kad tikrasis jutiminis patyrimas — tai dvi beveik tapačios elipsės. Jis 
pasiūlys mums pažiūrėti per pertvarą su dviem skylutėmis, pro kurias 
matysime abi formas, tačiau nematysime informacijos, iš kurios spren- 
džiame apie plokštumų pasvirimo kampą. Dabar abiejų figūrų pavidalai 
atrodo vienodi. Abi — elipsės. Taigi introspekcionistui, regis, pavyko 
įrodyti savąją tiesą. Jis ir vėl pridurs, kad po trumpo mokymo bet kas 
mato šiuos tikrus jutiminius faktus, net ir nenaudojant jokios pertvaros, 
— tereikia tinkamos nuostatos — nuostatos introspekcijai. Toliau jis pa- 
aiškins, kad jei povaizdis bus projektuojamas ant plokštumų, kurios akies 
atžvilgiu pasvirusios skirtingu kampu, tai atrodys, kad povaizdžio forma 
kinta priklausomai nuo pasvirimo kampo. Bet kadangi paveikta tinklainės 
sritis visiškai nesikeičia, tai tik neišmanėliai gali pasikliauti tuo, ką tokio- 
mis aplinkybėmis mato. Taigi, atrodo, pavyko įtikinamai parodyti, kaip 
svarbu esamus jutiminius potyrius aptikti išlavinta introspekcija. 

Kitas neįtikėtinas patyrimas plačiai aptarinėjamas nuo tų laikų, kai 

H.Helmholtz parašė „Fiziologinę optiką“. Nepasirengęs stebėtojas ne 
tik daiktų dydžius ir pavidalus mato pastovesnius, negu turėtų matyti 
atsižvelgiant į projekcijų tinklainėje dydžių ir pavidalų įvairovę. Atrodo, 
kad ir spalvą jis mato daug pastovesnę, palyginti su įvairiais projekcijos 
tinklainėje stipriais. Tarkime, kad ant stalo lygiagrečiai langui pastatoma 


vertikali pertvara. Iš lango pusės ant stalo padedamas juodas, o simetriškai 

kitoje pertvaros pusėje - baltas popieriaus lapas. Popierius parenkamas 
taip, kad juodas lapas, kuris pro langą apšviečiamas tiesiogiai, atspindėtų 
tokį pat absoliutų kiekį šviesos kaip ir baltas lapas, kuriam šviesos tenka 
daug mažiau. Nepaisant to, pirmasis mums vis tiek atrodo juodas, o 
antrasis — baltas. Tokiam rezultatui introspekcionistas ir vėl negali pritarti, 
nes esamomis aplinkybėmis stebėtojo tinklainėje projektuojamų vaizdų 
stipris yra vienodas. Jis daro prielaidą, kad pojūčiai, t. y. popieriaus 
skaisčiai, turėtų būti visiškai vienodi. Jis taip pat mano, kad šį vienodumą 
galima pademonstruoti. Jis ir vėl paims kartono gabalėlį su dviem mažomis 
skylutėmis ir laikys jį taip, kad pro vieną matytume tik juodą, o pro kitą 
— tik baltą popierių. Tokiu būdu iš regos lauko pašalinama popieriaus 
aplinka, vertikalios pertvaros vaizdas ir t. t. Dabar pro abi skylutes 
matysime vienodą pilką atspalvį. Štai šie pojūčiai ir yra tikrieji, — sakys 
introspekcionistas. Be to, jis tikriausiai pabrėš, kad po nedidelių pratybų 
skaisčių vienodumą dauguma žmonių gali pastebėti be jokio savito įrengi- 
nio. Jie tiesiog išmoksta stebėti vadovaudamiesi introspekcijos nuostata. 
Iš esmės tokios nuostatos laikėsi visi tapytojai, kurie stengėsi įžvelgti 
tikrąjį daiktų skaistį, kad galėtų juos atvaizduoti drobėje. 

Visi šie faktai — vadinamasis dydžio, pavidalo ir spalvos konstantiš- 
kumas - tėra iliuzijos, kurias reikia sugriauti, kad išryškėtų tikrieji jutimi- 
niai reiškiniai. Šiuo ir daugeliu kitų atžvilgių konstantiškumas prilygsta 
kitoms „optinėms iliuzijoms“, kurių piešiniais išmarginti visi psichologijos 
vadovėliai. Štai kad ir garsioji Mūllerio-Lyerio iliuzija: dvi atkarpos su 
strėlytėmis galuose atrodo stebėtinai skirtingo ilgio. Jei tiriamasis turės 
galimybę atidžiai jas apžiūrėti ir pasistengs objektyviai vienodo 1lgio 
atkarpas išskirti iš aplinkos, tai galiausiai aptiks, kad iliuzija silpsta ir 
pagaliau visai išnyksta. Vadinasi, iš pradžių matomas skirtingas atkarpų 
11gis nebuvo jutiminis faktas. Jei tikėsime tuo, ką sako introspekcionistai, 
tą patį galima pademonstruoti ir štai taip: dvi atkarpos nupiešiamos tiksliai 
viena virš kitos. Jei stebėtojas sutelks dėmesį į du kairiuosius atkarpų 
galus, tai aptiks, kad įsivaizduojama šių šių galų jungtis yra vertikali. Tą 
patį rezultatą gaus sujungęs ir dešiniuosius atkarpų galus. Jei nors truputį 

išmanome geometriją, regis, turime pripažinti, kad abi atkarpos yra vieno- 
do 1lgio. Jei stebėtojas laikosi teisingos analitinės nuostatos, panašiai 
galima išsklaidyti 17 daugumą kitų iliuzijų. Tad kaip galima šias iliuzijas 
laikyti tikrais jutiminiais faktais? 

Štai dar vienas pavyzdys. Per pastaruosius trisdešimt metų vokiečių 
1r amerikiečių psichologai nuodugniai tyrinėjo stroboskopinį judėjimą. 
Tam tikromis sąlygomis dviejuose taškuose, kurie yra ne taip toli vienas 
nuo kito, paeiliui uždegant šviesas atsiranda judėjimo iš vieno taško į 
kitą patyrimas. Tačiau jei stebėtojas laikosi introspekcijos nuostatos, tai 
tepastebi „blykstelėjimus“. Vadinasi, — sako introspekcionistas, — visus 
teiginius apie tikrą judėjimą tokiomis aplinkybėmis reikia vertinti įtariai. 
Ar ne panašius potyrius apibūdindavo V. Benussi tiriamieji, kai paeiliui 
greitai būdavo liečiami du jų odos taškai? Jie sakydavo, kad dažniausiai 
judėjimą patiria ne išilgai odos paviršiaus, o greičiau kaip lanką per tuščią 
erdvę, kuomet prisilietimas juntamas tik tuose taškuose, kur dirginama. 
Introspekcionistų nuomone, toks patyrimas tiesiog negali priklausyti vien 
lytos pasauliui. Visi taktiliniai potyriai, be abejo, susiję tik su oda. 

Jei visi tokie stebėjimai yra iliuzijos, kurios klaidina mus ne tik dėl 
esamų fizinių sąlygų esmės, bet ir dėl mūsų jutiminės medžiagos, tai 
tikriausiai veikia kažkoks galingas faktorius, kuris šią medžiagą slepia 
tol, kol jos neatskleidžia introspekcija. Mes jau žinome, kokia yra šio 
iškreipiančio poveikio esmė. Bent jau introspekcionistas tvirtai įsitikinęs, 
kad ir ankstesniuose pavyzdžiuose, ir šiuo atveju tai tegali būti mokymasis. 
Jis argumentuoja štai taip: žmogus, kuris artėja prie mūsų gatve, nedidėja, 
nors pagal paprastus optikos dėsnius turėtų taip būti. Apskritimas pasvi- 
rusioje plokštumoje irgi neatrodo kaip elipsė: nors tinklainėje vaizdo 
projekcijos gali būti labai plokščios elipsės, mes vis tiek matome apskri- 
timą. Šešėlyje esantis baltas objektas atrodo baltas, o gerai apšviestas 
juodas popierius vis tiek atrodo juodas, nors pirmasis atspindi daug 
mažiau šviesos negu antrasis. Matyt, šie trys reiškiniai turi kai ką bendra. 
Pats fizinis ojektas visada yra vienodas, tačiau mūsų akių dirginimas 
kinta kintant pastovaus ojekto nuotoliui, pasvirimui ar apšvietimui. Atro- 

do, kad mūsų patyrimas labiau atspindi fizinio objekto pastovumą negu 
kintantį dirginimą. Iš čia kilo dydžio, pavidalo ir skaisčio konstantiškumo 
sąvokos. Akivaizdu, kad to ir reikia tikėtis, jei konstantiškumas atsiranda 
kaip mūsų Žinių apie fizinę situaciją rezultatas, t. y. kaip tam tikra moky- 
mosi forma. Diena iš dienos, nuo pat ankstyvos vaikystės pastebėdavome, 
kad, priėję prie tolumoje esančio objekto, jį pamatome daug didesnį, negu 
atrodė iš toli. Lygiai taip pat sužinojome, kad pasvirusioje plokštumoje 
daiktai nėra to tikrojo pavidalo, kokio būna žiūrint iš priekio. Taip pat 
gerai susipažinome su faktu, kad neįprastomis apšvietimo sąlygomis 
objektai atrodo ne to šviesumo ar tamsumo, kokį įgauna įprastomis. Tokie 
stebėjimai kartojosi daugybę kartų, ir mes puikiai išmokome, koks kiekvie- 
nu atveju yra tikrasis dydis, tikrasis pavidalas ir tikrasis skaistis. Ilgainiui 
net praradome gebėjimą tas įgytas Žinias atskirti nuo tikrų jutiminių faktų. 
Dabar mums jau atrodo, kad matome pastovias tikrąsias ypatybes, o 
pačių jutiminių faktų, kurie, be abejo, priklauso nuo nuotolio, pasvirimo 
ir apšvietimo, nė neatpažįstame. Vadinasi, pateiktuose pavyzdžiuose pras- 
mė, žinios arba mokymasis veikia taip pat stipriai, kaip ir tais atvejais, 
kai mums atrodo, kad anapus jutimo organų suvokiame „daiktus“, ,„svo- 
rius“ ir kt. 

Mes galime pntarti introspekcionisto teiginiui, kad potyrių, kurių 
visiškai nepaveikė mokymasis, yra mažai. Galų gale ši prielaida nėra 
nauja. Maža to, introspekcionistas turbūt pridurs, kad gryna iliuzija yra 
nepasirengusių žmonių teigimas, kad jie matantys tai, kas šiuo požiūriu 
tėra mokymosi padarinys. Ši iliuzija kyla ir daugeliu kitų atvejų: prisimin- 
kime simbolį „+“, kuris atrodo kaip sudėties ženklas. Introspekcionistas 
turi ir daugiau argumentų, paremiančių jo aiškinimą. Ankstesnio moky- 
mosi rezultatai veiksmingi tik tada, kai atsimenami. Atsiminimas numano, 
kad kai kurios dabartinės situacijos dalys gali priminti tai, kas buvo 
išmokta praeityje. Konstantiškumo atveju vieni iš daugelio tokių dalių — 
tai atstumas, pasvirusios plokštumos ir įvairus apšvietimas. Tad jei atstu- 
mo, pasvirimo ir apšvietimo nebematome, negali būti atsimenami ir įprasti 
dydžiai, pavidalai, skaisčiai. Stebint čia aptariamas situacijas pro per- 

tvaros skylutes, būtent taip ir atsitinka. Tokiomis sąlygomis svarbių 
paviršių aplinka, o kartu ir paviršių nuotolis, pasvirimas bei apšvietimas 
pašalinami iš regos lauko. Todėl nebeatsimename to, ką apie šias situacijas 
kadaise žinojome. Konstantiškumas turi išnykti. Paviršiai pagaliau turi 
atsiskleisti savo tikrosiomis jutiminėmis ypatybėmis. Iš fakto, kad kons- 
tantiškumas išnyksta dėl introspekcijos, galime daryti tą pačią išvadą. 
Matyt, šiuo metodu dydžiai, pavidalai ir paviršių skaistis tam tikru mastu 
atskiriami nuo konteksto, o kaip ką tik įsitikinome, - ir nuo veiksnių, 
kurie kitomis aplinkybėmis primintų mums anksčiau įgytas Žinias. Taigi 
visiškai suprantama, kad tokiomis sąlygomis išryškėja gryni jutiminiai 
faktai. 

Stebėtinas povaizdžių dydžio ir pavidalo kitimas keičiant atstumą iki 
pagrindo fono ir jo pasvirimą. Tai irgi visiškai atitinka introspekcionisto 
aiškinimą. Povaizdžiai yra išsidėstę ant pagrindo. Jei pagrindo nuotolis 
ir pasvirimas veikia kaip atsiminimo faktoriai, tai mums ir turi atrodyti, 
kad povaizdžio dydžiai ir pavidalai keičiasi kintant pagrindo nuotoliui ar 
pasvirimui. 

Šis aiškinimas taip pat padeda suprasti, kodėl konstantiškumas neiš- 
lieka ekstremaliomis sąlygomis. Už dešimties jardų žmogus tikriausiai 
neatrodys mažesnis negu būdamas už penkių. Už penkiasdešimties jardų 
jis tikrai atrodys mažesnis, o tūkstančio - visai mažutis. Be abejo, mes 
labiausiai domimės objektais, kurie yra šalia mūsų, ir ne taip daug suži- 
nome apie tuos, kurie yra toli. Juo didesnis atstumas, tuo mažiau įgytos 
žinios užgožia tikrąjį jutiminį patyrimą. 

Reikia pripažinti, kad visi šie argumentai gana įtikinami. Daugelis 
psichologų nė akimirką neabejoja aiškinimo įgytų Žinių terminais tiesa. 
Šis aiškinimas, regis, atitinka itin įprastą žmogaus mąstymo polinkį. 
Fizikai, kurie niekada nesimokė psichologijos, tokį aiškinimą pateiks 1š 
karto, vos tik susipažinę su faktais, kuriuos čia nagrinėjame. Jei šį reiškinį 
pademonstruosite pirmakursiui, jis irgi kaipmat pasiūlys panašų aiški- 
nimą. 

Ši teorija tinka begalei faktų. Praktiškai nėra tokios regėjimo situacijos, 

kuriai būtų nebūdingas bent vienas iš aptariamų potyrių. Vos atmerkiame 
akis, iš karto matome dydžius, pavidalus, skaisčius, ir tik keletas jų galėtų 
išvengti nuosprendžio, kurį jiems paskelbė introspekcionistas. Patys faktai 
nėra išskirtiniai. Neįprastas yra tik demonstravimas, kaip stebėtinai jie 
neatitinka to, ką apie juos manome. Šis demonstravimas yra psichologinio 
išprusimo dalykas. O patys faktai yra kiekvieno iš mūsų kiekvienos 
akimirkos dalykas. 

Šiuose skirsniuose aprėpėme toli gražu ne visą objektyvų patyrimą, 
kuriuo nereikėtų pasikliauti. Objektų padėties suvokimui galima taikyti 
panašią kritiką. Priešais save fiksuodamas žvilgsnį į vieną tašką, aplinkui 
matau įvairius objektus, ir šių objektų padėtis atitinka įvairias jų vaizdų 
padėtis mano tinklainėje. Jei nukreipčiau žvilgsnį į kitą tašką, turėčiau 
matyti, kad daiktai atsiduria kitose vietose, nes pakinta jų vaizdų tinklai- 
nėje padėtis. Tačiau 1š tikro atrodo, kad daiktai nepajudėjo. Akiai judant 
daiktų padėtis erdvėje beveik nepriklauso nuo vaizdų padėties tinklainėje. 
Arba štai, pavyzdžiui, judesio greitis. Tą patį fizinį judesį galime matyti 
iš įvairių nuotolių. Kai esu už dešimties jardų nuo judančio daikto, greitis 
tinklainėje bus dukart lėtesnis negu daiktui judant už penkių jardų. Vis 
dėlto mano greičio patyrimas abiem atvejais maždaug vienodas. Aki- 
vaizdu, kad regimo greičio konstantiškumą galima paaiškinti lygiai taip 
pat, kaip dydžio, pavidalo ir skaisčio konstantiškumą. Taigi iš visų 0b- 
jektyvių potyrių introspekcionistas tik nedaugelį galėtų pavadinti tikru 
jutiminiu faktu. 

Vis dėlto ši introspekcionistų požiūrio pasekmė dar nėra pati liūd- 
niausia. Akivaizdu, kad visi patyrimo tarpsniai, kurie laikomi mokymosi 
padariniais, pašalinami ne tik iš jutiminio pasaulio, bet ir apskritai nety- 
rinėjami. Dauguma introspekcionistų, ko gero, nenorėtų šito pripažinti 
kaip eksplicitinio dėsnio, tačiau tyrimus išties atlieka taip, tarsi šį dėsnį 
jau pritaikė. Kai tik patyrimui tenka nelaimė būti šitaip įvertintam, jie 
domisi juo ne ką daugiau negu astronomijos objektu. Taigi didžiajai 
objektyvaus patyrimo daliai introspekcionisto psichologijoje neskiriama 
Jokio vaidmens. Iš tiesų, vos tik pastebimas koks neįprastas, todėl ypač 

įdomus reiškinys, introspekcionistas iš karto pateikia savo nuobodų aiš- 
kinimą ir kažin ar kada nors vėliau skirs tam reiškiniui bent kiek dėmesio. 
Taigi padėtis rimta. Kad ir koks būtų empirinis aiškinimas - kaip buvo 
pavadintas aiškinimas ankstesniu mokymusi, — teisingas ar klaidingas, 
kasdieniame gyvenime mes susiduriame beveik vien su tiesioginiu objek- 
tyviu patyrimu, kurį introspekcionistas taip negailestingai nurašo. Su 
šiuo įprastu patyrimu siejasi visi mūsų interesai. Milijonai žmonių niekada 
savo aplinkos objektų nekeis tikraisiais pojūčiais ir visada reaguos į dydį, 
pavidalą, skaistį ir greitį taip, kaip juos patiria. Formos, kurias jie mato 
be introspekcijos pagalbos, jiems patinka arba nepatinka ir visai nė motais 
saviti jutiminiai faktai, kuriais taip žavisi introspekcionistas. Taigi jeigu 
jo nuostata vyrautų, potyriai, kurie sudaro mūsų gyvenimo pagrindą, 
niekada nebūtų rimtai tyrinėjami. Psichologija stebėtų ir aptarinėtų tik 
tuos potyrius, kurie daugumai iš mūsų amžiams paslėpti po įgytų ypatybių 
priedanga. Jei nesilaiko savitos nuostatos, — jo laimė, kad šios nuostatos 
atsisako vos išėjęs iš psichologijos laboratorijos, — savo tikrų jutiminių 
faktų nesuvokia net geriausias introspekcionistas. Tikrasis jutiminis pa- 
saulis taip toli išstumtas 1š įprasto patyrimo, kad jei šio pasaulio dėsnius 
kada ir pažinsime, tai jie tikrai nenuties tilto į tą pasaulį, kuriame 1š tikro 
gyvename. Taigi introspekcionistui nėra ko skųstis savo likimu. Jo siūloma 
psichologija negali ilgai tenkinti žmonių. Jeigu jis nepaiso kasdienio 
gyvenimo potyrių ir visą dėmesį sutelkia į retus faktus, kuriuos įmanoma 
atskleisti tik dirbtiniu būdu, tai jo klausytojai, profesionalai ir mėgėjai, 
anksčiau ar vėliau neteks kantrybės. Atsitiks ir dar kai kas. Bus psi- 
chologų, kurie patikės introspekcionisto žodžiu, kad su patyrimu tik šitaip 
ir dera elgtis. Jie teigs: jei visa tai tiesa, patyrimo tyrimas tikrai mūsų 
nedomina. Imsimės įdomesnių dalykų. Stebėsime įprastą elgesį. Dabar 
jau žinome, kad toks introspekcionizmo teorijos padarinys - ne galimybė, 
o įvykęs faktas. Biheiviorizmas iš esmės atsirado kaip atoveikis intro- 
spekcionizmui. 

Grįžkime prie mūsų diskusijos apie introspekcionizmą. Neteisus būtų 
tas, kuris jų atradimus vadintų „netikrais“. Taikydamas introspekcionisto 

metodus, dažnai aptinku tuos pačius potyrius, kaip ir jis. Tačiau man šie 
faktai toli gražu nėra išskirtinės vertės ir neteigiu, kad jie „teisingesni“ 
už kasdienio patyrimo faktus. Jei kasdienis patyrimas apima įgytas Žinias, 
tai introspekcija atskleisti potyriai priklauso nuo introspekcijos nuostatos. 
Niekas negali įrodyti, kad jie egzistuoja, kai tos nuostatos atsisakome. 
Be to, net jei akimirką būtume įsitikinę, kad visi tie reiškiniai, kuriuos 
čia nagrinėjome, tėra anksčiau įgytų žinių padariniai, ar iš to galima 
daryti išvadą, kad jie nėra tikri faktai ir todėl nesvarbūs psichologijai? 
Ar tam tikras H.O kiekis, kurį matau priešais save, nėra cheminė medžiaga 
vien todėl, kad žinau, jog ši medžiaga atsiranda dėl vandenilio oksidacijos? 
Ar „tikroji“ cheminė medžiaga yra vandenilis, o ne vanduo? Ar chemikui 
nereikia tyrinėti vandens? Nesuprantu, kodėl įgytų Žinių prisotintas paty- 
rimas turėtų būti mažiau svarbus už potyrius, kurie nėra šitaip paveikti. 
Grįžkime prie „+“ atvejo. Šio ženklo išvaizda tikrai paveikta mūsų žinių 
apie matematinį veiksmą. Tarp skaičių šis ženklas mums atrodo kaip 
„pliusas“, t. y. regos lauke tarsi lokalizuojama įgyta šio ženklo prasmė. 
Be abejo, tai keistas faktas, kuris iš karto sukelia patrauklių klausimų. 
Kodėl tokių problemų turėtume nenagrinėti? Lygiai tas pat galioja ir 
visiems kitiems potyriams, kuriems pagrįstai ar nepagrįstai taikomas 
empirinis aiškinimas. Kodėl turėtume nekreipti dėmesio į klausimus, 
kuriuos jie apima, kai prilipdomos tokios etiketės kaip mokymasis, pras- 
mė ir anksčiau įgytos Žinios? 

Iš tikro tokie klausimai nusipelno išskirtinio dėmesio. Reiškiniai, kurių 
pavyzdžius mes nagrinėjome, yra dvejopi. Pirmiesiems — o jiems priklauso 
ir simbolis „+“ — būdinga tai, kad mes tiksliai žinome, kaip vaikystėje 
tam tikra prasmė įsipynė į tam tikrą patyrimą. Antruoju atveju —- o jiems 
priklauso dauguma mūsų pavyzdžių - tokių žinių nėra. Anaiptol neįrodyta, 
kad daiktų objektyvumas, svorio vieta anapus mūsų rankos, dydžio, 
pavidalo, greičio, padėties erdvėje, skaisčio ir t. t. konstantiškumas iš 
tikro yra mokymosi padariniai. Nors dauguma iš mūsų, ko gero, esam 
linkę manyti, kad taip yra, vis dėlto nė vieno iš mano minėtų stebėjimų ir 
argumentų šia prasme negalima laikyti įtikinamu empirinės tezės įrodymu. 

Taigi tai, kad antrosios grupės faktai iš esmės nesiskiria nuo pirmosios, 
tėra hipotezė, ir kaip hipotezę ją reikėtų aiškiai pripažinti. 

Hipotezes įprasta tikrinti. Ar tikrina savo empirines prielaidas intro- 
spekcionistas'? Atrodo, kad nei tikrina, nei ketina tikrinti. Padaręs tokią 
prielaidą introspekcionistas tiesiog tais faktais daugiau nebesidomi. Taigi 
jei visi psichologai būtų introspekcionistai, šios prielaidos apskritai nie- 
kada nebūtų tikrinamos. Dar labiau trikdo tai, kad dauguma psichologų 
kaipmat praranda savitvardą, vos pavadinus jų empirinius įsitikinimus 
hipotezėmis. Jei šie įsitikinimai tėra prielaidos, kokius aiškinimus siūlo 
geštaltpsichologija? Empirinės tezės kritika yra tiktai pradžia, o vėliau 
mes pateiksime daugiau ar mažiau nuostabių naujų minčių apie jutiminę 
funkciją. 

Kai mokslinė diskusija pakrypsta šia linkme, visada paliečiamos kokios 
nors giliai įsišaknijusios prielaidos, kurių niekas jau nebenori vertinti 
kaip atviro klausimo. Tampa tik dar akivaizdžiau, kad introspekcionisto 
nuostata sukelia pavojų psichologijos pažangai. Akimirkai tarkime, kad 
dydžio, pavidalo, greičio, padėties, skaisčio ir t. t. konstantiškumas iš 
tikro nėra mokymosi padariniai. Tuomet visi šie reiškiniai priklauso 
jutiminiam patyrimui. Tačiau jeigu taip, tuomet jutiminis patyrimas iš 
esmės skirtųsi nuo pojūčių visumos, kuri sudaro introspekcionisto jutiminį 
pasaulį. Iš to reikėtų daryti išvadą, kad jo jutiminės funkcijos sampratą 
reikia atmesti. Žinoma, ar tokią išvadą mes padarysime, ar ne, priklauso 
nuo empiristinės tezės validumo. Bet kaip tik ši tezė, ko gero, nebus 
laisvai aptariama ir tikrinama. Situacija nepaprasta: introspekcionisto 
taikomas empirinis aiškinimas — tai tarsi tvirtovė, sauganti ypatingas 
pažiūras apie jutiminę funkciją. Matyt, empiristinei tezei introspekcionistai 
ištikimi ne todėl, kad ji būtų labai patraukli, bet todėl, kad tvirtas tikėjimas 
tam tikra jutiminių faktų prigimtimi neleidžia jiems pripažinti tam tikrų 
potyrių. Šie „netaisyklingi“ potyriai nuolat atmetami taikant empirinę 
prielaidą, vadinasi, ši prielaida turi būti teisinga. Kad tokia introspek- 
cionisto nuostatos interpretacija teisinga, pamatysime iš karto, kai tik 
atidžiau panagrinėsime jos argumentus empirinės hipotezės naudai. Tie 

argumentai mažai ką turi bendro su mokymusi, tačiau itin susiję su 
įsitikinimais apie gryno jutiminio patyrimo pasaulį. 

Panagrinėkime skaisčio konstantiškumo pavyzdį. Baltas popierius, 
ant kurio krinta šešėlis, atrodo baltas, 0 gerai apšviestas juodas vis tiek 
atrodo juodas, net jei šiomis sąlygomis baltas popierius atspindi mažiau 
šviesos negu juodas. Ar šiame patyrime, balta ir juoda per se atskleidžia 
introspekcionistui, kad šios spalvos yra ankstesnio mokymosi padariniai? 
Anaiptol. Jo argumentas visiškai netiesioginis: stebėjimo rezultatas nesu- 
derinamas su jo įsitikinimais apie tikrųjų pojūčių esmę, todėl negali būti 
priimtinas. Ką jam su juo daryti? Introspekcionistas nė kiek nesutrinka: 
užtenka jį interpretuoti kaip mokymosi padarinį, ir skaisčio konstantiš- 
kumas iš karto tampa nepavojingas. 

Panagrinėkime jo argumentą smulkiau. Popieriaus lapų skaistį galima 
pakeisti žiūrint į juos savitu būdu. Todėl, pasak introspekcionisto, iš 
pradžių matomi skaisčiai negali būti tikrieji jutiminiai potyriai. Šio teiginio 
potekstėje aiški prielaida apie jutiminių faktų esmę. Introspekcionistas 
daro prielaidą, kad šie faktai turėtų nepriklausyti nuo stebėtojo nuostatos 
pokyčių. Tačiau tuomet jo samprotavimas nevisiškai nuoseklus. Jei taikant 
introspekciją matomą baltą spalvą galima paversti tamsesniu, o matomą 
juodą — sąlygiškai šviesesniu atspalviu, tai jos atsisakius iš karto savaime 
įvyksta priešingas pokytis. Taigi tikrasis skaistis, kuris neva atsklei- 
džiamas introspekcijos metu, yra lygiai toks pat kintantis, kaip ir skaistis, 
kuris buvo matomas prieš tai ir yra matomas dabar. Vadovaujantis grynai 
loginiu požiūriu, introspekcijos metu nustatytus potyrius irgi būtų galima 
atmesti kaip netikrus, nes jie išnyksta stebėtojui grįžus prie kasdienės 
nuostatos. Tačiau introspekcionistas abiem potyriams visiškai netaiko to 
paties mato. Jis tvirtina, kad tai, ką jis patiria introspekcijos metu, yra 
tikrasis patyrimas ir kad jis išlieka net tada, kai grįžtama prie paprastesnės 
nuostatos, — nors tuomet jį vėl užgožia Žinių poveikis. Vadinasi, turi būti 
papildomas pagrindas, verčiantis jį teikti pirmenybę savo savitiems juti- 
miniams potyriams. 

Tą pagrindą nesunku išsiaiškinti. Kodėl introspekcionistą stebina dy- 
džio, pavidalo, padėties erdvėje, greičio ir skaisčio konstantiškumas? 

Kodėl šių faktų jis neima už gryną pinigą? Matyt, esamomis dirginimo 
sąlygomis jis tikisi patirti visiškai ką kita, negu iš tiesų patiria. Intro- 
spekcionistas sakytų, kad regimas dydis turi būti proporcingas vaizdo 
tinklainėje dydžiui; tinklainės vaizdų pavidalo pokyčius turėtų atitikti 
regimo pavidalo pokyčiai; daiktų padėtis regos lauke turėtų keistis pagal 
vaizdo padėtį tinklainėje, regimas greitis — pagal vaizdo tinklainėje greitį, 
o regimas skaistis — pagal stiprio pokyčius tinklainėje. Nors kasdienis 
pasauliečio patyrimas šiems lūkesčiams nuolat prieštarauja, savita nuos- 
tata, kurią introspekcionizmas padeda išsiugdyti, leidžia aptikti tuos kitus 
potyrius, kurie turėtų būti mums būdingi nuolat. Štai todėl introspek- 
cionistas teikia pirmenybę savo atradimams ir tiki nuolatiniu, nors ir 
slaptu „grynųjų pojūčių“ buvimu. Taigi dabar tampa akivaizdu, kad 
introspekcijos būdo ir rezultatų teisingumą patvirtina jų sutapimas su 
tam tikromis prielaidomis apie dirginimo ir jutiminio patyrimo ryšį. Dėl 
tų pačių prielaidų daugybė reiškinių, tokių kaip konstantiškumas, yra 
pasmerkiami. Tas, kuris nesupranta šio esminio dalyko, nesupras ir intro- 
spekcionizmo. Būdamas jaunas studentas daugybę kartų skaičiau, kad 
Mūllerio-Lyeno iliuzija nėra tikras jutiminis faktas, nes analitiniu stebėjimu 
1r atitinkamomis pratybomis šią iliuziją galima išsklaidyti. Jei tai laiky- 
tume įrodymu, galėtume teigti, kad vienam patyrimui aiškiai suteikiama 
daugiau vertės negu kitam. Kodėl? Atsakymas: vienas patyrimas sutampa 
su tuo, ko tikimės 1š periferinio dirginimo, o kitas — ne. Tas, kuris nesu- 
tampa, atmetamas pasitelkiant empirines prielaidas ar kitas panašias 
priemones. Taigi antrasis pagrindinis įsitikinimas, lemiantis mokslinius 
introspekcionizmo sprendimus, štai toks: tikrų jutiminių potyrių ypatybės 
priklauso tik nuo atitinkamų periferinių dirgiklių ypatybių. 
Introspekcionisto įsitikinimas įgauna dar kraštutinesnę formą. Kaip 
jam surasti tikrus jutiminius faktus, tarkime, skaisčio konstantiškumo 
atveju? Jis mėgina atskirti balto ir juodo popieriaus dalis taip, kad šios 
nebūtų susijusios su savita aplinka. Atrodo, kad izoliacijos būdu galima 
išsklaidyti tiek Mūllerio-Lyerio iliuziją, tiek visas kitas. Šios analitinės 
nuostatos poveikis panašus į poveikį pertvaros su skyle, uždengiančios 
savitą objektų aplinką ir sukuriančios naują homogenišką aplinką. Jei 

trikdantys faktai išnyksta, tai izoliacijos poveikį galima paaiškinti tuo, 
kad buvo pašalinti visi veiksniai, kurie iškraipo tikrąją jutiminę situaciją. 
Kaip tie faktoriai veikia? Anot introspekcionisto, jie veikia kaip užuominos 
anksčiau įgytoms žinioms atsiminti. Pasistenkime suprasti, kad ir šį kartą 
introspekcionisto aiškinimas yra vienašališkas. Faktų jutiminiame lauke 
1z0liacija šiuos faktus, be abejo, paveikia. Izoliuoti faktai bus kur kas 
labiau susiję su vietinėmis dirginimo sąlygomis. Bet tai įmanu aiškinti 
dvejopai: 1) arba tikrą jutiminį patyrimą visada lemia vien vietinis dirgini- 
mas, o aplinkos veiksniai turi įtakos tik anksčiau įgytų Žinių atsiminimui; 
tai — introspekcionisto požiūris; 2) arba jutiminį patyrimą tam tikroje 
vietoje lemia ne tik šią vietą atitinkantys dirgikliai, bet ir aplinkos dirgi- 
nimo sąlygos. Iš karto pažymėsiu, kad šios nuomonės laikosi geštaltpsi- 
chologija. Kad ir kurį paaiškinimą pasirinktume, homogeniška aplinka 
ir 1z0liacija visada pagerins vietinio patyrimo ir vietinio dirginimo atiti- 
kimą. Tačiau introspekcionistas nagrinėja tik vieną alternatyvą. Jis teikia 
pirmenybę tezei, kuri netrukdo jam tikėti, kad vietinius jutiminius faktus 
lemia tik vietinis dirginimas. Introspekcionisto šališkumas akivaizdus 
net tada, kai savo paprasto jutiminio pasaulio vaizdą jis gina kitomis, ne 
empirinėmis, hipotezėmis. Gerai žinomas pavyzdys, kai stebimas akių 
Judėjimas tiriamųjų, žiūrinčių į Mūllerio-Lyerio iliuzijos atkarpas, kurios 
objektyviai yra vienodo ilgio. Paaiškėjo, kad akių judėjimo žiūrint į vieną 
ir kitą atkarpą amplitudės skiriasi ir tas skirtumas atitinka regimą atkarpų 
skirtumą, t. y. iliuziją. Iš to buvo padaryta išvada, kad iliuzija nėra 
regimasis faktas. Veikiausiai ji atsiranda dėl tokio nesimetriško akių 
judėjimo arba bent jau dėl atitinkamų inervacijos tendencijų. Šis teiginys 
šališkas. Juk jei šios dvi atkarpos iš tikro yra skirtingo regimo ilgio, tai 
visai suprantama, kad akių judėjimas ar inervacijos tendencijos bus pana- 
šiai nesimetriškos. Tik šališkas asmuo gali daryti išvadą, kad šie stebėjimo 
rezultatai įrodo netiesioginę Mūllerio-Lyerio efekto kilmę. Kokia gi to 
asmens išankstinė nuostata? Jis nieku gyvu nenorės pripažinti, kad atkarpų 
ilgį gali lemti ne tik jų vaizdo tinklainėje ilgis, bet ir kitos sąlygos. Pa- 
grindinė introspekcionizmo prielaida štai tokia: tikrieji jutiminiai faktai 

— tai vietiniai reiškiniai, kuriuos lemia vietinis dirginimas, ir jie visai 
nepriklauso nuo aplinkos dirginimo sąlygų!'. Tik žinodami šią taisyklę 
pagaliau galime suprasti, kada introspekcionistas imasi introspekcijos. 
Jis tai daro labai retai, kai paprasti vietinio dirginimo ir jutiminių faktų 
ryšiai įžvelgiami be ypatingų pastangų. Tačiau tuomet, kai prima facie" 
tokie ryšiai neegzistuoja, introspekcionistas visada griebsis savojo intro- 
spekcijos būdo ir prielaidų, kurios padeda apginti jo pagrindinę tezę. 

Tyrinėdami gavome įdomų rezultatą. Iš pradžių introspekcionizmo 
doktrina atrodė visiškai priešinga biheiviorizmui. Jei ne introspekcionistas, 
tai kas gi dar galėtų vadintis tiesioginio patyrimo gynėju? Tačiau iš tiesų 
jo Žavėjimasis tiesioginiu patyrimu aiškiai ribotas. Introspekcionizmas 
paklūsta nurodymams autoriteto, kuriam patyrimo liudijimas mažai terūpi. 
netinkama ar pasmerkia pataisos darbams. Tas autoritetas paprastai 
vadinamas jutimo organų fiziologija. Apie nervų sistemos jutimines funk- 
cijas ši fiziologijos šaka turi labai aiškias idėjas. Kai introspekcionistas 
mini fiziologiją, susidaro įspūdis, kad jis kalba apie paslaugų tarną. Tačiau 
panagrinėjus faktus aiškėja, kad tas tarnas yra introspekcionisto šei- 
mininkas. 

Jei tai tiesa, ar introspekcionizmas taip aiškiai skiriasi nuo biheivio- 
nzmo, kaip atrodė iš pirmo žvilgsnio? Palyginę fiziologines introspekcio- 
nizmo ir biheiviorizmo prielaidas, iš karto pastebėsime, kad šiuo požiūriu 
abi mokyklos turi daug bendra. 

Pagrindinės biheiviorizmo sąvokos yra refleksas ir sąlyginis refleksas. 
Reflekso veikimas grįstas tuo, kad nerviniai impulsai iš receptorių izo- 
liuotais takais keliauja į atitinkamus centrus, o iš ten kitais izoliuotais 
takais — į efektorius. Ši koncepcija paaiškina gyvybinių reakcijų tvarką 
ir priklausomybę nuo dirgiklių: tokią tvarką primeta savita laidininkų 
sandara. Žinoma, biheivioristai nemano, kad šie anatominiai dariniai yra 


| Tai garsioji mozaikos hipotezė. Kai kurie introspekcionistai pareiškė, kad geštalt- 
psichologijai irgi derėtų pripažinti tam tikrus dirginimo sąlygų ir jutiminių faktų ryšius. 
Žinoma, mes neneigiame šių sąlygų ir jutiminių faktų ryšio apskritai. tik nesutinkame, 
kad vietinio dirginimo ir vietinio patyrimo ryšys toks stiprus. 

visiškai tvirti ir nekintantys. Tačiau, nors pripažįstamas tam tikras jau- 
dinimo plitimas, įžvelgiama tik biologinė tokios „tolerancijos“ vertė ir 
neatsižvelgiama į tai, kad veikia kitos aplinkybės, kurios padaro ryšius 
ganėtinai tvirtus. Taigi funkcijos tvarką tam tikru mastu lemia reflekso 
lankas. Tačiau aukštesniuose nervų sistemos lygmenyse tie ryšiai gali 
susidaryti (arba būti blokuojami) dėl kito veiksnio. Ir tas kitas veiksnys 
yra sąlygojimas. 

Dabar šį vaizdą galime palyginti su idėjomis, kuriomis remdamasis 
introspekcionistas apibrėžia tikro jutiminio patyrimo knterijus. Pirma, 
vietinį pojūtį lemia vietinis dirginimas. Jis nepriklauso nuo kitų nervų 
sistemos procesų, netgi nuo tų, kurie vyksta gretimose to paties jutimo 
organo dalyse. Vienintelė prielaida, kuri gali paaiškinti tokį vietinio pojūčio 
nepriklausomumą, - tai procesų sklidimas izoliuotais takais iš vieno jutimo 
organo taško į vieną smegenų tašką, kurio veikla sukelia jutiminį patyrimą. 
Tačiau tai tėra pirmoji reflekso lanko pusė, ir kol kas introspekcionizmas 
visiškai sutinka su biheiviorizmu. Jeigu atrodo, jog patyrimas dažnai 
šiam dėsniui nepaklūsta, priežastį paaiškina antrasis dėsnis. Individualios 
raidos metu aukštesniuosiuose nervų sistemos lygmenyse gali susidaryti 
ryšiai, kurie iš pradžių neegzistavo. Todėl tam tikri potyriai visada sukels 
kitus, ypač atsiminimą, kuris tuos potyrius papildys savo medžiaga. Iš 
esmės šis dėsnis yra tapatus sąlyginio reflekso dėsniui, juolab kad abiem 
atvejais svarbiausia yra naujų ryšių susidarymas. Taigi ir vėl neįžvelgiame 
esminio skirtumo tarp introspekcionizmo ir biheiviorizmo. 

Gyvai diskutuojant, kokį metodą reikėtų taikyti psichologijoje — intro- 
spekciją ar objektyvų stebėjimą, — nė vienai šaliai nekilo mintis, kad 
svarbesnis, ko gero, yra kitas klausimas: ar bendros jų prielaidos apie 
nervų sistemos veiklą apskritai yra tinkamos? Atrodo, abi mokyklos šias 
prielaidas laiko savaime suprantamu dalyku. Todėl nėra ko stebėtis, kad 
introspekcionizmui būdingas toks pat konservatyvumas, kurį mes priki- 
šome biheiviorizmui. 

Dauguma introspekcionistų, regis, nesupranta, kad psichologija - labai 
Jaunas mokslas, ir jos ateitis turėtų priklausyti nuo atradimų, apie kuriuos 

šiuo metu nė neįtariame. Bent jau jutiminio patyrimo stebėjimų svar- 
biausius ir galutinius rezultatus jie žino iš anksto, dar nė nepradėję stebėti, 
todėl neigiamai vertina visus atradimus, kurie neatitinka pripažintos tiesos. 
Jų eksperimentai greitai taps vien gynybine procedūra. Jei kiti atkreipia 
dėmesį į naujus faktus, prieštaraujančius introspekcionistų teorijai, tai 
šios kliūtys skubiai šalinamos introspekcija ir pagalbinėmis prielaidomis. 
Naujų atradimų kntika — tai sveikas mokslinis būdas, tačiau aš pažinojau 
introspekcionistų, kurie visą mokslinį gyvenimą praleido aršiai gindami 
savo dogmas. 

Susiklosčius tokiai padėčiai nesuprantu, kodėl introspekcionizmui 
turėtų būti teikiama pirmenybė biheiviorizmo atžvilgiu. Pagrindinės šių 
dviejų mokyklų sąvokos tokios panašios, kad visi jų ginčai primena 
nereikalingus šeimos barnius. Šiaip ar taip, pagrindiniai geštaltpsicho- 
logijos klausimai susiję su problema, kuri diskusijose niekada nebuvo 
minima, nes kol kas šioms mokykloms ji apskritai neegzistuoja: ar pro- 
cesus, kurie sukelia patyrimą ir elgesį, lemia nervinių takų tarpusavio 
ryšiai, ar šių ryšių laidumo pokyčiai sudaro individo raidą? 

DINAMIKA KAIP MECHANISTINĖS TEORIJOS 
PRIEŠPRIEŠA 


Kartais atsitinka, kad žmonės būna ir konservatyvūs, ir teisūs. Vis dėlto 
sunku patikėti, kad mūsų jaunas mokslas būtų teisus laikydamasis konser- 
vatyvių pažiūrų. Juk šioms pažiūroms nuolat prieštarauja tikrasis paty- 
rimas. Be to, jį kaskart reikia ginti tokiomis priemonėmis kaip empirinė 
hipotezė. 

Nuodugniai išnagrinėjus introspekcionizmo argumentus, jie neatrodo 
labai įtikinami. Prisiminkime pavyzdį, kai paeiliui liečiant du tiriamojo 
odos taškus kyla judėjimo patyrimas. Šis patyrimas nepripažįstamas tikru 
jutiminiu faktu, nes judėjimą tinamasis suvokia puslankiu per tuščią erdvę, 
o oda juntami tik šio puslankio galai. Bet kodėl potyriai, kurie atsiranda 
dirginant jutimo organą, neišvengiamai turi būti ten, kur kaip patiriamas 
objektas yra jutimo organas? Apie regą to nepasakysime. Pavidalus ir 
spalvas matome ne ten, kur juntame esant savo akis. Ir garsus dažniausiai 
girdime ne ten, kur yra mūsų ausys. Atrodo, pateikdamas argumentus 
introspekcionistas periferinius procesus, kuriuos sukelia dirginimas, šiek 
tiek painioja su kylančiais jutiminiais potyriais, 0 pirmųjų fiziologinę 
vietą su patiriama antrųjų padėtimi. 

Šis pavyzdys rodo: įspūdis, jog tokie argumentai yra akivaizdžiai 
teisingi, trukdo bent kiek kritiškiau juos apsvarstyti. Šiuo atveju išsamesnis 
tyrinėjimas tą įspūdį iš karto išsklaido. Šiame skyriuje pasistengsiu paro- 
dyti, kad tas pat tinka daugumai introspekcionizmo ir biheiviorizmo 
prielaidų. Šios prielaidos neabejotinai yra aksiominės, nors jos ir atitinka 
paplitusią išankstinę nuomonę, kuriai tikriausiai ne mažiau kaip tūkstantis 
metų. 

Kaip matėme, šie įsitikinimai gyvuoja tik tol, kol juos galima apginti 
empiriniais prieštaraujančių faktų aiškinimais. Šiais aiškinimais pagrįsta 

daugybė ankstesniame skyriuje jau aptartų potyrių eksperimentinių tyri- 
mų. Pavyzdžiui, kad žmogus suprastų, jog juoda kartais yra balta ir 
atvirkščiai, jam tikriausiai prireiks nemaža laiko ir daugybės pamokų, 
ypač jeigu jis visa tai turi išmokti taip tvirtai, kad mokymosi padariniai 
galiausiai atsirastų jo regos lauke kaip saviti skaisčio atspalviai ir pakeistų 
tikruosius jutiminius faktus. Vadinasi, būtų galima manyti, kad jauniems 
arba labai primityviems tiriamiesiems skaisčio konstantiškumas nebūdin- 
gas. Tačiau tirdamas viščiukus išsiaiškinau, kad jų skaisčio konstantiš- 
kumas ne prastesnis negu mano!. Eksperimentų, kuriais buvo tiriamas 
vaikų (dvejų metų ir vyresnių) ir jaunų beždžionių dydžio konstantišku- 
mas, rezultatai irgi panašūs“. Parodyti, kad mokymasis šiems reiškiniams 
visai neturi poveikio, be abejo, sunku, tačiau teiginys, kad pastarieji tėra 
anksčiau įgytų žinių padarinys, dabar jau irgi skamba nelabai įtikinamai. 
Kartoju — aš neneigiu, kad objektyvus patyrimas yra prisotintas įvairių 
įgytų ypatybių. Bet tol, kol mokymosi poveikis nėra nenuginčijamai įrody- 
tas, įrodymų negali atstoti jokie netiesioginiai argumentai. 

Kadangi nagrinėjant šiuos pavyzdžius taip smarkiai sumažėjo empi- 
rinio aiškinimo patikimumas, matyt, neišvengiamai teks iš esmės pakeisti 
ir pagrindinius dėsnius. Kitaip tariant, nuo šiol reiškiniai, apie kuriuos 
čia diskutavome, pavyzdžiui, dydžio, pavidalo, padėties, greičio ir skaisčio 
konstantiškumas, stroboskopinis judėjimas, gerai žinomos optinės iliuzijos 
ir visa kita, mūsų jutiminių procesų sampratoje turėtų įgauti ne mažesnį 
kad iš tam tikro atstumo homogeniškame fone regimas dydis labiausiai 
priklauso nuo vaizdo tinklainėje dydžio, kad esant tam tikram apšvietimui 
(išskyrus kontrasto ir kitus panašius išskirtinius atvejus) skaistis priklauso 
nuo tinklainės dirginimo stiprio, 1r t. t. Tokiais atvejais dydis, skaistis ir 
kt. kinta sutinkamai su vietinio dirginimo savybių pokyčiais, nes aplinkinių 


! „Optische Untersuchungen am Schimpansen und am Haushuhn“. Abhandl. d. Preuss. 
Akad. d. Wiss., 1915. 

* Op. cit. 11 Frank, Psychol. Forsch., 7, 1926; 10, 1927. Beyrl, Zeitschr. f Psychol., 
100, 1926. 

dirgiklių poveikis nėra toks stiprus, kad galėtų sutrikdyti šį paprastą ryšį. 
Dėl tos pačios priežasties pritaikę introspekcijos nuostatą pastebime, kad 
potyriai atitinka vietinį dirginimą, nes analitinė nuostata laikinai nuslopina 
aplinkos dirgiklių poveikį. 

Tačiau mes nieku gyvu nesutinkame, kad tokia vietinių faktų izoliacija 
atskleidžia „įprastą“ situaciją. Atvirkščiai, jei objektyvaus patyrimo stebė- 
jimus imtumėm už gryną pinigą, tai mūsų pagrindinės prielaidos apie 
procesus, kurie šiuos potyrius sukelia, turėtų būti visiškai priešingos 
introspekcionizmo ir biheiviorizmo prielaidoms. Mūsų nuomonė būtų, 
Jog organizmas, užuot reagavęs į vietinius dirgiklius vietiniais ir tarpu- 
savyje nesusijusiais procesais, reaguoja į visą veikiančių dirgiklių modelį, 
todėl šis atsakymas yra vienetinis procesas, funkcinė visuma, kuri patiria- 
ma kaip bendras jutiminis vaizdas, o ne vietinių pojūčių mozaika. Tik 
laikantis tokio požiūrio galima paaiškinti faktą, kad esant pastoviam 
vietiniam dirgikliui vietinis patyrimas keičiasi, kai keičiame dirginimą iš 
aplinkos. 

Tokios sąvokos kaip „vienetinis procesas“ ir „funkcinė visuma“ daugu- 
mai mokslininkų turbūt atrodys ne visai tikslios. Taigi mūsų tezę turbūt 
reikėtų aptarti smulkiau. Diskutuoti bus gerokai lengviau, jei pirmiausia 
paklausime savęs, kodėl šiuo metu vyraujantys požiūriai net kelioms 
kartoms atrodė labai įtikinami. 

Matyt, pagrindinė priežastis ta, kad jutiminis patyrimas dažniausiai 
yra tvarkus. Tą patį galima pasakyti ir apie jo paskatintą elgesį. Nuo 
ankstyviausių Europos mokslo raidos etapų žmogus buvo įsitikinęs, kad 
jei gamtos procesai paliekami vadinamajai savieigai, tai rezultatai niekada 
nebūna tvarkūs. Juk atsitiktinės fizinio pasaulio jėgų sąveikos visada 
sukuria chaosą ir destrukciją. Mokslui pavyko išsakyti kelis dėsnius, 
kuriems paklūsta izoliuoti procesai. Tačiau tais atvejais, kai vienu metu 
veikia daug faktorių, lyg ir nėra pagrindo rutuliotis įvykiams tvarkos, o 
ne chaoso linkme. 

Kita vertus, mes žinome, kad užkirsti kelią chaosui ir įvesti tvarką 
galime tinkamai valdydami išorinius veiksnius. Kai tik žmogus pradeda 

riboti gamtos jėgų veikimo galimybes tvirtomis savo pasirinkimo var- 
žančiomis sąlygomis, jis gali priversti jas dirbti tvarkiai. Visiems atrodo 
savaime suprantama, kad fizinius įvykius įmanu apvaldyti tik šitokiu 
būdu. Toks žmogaus požiūris į gamtą vyravo tūkstančius metų. Ir šiais 
laikais gamtai tvarką primetame lygiai taip pat, kuomet gamyklose ku- 
riame ir valdome mašinas. Šiose mašinose gamtai leidžiama procesą 
išjudinti, tačiau judėjimo formą ir tvarką lemia mašinų sandara, kurią 
sukūrė Žmogus, 0 ne gamta. 

Laikydamasis tokio požiūrio jaunas mokslas bus linkęs be įrodymų 
sutikti, kad tam tikri suvaržymai egzistuoja visur, kur aptinkame tvar- 
kius gamtos procesų darinius. Geras pavyzdys - Aristotelio astronomija. 
Žvaigždžių judėjimas stebėtinai tvarkingas, palyginti su tuo, ko būtų 
galima tikėtis laisvoje gamtoje, todėl graikų teoretikams atrodė būtina 
iškelti hipotezę apie kontroliuojančius apribojimus. Jie manė, kad žvaigž- 
dei ar planetai iškrypti iš kelio tikriausiai neleidžia tai, kas suvaržo jų 
trajektoriją. Pagal Aristotelio teoriją, žvaigždės yra nejudamai prisi- 
tvirtinusios prie kristalinių sferų, kurios sukasi ir kartu suka žvaigždes. 
Tad nenuostabu, kad žvaigždžių orbitos tokios taisyklingos. Šioje teorijoje 
yra netgi inžinieriai: Aristotelis kalba apie žvaigždžių dievybes, kurios 
prižiūri mechanizmą, kad šis tvarkingai veiktų. Prieš tris šimtus metų ši 
koncepcija dar daugeliui keldavo dievobaimingą pagarbą. Vis dėlto funkci- 
nė kristalinių sferų ir įrengimų, kurie tam tikrą tvarką primeta malūno 
veiklai, paskirtis ta pati. Žmogus beviltiškai trokšta ramybės ir saugumo. 
Ilgą laiką šį poreikį tenkino primityvi Aristotelio astronomijos hipotezė, 
kad 1r kokia apgrabi ir ribota dabar ji mums atrodytų. Kodėl tokį šoką 
sukėlė Galileo astronominiai atradimai? Todėl, kad jis nustatė, jog danguje 
labai daug vyksmo, jog astronominė tvarka daug mažiau griežta, negu 
žmonės anksčiau palaimingai tikėjo. Nejaugi galima ramiai patikėti šiomis 
svarbiomis jo tiesomis ir pripažinti, kad net danguje trūksta tvarkos, kad 
dangiškos sąlygos beveik prilygsta žemiškiems neramumams? Skatinami 
primityvios baimės Aristotelio sekėjai tūžmingai užsipuolė Galileo. Tikėti- 
na, kad baimės dalelytė slypėjo ir jaudulyje, kurį sukėlė Harvey atradimas, 

kad kraujas cirkuliuoja. Juk šis atradimas staiga sugriovė žmogaus, kaip 
stingios struktūros, sampratą. Jei žmogaus viduje tiek daug neramumo, 
gal gyvybė apskritai nepatikimas dalykas? 

Tas pats motyvas atsiskleidžia ir ankstyvųjų biologijos teorijų polinkyje 
visas nepaprastas organinio gyvenimo ypatybes, o ypač stulbinamą tvarką 
aiškinti savita sandara, kuri šią tvarką palaiko. Descarteso „,„mechanis- 
tinis“ organinių funkcijų aiškinimas tam tikrais atžvilgiais buvo gana 
drąsus, tačiau jo hipotezė, kad, be inžinieriaus — sielos, organizmo procesų 
tvarką dar padeda palaikyti įvairūs suvaržymai, ryšiai ir kanalai, irgi 
buvo konservatyvi. Vaizdžiai kalbant, Descartesui organizmas, kaip ir 
Aristoteliui dangus, buvo pilnas kristalinių sferų. Be abejo, jis nežinojo 
dinamikos dėsnių. Mes apie šiuos dėsnius išmanome gerokai daugiau, 
tačiau nuo anų laikų biologijos teorija tepasikeitė tiek, kiek buvo ištobu- 
linta Descarteso samprata. Jokių naujų idėjų apie funkcijų tvarką biologai 
iš esmės nepasiūlė. Kokia mūsų padėtis šiuo klausimu? Be abejo, į mecha- 
nistinę gyvenimo sampratą dabar jau žiūrima šiek tiek skeptiškiau. Kita 
vertus, neatrodo, kad biologai turėtų kokį nors kitą, geresnį organinės 
tvarkos aiškinimą. 

Suprasti alternatyvaus aiškinimo galimybes bus lengviau, jei pasi- 
stengsime tiksliau nupiešti mechanistinės teorijos astronomijoje ir biolo- 
gijoje vaizdą. Fizinės sistemos procesus lemia dviejų rūšių veiksniai. 
Pirmai grupei priklauso jėgos ir kiti veiksniai, kurie būdingi tos sistemos 
procesams. Juos vadinsime dinaminiais sistemos determinantais. Antra 
grupė - tai sistemos savybės, kurios sistemos procesams sukuria varžan- 
čias sąlygas. Šiuos determinantus vadinsime topografiniais. Pavyzdžiui, 
laidžioje grandinėje elektrostatinės jėgos tarp elektros srovių yra dinaminis 
veiksnys, o grandinės geometrinis modelis ir cheminė sandara yra topo- 
grafinės sąlygos, ribojančios elektrostatinių jėgų raišką. Iš karto reikėtų 
pabrėžti, kad dinaminiai veiksniai būdingi visoms gamtos sistemoms, 0 
specifinių topografinių sąlygų poveikis vienu atveju gali būti minimalus, 
o kitu - vyraujantis. Izoliuotame laidininke elektros krūviai gali pasi- 
skirstyti bet kaip, tačiau tik laidininko viduje. Dėl dinaminių priežasčių 

krūviai pasiskirsto taip, kad įsivyrauja tam tikra pusiausvyra. Tuo tarpu 
garo variklio stūmoklis gali judėti tik taip, kaip jam leidžia nepaslankios 
cilindro sienelės. 

Taigi susipažinome su fizinių sistemų klasifikacija, kuri nepaprastai 
svarbi sprendžiant mūsų klausimą. Darome prielaidą, kad visų sistemų, 
kurios mus domina, procesus lemia kokie nors veiksniai. Bet nepamirš- 
kime, kad sistemos labai skiriasi ir santykiniu ribojančių topografinių 
sąlygų, ir santykiniu dinaminių veiksnių įtaka. Kai topografinės sąlygos 
pastovios ir dinaminiai veiksniai tikrai negali jų pakeisti, visada yra 
pašalinamos tam tikros funkcijos formos, o procesai apsiriboja galimy- 
bėmis, kurios tomis sąlygomis įmanomos. Kraštutinis pavyzdys būtų 
sistema, kurioje iš anksto nustatytos topografinės sąlygos suteikia tik 
vieną galimybę. Tokioms sistemoms priklausytų ką tik mano minėtas 
stūmoklis, kurio judėjimą lemia cilindro sienelės. Garas cilindre plistų 
visomis kryptimis, tačiau dėl topografinių sąlygų plinta tik viena kryptimi 
— ta, kuria laisvai gali judėti stūmoklis. Šioje sistemoje dinamiškai deter- 
minuotas tik pats judėjimas. Judėjimo kryptį lemia cilindras. 

Toks kraštutinis dinaminių veiksnių ir primestų topografinių sąlygų 
santykis beveik arba visiškai realizuojamas tipinėse mašinose. Viena- 
kryptės funkcijos, kurios primetamos tokioms sistemoms, gali būti be 
galo įvairios. Tačiau bendras dėsnis visur vienodas. Žinoma, kartais 
dinamikai suteikiama šiek tiek daugiau laisvės negu visiškas minimumas, 
tačiau mes nekuriame mašinų, kuriose dinaminiai veiksniai būtų pagrin- 
diniai veikimo formos determinantai. 

Matyt, nagrinėdamas dangaus kūnų judėjimo tvarką Aristotelis pir- 
miausia ir pagalvojo štai apie tokį mechanizmą. Aristotelio sferos - tai 
topografinės sąlygos, kurios, jo nuomone, tą tvarką palaiko. Nuo Des- 
carteso laikų neurologai visada darydavo panašias prielaidas, kai tik 
pastebėdavo stulbinamą gyvūnų ir žmonių nervinės funkcijos tvarką. Jų 
požiūriu, nervų sistemos dinamika niekada nesukurtų koordinuotos funkci- 
jos. Todėl visais atvejais, kai nervų sistema veikdavo tvarkingai, kelti 
hipotezę apie savitas anatomines sąlygas atrodydavo savaime suprantamas 
dalykas. 

Taigi nenuostabu, kad ir introspekcionistai, ir biheivioristai daro prie- 
laidas, kuriose mechaninis veiklos pobūdis suvokiamas kaip savaime 
suprantamas. Imkime, pavyzdžiui, regą. Tuo pačiu momentu tinklainę 
veikia be galo daug dirgiklių. Tačiau painiavos regos lauke beveik nėra. 
Vienas objektas matomas čia, kitas - ten. Ko gero, būtent šitaip jie ir 
išsidėstę fizinėje erdvėje. Gretimi fizinės erdvės taškai yra greta vienas 
kito ir regos lauke. Apskritimo centras fizinėje erdvėje atrodo panašios 
simetriškos figūros centras regos lauke. Visa ši tvarka nuostabi ir būtina 
mūsų santykiams su pasauliu. Objektų vaizdų projekcijų tinklainėje tvarką 
lengva paaiškinti tuo, kad akis turi vyzdį, lęšiuką ir t. t. Bet kaip paaiškinti 
tvarką procesų, kurie iš tinklainės perduodami į smegenis ir lemia regimąjį 
patyrimą? Šiems potyriams irgi būdinga ta pati tvarka, todėl turi būti 
tokių veiksnių, kurie užkerta kelią painiavai. Tai gali padaryti tik vienos 
rūšies veiksniai: regos nervų sistemoje, matyt, yra daugybė topografinių 
suvaržymų, kurie užtikrina tinkamą nervų veiklą. Jei nerviniai impulsai 
iš visų tinklainės taškų siunčiami izoliuotais takais izoliuotų galutinių 
taškų smegenyse link ir jei pastarųjų taškų visuma atkartoja tinklainės 
taškų geometriją, tai dinaminiai veiksniai visiškai negali paveikti nervinio 
srauto darinio ir todėl rezultatas bus tvarka. Šią tvarką labiau lemia 
anatomija negu veiksniai, būdingi pačiam srautui. 

Lytos ir klausos atveju tokie svarstymai duotų panašius rezultatus. 
Dabar pakalbėkime apie mokymosi faktus ir įgūdžių susidarymą. Siek- 
dami šiuos faktus paaiškinti psichologai teigė, kad kai kuriose nervų 
sistemos dalyse nerviniai takai, pavyzdžiui, tarp regos ir klausos centrų, 
ankstyvoje vaikystėje nėra įtvirtinami visam gyvenimui. Pagal šią teoriją, 
iš pradžių arba apskritai nė vienas takas nebūna pasirengęs perdavimui, 
arba tiesiog nėra nusistovėjusios tvarkos, ir procesai iš vieno audinio 
taško gali būti vienodai gerai perduodami keliais takais. Tačiau suaugusio- 
jo smegenyse tarp šių dviejų centrų susidaro labai daug ryšių. Atsiminimo 
tikslumas rodo, kad procesai vyksta kryptingai ir tvarkingai. Daiktas, 
gulintis priešais mus ant stalo, vadinamas knyga, o jos dalys - puslapiais. 
Jei žmogus negali atsiminti daiktų, kuriuos mato kaip regimuosius faktus, 

pavadinimų, tai - rimtas patologijos simptomas. Įprasta asociacijų tvarka 
perša štai tokį paaiškinimą: ten, kur iš pradžių visai nebuvo laidžių takų 
arba buvo keli vienodo laidumo takai, mokantis išsiskyrė vienas takas, 
kuris tapo pralaidesnis už kitus. Nuo tos akimirkos procesai sklinda tik 
šiuo taku. Jei kol kas nekelsime klausimo, kaip mokymasis apskritai 
padaro įmanomą tokį dalyką, tai asociacijų ir atsiminimo tvarką galima 
pagrįsti viena prielaida. Be abejo, aiškinama topografinėmis sąlygomis. 
Tiesa, šios sąlygos nebūtinai turi egzistuoti nuo kūdikystės. Tiesa ir ta, 
kad ne visai aišku, kokie pokyčiai tas sąlygas sukuria. Tačiau jei sutin- 
kame, kad susidarius asociacijoms šios sąlygos vis dėlto sukuriamos, tai 
nuo tos akimirkos įvykiams primetama tiksli kryptis, kuri visiškai nepri- 
klauso nuo dinaminių veiksnių, - taip, kaip nuo jų nepriklauso ir laidumas 
regos srityje. Kaip traukinys rieda bėgiais, nes bėgiai - mažiausio pasiprie- 
šinimo kelias, o milžiniška variklio galia neturi įtakos traukinio judėjimo 
krypčiai, taip ir asociacijų bei prisiminimų tvarka yra sąlygota nervinių 
takų, o procesų, kurie tais takais keliauja, esmė jų maršrutui jokios įtakos 
neturi. 

Dabar aptarkime tokio požiūrio pasekmes. Pirmiausia, visa pastebėta 
psichikos procesų tvarka aiškinama arba paveldimais, arba antriniais, 
įgytais mechaniniais suvaržymais. Taigi jei ši tvarka nėra paties mokymosi 
pasekmė, ją tikriausiai nulėmė arba pirminės topografinės sąlygos, arba 
vėlesnis mokymasis, t. y. įgyti šių sąlygų pokyčiai*. Kaip matysime, ši 
alternatyva atitinka natyvistinį ir empiristinį aiškinimus*. Natyvistų ir 
empiristų savitarpio diskusijos nepalieka abejonės, kad natyvistinis po- 
žiūris — tai reiškinių aiškinimas paveldimais anatominiais faktais. Jei 
konkrečiu atveju šis aiškinimas dėl kokių nors priežasčių netinka, lieka 
tik viena kita galimybė, o būtent — paaiškinti mokymusi. Autoriams 
niekada nė nešovė mintis, kad funkcija gali būti tvarkinga tada, kai šios 
? Pirmai grupei galime priskirti anatominę dermę, kuri gimus dar nėra visiškai susi- 
dariusi, tačiau bręstant pamažu įgyja galutinę savo formą. 

* Sąvokos „empiristas“ reikšmė, be abejo, nėra tapati sąvokai „„empirikas“. Pastaroji 
apibūdina filosofą, kuris teigia, kad visos Žinios atsiranda iš išorinio patyrimo, o 


pirmoji — psichologą, kuris linkęs daugumą psichikos faktų aiškinti ankstesniu mo- 
kymusi. 

tvarkos nelemia nei paveldima, nei įgyta nervų sistemos derme. Dažnai į 
tos kitos alternatyvos svarstymus žiūrima labai įtariai — taip, tarsi šiuo 
atveju neišvengiamai turėtų būti pasitelkiamos vitalistinės sąvokos. 

Tai, kas atsitinka vienakrypčio eismo gatvės gale, lemia įvykiai, kurie 
anksčiau vyko šios gatvės pradžioje. Pagal dabartinę jutiminės funkcijos 
sampratą, objektyvų patyrimą sudaro grynai vietiniai jutiminiai faktai, 
kurių ypatybes griežtai determinuoja atitinkami periferiniai dirgikliai. 
Kad būtų palaikoma tvarka, procesai atskiruose takuose ir atitinkamose 
smegenų ląstelėse yra atskirti vieni nuo kitų ir nuo aplinkinio audinio. 
Taigi procesai, vykstantys kitose nervų sistemos dalyse, negali pakeisti 
jutiminio patyrimo. Kalbant konkrečiau, jo negali paveikti jokie tiriamojo 
nuostatos pokyčiai. Jei išvardytume kiekybines ir kokybines ypatybes, 
kurios konkrečiu momentu būdingos jutiminio lauko dėmenims, turėtume 
apie šį lauką gauti išsamią ataskaitą. Taigi jutiminis patyrimas tėra mo- 
zaika — adityvi faktų visuma. Ši mozaika tokia pat stingi, kaip ir jos 
fiziologinis pagrindas. Mes galėtume pagrįstai pridurti, kad toks jutiminio 
patyrimo paveikslas labai „skurdus“. Užkertamas kelias bet kokioms 
funkcijoms, kuriomis įvairios lauko dalys galėtų būti tarpusavyje susi- 
jusios. Vieninteliai galimi dinaminiai procesai slypi dėmenų viduje, o jų 
kaip visumos darinys tėra geometrinis modelis. 

Pagal mechanistinę nervų sistemos teoriją, ryšiai tarp smegenų ląstelių 
1r efektorių (pavyzdžiui, raumenų) yra tokie pat, kaip ryšiai tarp jutimo 
organo taškų ir šių ląstelių. Taigi visiškai adekvati psichologijos tyrimų 
formulė būtų štai tokia: mums reikia nustatyti, kokias efektoriaus reakcijas 
sukelia tam tikri dirgikliai. Tai garsioji dirgiklio-atsako formulė, kuri 
ilgą laiką Amerikos psichologijoje buvo labai populiari. Ši formulė visiškai 
atitinka požiūrį, kad nervų sistemoje nevyksta jokių tik jai vienai būdingų 
procesų. 

Kadangi ši teorija dinaminio veiksnio svarbą sumažina iki minimumo, 
kyla dar vienas padarinys. Fizikoje dinaminė sąveika priklauso nuo sąvei- 
kaujančių procesų ir medžiagų savybių. Pavyzdžiui, tirpale, kuriame yra 
Na,SO, ir BaCl., tam tikrų Ba, SO, ir H,O savybių, sąveika lemia tai, 

kad mišinyje atsiranda BaSO, nuosėdų. Jei dvi elektros srovės laidinin- 
kuose teka ta pačia kryptimi, laidininkai vienas kitą traukia; jei teka 
priešingomis kryptimis, laidininkai vienas kitą stumia. Kaip matome iš 
šių pavyzdžių, bendra taisyklė ta, kad sąveiką iš esmės nulemia „ypatybės 
santykyje“. Kadangi mechanistinė teorija atmeta bet kokią dinaminės 
lauko dalių sąveikos galimybę, akivaizdu, kad šis laukas gali būti sukom- 
ponuotas bet kokiu sutartinai pasirinktu būdu. Tiktai mozaikoje vieni 
dėmenys visiškai nepriklauso nuo greta esančių kitų pobūdžio. Joks kitas 
šios teorijos padarinys taip aiškiai neparodo, ką prarandame, kai paša- 
linami dinaminiai santykiai. Kaip ką tik įsitikinome, egzistuojant tokiems 
santykiams, fiziniai faktai tikrai nėra nejautrūs gretimų faktų ypatybėms. 
Prie šio klausimo dar sugrįšime kitame skyriuje, aptardami asociacijas ir 
atsiminimą. 

Jei psichologams pateiktume tokį jų prielaidų apie fiziologines funkci- 
jas, dauguma nesutiktų. Jie pareikštų, kad pirminių spėjimų apie nervų 
sistemos procesus nereikia suprasti pernelyg paraidžiui. Kas gi nepri- 
pažįsta, — sakytų jie, - kad perduodant impulsus kai kuriose audinio 
dalyse vyksta nutekėjimas? Mano atsakymas toks: jei piešiant pirminį 
nervinės funkcijos paveikslą pasitelkiamos tik vienos rūšies - mechaninės 
— analogijos, tai kitokios, matyt, teoretikams niekada nešovė į galvą. Ar 
pirminis, ar galutinis, tačiau vaizdas, kurį čia aptarėme, yra mechaninis 
ir joks esmingai kitoks dėsnis niekada nebuvo minimas. Jei kalbėtume 
apie „nutekėjimą“, tai ši sąvoka tiesiog apibūdina nepakankamai tikslią 
mechanizmo funkciją. Vis tiek turima omenyje, kad įprastu atveju tvarka 
palaikoma atskiriant vietinius įvykius. Ši sąvoka anaiptol nenurodo jokių 
teigiamų nevisiško atskyrimo padarinių. Mūsų idėjos apie nervinius proce- 
sus galbūt ne tokios aiškios, kaip nuosekli mechanistinė teorija, tačiau 
Jomis išties naujoviškai paaiškinama funkcijos tvarka. Kas būtų, jei šioks 
toks nutekėjimas vyktų iš visų laidininkų? Ar vietiniai procesai nesusi- 
maišytų? Ir jei susimaišytų, tai kas, teoretikų nuomone, tada atsitiktų? 
Bijau, kad jiems būtų sunku atsakyti į šį klausimą. 

Dar kartą palyginkime teoriją su stebėjimu. Mums buvo visiškai aišku, 
kad skaisčio ir dydžio konstantiškumas kaip faktai yra nesuderinami su 

mechanistinės teorijos prielaidomis, nes abiem atvejais jutiminio patyrimo 
tikrai nelemia vien vietiniai dirgikliai. Būtent dėl šio keblumo, kaip žinome, 
buvo pasitelkti empiristiniai aiškinimai. Kadangi tuo tarpu gyvūnų psi- 
chologija pateikė tvirtų įrodymų, prieštaraujančių tokiems aiškinimams, 
reikėtų pripažinti, kad nei empiristinė, nei natyvistinė prielaidos negali 
būti teisingos. Vadinasi, turime pamėginti rasti tokią funkciją, kuri tvarki, 
tačiau nevisiškai apribota paveldimos ar įgytos dermės. Jei tokia alter- 
natyva egzistuoja, turėsime ją taikyti ir kitiems stebėjimams, pavyzdžiui, 
pavidalo, greičio, padėties ir kitų dalykų konstantiškumui. Šie reiškiniai 
iš esmės tokie panašūs į skaisčio ir dydžio konstantiškumą, kad aiškinimas, 
kuris tinka pastariesiems, ko gero, tiktų ir pirmiesiems. Žinoma, tai reikštų, 
kad alternatyva tarp natyvistinių ir empiristinių prielaidų turi būti apskri- 
tai klaidinga. 

Introspekcionisto tezė, kad nuostatos pokyčiai tikrojo jutiminio paty- 
rimo neveikia, taip pat prieštarauja dabarties faktams. Ši tezė beveik 
prilygsta sutartiniam tikrojo jutiminio patyrimo apibrėžimui. Plika akimi 
pastebėsime, kad pasitelkęs introspekciją šešėlyje esančią baltą spalvą ir 
gerai apšviestą juodą galiu paversti dviem panašiais pilkais atspalviais. 
Kažin ar įmanus dar didesnis nuostatos poveikis jutiminiam patyrimui 
negu šis pasikeitimas. Tas pat tinka ir visais kitais atvejais, kai intro- 
spekcija suardo įprastą patyrimą ir šitaip atranda tikruosius pojūčius. 
Kad introspekcijos metu būtent taip ir atsitinka, plačiai pripažįstama dėl 
vieno stebėjimo. Analizuodami muzikinį garsą mes girdime kelias natas, 
kurios paeiliui iškyla iš pirminio vieneto. Daugelis pripažįsta, kad šiuo 
atveju savita nuostata vieną jutiminę medžiagą pakeičia kita, 1r garsas, 
girdimas kaip visuma, yra toks pat geras jutiminis faktas kaip ir obertonai, 
girdimi analizuojant. Bet jeigu tai tiesa, kaip galime prieštarauti panašiam 
įrodymui kituose pavyzdžiuose? 

O dėl teiginio, kad jutiminis patyrimas yra tiktai vietinių faktų mozaika, 
t. y. kad kiekvienas jutiminio lauko taškas priklauso tik nuo savo vietinio 
dirgiklio, privalau pakartoti, kad šios radikalios prielaidos niekada niekas 
nepagrindė įrodymais. Atvirkščiai, atrodo, kad ši prielaida tiesiog atspindi 
a priori įsitikinimą apie tai, kokia turi būti daiktų esmė, nors patyrimas 

šiam įsitikinimui prieštarauja. Stebėjimas rodo, kad vietinį dydžio, pavi- 
dalo, padėties ir skaisčio patyrimą lemia ne vien vietinis tinklainės dirgi- 
nimas. Ir ne vien nuo greičio tinklainėje priklauso regimas greitis, 0 taip 
turėtų būti, jei erdvinius potyrius lemtų vien tinklainės faktų geometrija. 
Jei pasikliautume stebėjimu, tai labai daug vadinamųjų iliuzijų būtų galima 
pasitelkti kaip įrodymą, kad vietinius procesus lemia dirgiklių grupės. Šį 
ginčą tam tikru mastu galiausiai turėtų išspręsti pragmatiniai dėsniai: 
laimės tie, kurių išsakyti dėsniai duos daugiau naudos tolesnei psicho- 
logijos raidai. 

Dėl vieno stebėjimo beveik visi psichologai sutaria: vietinį jutiminį 
patyrimą lemia ne vien vietinis dirginimas. Tai — spalvinis kontrastas. 
Šiuo metu dauguma psichologų sutinka, kad šis reiškinys kyla dėl sąveikos 
nervų sistemoje. Niekas jau nebegina tinklainės dirgiklių ir jutiminio 
patyrimo „taškinio ryšio“, nes pernelyg akivaizdu, kad vietinį patyrimą 
lemia kur kas didesnio ploto sąlygos. Bet kaip padarę tokią išimtį galime 
žengti toliau, tarsi nieko svarbaus nebūtų atsitikę? Net ir kontrasto atveju 
mokslininkams prireikė nemaža laiko, kol pripažino akivaizdžius įro- 
dymus. O štai H. Helmholtz pripažinti atsisakė. Siekdamas apginti savo 
fundamentalią prielaidą, kad vietinius jutiminius faktus „taškas į tašką“ 
lemia tik vietinis dirginimas, jis, žinoma, pasitelkė empiristinę hipotezę. 
Bet mūsų laikais, kai jau žengtas pirmasis Žingsnis, derėtų suprasti ne 
tik tai, kad viena kontrasto teorija užėmė kitos vietą, bet ir tai, kad 
pagrindinis dėsnis jau nebegali būti taikomas visai jutiminio patyrimo 
sričiai. Nuo šiol vos tik pastebėję, kad patyrimas nesutampa su vietiniu 
dirginimu, turėsime apsvarstyti galimybę, kad šį patyrimą, kaip ir kontras- 
tą, veikiau lemia dirgiklių grupė, o ne vien vietinis dirginimas. Galiausiai 
panašiu būdu turbūt išsiaiškinsime, kodėl kai kuriais atvejais jutiminį 
patyrimą veikia tam tikros tiriamojo nuostatos. Kai bus įrodyta, kad 
jutiminį patyrimą konkrečioje vietoje veikia didesnio ploto dirginimas, 
be abejo, nebus reikalo neigti, kad tokį poveikį gali daryti ir procesai, 
susiję su tam tikra nuostata. 

Kituose skyriuose aptarsime daugiau faktų, kurie kreipia mus ta pačia 

linkme. Visų pirma kalbėsime apie reiškinį, kuris dabar dažniausiai vadi- 
namas jutiminio patyrimo sąranga. Šis terminas reiškia, kad jutiminiams 
laukams tam tikra prasme būdinga savita socialinė psichologija. Šie laukai 
nėra nei nekintamai susiję kontinuumai, nei savitarpyje nesusijusių dėmenų 
modeliai. Iš tikro mes suvokiame, pirma, savitas esybes, tokias kaip 
daiktai, figūros ir pan., antra, grupes, kurias tos esybės sudaro. Tai 
atskleidžia procesų vyksmą, kuriame tam tikrų plotų turinys yra tarpu- 
savyje susiejamas ir tuo pat metu santykinai išskiriamas iš aplinkos. 
Mechanistinė teorija, teigianti apie atskirų dėmenų mozaiką, tokios są- 
rangos, be abejo, pripažinti negali. 

Kaip jau buvo parodyta, daugelis jutiminių potyrių negali būti siejami 
grynai su vietinio dirginimo sąlygomis, nes šios sąlygos niekada nesukelia 
nieko panašaus į tuos potyrius. Faktai, kuriuos turiu omenyje, yra tik 
tam tikrų erdvės plotų ir laiko tarpų savybės. Išplėstiniai fiziniai procesai, 
kurių dalys funkciškai tarpusavyje sąveikauja, irgi gali pasižymėti sa- 
vitomis ypatybėmis, kurių negalima sieti vien su vietinėmis sąlygomis. 
Tačiau mechanistinė nervų sistemos teorija tokią galimybę atmeta, nes 
prielaida apie išplėstinius procesus, kurių dalys funkciškai tarpusavyje 
sąveikauja, prieštarauja pagrindinėms šios teorijos dogmoms. 

Pagal mechanistinę teoriją, kaip įsitikinome, bet kurį vietinį jutiminį 
faktą griežtai determinuoja jo dirgiklis. Todėl dirgiklio ypatybių tarpusavio 
santykiai negali būti svarbūs vietiniam jutiminiam patyrimui. Šios ypa- 
tybės turėtų įtakos tik tuo atveju, jei smegenų procesai galėtų laisvai 
sąveikauti. Prisiminkime, fizikoje sąveika visais atžvilgiais priklauso nuo 
sąveikaujančių faktų „ypatybių santykyje“. Jei peržiūrėtume turimas 
žinias apie jutiminį patyrimą, pastebėtume, kad vietinė jutiminė medžiaga 
ypač dažnai priklauso nuo vietinio dirgiklio ir gretimų dirgiklių santykio. 
Tai pasakytina apie kontrastą, toninį susiliejimą, taip pat stebėjimus, 
kuriuos aptarėme trečiame skyriuje. Pavyzdžiui, skaisčio konstantiškumą 
lemia apšvietimo ir aplinkos skaisčio santykis su stebimo objekto skaisčiu. 
Netrukus pamatysime, kad sąrangą - pagal tą apibrėžimą, kurį ką tik 
pateikėme, — irgi lemia vietinių ypatybių tarpusavio santykiai. 

Atsižvelgę į visus šiuos faktus, tikrai nesutirštinsime spalvų sakydami, 
kad mechanistinė nervų sistemos teorija jutiminio patyrimo esmę aiškina 
klaidingai. Visi faktai mus kreipia link teorijos, kuri labiausiai pabrėžtų 
dinaminius veiksnius, o ne anatomijos diktuojamas sąlygas. Ką jau kalbėti 
apie tai, kad daugelyje stebėjimų jutiminio lauko dinamika tiriamajam 
atsiskleidžia beveik tiesiogiai, pavyzdžiui, kai po netikėto dirginimo arba 
dirginimui pasikeitus veikiau kyla jutiminiai įvykiai nei būsenos. Tarkime, 
tamsoje staiga pamatome šviesią figūrą. Iš pradžių nesuvokiame nei tikro 
šios figūros dydžio, nei padėties. Mums regisi, kad ji greitai didėja ir 
artėja. O kai figūra staiga pradingsta, atrodo, kad mažėja ir tolsta. Me- 
chanistine teorija tokie stebėjimo rezultatai visiškai nepaaiškinami. Arba, 
tarkime, faktas, kad lytint, kaip ir regint ar klausantis, objektai ir įvykiai 
keičia padėtį, kai prisideda kiti objektai ar įvykiai. Fiziologas M. von 
Frey“ nustatė, kad vienu metu liečiant du rankos taškus atstumas tarp jų 
atrodo daug mažesnis negu liečiant šiuos taškus po vieną. W. Scholz ir P. 
Kester matavo abipusę trauką, kuri tam tikromis sąlygomis būdinga dviem 
šviesoms arba dviem garsams. Jei ne didžiulis istorinis autoritetas, kuriuo 
iki šiol remiasi mechanistinė teorija, niekas nedvejotų, kad šie stebėjimai 
yra dinaminės sąveikos įrodymas. Stroboskopinis judėjimas, kuris irgi 
neabejotinai priklauso šiai stebėjimų grupei, dabar jau visuotinai pripa- 
žintas ir juo Max Wertheimer pagrindė pirmą savo kritiką, nukreiptą 
prieš mozaikinę jutiminio patyrimo teoriją?. Jei į skirtingas tinklainės 
vietas paeiliui projektuojami dviejų dirgiklių vaizdai, tiriamasis daž- 
niausiai mato judesį, kuris prasideda pirmojo dirgiklio vietoje ir baigiasi 
antrojo (žr. 3 skyrių). Tinkamomis sąlygomis tiriamasis patirs ne du 
įspūdžius; greičiau jis matys vieną daiktą, kuris juda iš vienos vietos į 
kitą. Kaip tokius stebėjimo rezultatus gali atremti teorija, kuri jutiminius 
laukus aiškina kaip nesusijusių vietinių faktų mozaikas? Stroboskopinis 
judėjimas buvo plačiai aptariamas, ir didelė reikšmė, be abejo, teko empi- 
riniams argumentams. Tačiau nuo to laiko niekas neabejoja pagrindiniu 
dalyku: jei objektyvios sąlygos ir stebėtojo nuostata nėra visiškai netin- 


* Zeitschr. f. Psychol., 61, 1912. 

kamos, stroboskopinis judėjimas yra gerai pastebimas reiškinys. Juk 
pagaliau stroboskopiniu efektu grindžiamas kino filmų menas. Be abejo, 
yra Žmonių, nepasitikinčių visais stebėjimais, kurie prieštarauja mecha- 
nistinės teorijos postulatams. Gal tokius oponentus įtikintų faktas, kad 
tam tikrame plote kartojamas stroboskopinis judėjimas sukelia visai to- 
kius pat neigiamus povaizdžius kaip įprastas judėjimas. Istoriškai šis 
Wertheimerio tyrinėjimas davė pradžią geštaltpsichologijai. Mūsų disku- 
sijoje kitą eilės tvarką pasirinkau tik todėl, kad abejoju, ar stroboskopinis 
judėjimas yra tinkamiausia medžiaga pirmajai pažinčiai“. 
Be abejo, yra keli argumentai, kurie visada padėdavo apginti mechanistinę 
teoriją. Kartais būdavo teigiama, kad ši teorija pateikia mums labai aiškų 
ir paprastą nervinės funkcijos vaizdą, kurį gali suprasti kiekvienas, nes 
praktiniame gyvenime tvarką visada palaiko suvaržymai ad hoc“. Turiu 
pasakyti, kad toks mažiausių mokslinių pastangų reikalaujantis požiūris 
man atrodo nepriimtinas. Kai keliame klausimus apie tikrąją kokio nors 
tyrimo objekto esmę, mokslininko ramybė ir įpročiai visiškai neturėtų 
rūpėti. Be to, pasitelkdami prielaidas, kurios tvarką paaiškina ribojančia 
audinių derme, laiką ir pastangas taupo tik psichologai, neurologai ir 
fiziologai. Savo sunkumus jie tiesiog užkrauna ant kieno nors kito pečių. 
Kai funkcionavimo klausimas susiaurinamas iki ribojančių dermių, pa- 
aiškinti histologinę šių dermių kilmę implicitiškai prašoma biologinės 
raidos — ontogenezės ir filogenezės - mokslo. Jei sunkumų vengia vieni 
mokslai, daugiau sunkumų kyla kitiems. Be to, anksčiau ar vėliau funkci- 
niai klausimai turės būti aiškinami funkciniais terminais. Anatominių 
struktūrų ontogenezę gal ir įmanu paaiškinti savitais apribojimais, kurie 
veikia kiaušinyje ir gemale, tačiau niekas apribojimais nemėgins paaiškinti 
organizmų filogenezės. 

Kitas argumentas mechanistinės teorijos naudai galėtų būti tas, kad 
organizme tikrai yra tam tikrų anatominių struktūrų, kurios užtikrina 
tinkamą funkcionavimą. Tokių faktų paneigti neįmanoma. Pavyzdžiui, 
vienas iš įrodymų — tarp jutimų organų ir atitinkamų smegenų dalių esan- 


“ Tiriant šiuos klausimus labai svarus V. Benussi'0 indėlis. Jau anksčiau minėjau jo 
darbą apie panašius lytos reiškinius. Kai kurias labai svarbias stroboskopinio judėjimo 
ypatybes atrado M. Wertheimer ir J. Ternus (Psvchol. Forsch., 6, 1926). 

čios jungiamosios skaidulos. Tačiau neužmirškime, kad organizme yra ir 
kita perdavimo sistema, kuri aiškiai atskleidžia mechanistinės teorijos ribas. 
Kraujagyslėmis labai daug medžiagų nuolat pernešama iš vienos vietos į 
kitą. Be abejo, „transportavimą“ riboja kraujagyslių sienelės, tačiau siste- 
mos viduje savitų takų, kuriais kraujo dėmenys būtų pernešami į reikiamą 
vietą, nėra. Šiuo atveju atranką ir tvarką lemia vien įvairių cheminių kraujo 
dalių ir audinių būsenos santykiai. Taigi anatomine prasme didelių organų 
buvimas dar neįrodo, kad mechaninė dermė palaiko visų funkcijos dalių 
tvarką. 

Mums dažnai sakydavo, kad nervų skaidulos iš tikro yra pavieniai 
laidininkai, kuriais keliauja iš esmės nepriklausomi impulsai. Įdomu, ar 
ir dabar vis dar galime teigti, kad impulsai įvairiomis tam tikro nervo 
skaidulomis keliauja visiškai nepriklausomai vienas nuo kito? Juk fiziolo- 
giniai tyrimai nebeleidžia abejoti, kad nervinio mazgo audiniuose atskirų 
neuronų funkcijos dinamiškai sąveikauja. 


Jei jutiminio patyrimo faktų negalima paaiškinti nei paveldimais, nei 
įgytais apribojimais, tai koks yra pagrindinis jutiminės funkcijos veiksnys? 
Grįžkime prie mūsų teiginio, kad fizinėse sistemose santykinis ir topogra- 
finių sąlygų, ir grynai dinaminių veiksnių poveikis būna labai skirtingas. 
Tipiškuose mechanizmuose topografinių sąlygų vaidmuo yra vyraujantis, 
todėl nuo dinaminių veiksnių priklauso tik pokyčiai kelyje, kurį tos sąlygos 
nutiesia. Tačiau tokie mechanizmai yra tik viena labai savita fizinių 
sistemų rūšis. UŽ siauro Žmogaus pagamintų mechanizmų pasaulio yra 
begalė kitų fizinių sistemų, kurių procesų kryptį tikrai lemia ne vien 
topografinės sąlygos. 

Įsivaizduokime lašą vandens srovėje, kuri teka siauru vamzdžiu. Kodėl 
šis lašas juda? Jei nepaisysime inercijos, lašas juda todėl, kad už jo vandens 
slėgis didesnis negu priešais jį. Kadangi vamzdžio sienelės pašalina visas 
kitas judėjimo kryptis, slėgio skirtumas gali veikti tik viena kryptimi. 
Tačiau įsivaizduokime, kad vamzdžio nėra ir lašas yra dalis vandens, 
kuris supiltas į daug didesnės talpos indą. Šioje naujoje aplinkoje lašas 
irgi tikriausiai judės. Bet šįkart jį veiks kur kas daugiau slėgio gradientų, 
ir jis judės atstojamojo gradiento kryptimi. Šis judėjimas, be abejo, lygiai 

taip pat tiksliai apibrėžtas, kaip ir judėjimas vamzdžiu, tačiau kiekviename 
kryptį lemiančiame taške jau nėra savitų ribojančių sąlygų. Naujojoje 
situacijoje visi srovės lašai juda savo keliu dėl dinaminių priežasčių. 
Kiekvieną akimirką ir visuose taškuose lašai paklūsta atstojamajai jėgai. 
Tačiau kas tuose taškuose nulemia šias jėgas? Ogi visi poslinkiai ir 
atitinkami slėgio pokyčiai, kurie įvyko prieš akimirką. Iš tiesų tam tikru 
mastu šias jėgas veikia ir tai, kaip ką tik judėjo koks nors vienas konkretus 
lašas. Vadinasi, srovės kryptį lemia laisva vandens dalelyčių sąveika. Be 
abejo, kažkur šioje sistemoje lašo poslinkius riboja griežtos varžančios 
sąlygos, pavyzdžiui, sienelės, kurios skysčio paviršių priverčia judėti 
palei jų paviršių. Tačiau jei indo viduje tokių varžančių sąlygų nėra, tai 
kiekviename taške įvykius lems vien tik sąveika. Žinoma, nieko negali 
vykti tuose taškuose, kurie nesuderinami su paviršiaus apribojimais. Bet 
šios ribojančios sąlygos srovę tik tiek ir teveikia. Jų poveikis pasireiškia 
srovei primestu judėjimu šalia šių apribojimų ir dinaminiais to judėjimo 
padariniais visose kitose indo vietose. Dinaminiams įvykiams mechaniz- 
muose beveik visai užkirstas kelias, o šiuo metu vyraujančios neurologijos 
teorijos daro prielaidą, kad to negali vykti ir nervų sistemoje. Geštalt- 
psichologija svaraus tokios prielaidos pagrindo neįžvelgia. Iš esmės šios 
mokyklos atstovai mano, kad būtent dinaminiai procesai yra svarbiausi 
fiziologijoje ir psichologijoje. 

Vamzdyje vandens lašas juda kryptimi, kuri užtikrina skirtingų slėgių 
išsilyginimą. Taip visų sistemų visuose taškuose veikia visos jėgos. Kai 
lašą supa didesnis vandens kiekis, šią taisyklę patvirtina ne tik lašo 
judėjimas, bet ir srovės, kaip visumos, judėjimas. Tik dabar srovės kryptį 
kiekviename taške dar lemia ir dinaminių veiksnių tendencija suvienodinti 
slėgį. 

Keičiant vamzdžių konstrukciją srovei galima primesti bet kokią no- 
rimą tvarką visoje sistemoje. Šiuo atveju tvarka įvedama pašalinant 
laisvą, t. y. dinamiškai determinuotą, elgesį. Suprantama, turėtume savęs 
paklausti, ar tvarka galėtų atsirasti, jei įvykių pasiskirstymas būtų nu- 
lemtas tiktai laisvos sąveikos? Ar Aristotelio sekėjai ir nervinės veiklos 

teoretikai buvo teisūs darydami prielaidą, kad laisva sąveika neišven- 
giamai sukelia netvarką? Iš pirmo žvilgsnio atrodo, kad visi gamtos 
reiškiniai jų nuomonę patvirtina: gaivališkas jėgų ar procesų susidūrimas 
dažniausiai sukelia chaosą ir destrukciją. Tačiau šis teiginys daugiau ar 
mažiau tinka tik vieno pobūdžio situacijoms: iš pradžių matome daiktą, 
kuris yra ramybės būsenos, arba procesą, kuris nekintamai vyksta sava 
vaga; staiga tą daiktą ar procesą paveikia naujas išorinis faktorius; netru- 
kus nepriklausomai nuo pirmojo atsiranda kitas toks veiksnys ir t. t. 
Tokiomis aplinkybėmis iš tikrųjų gali atsitikti bet kas ir, ko gero, galutinis 
tokių atsitiktinių poveikių susitelkimo rezultatas tikrai bus destrukcija. 
Manau, jog kalbant apie laisvą gamtos jėgų sąveiką daugumai kaip tik 
toks paveikslas ir iškyla prieš akis, tarsi atsitiktinis poveikis būtų vienintelė 
galima sąveikos forma. 

Vis dėlto šioje diskusijoje mus labiau domina kitos situacijos. Pa- 
vyzdžiui, jei dideliame inde vanduo vienaip ar kitaip juda, tai konkrečiu 
momentu kiekviename taške yra tam tikras slėgis, o vietinių slėgių skirtu- 
mai visur veikia vandens pasiskirstymą ir srovę. Tarkime, indas nesikeičia 
ir sistemos neveikia jokie atsitiktiniai išoriniai faktoriai. Koks bus nuola- 
tinės vandens dalelių sąveikos rezultatas? Pamėginkime rasti atsakymą 
įsivaizduodami, kad vanduo suskirstytas į mažus tūrius. Kiekvienas 1š 
šių tūrių slėgio atstojamojo gradiento kryptimi juda į savo vietą ir taip 
keičia šį gradientą. Jei pastebėsime, kad srovės modelis nė akimirką 
nebūna pastovus, tai greitai kils noras mesti šią užduotį kaip neįveikiamą 
1r padaryti išvadą, kad šioje situacijoje tvarkos ne daugiau negu tada, kai 
įvykius veikia įvairūs atsitiktinumai. Tačiau šitaip elgdamiesi labai klys- 
tume. Objektyvių įvykių eigai paprasčiausiai priskiriame savo pačių 
sumišimą. Todėl mus galima kaltinti antropomorfizmu. Fizikas šią situaci- 
ją vertina visai kitaip. Atsižvelgdamas į stebėjimą ir teorinį skaičiavimą, 
jis daro išvadą, kad dinaminė sąveika sistemos viduje dažniausiai turi 
tendenciją kurti tvarkius darinius. 

Grįžkime prie pavyzdžio, paminėto šio skyriaus pradžioje. Aristotelio 
teorijos šalininkams stulbinama dangaus kūnų judėjimo tvarka atrodė 

paaiškinama tik prielaida apie griežtus suvaržymus, dėl kurių žvaigždės 
neišklysta iš savo trajektorijos. Šiais laikais kristalinėmis sferomis, kurios 
neva buvusios tokiais suvaržymais, niekas jau nebetiki. Bet planetos vis 
tiek juda tiksliomis orbitomis. Akivaizdu, kad šitaip tvarkingai judėti jos 
neišmoko. Vadinasi, be prigimtinių ar įgytų apribojimų, gali būti 1r kiti 
veiksniai, kurie sukuria ir palaiko šią nuostabią funkcijos tvarką. Pagal 
šiuolaikinę Saulės sistemos sampratą, planetų judėjimo tvarką nustato ir 
palaiko laisvas gravitacinių laukų veikimas. 

Jei keli tiesios vielos gabaliukai netvarkingai sudedami taip, kad galai 
būtų nukreipti į skirtingas puses, tai šiomis vielomis tekanti elektros srovė 
kaipmat surikiuoja jas lygiagrečiai viena su kita. Tai tvarkingos elektro- 
dinaminės sąveikos rezultatas. 

Arba, tarkime, įpilame aliejaus į skystį, su kuriuo aliejus nesimaišo. 
Kad ir kokia stipri būtų molekulių sąveika skysčių paviršių sąlyčio plote, 
ribos išlieka ryškios. Akivaizdu, kad šiam tvarkiam dariniui neturi įtakos 
jokie griežti apribojimai. Veikiau jis atsiranda dėl dinaminių faktorių, 
kurie veikia sąlyčio zonoje. Jei savitas abiejų skysčių tankis bus vienodas, 
paviršiaus jėgos aliejaus pavidalą keis tol, kol susidarys taisyklingas 
skritulys, plūduriuojantis kitame skystyje. Būtų nesunku rasti ir daugybę 
kitų pavyzdžių. Nėra jokios abejonės, kad tol, kol dinaminės sąveikos 
nesutrikdo atsitiktiniai išoriniai poveikiai, ši sąveika turi tendenciją kurti 
tvarkius darinius. 

Kaip šią tendenciją paaiškinti? Pamėginsiu išsakyti atsakymą keliais 
žodžiais. Tokiose sistemose konkrečiu momentu kiekviename taške veikia 
tam tikros atstojamosios jėgos. Visos šios jėgos sudaro tolydų įtempimo 
modelį. Sistemai, kaip visumai, tiesioginis poveikis gali būti tik vienos 
krypties: visi vietiniai pokyčiai turi būti tokie, kad jų visuma priartintų 
sistemą prie šių jėgų pusiausvyros. Be abejo, inercija gali sukelti laikinų 
nukrypimų nuo šios paprastos taisyklės. Tačiau daugumoje sistemų iner- 
tiški greičiai išnyksta dėl trinties, todėl procesai vyksta pagal taisyklę ir 
netrukus įsivyrauja tvarki pusiausvyra. (Svarbu suprasti, kad visa tai 
tinka ir nervų sistemai. Nervų sistemoje nėra procesų, kuriuos veiktų 

inertiški greičiai.) Tai, kad galutinis rezultatas visada yra tvarkus darinys, 
gana paprastai paaiškino Ernst Mach: tvarkiuose dariniuose jėgų modelis 
yra toks pat taisyklingas, kaip ir medžiagos dariniuose. Tačiau, aišku, 
taisyklinguose modeliuose jėgos kur kas labiau subalansuotos negu netai- 
syklinguose. Taigi jei netrikdoma sąveika skatina pusiausvyros susida- 
rymą, tai kartu skatina ir tvarkius tiek jėgų, tiek medžiagos darinius. 

Šitaip suprantama dinaminė savidara“ - tai pagrindinė funkcijų rūšis, 
kuria, geštaltpsichologijos nuomone, turėtų remtis neurologijos ir psi- 
chologijos teorijos. Mes darome prielaidą, kad faktų tvarka regos lauke 
iš esmės yra tokios procesų savidaros rezultatas. Stacionarus regos laukas 
atitinka subalansuotąjį jį lemiančių procesų darinį. Kintant sąlygoms, 
atsirandantys pokyčiai visada vyks pusiausvyros link. 

Kaip šis požiūris susijęs su tuo, kad regos procesus lemia tinklainės 
dirginimas? Nepamirškime, kad procesų savidaros neatsiranda, jei nėra 
jokių primestinių suvaržymų. Mūsų aptariamu atveju tinklainės dirgiklių 
modeliai sukuria panašius fotocheminių reakcijų modelius akyje. Neuro- 
logai teigia, kad perdavimas iš tinklainės į smegenų regos centrą vyksta 
atskirais takais, todėl tinklainės procesų modeliai tam tikru laipsniu atkar- 
tojami smegenų regos centruose. Jei tai tiesa, dinaminė savidara čia ir 
prasidės, o sąlygas sudarys modeliai, kuriuos impulsai iš tinklainės primes 
regos centrui smegenų žievėje. 

Nėra reikalo neigti, kad užduotis, kuri iškyla šiai teorijai, yra gerokai 
sunkesnė už visus mechanistinės teorijos sunkumus. Kai į visus klausimus 
apie procesų darinį atsakoma pasitelkiant anatominės dermės idėją, ne- 
būtina daug Žinoti apie šių procesų esmę. Kita vertus, teorija, kurioje 
svarbiausias vaidmuo tenka dinamikai, negali būti plėtojama neturint 
žinių apie bendruosius savidaros dėsnius arba nedarant prielaidų apie 
dalyvaujančių procesų esmę. Kol apie tuos procesus nėra patikimų fizio- 
loginių duomenų, jų esmės hipotezės gali būti keliamos tik iš jutiminio 
patyrimo faktų. Esant tokiai situacijai, kokia yra dabar, patikrinti tas 
hipotezes galima tik atliekant stebėjimus šioje srityje. Praeis nemaža laiko, 
kol po kojomis pajusime tvirtą pagrindą. Dera prisiminti, kad sunkumai, 

kurie gali pasitaikyti mūsų kelyje, jokiu būdu neturėtų būti siejami su 
fundamentalia dinaminės savidaros sąvoka. Jų gali atsirasti dėl neteisin- 
gų prielaidų apie tuos žmogaus smegenų procesus, kuriems ši sąvoka 
taikoma. 

Dinamikos vaidmuo šiuolaikinėje teorijoje toks menkas, kad sąvo- 
kos, kurias vartojome ankstesnėse pastraipose, daugumai psichologų gali 
skambėti šiek tiek paslaptingai. Todėl kils įtarimų, susijusių su geš- 
taltpsichologijos ketinimais. Taigi dabar pats laikas pareikšti: sąvokos, 
apie kurias kalbėjome šiame skyriuje, nė kiek nesusijusios su vitalizmo 
pažiūromis. Atvirkščiai, ateityje mūsų dinaminės sąvokos galbūt padės 
nugalėti argumentus, kuriuos vitalizmas pateikia prieš mokslinį gyvybės 
aiškinimą. Ir jei taip atsitiks, mechanistinis gyvybės aiškinimas turės 
užleisti vietą — šiaip ar taip, juk vitalistiniai argumentai šių teorijų nenaudai 
kartais būdavo gana įtikinami. Bet vitalizmas 1š to irgi nieko nepelnys, 
nes dėl vitalistų protesto prieš mechanistines teorijas buvo padaryta klai- 
dinga išvada, kad gamtos mokslo priemonėmis nepavyks išspręsti pagrin- 
dinių biologijos klausimų. Mūsų koncepcija kaip tik ir siūlo naujus kelius, 
kaip šiuos klausimus būtų galima spręsti pasitelkiant tokias priemones. 

JUTIMINĖ SĄRANGA 


Dinaminiai dariniai yra funkcinės visumos. Pavyzdžiui, paprasta elektros 
srovės grandinė. Potencialo skirtumai ir srovės tankis laidininkuose pasi- 
skirsto taip, kad sukurtų ir palaikytų pastovią arba nesikeičiančią būseną. 
Nė viena šio darinio dalis nėra savarankiška. Vietinės srovės ypatybės 
visiškai priklauso nuo to, kad procesas, kaip visuma, yra pastovus darinys. 

Jei panašią sampratą ketiname taikyti procesams, kurie lemia jutiminį 
patyrimą, turime nepadaryti klaidos. Wiliam James, protestuodamas prieš 
psichologinį atomizmą, kartą pasakė, kad jutiminiame lauke vietiniai 
potyriai su gretutiniais susipynę tokiu būdu, kuris grynai intelektinei 
teorijai nepažinus. Be to, jis manė, kad pirminis jutiminis patyrimas yra 
tolydus kontinuumas, o įvairūs jutiminio lauko pjūviai ir ribos atsiranda 
daug vėliau dėl pragmatinių priežasčių. 

Geštaltpsichologijos požiūriu toks teiginys neatitinka faktų. Nepaisant 
bendros dinaminės sąveikos visame lauke, jame yra ribos, ties kuriomis 
dinaminiai faktoriai veikia struktūrinimo, o ne tolydaus kontinuumo link. 
Fizikoje gausu puikių šio reiškinio pavyzdžių. Yra pagrindo daryti prie- 
laidą, kad lygiai tas pat atsitinka ir nervų sistemoje. 

Regos laukui būdinga dviejų rūšių tvarka. Pirmoji — tai ta, kuria domisi 
mechanistinė teorija mėgindama paaiškinti, kaip tam tikras procesas užima 
reikiamą padėtį tarp gretimų procesų ir nenukrypsta į šalį. Tačiau šiame 
lauke yra ir kita tvarka, kurios dažnai nepastebime, nors ji nė kiek ne 
mažiau svarbi už pirmąją. Daugumoje regos laukų tam tikrų plotų turiniai 
„dera tarpusavyje“ ir sudaro apibrėžtą visumą, nuo kurios atskiriama 
visa kita aplinka. James, paveiktas empirinio šališkumo, nepripažino, 
kad tokia lauko sąranga yra jutiminis faktas. Šiuo atveju toks šališkumas 
padaro nepaprastai daug žalos, dėl jo ne vienam skaitytojui bus sunku 
pripažinti tolesnių skirsnių svarbą. 

Ant stalo priešais save matau gana daug apibrėžtų vienetų arba daiktų: 
popieriaus lapas, pieštukas, trintukas, cigaretė ir t. t. Kalbant apie tokių 
regimų daiktų buvimą, svarbu du dalykai: viskas, kas sudaro daiktą, 
tampa vienetu, ir šis vienetas yra išskiriamas iš aplinkos. Norėdamas 
įsitikinti, kad netuščiažodžiauju, aš galbūt mėginsiu sudaryti kitus vie- 
netus, t. y. regimo daikto dalis sujungti su aplinkos dalimis. Kartais mano 
pastangos bus visiškai bevaisės. O tais atvejais, kai pavyks, gautas re- 
zultatas bus toks keistas, kad pirminė sąranga atrodys kur kas labiau 
tikėtina, kaip regos faktas. 

Skaitytojas sakys: „Jūs kalbate apie psichologinius faktus; bet juk 
kas nors gali būti psichologinis faktas, nors ir nepriklauso jutiminiam 
patyrimui. Jūs tikrai sutiksite, kad popieriaus lapas, pieštukas ir cigaretė 
yra objektai, kuriuos pažįstame naudodami. Tokius objektus čiupinėjote 
daugybę metų. Taigi išmokti, kad jie praktine prasme yra vienetai, laiko 
tikrai turėjote per akis. Dabar šias anksčiau įgytas Žinias perkeliate į 
savo regos lauką. Tai kodėl taip sureikšminate stebėjimo rezultatus? Juk 
jie visiems gerai žinomi ir, kaip ką tik parodėte, gana nesunkiai pa- 
aiškinami. Šie stebėjimo rezultatai, ko gero, buvo žinomi ir taip aiškinami 
jau tada, kai Aristotelis rašė savo psichologijos vadovėlį." 

Mano atsakymas užims daugiau laiko negu šis argumentas. Tol, ko! 
tokiems argumentams pritarsime, neteisingai suprasime net paprasčiausias 
geštaltpsichologijos tezes. Be abejo, popieriaus lapas, pieštukas ir visa 
kita man yra gerai pažįstami objektai. Nedvejodamas sutinku, kad jų 
paskirtį ir pavadinimus sužinojau todėl, kad anksčiau daugybę kartų buvau 
su jais susidūręs. Be abejo, taip atsirado didelė dalis prasmės, kurią šie 
objektai dabar turi. Tačiau šių faktų pripažinimą ir teiginį, kad be anksčiau 
įgytų Žinių popierius, pieštukas ir visa kita nebūtų atskiri vienetai, dar 
skiria labai didelis žingsnis. Kas įrodė, kad prieš man įgyjant žinių regos 
lauke šių vienetų nebuvo? Pamatęs žalią daiktą, iš karto galiu pasakyti 
spalvos pavadinimą. Taip pat žinau, kad žalia spalva reiškia eismo ženklą 
ir vilties simbolį. Tačiau iš to nedarau išvados, kad žalia spalva savaime 
galėtų būti kildinama iš šių Žinių. Atvirkščiai, žinau, jog kaip nepriklau- 
somas jutiminis faktas ši spalva įgavo antrinių prasmių, kurių pranašumus 

noriai pripažįstu praktiniame gyvenime. Geštaltpsichologų nuomone, 
lygiai tokiu pačiu būdu jutiminiai vienetai gavo pavadinimus, daug simbo- 
linių prasmių, ir dabar mes juos žinome kaip turinčius tam tikrą praktinę 
paskirtį, tačiau kaip vienetai jie egzistavo dar prieš prisidedant visiems 
šiems faktams. Geštaltpsichologija tvirtina, kad būtent dėl pirminio api- 
brėžtų visumų skyrimo suaugusio žmogaus jutiminis pasaulis yra taip 
gausiai prisotintas prasmių. Juk prasmė į jutiminį lauką įsibrauna palaips- 
niui ir plėtojasi linkmėmis, kurias nubrėžia įprasta sąranga; dažniausiai 
ji prasiskverbia į išskirtas visumas. 

Jei empiristinis aiškinimas būtų teisingas, tai saviti visetai jutiminiame 
lauke būtų išskiriami tik tais atvejais, kai jie yra pažįstami objektai. Tačiau 
šitaip tikrai nėra. Kai žvelgiu į tamsų kampą arba kai vakare einu per 
rūką, priešais save dažnai pamatau tai, ko nepažįstu ir kas išsiskiria iš 
aplinkos kaip konkretus objektas, tačiau tą akimirką aš tikrai negaliu 
pasakyti, koks tai daiktas. Šia prasme jo esmę galbūt išsiaiškinsiu tik 
vėliau. Iš tikro tokių regimų daiktų kartais neatpažįstame net kelias mi- 
nutes. Iš to galima daryti išvadą, kad daiktų, kaip išsiskiriančių regimų 
vienetų, egzistavimo negalima paaiškinti vien turimomis žiniomis apie 
praktinę šių daiktų paskirtį. Šį argumentą galima išsakyti ir bendriau. 
Visada, kai savęs ar kitų klausiame: „Kas ten galėtų būti kalno papėdėje, 
į dešinę nuo štai to medžio, tarp dviejų namų?“, mes norime sužinoti 
empirinę matomo objekto prasmę ar paskirtį ir šiuo klausimu parodome, 
kad regimų daiktų skyrimas iš esmės nesusijęs su žiniomis ir prasme. 

Tačiau daugeliui empiriniai įsitikinimai tokie mieli, kad šioje keblioje 
padėtyje jų aiškinimas kaipmat įgautų kitą pavidalą. Nežinomas visetas, 
kurį matote, rūke, - sakys jie, - atrodo kaip kažkas atskira todėl, kad yra 
tamsesnis negu aplinkinis pilkas rūkas. Kitaip tariant, mūsų aiškinimui 
visai nebūtinos savitos žinios apie tam tikras pojūčių grupes, reiškiančias 
savitus objektus. Jei mokymosi rezultatus apribojate keliais savitais pa- 
vyzdžiais, tikriausiai nepakankamai įvertinate, kokie nepaprasti gali būti 
mokymosi laimėjimai. Nuo ankstyvos vaikystės turėjome daug progų 
įsitikinti, kad pojūčių, kurie yra maždaug vienodos spalvos ir tuo skiriasi 
nuo aplinkos, grupės dažniausiai veikia kaip vienetai, t. y. juda ir yra 

judinami, atsiranda ir išnyksta vienu ir tuo pačiu metu. Tai pasakytina 
apie akmenis, popierių, lėkštes, batus, daugelį gyvūnų ir medžių lapų. 
Beveik homogeniškos pojūčių grupės dažniausiai atitinka fizinius objek- 
tus, kurie dėl fizinių priežasčių veikia kaip vienetai. Jei kaip tokių potyrių 
rezultatą visas homogeniškai nuspalvintas sritis jungiame į vienetus, ko! 
galiausiai atrodo, kad iš tikro matome jas kaip tokius vienetus, tai čia 
tėra gerai žinomos atminties generalizuojančios gebos pavyzdys. Todėl 
nenuostabu, kad, tarkime, rūke tamsesnio atspalvio plotas matomas kaip 
kažkas atskiro, nors galbūt jo ir neatpažįstame kaip konkretaus daikto. 

Nemanau, kad užtenka tokio teorijos pakeitimo. Daugeliu atvejų viene- 
tai sudaromi ir išskiriami tokiomis aplinkybėmis, kuriomis šis aiškinimas 
netinka, pavyzdžiui, visi regimi vienetai, kurie susideda iš atskirų dalių. 
Jei giedrą naktį pažvelgsime į dangų, kai kurias žvaigždes iš karto matysi- 
me kartu, tarsi išsiskiriančias iš aplinkos. Štai Kasiopėjos žvaigždynas, 
o štai Grįžulo Ratai. Ištisus šimtmečius tas pačias Žvaigždžių grupes 
žmonės matė kaip vienetus. Šiais laikais vaikams irgi nereikia mokytis, 
kad jie suvoktų tuos pačius vienetus. 1 pav. skaitytojas mato dvi dėmių 
grupes. Kodėl ne šešias dėmes? Arba dvi kitokias grupes? Arba tris grupes 
iš dviejų narių? Nerūpestingai žvilgtelėję į šį piešinį visi mato dvi grupes, 
kurios susideda iš trijų dėmių. Kokia šiuo atveju generalizuota mokymosi 
įtaka? Nereikėjo jokio mokymosi, kad Kasiopėjos žvaigždynas būtų iš- 
skirtas iš aplink esančių kitų nejudančių žvaigždžių. Ir turbūt niekas 
netvirtins, kad tam tikrą kiekį atskirų panašių dėmių išmokome išskirti 
kaip grupę, nes jos nuolat kartu juda. Toli gražu taip nėra. Ant stalo 
dabar matau penkias muses, kurios iš toli man atrodo kaip juodi taškeliai. 
Tie taškeliai juda skirtingomis kryptimis. Lygiai taip pat juda ir trys 
geltoni lapai, kuriuos vėjas pakelia nuo žemės, arba trys panašūs akmenys, 
kuriuos vieną po kito pastumiu ranka. Iš patyrimo galiu pasakyti, kad 
panašūs grupės nariai yra judinami arba patys juda atskirai taip pat dažnai, 
kaip ir kartu. Jei tokiais atvejais vis tiek susidaro ir išsiskiria iš aplinkos 
grupės, tai taip atsitinka visai nepriklausomai nuo mūsų ankstesnių Žinių 
apie tų grupių narių elgesį. 

Kai atskiri visetai susijungia į grupę, vienodumo (ar panašumo) vaid- 
mens vienijimesi negalima paaiškinti mokymusi. Tas pats veiksnys turi 
vienijantį poveikį ir tolydžioms sritims, nepaisant to, ar jos yra pažįstamos, 
ar nepažįstamos. Taigi tolydžių homogeniškų daiktų susidarymą aiškinti 
empiristiškai būtų bergždžias darbas. Grupių susidarymas įrodo, kad 


vienodumas skatina grupavimą gana nepriklausomai nuo įgytų Žinių. 

Atskirų visetų grupavimo vaidmuo labai svarbus atliekant gerai žino- 
mą spalvinio aklumo testą. Stačiakampiame lauke nupiešti taškai, kurie 
yra maždaug vienodais atstumais vienas nuo kito. Įprastos regos atveju 
keli iš tų taškų sudaro grupę, kuri atskiriama nuo kitų taškų. Kadangi ši 
grupė yra skaičiaus pavidalo, jį nesunku perskaityti. Minėtieji taškai yra 
daugmaž vienodo atspalvio ir tuo atžvilgiu skiriasi nuo kitų. Kaip tik 
todėl jie ir susijungia į grupę, o būdingas šios grupės pavidalas iškart 
atpažįstamas. Tačiau aklų spalvoms žmonių, kurie nesuvokia atspalvių 
skirtumo, regos lauke tokia grupė nesusidaro, taigi jie negali skaičiaus 
nei matyti, nei perskaityti. Šiame pavyzdyje ir įprastos, ir sutrikusios 
regos žmonių bendrosios žinios apie skaičius yra vienodos. Stulbinamai 
skirtingą grupavimą tiesiogiai lemia jutiminio turinio skirtumai. 

Grupės, kurios sudarytos 1š atskirų narių, teoriškai ypač įdomios tuo 
požiūriu, kad įrodo, jog tam tikras vienetas gali būti išskirtas ir tuo pačiu 
metu priklausyti didesniam vienetui. Ką tik pateiktame pavyzdyje vienas 
taškas yra tolydus atskiras visetas. Tačiau jis yra ir dalis didesnio vieneto 
— skaičiaus, kuris išsiskiria dar didesniame plote. Toks vienetų pavaldumas 
nėra kažkas ypatinga. Fizikoje molekulė - tai didesnioji funkcinė visuma, 

kuri susideda iš kelių atomų kaip pavaldžių visumų. Funkciškai atomai 
priklauso molekulei — vienetui, bet šiame vienete jie nepraranda savo 
individualumo. 

Neskaitant kelių atsitiktinių kitų mokslininkų stebėjimų, Wertheimer 
buvo pirmasis, atkreipęs dėmesį į fundamentalią savaimio grupavimosi 
jutiminiuose laukuose svarbą. Be to, daugybe pavyzdžių jis parodė, kokie 
yra grupavimo dėsniai. Dažniausiai jo pavyzdžiai — tai atskirų taškų ir 
linijų grupavimasis, nes tokių modelių jungimą į grupes sunkiau paaiškinti 
ankstesniu mokymusi ir paneigti negu tolydžių objektų. Tačiau jis pabrėžė, 
kad kitokios jutiminės visumos irgi susidaro pagal tuos pačius dėsnius. 
Kažin ar įmanu pateikti geresnį šio dalyko įvadą, nei Wertheimerio straips- 
nyje!. Kai kurie jo dėsniai suprantami labai lengvai. Vieną iš jų, t. y. kad 
vienodi ir panašūs dėmenys linkę jungtis į vienetus ir atsiskirti nuo mažiau 
panašių dėmenų, jau aptarėme. Tais atvejais, kai šis dėsnis netinka, grupa- 
vimą dažnai lemia santykinis artumas. Viename iš mūsų pavyzdžių 
(1 pav.) dvi grupės iš trijų narių susidarė todėl, kad atstumai tarp vienų 
dėmių buvo mažesni nei atstumai tarp kitų. Dėmės, kurias skyrė santykinai 
mažesnis atstumas, susijungė į grupes-vienetus. Kartais grupavimosi dėsnį 
paprasčiau paaiškinti ne tiek esamomis sąlygomis, kiek kryptimi, kuria 
tas grupavimasis vyksta. Kaip fizikas įpratęs sakyti, kad paviršiaus įtemp- 
tis linkusi mažinti skysčio paviršiaus plotą, taip ir mes teigiame, kad 
Jutiminiame lauke vienokios visumos dažniau susikuria negu kitokios. 
Paprastos ir taisyklingos visumos, taip pat uždari plotai susidaro greičiau 
ir dažniau negu netaisyklingos ir atviros. Šia prasme jutiminių laukų 
tvarka pirmenybę teikia tam tikroms sąrangos rūšims, kaip ir fizikoje 
molekulių sandara ir paviršiaus jėgų įtemptis linkusi veikti savitomis 
kryptimis“. 

'" Psychol. Forsch., 4, 1923. 

“ Pagal vieną iš empiristinio aiškinimo variantų, mes išmokome jungti į visumas 
viską, kas juda kartu. Wertheimer parodė, kad jei kurios nors lauko dalys pradeda 
Judėti tuo pačiu metu ir vienodai, tai jos iš karto tampa judančiu vienetu. Kitaip 
tariant, jei „bendras likimas“ iš tiesų lemia jutiminį grupavimą, tai jis veikia kaip 
pirminės jutiminės sąrangos veiksnys, o ne kaip mokymosi rezultatas. 

Grupavimo, kaip paprasčiausio jutiminio fakto, esmė įtikinamiausiai 
buvo atskleista eksperimentais, kuriuos M. Hertz atliko su paukščiais 
(Garrulus glandarius)?. Ant žemės dugnu į viršų buvo išdėlioti keli gėlių 
vazonai. Prijaukintas paukštis, tupintis ant medžio šakos, galėdavo maty- 
ti, kaip po vienu iš vazonų eksperimentatorė padeda maisto. Netrukus 
paukštis nutūpdavo ant žemės, paversdavo vazoną ir išsitraukdavo maistą. 
Žinoma, tai - paprasta „uždelstos reakcijos“ forma, kurią prieš daugelį 
metų tyrinėjo W. S. Hunter. Tačiau šiuose eksperimentuose svarbiausias 
dalykas buvo ne reakcijos uždelsimas, o tos reakcijos priklausomybė 
nuo tam tikrų modelių jutiminiame lauke. Paukštis be vargo rasdavo 
maistą, kai ant žemės būdavo padėtas vienas vazonas. Kai vazonų būdavo 
daugiau negu vienas, viską lemdavo tai, ar vazonas, po kuriuo padėta 
maisto, būdavo išsiskirianti ir savita visumos dalis, ar ne. Jei jis būdavo 
pastatomas kitų vazonų eilėje taip, kad žmogaus regai būtų neišsiskiriantis 
eilės narys, paukštis atsitiktinai keldavo vieną vazoną po kito. Paukštis 
taip reaguodavo net tada, kai atstumas tarp vazonų siekdavo dvidešimt 
penkis centimetrus. Tačiau tuomet, kai reikiamas vazonas žmogaus akimis 
atrodydavo visiškai atskirtas nuo kitų vazonų, paukštis jį pasirinkdavo 
iš karto. Pavyzdžiui, 2 pav. matome tą vazoną dešimt centimetrų atitrauktą 
nuo kitų vazonų eilės. Matyt, paukščio regoje ši eilė taip pat buvo kompak- 
tiška visuma, nuo kurios reikiamas vazonas buvo nesunkiai atskiriamas 
kaip atskiras daiktas. Net išdėsčius vazonus taip, kaip pavaizduota 3 pav., 
t. y. reikiamą objektą pastačius 6 cm atstumu nuo kito, o tą kitą - 2 cm 
atstumu nuo trečio, grupavimas būdavo pakankamai aiškus, kad reakcija 
būtų teisinga. Tačiau išdėsčius taip, kaip pavaizduota 4 pav., t. y. reikiamą 
objektą tik 3 cm atstumu atskyrus nuo kito, o tą kitą — 2 cm atstumu nuo 
trečiojo, reakcijos tapo atsitiktinės. Jei paukščiui nepadėdavo savitas 
grupavimas, jis beveik niekada nepasirinkdavo reikiamo vazono. Ir at- 
virkščiai, kai grupavimas žmogaus akimis būdavo visiškai akivaizdus, 
paukštis reaguodavo greitai ir tiksliai net tuomet, kai reikiamas objektas 
tiesiogiai liesdavosi su gretimu. Pavyzdžiui, 5 pav. dvylika vazonų išdėlioti 


3 Zeitschr. f. verlag. Physiol.. 7, 1928. 

elipse, o reikiamas vazonas padėtas šalia vieno iš tų dvylikos. Ekspe- 
rimentatorės regos lauke šis išdėstymas atrodo kaip viena kompaktiška 
grupė, prie kurios iš išorės pridėtas atskiras objektas. Šįkart paukštis 


-- 


2 pav. 


reikiamą vazoną pasirinko iš karto. Šis pavyzdys ypač tinka siekiant 
parodyti, kad patys atstumai nėra lemiamas veiksnys. Grupuojant atsi- 
randa tam tikras modelis, kuris kaip visuma lemia paukščio atsakus. 


+ 


Panašius rezultatus Hertz gavo taikydama ir kitus dėsnius, pavyzdžiui, 
skirtingo objektų dydžio ar spalvos. 


3 pav. 


4 pav. 


Jei neklystu, šie eksperimentai atveria visiškai naują gyvūnų psicho- 
logijos tyrimų sritį. Ateityje eksperimentais turėtų būti įmanu atskleisti, 
ar paukščiai ir kiti gyvūnai irgi mato tolydžius visetus, kai tokie saviti 

daiktai atsiranda žmogaus regos lauke. Hertz eksperimentuose paukščio 
elgesį tikrai būtų labai sunku suprasti, jei paukščio regos lauke patys 
vazonai nebūtų atskiri vienetai. 

Pirminė tolydžių visumų esmė buvo atskleista stebint pirmąsias aklagi- 
mių suaugusiųjų reakcijas po operacijos, kai jie pradėjo matyti. Oftalmo- 
logus tokiais atvejais dažniausiai domina gylio suvokimo, pirminio regimų 
1r liečiamų formų panašumo sunkumai. Rezultatai aptariami įvairiais 


5 pav. 


būdais, tačiau vienas iš nuostabių dalykų tikrai nesulaukė pelnyto dėmesio. 
Kai per pirmuosius testus po operacijos pacientui parodomas objektas, 
kurį šis anksčiau pažinojo tik lyta, pacientas retai atsako teisingai. Išskyrus 
kelias išimtis, regėdamas jis dažniausiai šių formų neatpažįsta. Vis dėlto 
viena paciento reakcijose mums labai svarbu: paklaustas apie „daiktą“, 
kurį mato priešais save, jis klausimą supranta. Matyt, jis mato savitą 
visetą, su kuriuo susieja klausimą ir kurį mėgina įvardyti. Taigi jei daiktas 

yra paprastos ir kompaktiškos formos, pacientui nereikia mokytis, kokią 
„pojūčių visumą“ jam matyti kaip vieną daiktą. Atrodo, elementari vaiz- 
dinė sąranga jam suvokiama iš karto. 

Wertheimerio straipsnyje apie jutiminį grupavimą grupavimo klau- 
simas aptariamas pasitelkiant įvairias visumas. Patiriamas laikas 1r pati- 
nama erdvė, ypač erdvinis matmuo, kuris angliškai apibūdinamas žodžiais 
before“ ir behind", turi tam tikrų bendrų ypatybių. Šie erdvinius santykius 
apibūdinantys žodžiai visur ir visomis kalbomis vartojami apibūdinti ir 
laiko santykius. Anglų kalboje kas nors gali būti „before“ arba „behind“ 
1r erdvėje, ir laike; „forward““ žiūrime ir erdvėje, ir laike. Laike mirtis 
artinasi taip, kaip kas nors artinasi prie mūsų erdvėje. Pagal iz0morf1zmo 
dėsnį, tam tikras panašumas turėtų būti ir tarp fiziologinio laiko atitikmens 
bei fiziologinio erdvinio matmens atitikmens. Šiaip ar taip, laiko „taškai“ 
į laiko grupes jungiasi lygiai taip pat, kaip ir vienu metu egzistuojantys 
erdvės taškai. Klausai ir lytai grupavimo dėsniai galioja ne mažiau negu 
regal. 

Nesunku parodyti, kad grupavimą laike lemia beveik tie patys veiks- 
niai, kaip ir grupavimą erdvėje. Pavyzdžiui, aš triskart iš eilės pabeldžiu 
į stalą, paskui sekundėlę lukteliu, vėl taip pat pabeldžiu ir taip toliau. 
Žmonės, kurie girdi šią garsų seką, laike juos patiria grupėmis. Fiziškai 
šie garsai, be abejo, yra nepriklausomi įvykiai. Tarpusavyje jie nesusiję, 
kaip ir Kasiopėjos žvaigždės. Kitaip tariant, fizinėje sekoje grupavimosi 
nėra. Be to, grynai loginiu požiūriu kitos grupavimosi formos turėtų būti 
įmanomos lygiai taip pat, kaip ir ta, kurią girdime. Tačiau pasyvus klau- 
sytojas kitų formų nepatiria. Taigi girdimos grupės iš tiesų yra psicho- 
loginės, o pagal izomorfizmo dėsnį - ir fiziologinės sąrangos pavyzdžiai. 
Šiuo atveju veikia gretimumo laike dėsnis, kuris, be abejo, visiškai ana- 
logiškas erdvinio grupavimosi gretimumo dėsniui. Jei intervalus tarp garsų 
suvienodinsime, tai grupės ir vėl kaipmat susidarys, vos tik garsų sekoje 
atsiras kokių nors, ypač dėsningai pasikartojančių, stiprio ar kokybės 
skirtumų. Vienodumo vaidmuo laiko sekų sąrangoje toks pat, kaip ir 
pastoviame regos lauke. 

Dažniausiai jutiminės sąrangos atveju tam tikras grupavimo patyrimas 
yra susijęs ir su erdve, ir su laiku. Štai paprastas pavyzdys: tamsiame 
kambaryje judiname nedidelę lemputę, kuri atrodo kaip šviesos taškas 
tamsoje. Įsivaizduokime, kad tas taškas pastoviu greičiu juda 6 pav. 
pavaizduota trajektorija. Tokiomis aplinkybėmis nešališkas stebėtojas 
sakytų, kad mato tris panašias figūras arba tris judesius (I, II, III). Paskui 
galbūt pasitaisytų ir sakytų, kad matė septynis judesius (1, I, 2, II, 3, III, 
4). Betjis tikrai netvirtins, kad matė 53, 16 ar 29 judesius. Turint omenyje, 
kiek dirgiklių pakaitomis dirgina jo tinklaines kaip nepriklausomi įvykiai, 
visi šie didesni skaičiai galėtų būti bent jau ne mažiau teisingi negu skaičiai 
trys ar septyni. Tačiau regimasis patyrimas nėra seka tarpusavyje nesu- 
sijusių faktų. Tai, ką stebėtojas iš tikro mato, apibūdina mažais skaičiais: 
trimis arba septyniais. Kitaip tariant, jam judesiai yra savitos sąrangos. 
Tas pat tinka ir štai tokiam regimajam patyrimui: „jis linktelėjo dukart“ 


| I II III 


—> — 


6 pav. 


arba „jis kelis kartus papurtė galvą“. Be to, kad šie judesiai turi tam 
tikrą prasmę, kaip regimieji reiškiniai jie atspindi sąrangą, kuri apibū- 
dinama žodžiais „dukart“ arba „kelis kartus“. 

Ko gero, dabar pats laikas užsiminti apie kitą netiesioginį sąrangos 
aiškinimą, kurį pateikia kai kurie psichologai. Jie mano, kad minėtieji 
reiškiniai atsiranda dėl aikščių judesių atliepiant į dirgiklius. Kai kas 
sakytų, kad savitos sąrangos įspūdį mums sukelia tokių judesių metu 
atsirandanti gana ypatinga jutiminio patyrimo rūšis — kinestezė. Atsi- 

žvelgiant į tam tikrus aiškius prieštaravimus, kartais priduriama, kad 
gali užtekti vien judėjimo tendencijos arba vien prisiminti ankstesnius 
kinestezinius potyrius, ir laukas atrodys turintis sąrangą. 

Kad ir koks būtų lemiamas veiksnys — patys judesiai ar kinesteziniai 
potyriai, svarbu panagrinėti, kaipgi šie veiksniai kuria regos lauko są- 
rangą. Mano nuomone, pirmuoju atveju turėtų būti daroma prielaida, 
kad mūsų judesiai, o antruoju — mūsų kinesteziniai potyriai organizuoti 
lygiai taip pat, kaip atrodo organizuotas regos laukas. Kad ir koks būtų 
tas procesas, lemiantis regos lauko sąrangą, ji neatsirastų, jeigu anksčiau 
nebūtų egzistavusi ten, iš kur kildinama. Tol, kol judesius ar kinestezinių 
potyrių sekas laikysime serija nepriklausomų momentinių įvykių, kurie 
tiesiog eina vienas po kito, jų atsiradimas nepadės mums paaiškinti regos 
vienetų ir grupių išsiskyrimo. Tarkime, šviesus taškas juda tamsioje 
erdvėje. Jei būtų tvirtinama, jog šiuo atveju stebėtojas kalba apie tris ar 
septynis judesius todėl, kad tris ar septynis kartus sujuda jo akys, tai visi 
kaip susitarę laikytų savaime suprantamu dalyku, kad akių judesiai arba 
tokių judesių potyriai turi tokią, kaip ir regos lauko, sąrangą. Kitaip 
kodėl šie judesiai regos laukui primestų tris ar septynis, o ne 53 ar 29 
vienetus? Jei nepaisome sąrangos, pateikti šiuos skaičius būtų ne ką 
didesnė savivalė negu pateikti pirmuosius. 

Man buvo tvirtinama, kad geštaltpsichologija neatrado nieko nauja ir 
kad šie stebėjimai jau seniai aiškinami kinesteziniais potyriais, kurie 
atsiranda judant akims. Skamba taip, tarsi vien užuomina apie kineste- 
zinius potyrius, kylančius regint, galėtų būti laikoma vaizdinės sąrangos 
paaiškinimu. Iš tikro sąrangos aiškinimas akių judesiais klausimo neiš- 
sprendžia, o tik perkelia iš vienos vietos į kitą. Jungimo ir skyrimo klau- 
simas tuomet tiesiog turėtų būti sprendžiamas kinestezinio patyrimo lauke. 

Anaiptol neneigiu, kad sąrangos klausimas judesių ir kinestezinių 
potyrių lauke iškyla kaip ir regos lauke. Atvirkščiai, esu tikras, kad jei 
neatsižvelgsime į sąrangą, šiuose laukuose vykstančių reiškinių nesu- 
prasime. Bet kodėl judesiai ir kinestezija turėtų būti vieninteliai, kurie 
gali turėti sąrangą ir kuriuos turi nagrinėti geštaltpsichologija? Jei sąranga 

įmanoma viename lauke, kodėl neįmanoma kituose? Kitame skyriuje prie 
šių klausimų dar sugrįšime. 

Po šios diskusijos skaitytojas tikriausiai nenustebs sužinojęs, kad dideli 
smegenyse esančio regos centro pažeidimai sukelia tam tikrą „aklumą“, 
nors regėjimo šie žmonės, aišku, nepraranda. A. Gelb ir K. Goldstein 
kruopščiai ištyrė vieną tokį pacientą ir nustatė, kad jo regos laukas smar- 
kiai pasikeitęs, o sąranga beveik visiškai išnykusi“. Tai, į ką nukreipdavo 
savo dėmesį, pacientas sugebėdavo suvokti kaip, pavyzdžiui, nedidelę 
atkarpą, tačiau negalėdavo matyti išplėstinių visumų su aiškiais kontūrais. 
Be galo įdomu, kad jis savaime pradėjo labiau pasikliauti motoriniu 
patyrimu negu rega. Kai judindamas galvą akimis sekdavo kontūrų dalis, 
kurias aiškiai matydavo, jis sugebėdavo sukurti motorines visumas ir jas 
atpažinti. Jei ant lentos užrašydavo jo vardą, tokiu būdu jis perskaitydavo 
pirmąsias raides, o kitas atspėdavo. Tačiau tokį skaitymą galima nutraukti 
pritaikius paprastą gudrybę. Skersai vardo ta pačia spalva kaip raidės 
buvo nubrėžtos kelios linijos. Kadangi pacientas nematė vardo kaip vie- 
neto, jis negalėjo jo matyti ir kaip atskiro daikto, o kertančių linijų - kaip 
kito modelio. Todėl jis nesiinkdamas akimis sekdavo tai raidės dalis, tai 
linijos dalis. Tokiomis sąlygomis vardo perskaityti jis negalėjo. Beje, šis 
pavyzdys parodo, kiek motorinė funkcija, kurią sukelia rega, priklauso 
nuo vaizdinės sąrangos. Apskritai sąranga yra susijusi su išplėstomis 
lauko sritimis. Kai tam tikru mąstu organizuotos tik vietinės dalelės, 
patikrinti, kuri sąranga didesniame plote lemia akių judesius, tampa 
neįmanoma. 

Bet išties kodėl visetai, kurie susidaro vaizdinėje sąrangoje, dažniausiai 
atitinka objektus praktine šio žodžio prasme? Gal čia kokia nors paslap- 
tinga jutiminės dinamikos dėsnių ir būdo, kuriuo fiziniai daiktai susidaro 
gamtoje, harmonija? Tokios prielaidos daryti nevertėtų, nes yra labai 
daug išimčių, kai jutiminė sąranga fizinių faktų neatitinka. Pavyzdžiu 
gali būti visos grupės iš atskirų narių - žvaigždynai danguje arba į grupes 
susijungę taškai ir dėmės (1 pav.), arba grupavimasis ormamentuose, kurių 


* Zeitschr. f. d. ges. Neurol. u. Psychiatrie, 41, 1918. 

dalys, žinoma, dažniausiai yra viena nuo kitos fiziškai nepriklausomos. 
Esama be galo daug atvejų, kai sąranga yra jutiminis faktas, o atitinkamo 
fizinio vieneto nėra. Kai atitinkamų fizinių vienetų nėra, gali būti suvo- 
kiamos ne tik grupės, bet ir tolydžios jutiminės visumos. Kartoju, kartais 
tolumoje pamatome kokį nors keistą objektą, o kai prieiname arčiau, šis 
pasidalija į gerai pažįstamą daiktą ir kitų objektų dalis. Iš pradžių šis 
daiktas buvo susijungęs su aplinkos dalimis 1r išskirtas kaip nežinomas 
visetas. Pavyzdys taip pat rodo, jog kartais iš tikro egzistuojantis fizinis 
objektas regos lauke neturi atitikmens, nes jo paviršiaus dalys susilieja 
su aplinka, kuri atsitiktinai turi susijungimui būtinų ypatybių. Dviprasmiš- 
ki paveikslėliai", kurie seniau linksmindavo žurnalų skaitytojus, taip pat 
yra šio reiškinio pavyzdžiai. Šiuolaikinėje karybos pramonėje tikru menu 
tapo gamyba tokių objektų kaip ginklai, mašinos, laivai ir kita, kurie 
išdažomi netaisyklingais lopiniais, todėl tampa nepastebimi, kai jų dalys 
sudaro vienetus su aplinkos dalimis. Tokiais atvejais objektai nebeegzis- 
tuoja kaip regos visetai, o vietoje jų matomos beprasmės dėmės, kurios 
nesukelia priešui jokio įtarimo - juk atsitiktinis dalių susiliejimas, pavyz- 
džiui, dėl panašumo, nuolat sukuria panašias dėmes. 

Kita vertus, paaiškinti, kodėl regimieji vienetai bent jau turi tendenciją 
atitikti fizinius objektus, gana nesunku. Daiktai aplink mus yra arba 
padaryti žmogaus, arba sukurti gamtos. Pirmieji gaminami mūsų prakti- 
niams tikslams. Savaime suprantama, suteikiame jiems tokias formas ir 
paviršius, kurie padeda pamatyti ir atpažinti tuos daiktus kaip vienetus. 
Tam gamintojams nebūtina tiksliai žinoti jutiminės sąrangos dėsnius. Ir 
be šių Žinių darbą jie atliks būtent pagal šiuos dėsnius. Todėl objektai, 
kuriuos jie pagamins, dažniausiai bus suvokiami kaip atskiri vaizdiniai 
vienetai. Be to, būtų labai nelengva pagaminti ką nors panašaus į vientisą 
objektą, kuris nesudėtingoje aplinkoje neatitiktų bendrųjų skyrimo dėsnių. 
Maskuotė - sudėtingas menas. 

Tas pats pasakytina apie objektus, kuriuos sukūrė gamta. Dauguma 
gamtos objektų atitinka vieną sąlygą: jų paviršiaus savybės dažniausiai 
būna daugmaž vienalytės, o gretimų plotų paviršiaus savybės - kitokios. 

Skirtumas atsiranda todėl, kad bendra vieno objekto dedamųjų dalių kilmė 
dažniausiai lemia bendras paviršiaus ypatybes. Paprastai šios ypatybės 
nevisiškai tiksliai atsikartoja gretimuose paviršiuose, kurių kilmė kitokia. 
Taigi bent viena regimojo skyrimo sąlyga tenkinama daugelio objektų. 
Net jei akmuo pusiau įkastas smėlyje, kurį sudaro mažytės tos pačios 
rūšies akmens smiltelės, akmens paviršiaus ir smėlio dėmenų rišlumo 
skirtumo — taigi ir regimųjų detalių skirtumo - dažniausiai pakaks, kad 
akmuo būtų išskirtas kaip regimasis vienetas. Gamtos objekto ir aplinkos 
sankirtoje paprastai vyraus tam tikras savybių netolydumas. Šis netoly- 
dumas objekto vidų nuo aplinkos atskiria uždaru kontūru. Kadangi tokio 
netolydumo užtenka, kad bet kuris plotas atrodytų kaip išsiskiriantis 
visetas, tai jo poveikis turėtų pasireikšti ir tada, kai riba yra fizinio objekto. 
Be tokio netolydumo, žinoma, nėra ir skyrimo pagrindo. Tačiau tai mūsų 
aiškinimui neprieštarauja. Rasti objektų, kurie neatitiktų nors vienos 
jutiminio skyrimo sąlygos ir vis tiek būtų matomi kaip saviti visetai, 
beveik neįmanoma. Patyrimas rodo, kad, esant nepalankioms sąrangos 
sąlygoms tam tikram vaizdiniam vienetui susidaryti, tas vienetas savaime 
ir nebus matomas, net jeigu gerai žinomas ir jį maskuoja tik tos akimirkos 
aplinkybės. Smulkiau nagrinėjant šį klausimą, svarbus vaidmuo tektų 
gylio suvokimui ir trimačių daiktų skyrimui. Tačiau šiuos dalykus kol 
kas tegalime paminėti, nes gylio suvokimo ir eksperimentai, ir teorija 
tebėra palyginti pradinės stadijos. 

Ankstesnėse pastraipose pažymėjau, kad jutiminė sąranga — tai savitas 
nervų sistemos laimėjimas. Tai pabrėžti reikėjo todėl, kad kai kurie autoriai 
mano, jog, pagal geštaltpsichologiją, Gestalten, t. y. 1šskirti visetai, egzis- 
tuoja organizmo išorėje, o nervų sistemoje tiesiog tik projektuojami. Jau 
turėjote suprasti, kad toks požiūris visiškai klaidingas*. 


> Vienas knygos Ramybės ir pastovumo būsenos psichiniai geštaltai skyrius pava- 
dintas Koks vidus, tokia ir išorė. Galbūt šie Goethe's žodžiai ir lėmė nesusipratimą. 
Šis pavadinimas buvo taikytas filosofinio izomorfizmo tezei apie jutiminio patyrimo 
ir jo sukeliamų fiziologinių procesų panašumą. Jo negalima tiesiogiai taikyti šių 
procesų ir fizinės aplinkos ryšiams. 

Šitai išsiaiškinus, žinoma, galime savęs paklausti, kokia vis dėlto yra 
objektyvi jutiminės sąrangos vertė, žinant, kad ši sąranga yra nervų 
sistemos laimėjimas? Vienintelės mus supančių fizinių objektų ir mūsų 
akių ryšio priemonės yra šviesos bangos. Šie dirgikliai neturi sąrangos. 
Saviti vienetai susidaro nervinėje funkcijoje. Tačiau tam tikrais atžvilgiais 
sąrangos rezultatai apie pasaulį mums gali pasakyti daugiau negu šviesos 
bangos. Prisiartinę prie objekto, apie jį ne visada sužinome daugiau. 
Pavyzdžiui, jei tarp šviesaus objekto ir ekrano pastatomas lęšis, objekto 
vaizdas ekrane netampa aiškiausias, kai labiausiai priartinamas prie lęšio 
(taigi ir objekto). Iš tam tikro atstumo vaizdo projekcija apie objektą 
pasako daugiau negu iš arti. Panašiai ir jutiminė sąranga gali suteikti 
mums tinkamesnį pasaulio vaizdą negu šviesos bangos, nors šios bangos 
tėra vienintelės Žinios, pasiekiančios mus iš objektų, o jutiminė sąranga 
atsiranda tik tada, kai tos bangos atkeliauja. 

Kartoju, šviesos bangos neturi savyje nė menkiausios nuorodos į tai, 
kad vienas iš jų atspindi vieno fizinio objekto dalys, o kitas — kitų aplinkos 
objektų dalys. Visi fizinio paviršiaus dėmenys atspindi šviesą nepri- 
klausomai vienas nuo kito. Šia prasme du objekto, pavyzdžiui, avies, 
paviršiaus dėmenys tarpusavyje susiję ne daugiau negu vienas iš jų susijęs 
su gyvūno aplinkos paviršiaus dėmeniu. Todėl atspindimoje šviesoje 
vienetų, kurie iš tikro egzistuoja fiziniame pasaulyje, nelieka nė pėdsako. 
Be abejo, dėl refrakcinių mūsų akies savybių bangos, kurios atkeliauja 
iš vieno taško išoriniame pasaulyje, susilieja viename tinklainės taške. 
Be to, geometriniai įvairių objekto paviršiaus taškų santykiai daugiausia 
atkartojami tinklainių vaizdo projekcijoje. Vis dėlto visi vietiniai dirgikliai 
veikia nepriklausomai. Taigi tinklainės dirginimas nepasižymi nei sąranga, 
nei savitais išskirtais vienetais ar grupėmis. Taip yra nepaisant to, kad 
tinklainėje vientisas objektas, pavyzdžiui, avis, atspindimas lygiai tokiu 
pačiu tolydžiu plotu — avies vaizdu. Dirginimo prasme šio ploto dėmenys 
funkciškai nesusiję vienas su kitu, kaip ir kiekvienas iš jų nesusijęs su 
dėmenimis, esančiais už to vaizdo. Psichologijoje dažnai įspėjama apie 
dirgiklio klaidą, tai yra apie pavojų mūsų žinias, susijusias su fizinėmis 

jutiminio patyrimo sąlygomis, supainioti su pačiu patyrimu. Mano nuo- 
mone, nereikėtų daryti ir kitos klaidos, kurią siūlau vadinti patyrimo 
klaida. Ši klaida pasitaiko tam tikras jutiminio patyrimo ypatybes netyčia 
priskyrus dirgiklių mozaikai. Suprantama, ši klaida dažniausiai susijusi 
su itin kasdieniais jutiminiais faktais, kuriais remdamiesi sprendžiame 
apie viską, ir jos be galo sunku atsikratyti, kol nepripažįstami visi su 
šiais faktais susiję sunkumai. Fiziologai ir psichologai apie tinklainės 
procesą, atitinkantį objektą, linkę kalbėti taip, tarsi išsiskiriantis vienetas 
būtų dirginimas tinklainės vaizdo plote. Tačiau šie mokslininkai turėtų 
suprasti, kad mozaiką dirgikliai sudaro iš visiškai nepriklausomų vietinių 
įvykių. 

Jei visa tai pripažįstame, didžiulė biologinė jutiminės sąrangos svarba 
tampa akivaizdi. Kaip matėme, šios sąrangos rezultatai dažniausiai su- 
tampa su tuo metu egzistuojančiais fizinio pasaulio visetais. Kitaip tariant, 
„buvimas drauge“ jutiminiame patyrime atitinka „vieneto buvimą“ fizine 
prasme, o skyrimas jutiminiame lauke - atskirumą fizikos požiūriu. Taigi 
jutiminė sąranga labai dažnai atkuria tas fizinės situacijos puses, kurios 
pradingsta tinklainę pasiekiančiose šviesos bangose. Žinoma, dėl sąrangos 
tolydžios visumos ir atskirų dėmenų grupės dažnai susidaro ir tada, kai 
atitinkamo fizinio vieneto nėra. Bet turint omenyje daugybę atvejų, kai 
sąranga vis dėlto tiksliai atkuria objektyvių faktų vaizdą, šį trūkumą 
tikrai galima laikyti niekiniu. Jei jutiminis laukas būtų sudarytas iš tarpu- 
savyje nesusijusių jutiminių dalelių, žmogui tokioje aplinkoje būtų labai 
sunku orientuotis. Taigi tikriausiai neperdėsiu sakydamas, kad biologiškai 
jutiminė sąranga kur kas svarbesnė už tam tikras jutimines savybes, 
atsirandančias regos laukuose. Akli spalvoms žmonės iš esmės visiškai 
neblogai tvarkosi savo aplinkoje, nors jų regimajame patyrime yra mažiau 
atspalvių negu kitų žmonių. Jų negalia nėra labai svarbi kliūtis suvokti 
praktiniam gyvenimui svarbius dirgiklių panašumus 1r skirtumus. Atspal- 
vių skirtumai paprastai sukelia skaisčio skirtumus, o suvokti pastaruosius 
užtenka, kad būtų sukurtas sąrangos laukas, nuo kurio labiausiai priklauso 
elgesys. 

Moksliniam stebėjimui sąranga ne mažiau svarbi negu realiam gyve- 
nimui. Kaip matėme iš pirmojo skyriaus, fizikui jutiminis patyrimas yra 
vienintelė ir pagrindinė darbo medžiaga. Dabar galime pridurti, kad šis 
patyrimas jam iš esmės svarbus tiek, kiek jis yra organizuotas. Sistema, 
kurią fizikas tyrinėja, aparatai, jų skalės, rodyklės ir visa kita regos lauke 
yra išsiskiriantys visetai. Jeigu jis nesuvoktų jų kaip savitų daiktų, moksli- 
niai fizikos tyrimai būtų visiškai neįmanomi. Biheivioristai, siūlydami 
naudoti gamtos mokslų būdą, šį „objektyvaus metodo“ tarpsnį visada 
užmiršta paminėti. O užmiršti nereikėtų. Net jei nepaisytume regimojo 
patyrimo, o fizinius stebėjimus laikytume grynai fiziologiniais įvykiais 
fiziko organizme, vis tiek turėtume pripažinti, kad šie įvykiai turi sąrangą 
1r kad tik dėl šios sąrangos įmanomas mokslinis tyrimas. 

Dabar nesunku suprasti, kodėl „dirgiklio-atsako“ formulė, kuri iš pra- 
džių atrodo tokia patraukli, iš tikro labai klaidina. Tiesą sakant, iki šiol 
ši formulė atrodė priimtina kaip tik todėl, kad sąvoką „dirgiklis“ biheivio- 
ristai vartoja labai laisvai. 3 ir 4 skyriuose aptarėme, kad jei ši sąvoka 
vartojama tikslia prasme, tai reakciją iš esmės sukelia ne „dirgiklis“. 
Pavyzdžiui, regos atveju organizmas iš karto reaguoja į milijonus dirgiklių, 
ir pirmoji šios reakcijos stadija — tai atitinkamai didelio lauko sąranga. 
Efektorių reakcijos paprastai prasideda greitai, tačiau net pirmoji šių 
reakcijų dažniausiai yra nulemta lauko sąrangos. Štai kad ir akių judesiai. 
Vizualiai sąlygotų akių judesių dėsniai teigia išsiskiriančių visetų ribas, 
visetų vietą lauke ir t. t. Žmogaus veiksmai irgi dažnai būna susiję su 
gerai struktūruotu lauku, kuriame paprastai yra tam tikri daiktai-vienetai. 
Taigi tiksli psichologinė formulė būtų štai tokia: dirginimo modelis — 
sąranga —- atsakas į sąrangos padarinius. Nervų sistemos operacijos 
tikrai nesiriboja primityviais vietiniais procesais. Tai — ne dėžė, kurioje 
bet kaip sukrauti laidininkai, atliekantys skirtingas funkcijas. Nervų siste- 
ma į situaciją visų pirma reaguoja dinaminiais jutiminiais įvykiais, kurie 
jai kaip sistemai saviti, - iš pradžių sąranga, paskui elgesys, kurį nulemia 
tos sąrangos rezultatai. Tarkime, viename gamyklos skyriuje iš atskirų 
cheminių elementų gaminama HNO,, o kitame - ši rūgštis vartojama 
sidabrui tirpdyti. Ar būtų teisinga tvirtinti, kad sidabras reaguoja su azotu, 

vandeniliu ir deguonimi? Toks teiginys, be abejo, būtų visiškai klaidingas, 
nes sidabrą veikia cheminė rūgšties sąranga, ir šis poveikis negali būti 
suprantamas kaip reakcija į atskirus elementus ar jų visumą. Lygiai ir 
apie elgesį nederėtų kalbėti taip, tarsi jis tebūtų reakcija į „dirgiklį“ arba 
į „tam tikrus dirgiklius“. Antrasis teiginys irgi yra mažų mažiausia nevie- 
naprasmis: jis gali reikšti, kad elgesį sukelia keli dirgikliai, kurie tuo 
pačiu metu veikia nepriklausomai vienas nuo kito. 

Kartą mėginau biheivioristą įtikinti, kad paukščio patelę vadindamas 
„dirgikliu“ jis nepaiso sąrangos klausimų ir faktų. Visos mano pastangos 
buvo bergždžios. Nors (arba todėl, kad) jis manė, jog jutiminis patyrimas 
negali dominti psichologijos, vis dėlto nuolat darė patyrimo klaidą ir 
niekaip negalėjo suprasti, kodėl patelės nederėtų vadinti „dirgikliu“. Juk 
taip dažnai „pelė“, „durys“, „„eksperimentatorius“ ir visa kita buvo vadi- 
nama „dirgikliais“. Jokio pavojaus nekyla, jeigu šią išraišką kaip su- 
trumpinimą vartoja tie, kurie gerai supranta sąrangos klausimą. Tačiau 
jeigu šį terminą vartoja autoriai, kurie neišmoko išvengti patyrimo klaidos, 
pasekmės gali būti labai liūdnos. Tokie žmonės tikriausiai niekada ne- 
supras, ką mes turime omenyje sakydami „sąranga“. 

Prieš akimirką teigiau, jog kuriant apibrėžtus savitus visetus jutiminės 
sąrangos rezultatai dažniausiai sutampa su tikrąja esama fizine situacija. 
Kaip tai atsitinka, jei šviesos bangos, fizinių objektų ir akies tarpininkės, 
yra tarpusavyje nesusiję įvykiai? Matyt, vykstant šviesos perdavimui 
išsaugoma tai, ko iš esmės užtenka reikiamai sąrangai sukurti. Ir mes jau 
Iš esmės žinome, kas. Nors vietiniai dirgikliai tarpusavyje nesusiję, jiems 
vis dėlto būdingi formalūs santykiai, pavyzdžiui, gretimumas ir pana- 
šumas. Šia prasme dirgikliai kopijuoja atitinkamus formalius fizinių 
objektų paviršiaus dėmenų santykius. Šie formalūs santykiai fiziniuose 
objektuose išsaugomi kaip santykiai tarp dirgiklių, o kadangi sąranga 
priklauso nuo pastarųjų, tai turėtų priklausyti ir nuo pirmųjų. 

Jei sąranga priklauso nuo vietinių dirgiklių santykių, tai akivaizdu, 
kad jutiminės sąrangos negalima aiškinti vien pačiais vietiniais procesais. 
Nepriklausomi vietiniai faktai visiškai nesvarbūs formaliems santykiams, 
kurie gali egzistuoti tarp šių faktų. Kita vertus, mums nesunku suprasti, 

koks šių santykių vaidmuo sąrangoje, jei darome prielaidą, kad jutiminių 
laukų sąranga atspindi procesų savidarą atitinkamose smegenų srityse. 
Dinaminės savidaros išsilaiko dėl vietinių įvykių sąveikos. Bet, kaip 
matėme, visos fizikinės sąveikos dalys priklauso nuo „ypatybių san- 
tykyje“, kurios yra įvairių sistemos dalių duotybė (žr. p. 76). Kadangi 
tas pat tinka ir regos sąrangai, turime svarų pagrindą manyti, kad ši 
sąranga atsiranda dėl tam tikrų procesų savidaros smegenų regos dalyje. 
Tiesą sakant, kruopštūs regimosios sąrangos tyrinėjimai anksčiau ar vėliau 
gana konkrečiai įvardys fizinius procesus, besiplėtojančius regos Žievėje. 

Kai kurie kritikai teigia, kad geštaltpsichologijos atstovai nuolat kartoja 
žodį „visuma“, todėl pamiršta, kad egzistuoja visumų dalys, ir negerbia 
naudingiausio mokslinių tyrimų būdo —- analizės. Kažin ar įmanomas 
klaidingesnis teiginys. Diskutuojant apie sąrangą mums atrodė būtina 
kalbėti apie skyrimą, lygiai kaip ir apie jungimą. Fizikoje funkciniai lauko 
savitarpio santykiai taip pat visiškai suderinami su santykiniu skyrimu. 
Prisiminkime - kad ir kokia būtų stipri bendro paviršiaus dinaminė sąvei- 
ka, aliejus kitame skystyje toliau egzistuoja kaip vienetas. Psichologijos 
požiūriu galėtume sakyti, kad viena svarbiausių geštaltpsichologijos už- 
duočių - atrasti tikrąsias, o ne dirbtines visumų dalis. Visi regimi daiktai 
yra tikrosios laukų, kuriuose šie daiktai atsiranda, dalys, o dauguma 
daiktų susideda iš kitų dalių. Esminiai sąrangos dėsniai teigia ir tokių 
dalių skyrimą, ir jų jungimąsi. Tikrųjų dalių analizė — tai visiškai pagrįstas 
ir būtinas geštaltpsichologijos tyrimo būdas. Be abejo, šis metodas daug 
vaisingesnis už bet kokią analizę vietinių pojūčių, kurie išties nėra regos 
situacijų tikrosios dalys. 

Dabar turbūt reikėtų pakalbėti apie kitą analizės rūšį. Jutiminį lauką 
galiu suvokti ir apibūdinti tiksliai tokį, kokį matau priešais save. Šiam 
apibūdinimui reikalinga tokia analizė, kokią ką tik apibrėžėme. Kita 
vertus, šio lauko atžvilgiu galiu laikytis savitos, t. y. vieną jo turinio dalį 
pabrėžti, o kitas daugiau ar mažiau slopinti. Kartais tokia nuostata lemia 
sąrangos permainas. Geštaltpsichologijos požiūriu, tokia analizė tolygi 
tam tikrų jutiminių faktų pakeitimui kitais (žr. IV skyrių, p. 77). Sąrangą 
galima pakeisti ne tik analitine nuostata. Pabrėždami tam tikrus lauko 

dėmenis, galime specialiai juos jungti ir taip skatinti savitą jungimą. Bet 
koks šitaip sukeltas sąrangos pokytis vėlgi yra tikrų jutiminių faktų 
iškraipymas. 

Geštaltpsichologija štai tokią tiriamojo nuostatą laiko spaudimu juti- 
minio lauko procesams. Ir šiam spaudimui lauko sąranga tam tikru mastu 
gali pasiduoti. Pavyzdžiui, 7a ir 7b pav. pavaizduota figūra paprastai 
matoma kaip simetriška. Tačiau pabrėždami „a“ raide pažymėtas linijas 


a b a b 


7 pav. 


ir žiūrėdami į jas kartu, protarpiais matysime 7a pav. nupieštą figūrą, o 
1 ,„b“ linijas beveik nekreipsime dėmesio. Lygiai taip pat pirmenybę galima 
teikti „b“ linijoms ir išryškinti 7b pav. pavaizduotą figūrą. Kad tokie 
pokyčiai iš tikro veikia jutiminę situaciją, taps itin akivaizdu, kai pamė- 
ginsime nustatyti tašką, kuriame yra objektyvus 7 pav. pavaizduotos 


7a pav. 


figūros centras. Kai pirmenybė teikiama „a“ linijoms ir matome 7a pav. 
pavaizduotą figūrą, centras pasislenka į dešinę — kaip ir tada, kai „b“ 
linijos apskritai nenupiešiamos. Kai išskiriame 7b pav. pavaizduotą figūrą, 
centro taškas pasislenka į kairę. 

Atrodo, jog kai kuriais atvejais jutiminė sąranga keičiasi savaime, t. y. 
ne dėl išorinio poveikio, o tiesiog todėl, kad procesai, kurie prasiskverbia 

į tam tikras nervų sistemos dalis, turi tendenciją kuriam laikui pakeisti 
audinių būklę. Juk žinome, kad taip atsitinka elektrolitiniuose elementuose, 
kai srovė poliarizuoja elektrodus ir todėl sukuria jėgas, kurios priešinasi 
jas sukeliančiai priežasčiai. 8 pav. pavaizduotas objektas, kurį sudaro 
trys siauros days. Tačiau jei kurį laiką dėmesys būtų sutelktas į figūros 


7b pav. 


centrą, dauguma žmonių staiga pamatytų kitą modelį. Dabar linijos, kurios 
pirmajame objekte buvo kartu kaip siauros dalies kraštinės, yra atskiria- 
mos ir tampa didelių dalių kraštinėmis. Darinio sąranga, be abejo, pasi- 


8 pav. 


keitė. Ir ji yra linkusi keisis vėl, kai tiriamasis paeiliui matys arba siauras, 
arba dideles dalis. Jei tiriamasis sutelks dėmesį į centrą ilgam, pokyčių 
tempas vis spartės. Tačiau jei dabar modelį pasuksime erdvėje taip, kad 
dalys užimtų kitas padėtis, sąranga vėl taps beveik tokia pat pastovi, 
kaip iš pradžių. Šį faktą galima laikyti įrodymu prielaidos, kad organizuoti 

procesai iš tikro keičia savo aplinkos sąlygas ir kad šis faktas lemia pa- 


sikeitimus.* 

“ Kai šitai jau buvo parašyta, paaiškėjo, kad čia aptariami faktai yra kur kas svarbesni, 
negu tuo metu atrodė. Bet kokio savito regimo objekto ilgesnis tyrinėjimas turi ten- 
denciją keisti sąrangą. Be to, paveikiami ir visi kiti vėliau toje pačioje srityje rodomi 
objektai, t. y. perkeliami ar iškraipomi. Žr. J.J. Gibson, J. of Exper. Psychol., 16, 
1933; W. Kohler, Dynamics in Psychology, 1940; taip pat W. Kohler and H. Wallach, 
„Figural After-Effects. An Investigation of Visual Processes“. Proc. Amer. Phylos. 
Soc., 88, 1944. 

ORGANIZUOTŲ VISETŲ YPATYBĖS 


Kai pirmą kartą buvo iškeltas gešta/to klausimas, niekas negalėjo nu- 
matyti, kad jis bus artimai susijęs su dinaminės savidaros samprata. 
Jutiminės sąrangos faktai taip pat ne iš karto sulaukė pelnyto dėmesio. 
Viskas prasidėjo nuo atradimo, kad jutiminiams laukams būdingos ypa- 
tybės, kurios iš esmės skiriasi nuo pojūčių, kaip juos supranta tradicinė 
teorija. Remdamasis Ernsto Macho stebėjimais Christian von Ehrenfels 
pirmasis atkreipė psichologų dėmesį į tai, kad įprastinė analizė visiškai 
pražiūrėjo bene svarbiausius kokybinius jutiminių laukų duomenis. 

Jei pojūtis užima savo padėtį lauke nepriklausomai, t. y. jeigu šį pojūtį 
lemia tik vietinis dirgiklis, tuomet labai įdomu, koks yra kokybių, kurias 
Ehrenfels pristatė mokslinėje psichologijoje, ryšys su dirgiklių grupėmis. 
Tik vietinis dirginimas per se niekada nieko panašaus nesukelia. Šiuos 
savitus padarinius jutiminiame lauke lemia kelių dirgiklių „bendruma“. 

Kaip pavyzdį galėtume pasitelkti stiklinę vandens, kuriame ištirpintas 
muilas. Tokio skysčio vaizdas vokiškai vadinamas trube. Lietuviškai 
sakytume drumstas ar drumzlinas. Tačiau kai į tirpalą žiūrime pro pertva- 
ros skylę ir taip išskiriame tik mažą regimo vaizdo lopinėlį, matome tam 
tikrą pilkšvą atspalvį (truputį melsvą ar rausvą), o drumstumo ar drumzli- 
numo savybės nelieka. Ši ypatybė būdinga tik išplėstiniam plotui ir ją 
lemia ne vien vietinis dirginimas. Tą patį būtų galima pasakyti ir apie 
blankumo ar neaiškumo kokybę, kuri būdinga daiktams, matomiems 
tamsiame kampe. Nė vienam atskirai nagrinėjamam vietiniam įspūdžiui 
blankumas nebūdingas, tačiau juo pasižymi kai kurie išplėstiniai plotai. 
Aiškumui ir ryškumui, kaip lauko bruožams, irgi būdingas translokacijos 
pobūdis. Čia galime paminėti ir lytimo paviršiaus ypatybę, kuri vadinama 
šiurkštumu (vokiškai rauA). Grynai vietiniam lytos patyrimui tokia ypa- 
tybė kaip šiurkštumas nebūdinga. 

Savitos Ehrenfelso kokybės atsiranda ne tik erdvės, bet ir laiko plė- 
tiniuose. Pavyzdžiui, vokišku žodžiu rauh apibūdinami ne tik šiurkštūs 
paviršiai lytos lauke, bet ir tam tikri girdimieji reiškiniai. Šią ypatybę 
patiriame klausydamiesi gana greito ritmo arba tariamo „r“ garso. Ka- 
dangi ši ypatybė priklauso nuo ritmo, ji turėtų išnykti (ir tikrai išnyksta), 
kai dirginimas sutrumpinamas iki tam tikros ribos. Tokie žodžiai kaip 
homogeniškas arba tęstinis taip pat apibūdina ir plėstinės erdvės, ir laiko 
savybes. 

Funkciniu požiūriu šie stebėjimai nėra tokie jau stulbinami, kaip atrodė 
Ehrenfelso atradimo laikais. Ir be Ehrenfelso pastebėtų kokybių gana 
aišku, kad taikant kraštutinę analizę suprasti tam tikrus faktus anksčiau 
ar vėliau tampa neįmanoma: procesai, leidžiantys patirti spalvą, tikriausiai 
yra cheminės reakcijos, kurių metu vienos molekulės susidaro, o kitos 
suyra. Be abejo, chemikas gali analizuoti tokias reakcijas, tačiau šio 
tyrimo būdo taikymas turi įprastas ribas — juk reikia įtraukti bent po 
vieną visuminį šioje reakcijoje dalyvaujantį atomą ar molekulę, taip pat 
su jų sąveika susijusį visuminį dinaminį įvykį. Kitaip sąvoka „Ši savita 
reakcija“ netektų prasmės - juo labiau psichofizikos teorijoje, kurioje su 
cheminėmis reakcijomis siejamos spalvos. Taigi esame priversti pripažinti, 
kad egzistuoja plėstinės dinaminės tikrovės, kurias pernelyg nuodugni 
analizė sunaikintų. Jei visa tai yra chemijoje, tas pats faktas neturėtų 
stebinti ir jutiminiame lauke. 

Ehrenfelso kokybės, kurios labiau susijusios su plėstiniais dinaminiais 
įvykiais negu spalva, suvokiamos tuo pačiu metu kaip ir spalva. Mes 
darome prielaidą, kad šios ir įprastos jutiminės kokybės fiziologine prasme 
yra vieno visuminio darinio proceso" tarpsniai. Jei Ehrenfels savo naujoms 
ypatybėms būtų suteikęs tą pačią vertę, kaip įprastoms jutiminėms savy- 
bėms, jo laimėjimas būtų tiesiog nežmoniškas. Deja, jo atrastos kokybės 
jam tebuvo potyriai, kurie papildo „pojūčius“, kai šie pirmą kartą nusta- 
tomi. Maždaug tuo pačiu laikotarpiu Graco mokyklos" atstovai, (von 
Meinong, Witasek, Benussi) daug diskutavo apie fundierte Inhalte“. Šios 
sąvokos potekstėje slypi užuomina, kad pojūčiams suteikiama pirmenybė 
Ehrenfelso ypatybių atžvilgiu ir kad pastarosios tėra intelektinių procesų 


6 skyrius. Organizuotų visetų ypatybės 6 115 


rezultatas. Akivaizdu, kad net tiems, kuriuos naujasis atradimas labai 
sudomino, buvo nepaprastai sunku iš karto pripažinti radikalias jo pa- 
sekmes psichologijos teorijai. 

Ehrenfelso kokybės didžiąją dalimi yra išskirtų visetų savybės ta 
prasme, kuria šį terminą vartojome ankstesniame skyriuje. „Paprastas“, 
„sudėtingas“, „taisyklingas“, „harmoningas“ — tai žodžiai, kurie visada 
apibūdina sąrangos padarinius. Jei ką nors vadiname „simetrišku“, tai 
tas kas nors tikrai yra išskirtas daiktas. „Plonas“, „apvalus“, „kam- 
puotas“, „grubus“, „grakštus“ taip pat yra savitos daiktų ar plėstinių 
įvykių savybės. Nuo šių pavyzdžių tik vienas žingsnis iki konkretesnių 
pavidalo kokybių, kurios būdingos apskritimo, trikampio, kriaušės, ąžuolo 
ir t. t. išvaizdai. Šios kokybės irgi egzistuoja tik kaip savitų visetų bruožai. 
Vokiečių kalboje žodis Gestalt dažnai vartojamas kaip formos arba pavi- 
dalo sinonimas. Ehrenfels pavidalą laikė svarbiausia ir aiškiausia iš savo 
kokybių, tačiau visas jas vadino Gestaltgualitaten". Taigi jis kalbėjo ne 
tik apie savitus objektų ir figūrų pavidalus, bet ir tokias kokybes kaip 
„taisyklingas“. Be to, kartoju, yra ir laikinės Ehrenfelso kokybės. Bendras 
šio termino apibrėžimas savitoms melodijos savybėms — pavyzdžiui, 
melodija gali būti „„mažorinė“ arba „minorinė“ — tinka lygiai taip, kaip 
tinka figūros „kampuotumui“. Judesiams, kaip regimiesiems faktams, 
būdingos geštalto kokybės, kurios vienu metu yra ir laikinės, 1r erdvinės, 
pavyzdžiui, įvairios šokio formos arba būdingi gyvūnų judesiai, tokie 
kaip „šokinėjimas“ ir „šliaužimas“. 

Ko gero, dabar reikėtų įterpti bendro pobūdžio pastabą apie terminiją. 
Ehrenfelsą labai domino pačios naujos ypatybės. Jis nepastebėjo nei daug 
bendresnės sąrangos reikšmės, nei to, kad geriausi Gestaltgualitaten 
pavyzdžiai yra būtent sąrangos padarinių bruožai. Vokiečių kalboje — 
bent jau nuo Goethe's laikų - daiktavardis Gestalt turi dvi reikšmes: ne 
tik pavidalas ar forma kaip daiktų bruožas, bet ir konkretus visetas per 
se, kuris turi arba gali turėti pavidalą kaip vieną iš savo ypatybių. Šiais 
laikais dėmesys nuo Ehrenfelso kokybių perkeltas į sąrangos faktus, taigi 
į savitų visetų jutiminiuose laukuose klausimą. Todėl šiais laikais, kalbant 
apie geštaltpsichologiją, žodis geštaltas visuotinai suprantamas kaip 

savitas objektas ir sąranga, o geštalto bruožų klausimas tapo vienas iš 
daugelio savitų klausimų, kuriuos nagrinėja geštaltpsichologas. Jis tikisi, 
kad funkcinės sąvokos, kurias taiko jutiminei sąrangai, pravers ir teorinei 
Ehrenfelso kokybių sampratai. Taigi pamažu aiškėja, kad šiuo metu 
pagrindinis geštaltpsichologijos tikslas — pristatyti tam tikrą savitą proceso 
rūšį. Tyrinėtojai, norėdami susipažinti su šia psichologijos forma, turės 
sutelkti dėmesį į plėstinius įvykius, kurie pasiskirsto ir veikia kaip funkci- 
nės visumos. Savaime suprantama, šiems procesams, kaip plėstinėms 
būsenoms, bus būdingos vienokios ypatybės, o jų dalims - kitokios. Mes 
manome, kad ilgainiui paaiškės, jog tokios ypatybės yra fiziologiniai 
Ehrenfelso kokybių atitikmenys. 

Šiuo požiūriu savitų visetų jutiminiuose laukuose skyrimas tėra vienas, 
nors ir labai svarbus pavyzdys iš gausybės įvairių klausimų, kurie sudaro 
geštaltpsichologijos objektą. Iš tikro sąvoka geštaltas taikoma ne vien 
jutiminiam patyrimui. Pagal bendriausią funkcinį apibrėžimą, šį terminą 
galima vartoti kalbant apie mokymosi, atsiminimo, siekio, emocinės nuo- 
statos, mąstymo, veikimo ir kitus procesus. Taigi tampa dar aiškiau, kad 
geštaltas pavidalo prasme tikrai nebėra geštaltpsichologo dėmesio centre. 
Juk kai kuriems faktams, kuriais jis domisi, sąvoka geštaltas pavidalo 
prasme apskritai netaikoma. Jei kalbėsime ne apie psichologiją, tai onto- 
genezės ir kai kuriuos kitus biologijos klausimus tikriausiai irgi reikės 
traktuoti lygiai taip pat. Svarbu suprasti, kad toks platus požiūris ne- 
reiškia, jog ši sąvoka yra neaiški. Štai mechanistinės teorijos idėjos, kurios 
apskritai nebuvo ištirtos, vyravo moksle labai ilgai, todėl neturėtų būti 
prieštaraujama ir bendro pobūdžio diskusijai apie dinaminio pasiskirstymo 
tr reguliavimo dėsnius. Aišku, niekas nemano, jog kurį nors iš šių sudė- 
tingesnių klausimų būtų galima išspręsti taikant vien bendruosius dėsnius. 
Atvirkščiai, tais atvejais, kai atrodo, kad šie dėsniai tinka, konkreti moksli- 
nio tyrimo užduotis būtų gera pradžia. Juk mes siekiame tiksliai išsi- 
aiškinti, kaip procesai pasiskirsto ir save reguliuoja kiekvienu savitu 
atveju!. 

' K6hler, „„Gestaltprobleme und Anfange einer Gestalttheorie“. Jahresber. ū. d. ges. 
Phys. herausg. von. Rona. 1924. 

Nors nagrinėjant jutiminius laukus realų mūsų uždavinių sprendimą 
tenka atidėti ateičiai, vis dėlto kelis pirmuosius žingsnius galime žengti 
jau dabar. Pirmiausia turime išskirti esminius klausimus. Visi lengvai 
sutinka, kad, pavyzdžiui, regimas gylis, kurio suvokimą lemia dviejų 
tinklainių sąlygos, yra puiki mokslinio tyrimo problema. Tačiau kalbant 
apie pavidalą, kaip išskirtų visetų ypatybę, rimtą klausimą įžvelgti kur 
kas sunkiau. Taip yra dėl tos pačios priežasties, kaip ir pačių regimų 
visetų atveju. Kartoju: kai kalbame apie tinklainės dirginimą, mąstydami 
operuojame vaizdo sąvoka ir tą vaizdą suprantame kaip konkretų vienetą, 
kuris turi pavidalą ta prasme, kokia pavidalus turi suvokiami objektai. 
Todėl daugelis sakytų, kad tinklainėje projektuojamas pieštuko arba ap- 
skritimo pavidalas. Akivaizdu, kad beatodairiškai taip teigiant šie žodžiai 
reiškia patyrimo klaidą. Tinklainės dirgiklių mozaikoje tam tikri plotai, 
kurie atitinka pieštuką ar apskritimą, nieku gyvu nėra nei išskirti, nei 
sujungti. Todėl minėti pavidalai funkciškai nėra suvokiami. Mūsų mąsty- 
mas gali pasirinkti ir derinti tuos tinklainės taškus, kuriuos norime. Šitaip 
vaizduote tinklainei galime primesti bet kokius įmanomus pavidalus, iš 
jų ir pieštuko, ir apskritimo. Funkciškai pieštuko ir apskritimo pavidalai 
tinklainėje yra nė kiek ne mažesnis prasimanymas negu angelai ar sfinksai. 

Kai kurie pavyzdžiai padės geriau suprasti pavidalo, kaip regimosios 
savybės, sąvoką. Atsitiktinai metame akį į žemėlapį, kuriame turėtų būti 
pavaizduota mums gerai žinomos formos šalis. Kituose žemėlapiuose 
šios šalies pavidalą matėme ne kartą. Tačiau šįkart mums prieš akis 
žemėlapis, kuriame matome visiškai nepažįstamų pavidalų plotus. Staiga 
regos lauke įvyksta esminis pokytis: nepažįstami pavidalai išnyksta, ir 
pradedame labai aiškiai suvokti gerai žinomų šalių pavidalus. Tokiam 
stebėjimui labai tinka saviti laivų kapitonų žemėlapiai, kuriuose jūra 
pavaizduota taip, kaip paprastuose žemėlapiuose žymima sausuma. Jū- 
riniame žemėlapyje žemyno kontūras lygiai toks pat, kaip ir įprastuose 
žemėlapiuose, t. y. geometrinė sausumą nuo vandens skiriančios linijos 
projekcija tinklainėse abiem atvejais vienoda“. Tačiau gali būti, kad 


* Tiksliau, toks posakis — tai ir vėl patyrimo klaida. Tinklainės dirgiklių mozaikoje, 
be abejo, nėra jokios linijos, kuri būtų savitas, vientisas ir išskirtas visetas. 

žvelgdami į tokį, tarkime, Viduržemio jūros baseino žemėlapį, mes visai 
neįžiūrėsime Italijos. Vietoj Italijos galbūt matysime keistą figūrą, kuri 
atitinka Adrijos jūros plotą. Nors ji anksčiau mums nematyta, šiomis 
aplinkybėmis turės tam tikrą pavidalą. Taigi „pavidalas“ yra savybė, 
kuri vienas regos lauko dalis skiria nuo kitų, šia prasme neturinčių pavida- 
lo, dalių. Tarkime, tol, kol Viduržemio jūra turi pavidalą, Italiją atitinkantis 
plotas jo neturi, ir atvirkščiai. Šis teiginys ne taip smarkiai stebins, jei 
prisiminsime, kad tinklainės dirgikliai sukuria paprasčiausią mozaiką, 
kurioje nėra jokio konkretaus funkciškai išskirto ir turinčio pavidalą ploto. 


9 pav. 


Mūsų pavyzdyje įvairūs apibrėžti visetai, tarp jų Apeninų pusiasalis arba 
Viduržemio jūra, gali atsirasti ir įgyti pavidalą tik tada, kai nervų sistema 
reaguoja į šią mozaiką ir sukuria sąrangą. Tačiau kol nežinome sąrangos 
dėsnių, negalime ir numatyti, kuri galimybė iš tiesų bus įgyvendinta. 
Patys dirgikliai mums šito neatskleidžia. Pateiktame pavyzdyje sąrangos 
nepastovumas labai aiškiai rodo, kad tikrai ne vien dirgikliai lemia, ar 
tam tikras plotas pavidalą turės, ar ne. 

Kaip pavyzdys galėtų būti 9 pav., kuris yra tam tikra 8 pav. variacija 
arba pats 8 pav. Esant nekintamam dirgiklių modeliui, 9 pav. mes regime 
du skirtingus pavidalus — kryžių 1š keturių siaurų detalių arba kryžių iš 
keturių plačių detalių. Tol, kol matome pastarąjį pavidalą, pirmasis kry- 
žius išnyksta kaip fonas, ir regimas jo pavidalas neegzistuoja. Jei prieš 
akis iškyla pirmasis pavidalas, išnyksta antrasis“. Atkreipkite dėmesį, 
kad abiem atvejais įstrižos linijos yra tuo metu matomų pavidalų kraštai. 
Jos priklauso ir siauresniam, ir platesniam kryžiui. 

Pirmasis išsamius tokio pobūdžio stebėjimus atliko E. Rubin. Savo 
požiūrį jis iliustravo daugybe pavyzdžių“. Faktas, kad tam tiktu momentu 
pavidalą turi tik tam tikri lauko plotai, įtikinamai įrodytas eksperimentu, 
kurio metu tiriamiesiems buvo pateiktas vienas iš tokių modelių. Tie, 
kurie pirmu pateikimu įžvelgdavo vieną pavidalą, šio modelio neatpa- 
žindavo, jei antru pateikimu matydavo kitą. Suvokiant pirmąjį pavidalą, 
antrasis jiems nebuvo regimasis faktas. Todėl antru pateikimu matomas 
pavidalas atrodė visiškai naujas ir keistas. Vėlgi, jei 9 pav. žmogus mato 
vieną iš dviejų pavaizduotų kryžių, tai tuo metu jis nemato kitų pavidalų, 
kurie tinklainės dirginimo prasme taip pat galėtų būti regimi. Pavyzdžiui, 
niekas nemato pavidalų, kurie pavaizduoti 9a, 9b, 9c paveiksluose. 

10 pav. matome du nepažįstamus objektus, per kuriuos nubrėžta hori- 
zontali linija. Jei skaitytojui pasakyčiau, kad dabar jam prieš akis yra 
skaičius 4, vargu ar jis tą skaičių rastų. Tačiau jeigu jo teorinės pažiūros 
nėra šališkos, jis pripažins, kad iš pradžių pavidalas 4 jam neegzistavo 
kaip regimas faktas, ir kad kai jis vėliau išryškėjo, tai reiškė jo regos 
lauko pasikeitimą. 

Šis pavyzdys aiškiai rodo, kad tam tikras regimas pavidalas negali 
egzistuoti, jei neegzistuoja atitinkamas regimas vienetas, kuris išskirtas 
turi pavidalą. Kiti pavidalai, kurie susidarytų esant kitai to paties ploto 
sąrangai, tuo metu vaizdžiai neegzistuoja. Taigi 10 pav. sąranga iš pirmo 
žvilgsnio mums atrodo štai tokia: du nepažįstami objektai ir juos kertanti 


3 Tam tikromis neįprastomis sąlygomis galima matyti abu objektus iš karto. 
* Visuel! wahrgenommene Figuren. Kopenhagen, Berlin, London, 1923. 

Oa pav. 


9b pav. 


9c pav. 


6 skyrius. Organizuotų visetų ypatybės 6 121 


horizontali linija. Vieną skaičiaus 4 dalį sugeria kairėje esantis objektas, 
kitą — dalis kampuotos visumos dešinėje, o likusią — horizontali linija. 
Jei 4 išnyksta kaip išsiskiriantis daiktas, jo pavidalas irgi išnyksta. Kai 
tiriamasis skaičių 4 anksčiau ar vėliau vis dėlto pamato, atitinkamos 
linijos daugiau ar mažiau yra išskiriamos iš jų tęsinių. Yra bendra taisyklė, 
jog regimi pavidalai tėra duotybė, kol regos lauke išskiriamos tam tikros 
linijos ar plotai. Šią taisyklę patvirtina visi dviprasmiški piešinėliai ir 
maskuotės objektai. Lygiai taip pat nesunku įsitikinti, kad regimų dalinių 
pavidalų buvimą lemia santykinis atitinkamų subvisumų didesniuose 
visetuose išskyrimas. 

Daiktai mūsų aplinkoje paprastai yra labai pastovūs visetai. Todėl 
savitus jų pavidalus matome nuolat, nebent tam sutrukdo kokios nors 


10 pav. 


atsitiktinės aplinkybės ar savita maskuotė. Kaip tik todėl regimo pavidalo 
klausimas lengvai pražiūrimas, o daugelis iki šiol mano, kad „pavidalai 
suteikiami tinklainės projekcijose“. Tačiau iš tikro nėra tokio regimo 
pavidalo, kuris negalėtų būti mūsų diskusijos tema. Kiekvienos pavidalą 
turinčios regos lauko dalies procesai turi pasižymėti tam tikromis ypaty- 
bėmis, kurios ir nulemia šį faktą. Šios ypatybės būdingos ne visoms lauko 
dalims. Jei giedrą dieną einame gatve tarp aukštų namų, dangaus skliautą 
apriboja tamsesni namų paviršiai. Ar tokiomis aplinkybėmis šviesų dan- 


122 4 GEŠTALTPSICHOLOGIJA 


gaus plotą matome tam tikro pavidalo? Dažniausiai — ne. Šviesus plotas 
neturi savo pavidalo. Nors šią dangaus dalį supa kitokios spalvos pa- 
viršiai, ji tėra „neturintis pavidalo fonas“. Kontūras priskiriamas namų 
kraštams. Namai turi pavidalus, o regima dangaus dalis — ne. Jei norime 
pamatyti tam tikro pavidalo dangaus plotą, galime žiūrėti pro skylę pertva- 
roje, kurią laikome virš galvos. Jei ta skylė H raidės formos, atitinkama 
dangaus dalis bus matoma kaip šviesi H tamsiame fone. 

Geštaltpsichologijos tyrinėtojai turėtų gerai susipažinti su tokiais stebė- 
jimais ir šių stebėjimų pasekmėmis. Kaip regos laukas gali būti arba tam 
tikro atspalvio, arba bespalvis, taip ir apibrėžtas plotas gali turėti pavidalą 
arba ne. 

Kurį laiką tiesioginiai fiziologiniai regos procesų dinamikos stebėjimai 
dar bus neįmanomi. Šiuo metu tegalime lyginti tinklainės modelius su 
regimais faktais ir iš to daryti išvadas, pavyzdžiui, kad Ehrenfels buvo 
teisus sakydamas, jog pavidalas yra translokali" tam tikrų plotų ypatybė. 
Iš to išplaukia, kad grindžiantys procesai taip pat turėtų pasižymėti tokia 
translokalumo ypatybe. Pavidalas būdingas tik tiems visetams, kurie 
išskiriami regos lauke. Taigi atrodo, kad jei procesai santykinai išskiriami 
iš didesnių funkcinių visumų, jie tuo pačiu metu įgauna translokalumo 
ypatybę, kuri lemia tam tikro daikto pavidalą. 

Kadangi regimas pavidalas numato atitinkamo regimo daikto skyrimą, 
savito pavidalo buvimą lemia tie patys dirginimo veiksniai, nuo kurių 
priklauso ir objektų sąranga. Nesunku parodyti, kad ir šiuo atveju svar- 
biausi yra tam tikri formalūs konkretaus dirgiklių modelio santykiai". 

Po šitokios diskusijos nereikės ilgai aiškinti laiko dimensijoje patiriamo 
pavidalo arba formos sąvokos. Melodijų, ritmų, matytų judesių ir pana- 


* Kartą K. Buhler mėgino paaiškinti labai tipišką pavidalą, t. y. tiesią liniją. Jis darė 
prielaidą, kad visi tinklainės taškai, kurie sudaro tiesią liniją, anatomiškai tam tikru 
būdu yra tarpusavyje susiję, todėl tiesi linija ir yra būtent tokios išvaizdos. Ši hipotezė 
atitinka mechanistinės teorijos tradicijas. Kažin ar galime tikėtis šitaip išspręsti savo 
uždavinį. Be tiesios linijos, yra daugybė kitų itin tipiškų pavidalų. Ar turėtume manyti, 
kad visiems jiems yra savita anatominė dermė? Arba labai daug tokių dermių vienam 
atskiram pavidalui, nes kiekvienas jų gali būti projektuojamas įvairiose tinklainės 
vietose? 

šiais atvejais tereikės pakartoti tai, kas buvo pasakyta apie vienu metu 
pateikiamus pavidalus. Muzikinio motyvo forma viename taške prasideda 
ir kitame baigiasi. Paskui prasideda kitas motyvas. Šiuo atveju nėra tokios 
patiriamos formos, kuri išsiplėstų, pavyzdžiui, nuo pirmos muzikinės 
figūros antrojo tono į trečiąjį kitos figūros toną.“ Tarp dviejų figūrų yra 
vadinamasis tylus intervalas, kuris kaip tuščias laikas atitinka tik išplėtimą 
arba foną už regimojo pavidalo. Kai tamsiame kambaryje šviesus taškas 
juda 6 pav. pavaizduota trajektorija, mes matome tam tikras judesio 
formas, pavyzdžiui, I, II, III, bet nematome kitų formų, pavyzdžiui, tokios, 
kurią sudarytų dalis I, kita horizontali atkarpa ir dalis II. Pakartosiu dar 
kartą - patiriama forma neatskiriama nuo atitinkamų visetų ir subvisumų 
sąrangos. 

Kadangi pavidalas yra išskirtų visetų savybė, visi mūsų ankstesni 
argumentai, pateikti prieš aiškinimą praeityje įgytomis žiniomis, čia tinka 
lygiai taip pat, kaip ir patiems visetams. Vis dėlto empiristinės pažiūros 
tokios populiarios, kad turbūt verta paminėti dar kelis joms prieštarau- 
jančius faktus. 

1. Koks tam tikrų pavidalų lavinimo poveikis mūsų regimajam paty- 
rimui ir vėlesniam suvokimui? 11 ir 12 pav. pavaizduota daug geometrinių 
linijų derinių. Jeigu jas mums parodytų atskirai, matytume visai kitus 
pavidalus negu dabar. Pavyzdžiui, abiejuose paveikslėliuose yra 13 pav. 
pavaizduota geometrinė figūra. Jei turėtume labai daug tokių piešinių, 
kurie dažniausiai matomi tam tikru būdu, tačiau susideda iš smulkesnių 
geometrinių figūrų, ar išmoktume visą figūrą matyti kitaip, jei dažnai 
regėtume atskirus jos dalis? Tiksliau, ar toks mokymasis išskaidytų di- 
desnes figūras taip, kad savo savitais pavidalais išryškėtų figūros, kurios 
yra lavinimo objektas? Tokius eksperimentus darė K. Gottschaldt“. Kadan- 
gi ankstesnis patyrimas sąrangą turėtų veikti automatiškai, t. y. nepri- 
klausomai nuo žinių apie tam tikrų kontūrų buvimą, tiriamiesiems nebuvo 
liepiama analizuoti piešinio ar ieškoti figūrų, kurios buvo lavinimosi 
objektas. Prašyta tiesiog apibūdinti didesniuosius piešinius. Beveik 90 


* Psyvchol. Forsch., 8, 1926. 11-13 pav. perspausdinti iš K. Gottschaldto straipsnio. 

proc. tiriamųjų trys ankstesnės smulkesnių figūrų ekspozicijos visiškai 
nepaveikė didesnių modelių suvokimo. Kitai grupei tiriamųjų smulkesnės 
figūros buvo parodytos ne tris, o 520 kartų, tačiau rezultatas vis tiek 
buvo toks pat - beveik 95 proc. tiriamųjų piešinių suvokimas nepasikeitė. 
Net ir tais keliais atvejais, kai tiriamieji atsitiktinai didesniuose piešiniuose 
įžvelgdavo formas, kurių mokėsi, rezultatų negalima paaiškinti ankstesniu 
mokymusi: jie įtarė, kokie yra eksperimento tikslai, ir netgi klausė ekspe- 
rimentatoriaus, ar paveikslėliuose turi ieškoti formų, kurių mokėsi. Šiems 
tiriamiesiems to daryti nebuvo liepta, tačiau testą jie, be abejo, atliko 
veikiami gana savito lūkesčio nuostatos. Todėl teigiami jų rezultatai 
neįrodo, kad ankstesnis patyrimas automatiškai veikia vėliau matomus 
modelius. 


11 pav. 


Gottschaldto didesni piešiniai tam tikru požiūriu buvo gana „sunkūs“, 
nes jų sąranga buvo labai pastovi. Kai kuriose iš jų aš iš tikro nematau 
smulkesnių figūrų, nors žinau, kad jos yra, ir netgi žinau, kurioje vietoje. 
Tačiau kažin ar tokį didesnių figūrų sudėtingumą galima pasitelkti kaip 
pagrindą prieštarauti, nes tokiu atveju tylomis būtų pripažįstama, kad 
itin pastovios regimosios sąrangos įtaka daug stipresnė už bet kokį la- 
vinimąsi. Tikrai negalima tvirtinti, kad tokių didesnių piešinių kaip 12 
pav. pastovią sąrangą nulėmė daug ikieksperimentinio lavinimo įprastame 
gyvenime. Pavidalai, kuriuos matome šiame modelyje, mums tikrai pa- 


6 skyrius. Organizuotų visetų ypatybės 6 125 


žįstami ne geriau negu 13 pav. Taigi tiems, kurie sako, kad ankstesnis 
patyrimas automatiškai veikia vėlesnį suvokimą, teks pagrįsti savo teoriją 
eksperimentais. Jei toks poveikis ir egzistuoja, jis greičiausiai apsiriboja 
tam tikromis situacijomis. 


12 pav. 
2. Žinoma, mes pripažįstame, kad saviti visetai ir jų pavidalai yra 
lengvai įprasminami. Tačiau šie visetai jau egzistuoja prieš įgaudami 
prasmę; prasmė prie šį pavidalą turinčių daiktų prilimpa vėliau. Nežinau 


13 pav. 


jokių faktų, kurie rodytų priešingai - t. y. kad mokymasis kuria daiktus 
ir pavidalus. Be abejo, blogai organizuotos situacijos, kuriose saviti visetai 
ir pavidalai išsiskiria sunkiai, gali tapti kur kas aiškesni, kai tie visetai 


126 4 GEŠTALTPSICHOLOGIJA 


gerai pažįstami. Bet tuomet pagrindinis klausimas būtų toks: o kokių gi 
faktorių veikiami šie visetai susikūrė ankstesniame gyvenime? Matyt, 
tada sąlygos buvo palankesnės, ir palankesnės tikriausiai jutiminės są- 
rangos atžvilgiu. Šiaip ar taip, tokie stebėjimai toli gražu neįrodo, kad 
mokymasis vadinamuosius pojūčius paverčia savitais daiktais. Iš tikro 
stebima tik tai, kad anksčiau patirta aiški sąranga turi tendenciją pagerinti 
dabartinę prastą sąrangą. Ir kartoju ankstesnis lavinimas neturi jokios 
įtakos, jei dabartinė situacija yra kitaip, tačiau gerai organizuota. Pa- 
vyzdžiui, skaičiaus 4 forma visiems gerai žinoma, tačiau jei 10 pav. 
rodomas žmonėms, kurie šio skaičiaus pamatyti nesitiki, tai tikimybė, 


14 pav. 


kad jį pamatys, yra labai maža. Paveikslėlio apibūdinime šis skaičius 
nebus minimas. Kažin ar svarus būtų prieštaravimas, jei kas sakytų, kad 
anksčiau skaičiaus 4 niekada nematė tokioje neįprastoje aplinkoje. Jei 
lavinimas veikia automatiškai, tas poveikis kaip tik tokiose situacijose ir 
turėtų pasireikšti. Be to, 10 pav. pamatyti skaičių 4 mums tikrai netrukdo 
neįprasta aplinka. 14 pav. skaičių 4 matome iš karto, nors šiame piešinyje 
skaičiaus aplinka ne ką mažiau neįprasta negu 10 pav. Kodėl šį skaičių 
vis dėlto matome? Akivaizdu, kad 14 pav. tęstinės linijos nesusimaišo su 
įvainomis skaičiaus dalimis taip, kad šis objektas išnyktų. 10 pav. są- 

rangos sąlygos palankios kitiems objektams susidaryti. Nors 14 pav. 
aplinka ne mažiau keista, tokių sąlygų čia nėra, todėl skaičius išlieka 
kaip išsiskiriantis regimas daiktas. 

Pateiksiu dar kelis pavyzdžius, kai gerai pažįstami objektai ir jų pavi- 
dalai sunaikinami, nes dėl sąrangos susikuria didesni visetai. 15 pav. 


15 pav. 
galima apibūdinti įvairiai, tačiau apibūdindamas nė vienas savaime nepa- 
minės raidės E. Geometriškai ši raidė, be abejo, yra, o matomas objektas 


16 pav. 
tikrai mums kur kas mažiau pažįstamas negu ši raidė. Ištisus mėnesius 
galime žiūrėti į 16 pav. ir matyti omamentą, o dviejų H buvimo nė neįtarti. 
Panašiai įprastomis sąlygomis 17 pav. vizualiai neegzistuoja raidė K. Be 


17 pav. 


abejo, šiuo metu įprastomis sąlygomis niekas jau nebestebi. Dabar pasi- 
telkiama analitinė nuostata, kuri buvo aptarta 5 skyriuje, ir ieškoma 

raidžių. Todėl skaitytojo prašau 16 ar 17 pav. parodyti paprastesniems 
savo draugams ir paklausti: ką čia matote? Netikiu, kad didžiulė jų patirtis, 
susijusi su raidėmis, nors kiek paveiks rezultatą. 

3. Be abejo, kai kurie ir vėl bus linkę regimą pavidalą aiškinti takti- 
liniais ar motoriniais potyriais. Šis aiškinimas lygiai toks pat nepriimtinas, 
kaip ir toks pačios sąrangos aiškinimas. Pavidalas yra ypatybė, kuri 
potyriams būdinga arba nebūdinga. Į kitas ypatybes ji neskaidoma. Taigi 
jei regimi visetai atrodo turintys pavidalą tik todėl, kad tuo metu juntame 
tam tikrus kitus potyrius, tai šie kiti potyriai irgi turi būti tokių pavidalų. 
Regimieji faktai gali turėti ypatybių, kurios nebūdingos pirminiam regos 
laukui. Tačiau tuo atveju šios skolintos ypatybės turėtų būti būdingos 
tiems laukams, iš kurių atkeliavo. Taigi minėta hipotezė pavidalo klausimą 
tik perkelia iš vieno jutiminio lauko į kitą. Bet juk kažkur šis klausimas 
turi būti nagrinėjamas ir niekur neperkeliamas. Tą patį pagrindimą galime 
pritaikyti ir akių judesių pojūčiams, kurie nuolat buvo minimi šiame 
kontekste. Jei regimas pavidalas priklauso nuo akių judesių, tai kineste- 
ziniai potyriai turi būti tokio paties pavidalo, kokie yra regimi visetai. Jei 
tai suprasime, turėsime pripažinti, kad ši hipotezė neturi jokios mokslinės 
vertės. Lygiai taip pat sėkmingai galime pripažinti, kad pavidalas yra 
regimasis potyrio bruožas. 

4. Netrukus pateiksime svariausią argumentą prieš bet kokias šios 
srities empiristines teorijas. Mes noriai sutinkame, kad regos lauko dalys 
gali sukelti prisiminimą potyrių, kurie anksčiau buvo asocijuojami su 
šiomis dalimis. Tačiau tuomet klausiame, kokie konkretūs regimieji veiks- 
niai kiekvienu atveju lemia atsiminimą? Atsakymas: devyniasdešimt devy- 
niais atvejais iš šimto atsiminimas kyla todėl, kad lauke yra konkretus 
išskirtas visetas, turintis savo savitą pavidalą. Kitaip tariant, būtent šis 
pavidalą turintis visetas asocijuojasi su kitais faktais, ir todėl šie faktai 
iškeliami aikštėn. Taigi jei sąrangos nebūtų, o atsiminimą galėtų sukelti 
tik spalvos ar skaisčio „pojūčiai“, regimasis patyrimas dažniausiai būtų 
nepakankamai išsiskiriantis ir nesukeltų jokio savito prisiminimo. Kai 
kalbama apie automatišką ankstesnės patirties įtaką dabartiniam reginiui, 

kyla pagunda daryti prielaidą, kad šią idėją galima pritaikyti ir reiškiniams, 
kurie čia buvo aiškinami kaip jutiminės sąrangos padariniai. Remiantis 
šiuo požiūriu atrodytų, kad regos laukas susideda iš pavidalą turinčių 
daiktų todėl, kad buvo atsiminti tam tikri ankstesni potyriai. Tie, kurie 
šitaip samprotauja, turbūt pamiršta, kad paprastai atsiminimą lemia būtent 
šie pavidalą turintys daiktai. Jie visiškai nesupranta, kad nuosekliai taikant 
jų požiūrį turėtų būti laikoma, kad regos lauke tokių daiktų apskritai 
nėra. Lengva pasakyti, kad taip ar anaip yra todėl, kad ankstesniame 
gyvenime atsitiko tam tikrų dalykų. Šiuo metu mums jau reikia aiškesnių 
1r konkretesnių teiginių. Niekas neneigs, kad psichikai atsiminimo vaidmuo 
be galo svarbus, tačiau tik todėl, kad pats jutimų pasaulis yra gausiai 
apdovanotas savitais bruožais, kurie atsiranda dėl sąrangos. Vien tik 
„pojūčių“ mozaika nenurodytų atsiminimui teisingų savitų krypčių. Šį 
keblumą, su kuriuo susiduria empiristinis aiškinimas, dar labiau sustiprina 
štai toks faktas: kalbant apskritai, pavidalas nuo ploto, kuriam jis bū- 
dingas, spalvos, padėties ar dydžio. Empiristiniu požiūriu tai reikštų, 
kad, nepaisant įvairovės šiais atžvilgiais, visada atsimenami vis tie patys 
ankstesni potyriai. Kodėl taip atsitinka, jei iš tikro nelieka nieko, kas 
būtų pastovi to paties atsiminimo priežastis? 

Faktas, apie kurį ką tik kalbėjau, vadinamas transponavimu. Norė- 
damas parodyti, kad pavidalo negalima paaiškinti vien jutimų terminais, 
Ehrenfels itin pabrėžė, jog regimasis pavidalas nesikeičia kintant objekto 
skaisčiui, atspalviui, dydžiui ir padėčiai. Žinoma, jei objektas perkeliamas 
labai toli į lauko pakraštį, jo pavidalas pakinta. Tačiau išskyrus šį atvejį, 
plotas, kuriame objektai gali būti transponuojami, yra didžiulis'. Šia 
prasme laiko formos elgiasi lygiai taip pat, kaip erdvės: pavyzdžiui, 
melodija gali būti atliekama įvairiomis tonacijomis, o vis tiek išlieka gua" 
melodija. Ehrenfels buvo visiškai teisus sakydamas, kad šitaip erdvės ir 
" Norint, kad transponavimas nepaveiktų tam tikro regimo pavidalo suaugusiesiems, 
turi būti išpildoma dar viena sąlyga. Dauguma objektų keičia savo vaizdą, kai jiems 
suteikiamas naujas pasvirimo kampas erdvėje, ir ypač tada, kai jie apverčiami aukštyn 
kojomis. Šis reiškinys, atskleidžiantis įdomią suaugusiųjų regos lauko anizotropiją, 
regis, neegzistuoja ankstyvoje vaikystėje. 

laiko pavidalas akivaizdžiai atsiranda kaip reiškiniai sui generis'. Tačiau 
jis taip pat suprato būtinumą išlaikyti tam tikras sąlygas pastovias, kad 
transponavimas atitiktų tai, ką šis terminas reiškia. Nors patys dirgikliai 
keičiasi, santykiai tarp jų turi išlikti maždaug tokie patys. Taigi dar kartą 
įsitikinome, kad tos pačios sąlygos lemia ir savitų visetų išskyrimą erdvėje 
arba laike, ir Ehrenfelso šių visetų bruožus“. 

Buvo laikai, kai nuostabus geštalto ypatybių elgesys, ypač jų formų 
pastovumas transponavimo sąlygomis, buvo visuotinai aiškinamas kaip 
įrodymas, kad šiuo atveju veikia aukštesnieji psichikos procesai (žr. p. 
114). Tačiau, dabartiniu požiūriu, pirminis faktas yra jutiminė sąranga, 
kuri atsiranda dėl paprasčiausios nervų sistemos dinamikos. Kol sąranga 
laikoma intelektine veikla, mes, žinoma, negalime tikėtis to vaidmens, 
kurį sąranga atlieka biologijoje, ypač ontogenezėje. Prisimintina, kad 
M.Herz atskleidė sąrangos poveikį gyvūnų elgesiui, o šiems kažin ar 
būdingi intelektiniai procesai. Atrodo, K. Lashley pirmasis įrodė, kad 
gyvūnai „transponuoja“. Išmokyti pasirinkti, tarkime, tamsesnį iš dviejų 
pilkų daiktų, jie atkartoja šį atsaką ir situacijoje, kai pateikiami du kiti 
tos pačios rūšies objektai. Kitaip tariant, jie pasirenka objektą, kuris yra 
tamsioji naujos poros pusė, net jei konkreti pilka jo spalva per pirminį 
mokymą niekada nebuvo rodyta. Nieko nežinodamas apie Lashley darbą, 
aš pakartojau tuos pačius eksperimentus su beždžionėmis ir viščiukais, 
be to, pasistengiau pašalinti kelias netiesioginio aiškinimo galimybes. 
Šiuo metu nekyla abejonių, kad viščiukas, išmokytas pasirinkti iš dviejų 
pilkų, I ir II, iš kurių antroji visada tamsesnė, vėliau, kai pateikiama II ir 
III nauja (tamsesnė) pilka, dažniausiai renkasi ne II, o nepažįstamą III 
atspalvį. Tie patys eksperimentai buvo atlikti su beždžionėmis, kurioms 
reikėjo pasirinkti tam tikro dydžio ar atspalvio objektus. Šių eksperimentų 
rezultatus patvirtino dar keli mokslininkai. Atrodo, gyvūnai į tokias poras 
reaguoja kaip į vientisas grupes, kurių viena pusė turi tam tikrą ypatybę, 
nulemtą padėties poroje. Taigi II yra tamsioji pirmosios poros pusė, bet 
* Vis dėlto M. Wertheimer mini, kad šiuo atžvilgiu ne visi dirgiklių santykiai yra 


vienodai svarbūs. Kai kurie gali būti keičiami be didesnio poveikio konkrečiam 
pavidalui, tačiau net nežymus kitų pasikeitimas iš karto paveikia ir pavidalą. 

naujoje poroje šis vaidmuo atitenka III. Kadangi gyvūnas išmoko rinktis 
tamsesnę poros pusę, o ne daugiau ar mažiau apibrėžtą pilką, jis nesirenka 
pilkos, kurią rinkdavosi mokymosi laikotarpiu, o renkasi naują pilką. Ir 
nesvarbu, ar manysime, kad višta turi regimąjį patyrimą, ar kad jo neturi. 
Pasirinkimo skirtumas, kurį lemia daugiau ar mažiau apibrėžtas šviesos stip- 
ris, ir reakcija, kuri priklauso nuo ypatybės, determinuotos poroje-vienete, 
abiem atvejais tie patys. Taigi ir vėl formulė dirgiklis-atsakas klaidina. Ji 
nepaiso fakto, kad tarp dirgiklio ir atsako atsiranda sąrangos procesai, t. y. 
susidaro grupės-vienetai, kurių dalys įgyja naujų ypatybių. 

Norėdami įrodyti, kad dinaminės savidaros koncepcija paaiškina 
transponavimą, pasitelksime fizines sistemas, kurioms taip pat būdingas 
transponavimas. Kadangi dinaminės savidaros jėgos atsveria viena kitą, 
tai ši pusiausvyra tikriausiai nesutriks, jei visų jėgų stipris sumažės ar 
padidės tuo pačiu santykiu. Vadinasi, tokios dinaminės būsenos visiškai 
nepriklauso nuo absoliučių faktų, kurie egzistuoja įvairiose jų dalyse. 
Panagrinėkime, pavyzdžiui, savidarą elektros srovės, kuri teka tam tikro 
pavidalo laidininku, tarkime, elektrolitu, kurio pripildytas tam tikro pa- 
vidalo ektroteigiama poros dalis, tai kitoje, 1/20n (II) ir 1/100n (III) 
koncentracijos tirpalų poroje elektroteigiama dalimi taps naujasis III 
tirpalas. Kitaip tariant, būti elektroteigiama tokios fizinės sistemos dalimi 
— tai savybė, kurią ta sistemos dalis turi dėl savo padėties visoje sistemoje. 
Šia prasme mūsų elektrocheminis pavyzdys niekuo nesiskiria nuo pa- 
vyzdžio apie dvi pilkas spalvas, iš kurių viena yra tamsioji poros pusė. 

Pavidalas, ko gero, yra svarbiausias išskirtų visumų bruožas. Kitos 
ypatybės yra artimai susijusios su regimojo pavidalo buvimu ar nebuvimu. 
8 ir 9 pav. matėme pavidalo pokyčius: iš pradžių — vienokį kryžių arba 
žvaigždę, paskui — kitokį. Jei tokius pasikeitimus stebėsime atidžiai, 
atkreipsime dėmesį, kad, be dviejų pavidalų atsiradimo ir išnykimo, įvyks- 
ta dar vienas pokytis. Kai matome siauresnį kryžių, šio kryžiaus plotas 
turi kietumą arba medžiagiškumą. Šis kryžius turi daikto tankį, o aplinka 
atrodo palyginti tuščia arba laisva. Kai matome kitą kryžių, — viskas 
atvirkščiai. Dabar šis kryžius atrodo esantis kietas ir medžiagiškas, o 
siauri kampai, kurie virto fono dalimi, - netankūs ar tušti. Kadangi turintis 

pavidalą plotas atrodo kietas ir šia prasme yra figūra, E. Rubin šią kietumo 
kokybę pavadino „figūriškumu“, o aplinkos laisvumą - foniškumu. Ter- 
minas „fonas“ ypač tinka, nes paprastai figūra erdvėje truputį išsikiša. 
Neturinti pavidalo aplinka išsidėsto už figūros kaip besitęsianti homo- 
geniška plokštuma, ant kurios ta figūra guli. Dangus virš namų (žr. p. 186) 
atrodo kaip fonas, kuriame namai išryškėja kaip figūros. 

Regis, kietumo savybė, kurią ką tik minėjau, būdinga tik išskirtiems 
daiktams. Ji akivaizdžiai priklauso Ehrenfelso bendrai kokybių klasei. 
Kai kurie psichologai bus linkę šią ypatybę kildinti iš lytėjimo potyrių, 
kurie atsiranda naudojant fizinius objektus. Bet tai ne priežastis teigti, 
kad kietumo ypatybė negali būti būdinga patiems regimiems daiktams. 
Tiesą sakant, ji gali būti viena iš pirminių terminų „daiktas“ ar „medžiaga“ 
reikšmių, kuria šie žodžiai vartojami įprastame gyvenime. Šiaip ar taip, 
figūra ir fonas elgiasi gana skirtingai regos lauke. Pavyzdžiui, įrodyta, 
kad figūros spalvos konstantiškumas stipresnis negu fono. Nustatyta, 
kad figūros plote spalvos suvokimo slenkstis aukštesnis negu fono. Be 
to, ant figūros matomi povaizdžiai yra ryškesni negu vien fone. 

Po šių svarstymų bus lengviau suprasti kitus teiginius, kurie be šitokios 
įžangos turbūt atrodytų „gryna filosofija“. Eksperimentais su gyvūnais 
nustatyta, kad „būti tamsiąja poros puse“ — tai objekto ypatybė, kuri 
atsirado todėl, kad šis objektas buvo įtrauktas į didesnį visetą - į regimą 
porą-vienetą. Ta pati nuoroda į didesnes visumas slypi daugelyje terminų, 
kurias nuolat vartojame kaip paprastus žodžius. Dažniausiai nė nesupran- 
tame, kad tokių žodžių prasmė prasiskverbia už vietinių faktų, kuriems 
apibūdinti, atrodytų, šie žodžiai ir yra skirti. Iš ilgo sąrašo pateiksiu tik 
kelis pavyzdžius: prie tokių žodžių galima priskirti vokišką „,Rand“ 
(angliškai „,brink“ arba „edge“, lietuviškai , kraštas “ arba „pakraštys “); 
taip pat „Anfang“ („beginning“, „pradžia“), „Ende“ ir „Schluss“ 
(„end“ ir „close“, „galas“ ir „pabaiga“), „Stuck“ ir „Teil“ („piece“ 
ir „part“, „gabalas“ ir „dalis“), „Rest“ („rest“ arba „remnant“, 
„likutis“ arba „liekana“), „Loch“ („hole“, „skylė“) ir „Storung“ 
(„disturbance“, „trukdymas “). Iš karto aišku, kad tam tikra vieta gali 

atrodyti kaip skylė tik tada, kai ji yra didesnio viseto, kurio kitoms dalims 
būdingos „figūros “ ypatybės, trūkis. Mutatis mutandis" tas pat pasakytina 
ir apie „trukdymo “ prasmę. Šis sąrašas tikrai neapsiriboja žodžiais, kurie 
taikomi jutiminiams faktams. Kalbant apie mąstymo procesus, tam tikras 
įvykis yra „trukdymas“ tik atžvilgiu didesnės ir kitaip organizuotos 
visumos, kurią šis įvykis nutraukia. Be šios nuorodos žodis būtų be- 
prasmis. Tie, kurie išmano muzikos teoriją, atsimins, kad tonas turi 
„toninį“ pobūdį tik būdamas muzikinėje plėtotėje, kurioje atlieka tam 
tikrą vaidmenį. Tą patį galima pasakyti ir apie „pagrindinį toną“, kurio 
pavadinimas rodo, kad jis egzistuoja ne savarankiškai, o kaip didesnės 
muzikinės visumos dalis. 

Panašių pavyzdžių nesunku surasti tarp būdvardžių ir veiksmažodžių. 
„Holh“ (angl. „hollow“, „tuščias“) ir „offen“ („open“, „atviras“), 
„Complete“ („pilnas“) ir „incomplete“ („nepilnas“) irgi yra tos pačios 
rūšies žodžiai, nes jie reiškia savitus patiriamus vienetus, kuriems šie 
būdvardžiai ir tepritaikomi. O štai grupės sąvokų, žyminčių įvykius ir 
veiklas, pavyzdžiai: „starting“ ir „beginning“ („„pradėjimas“ ir „,„pra- 
džia“), „ending“ 1r „finishing“ („baigimas “ 1r „pabaiga “), „desisting“ 
ir „interrupting“ („liovimasis“ ir „nutraukimas“), „proceeding“ ir 
„continuing“ („vyksmas“ ir „tęsimas“), taip pat „deviating“, 
„bending“, „retarding“ („„nukrypimas“, „sulinkimas“, „uždelsimas“) 
1r t. t. Jei panagrinėtume tokių žodžių kaip „Aesitating“ („svyravimas “) 
arba „deviating“ („nukrypimas“) prasmes, tai pastebėtume, kad jos 
numano didesnius susietus darinius, kurių pokyčius šios sąvokos ir žymi. 
Tos plėtotės gali būti melodijos, kitų žmonių veiklos, kai juos matome, 
ar asmens mąstymo procesai. Šių žodžių prasmė iš esmės ta pati visoms 
patyrimo rūšims, nes pagrindiniai sąrangos tarpsniai neapsiriboja kokiu 
nors vienu savitu lauku. 

7 skyrius 


ELGESYS 


Kad lengviau suprastume, apie ką bus kalbama toliau, iš pradžių išspręski- 
me klausimą, kuris daugeliui žmonių, atrodo, sukelia didelių sunkumų. 

Kalbėdamas apie objektyvųjį patyrimą, nuolat pabrėžiau faktą, kad 
daiktai, jų judesiai ir pokyčiai — tai duotybė mūsų išorėje arba priešais 
mus. Bet taip pat tvirtinau, kad objektyvųjį patyrimą lemia smegenų 
procesai. Tad kaip šis patyrimas gali būti priešais mus? Faktai abejonių 
nekelia. Be abejo, tam tikromis sąlygomis garsas gali būti mano galvoje, 
tačiau štai tas medis, kurį matau tolumoje, ir daug arčiau esantis langas 
tikrai yra išorėje. Vis dėlto funkciškai šių regimų objektų buvimą lemia 
procesai mano smegenyse, t. y. manyje. Tai įrodo paprasčiausios fizio- 
loginės aplinkybės. 

Ko gero, fiziologinę šio klausimo pusę reikėtų aptarti pirmiausia. Kad 
būtų paprasčiau, toliau šią temą nagrinėsime taip, tarsi regos laukas būtų 
vienintelis objektyvus mūsų patyrimas. Tuomet vienas dalykas iškart 
tampa akivaizdus. Priešais mus dažniausiai yra daug objektų, tačiau jų 
visuma vienoje vaizdinėje erdvėje atrodo labai tvarki — kiekvieno atskiro 
daikto erdviniai santykiai su kitais daiktais yra gana aiškūs. (Šis teiginys 
šiek tiek paviršutiniškas, nes neatsižvelgiama į tą objektų grupavimą, 
tačiau mūsų tikslus kol kas jis tenkina.) Pieštukas ant mano stalo yra 
arčiau knygos negu lempos. Peilis guli tarp knygos ir parkerio, 1r t. t. 

Kaip visos kitos šio lauko ypatybės yra susijusios su fiziologiniais 
įvykiais smegenyse, taip ir santykinė patiriamų objektų padėtis priklauso 
nuo tam tikros procesų, sudarančių tų objektų fiziologinį pagrindą, tvar- 
kos. Vis dėlto regimos erdvinės tvarkos atitikmuo negali būti vien geomet- 
rinė šių procesų vieta. Aš laikau savaime suprantamu dalyku, kad visa, 
kas yra patiriama, turi funkcinį pagrindą, kitaip tariant, priklauso nuo 
tikrų fizinių įvykių. Jei šį teiginį mėginsime pritaikyti faktams, kurie lemia 

patiriamą erdvę, neišvengiamai susidursime su lauko fizikos sąvokomis. 
Šioje mokslo dalyje svarstymas, ką galima būtų vadinti plėstiniais pro- 
cesais", yra aiškus dalykas. Terminas, kurį ką tik pavartojau, - tai tiesiog 
kitas savidaros procesų, apie kuriuos kalbėjau IV skyriuje, pavadinimas. 
Prisiminkime, kad vietiniai įvykiai atsiranda tik pasiskirstymo, kaip visu- 
mos, viduje. Todėl plėstinė funkcijos būsena yra vienetas. Tokio pobūdžio 
vienetuose atstumus galima matuoti coliais. Tačiau, remiantis mūsų postu- 
latu, tam, kad rastume patiriamo išplėtimo atitikmenį, atstumai turėtų 
būti matuojami ne šitaip. Greičiau tokiu atitikmeniu laikysime dinaminius 
santykius tarp proceso dalių, kurias šis procesas ir palaiko tokias, kokios 
jos yra. Šie santykiai tolydžiai išplinta per visą procesą, ir būtent jų 
„funkcinė geometrija“, mūsų nuomone, yra iz0morfiškai susijusi su er- 
dvinėmis suvokimo laukų ypatybėmis!. Žinoma, minėtieji dinaminiai 
santykiai pasireiškia audinyje, t. y. ląstelėse, skaidulose ir audinių skys- 
čiuose, kurie užima tam tikrus fizinės erdvės tūrius. Tačiau manome, jog 
svarstant mūsų klausimą svarbūs tik dinaminiai santykiai, o geometriniai 
atstumai ir plotai, kuriuose dinaminė tvarka išplinta, nėra tiesiogiai reikš- 
mingi. Be abejo, tam tikru mastu dinaminė tvarka priklauso nuo terpės, 
kurioje ji atsiranda, geometrijos. Pavyzdžiui, didelis atstumas smegenų 
geometrijos prasme tikriausiai bus didelis funkcinis atstumas ir t. t. Bet 
ši priklausomybė toli gražu nereiškia tapatumo. Juk dinaminiai santykiai 
proceso viduje visų pirma yra funkciniai, o geometriniai santykiai šia 
prasme niekada nėra funkcijos. Antra, funkcinis išplėtimas, kurį turėjau 
omenyje, priklauso ne tik nuo geometrinių terpės matmenų, bet ir nuo 
fizikos dėsnių, lemiančių savidarą. Tolesniuose skirsniuose santykinė 
objektų padėtis regos erdvėje bus laikoma susijusi su santykinėmis ati- 
tinkamų vietinių procesų padėtimis smegenų regos srityje. Iš šių įžanginių 
žodžių turėtų būti aišku, kad posakį „santykinė procesų padėtis“ visada 
reikėtų suprasti labiau funkcine, o ne grynai geometrinių santykių prasme." 


! Visai neseniai funkcinės erdvės sąvoka buvo išsamiau apibrėžta straipsnyje: W. 
Kohler ir H. Wallach „Figural AfterEffects. An Investigation of Visual Processes“. 
Proc. Amer. Philos. Soc., vol. 88, no. 4, 1944. 

Dabar grįžkime prie klausimo, kuris buvo iškeltas šio skyriaus pra- 
džioje. Aptarkime konkretų pavyzdį. Regimajame patyrime pieštukas yra 
knygos išorėje tam tikru atstumu nuo jos. Tokiomis aplinkybėmis smege- 
nyse vyksta du vietiniai procesai. Vienas atitinka pieštuką, kitas - knygą. 
Be to, neurologai tvirtina, kad šie procesai atsiranda skirtingose smegenų 
regos srityse, 0 mes turime pridurti, kad funkciniai šių procesų santykiai 
yra tokie, kurie reiškia tam tikrą funkcinį atstumą. Dabar žadu įrodyti, 
kad iš šios aplinkybės tiesiogiai išplaukia objektų buvimas išorėje. Pavyz- 
džiui, mano plaštaka pasirodo arba gali pasirodyti tame pačiame regos 
lauke, kaip ir kiti regimi objektai. Jei šis regimas objektas regimoje patir- 
tyje yra išorinis pieštuku! ir knygai, tai ir atitinkami procesai smegenyse 
turi būti išoriniai procesams, kurie atitinka pieštuką bei knygą, ir geo- 
metrine, ir funkcine prasme. Teoriškai plaštaka, kaip regimas objektas, 
turėtų būti traktuojama lygiai taip pat, kaip ir pieštukas ar knyga, o 
erdviniai santykiai tarp plaštakos ir pieštuko ar knygos - lygiai taip pat, 
kaip erdviniai santykiai tarp pastarųjų. Paprastai mano regos lauke yra 
ne tik plaštaka, bet ir daugiau kūno dalių: pavyzdžiui, ranka, o labai 
dažnai ir koja, krūtinė, taip pat — nors ir regos lauko periferijoje — nosies 
galiukas. Visos šios dalys yra tokie pat regimi visetai kaip knyga ir 
pieštukas. Vadinasi, smegenyse, kaip fizinėje sistemoje, turi būti procesai, 
kurie atitinka šias mano dalis, lygiai kaip yra procesai, kurie atitinka 
tokius daiktus kaip pieštukai, knygos ir t. t. Be to, smegenų procesai, 
kurie lemia regimą knygą, regimą pieštuką ir visus kitus mano matomus 
daiktus, turi būti išoriniai procesams, kurie lemia regimą ranką, koją, 
krūtinę 1r nosį, dėl tos pačios priežasties, dėl kurios knyga ir pieštukas 
yra vienas kito išorėje: fizinė knyga ir fizinis pieštukas projektuojami 
skirtingose tinklainės vietose ir todėl lemia procesus skirtingose smegenų 
regos srityse. Tas pat pasakytina ir apie regimas mano organizmo dalis 
bei jų erdvinius santykius su išorės objektais. Šių dalių vaizdo padėtis 
tinklainėje skiriasi nuo objektų vaizdo padėties, todėl atitinkami plotai 
smegenyse nesutampa su tais plotais, kuriuose fiziologiškai atspindimi 
išoriniai objektai. 

Iš esmės tai ir yra mūsų klausimo sprendimas. Mano kūnas kaip 
patyrimas — kasdienėje kalboje jį dažnai vadiname „aš“ — tam tikru mastu 
yra regimas daiktas, kaip ir pieštukas ar knyga. Jei pastarieji daiktai 
atrodo vienas kito išorėje, tai ir „aš“ vizualiai atrodau šių daiktų išorėje, 
1r atvirkščiai. Jei šių daiktų buvimas skirtingose vietose nieko nestebina 
todėl, kad šį atskirumą galima paaiškinti fiziologinių atitikmenų padėtimi 
smegenyse, tai nėra pagrindo stebėtis ir santykine tokių regimų daiktų 
bei regimos savasties padėtimi. Taigi tam, kad paaiškintume, kodėl aš 
vizualiai esu tokių objektų išorėje, o šie — mano išorėje, nereikia jokios 
savitos hipotezės. Jei šių daiktų buvime išorėje, t. y. mano išorėje, glūdėtų 
koks paradoksas, tai lygiai toks pat paradoksas turėtų būti aptinkamas ir 
erdviniuose, pavyzdžiui, pieštuko ir knygos, santykiuose. Dažniausiai 
šios tiesos Žmonės nesupranta vien todėl, kad neskiria kūno kaip su- 
vokiminio patyrimo ir organizmo kaip fizinės sistemos, kuri niekada 
nepatiriama. Žinoma, jie taip pat neatkreipia dėmesio į tai, kad regima 
savasties dalis yra fiziologiškai nulemta organizmo dalių projekcijų to 
paties organizmo tinklainėse ir atitinkamų procesų smegenyse, kurie užima 
tam tikrą padėtį - juos supa procesai, atitinkantys kitus regimus objektus. 
Painiavos neišvengsime tol, kol neįprasime suvokiminę savastį visada 
vadinti vienaip, o fizinį organizmą - kitaip. Siūlau vadinti taip: pirmąjį — 
„kūnu“, o terminu „organizmas“ apibūdinti tik fizinę sistemą, kurią tirinėja 
anatomai ir fiziologai. 

Palyginti su šiuo paaiškinimu, idėja, jog daiktai turi būti patiriami 
kaip esantys mūsų viduje, neatlaiko kritikos. Ji pagrįsta ne daugiau nei 
prielaida, kad pieštukas turi būti matomas knygos, debesies ar mėnulio 
viduje. Jei kas nors prieštarautų ir sakytų, kad suvokiminiai procesai vis 
dėlto vyksta smegenyse, vadinasi, mano viduje, kaip būtų galima taikliai 
atsikirsti? Mes turime atsakyti, kad regimasis patyrimas atitinka procesų 
savidaros visumą smegenų regos srityje ir kad regimoje erdvėje visi 
santykiai, kuriuos kiekvienas gali pažinti, remiasi funkciniais tos visumos 
santykiais. Taigi kiti regimi objektai turi atrodyti regimosios savasties 
išorėje. Kita vertus, anatominė ar geometrinė kokio nors regimojo proceso 

padėtis fizinėse smegenyse ar kaukolėje niekada neatitinka patyrimo. Todėl 
ši padėtis visiškai nelemia tvarkos, kuria matome išsidėsčiusius daiktus. 
Jei kažkas tikisi, kad matomi daiktai turi būti patiriami kaip esantys 
smegenyse, tai jis nesupranta, kad pirmoje šio sakinio dalyje kalbame 
apie regos lauką kaip patyrimą, o antroje, kurioje vartojamas žodis „sme- 
genys“, — apie fizinį objektą fizinėje erdvėje. Taigi jis tikisi, kad regimos 
erdvės dalys bus lokalizuotos santykyje su fizinės erdvės dalimis, o tai 
visiškai neįmanoma. 

Dėl tos priežasties, kad regimi objektai taip aiškiai lokalizuoti regi- 
mosios savasties išorėje, visi žmonės labai nustemba pirmą kartą išgirdę, 
Jog daiktai, spalvos ir visa kita priklauso nuo įvykių, kurie vyksta „juose“. 
Žinoma, šis teiginys teisingas tik tuo atveju, jei kalbama fiziologine prasme 
1r „juose“ reiškia „organizme“, kuris nėra mūsų patyrimo dalis. Teiginys 
toli gražu nėra teisingas ir aiškus tiems žmonėms, kurie neišmoko fizinio 
organizmo skirti nuo savasties kaip konkretaus patiriamo objekto. Be 
abejo, tolimi daiktai su šiuo konkrečiu patyrimu — su savastimi — daž- 
niausiai atrodo visai nesusiję. Paklausite, kodėl? Regimajame patyrime 
medis nuo manęs, kaip patyrimo, priklauso ne daugiau, negu medį ati- 
tinkantys smegenų procesai priklauso nuo patiriamą savastį atitinkančių 
procesų. Kaip išsiaiškinome ankstesniame skyriuje, kartais atsiranda tam 
tikra įtaka, kuri patiriama vėliau, bet apskritai medis ir aš vienas nuo 
kito priklausomi ne daugiau, negu viena nuo kitos priklauso visi kiti 
išskirti visetai, kai juos skiria didelis atstumas. 

Galbūt visa tai pernelyg gerai Žinoma ir neverta dar kartą taip išsamiai 
aptarinėti? Vis dėlto prieš kelerius metus vienas Europos psichiatras šį 
klausimą pavadino sudėtingiausiu iš visų, susijusių su psichikos ir kūno 
santykiu: kaip daiktai gali atrodyti esantys mūsų išorėje, jei iš tikro jie 
įkurdinti mūsų viduje? 

Iki šiol apie save ir daiktus kalbėjome tik kaip apie regimuosius po- 
tyrius. Tačiau nagrinėjant kitus potyrius padėtis nesikeičia. Daiktai ir jų 
savybės gali būti patiriami lytėjimu, o ne rega. Daiktai juntami kaip šilti 
ar šalti. Jie kvepia, jie sunkūs, skleidžia garsus. Visi šie potyriai visiškai 

tiksliai ar apytiksliai įkurdinti vienoje suvokiminėje erdvėje. Kitaip tariant, 
visi užima tam tikrą padėtį santykyje su regimais faktais. Balsas gali 
būti girdimas už lango; kambarys, kaip regimas vaizdas, gali atrodyti 
sklidinas cigaretės kvapo, o šaltą stiklinės paviršių ranka juntu ten, kur 
matau šį objektą“. Tai, kad visi jutiminiai potyriai atsiranda bendroje 
erdvėje, galima paaiškinti įvairiai. Priežastis gali būti tokia pat, kaip ir 
abiakės regos atveju, kai, nepaisant to, jog yra du jutimo organai — dvi 
akys, visas patyrimas vis tiek yra viename lauke. Mes žinome, kad darnų 
akių darbą pateikiant vieną regos lauką iš dalies nulemia paveldimi veiks- 
niai. Gali būti, — nors tai nėra įrodyta, - kad taip įmanu paaiškinti regos, 
lytos ir kitų jutimų darnumą suteikiant mums vieną jutiminę erdvę apskri- 
tai. Taip pat gali būti, kad įvairių pojūčio modalumų potyriai yra bendroje 
erdvėje todėl, kad ankstyvoje vaikystėje mes išmokome, kaip jie turi būti 
erdviškai susiję. Be šių prielaidų, kurios, aišku, atstovauja natyvistinėms 
ir empiristinėms psichologijos teorijos galimybėms, reikėtų panagrinėti 
1r trečią aiškinimą: ankstyvoje vaikystėje įvairių pojūčio modalumų poty- 
riai daugiau ar mažiau tinkamai galėjo būti sujungti vienoje erdvėje dėl 
dinaminių priežasčių. Kad ir kuris aiškinimas būtų teisingas, visi juti- 
miniai faktai atsiranda vienoje erdvėje — joje įkurdinti 1r regimi objektai, 
ir regimoji savastis. Todėl vieni neregimi potyriai (pavyzdžiui, daugelis 
garsų) kartu su dauguma regimų faktų yra išorėje, o kiti, pavyzdžiui, 
kinesteziniai, atsiranda savasties viduje, bet vis tiek toje pačioje bendroje 
erdvėje, kuri apima ir išorinius potyrius. Be abejo, viduje aptinkame ir 
tokias subjektyvias būsenas kaip nuovargis, aktyvumas, irzlumas ir kt. 
Iš esmės galime sakyti, kad neregima informacija yra visiškai tinkamai 
įkurdinta regimų reiškinių atžvilgiu“. Iš to galima daryti išvadą, kad jei 
nekyla jokių sunkumų pripažįstant išorinę regimų objektų lokalizaciją, 
tai jų neturėtų kilti ir tais atvejais, kai mūsų išorėje atrodo išdėstyti 
neregimi faktai. 

? Šiuo atveju nesvarbu, ar, tarkime, garsų vieta regimų objektų atžvilgiu visada teisinga. 


Jei neteisinga, tai faktas, jog nukrypimą galime atsverti, jau savaime įrodo, kad abu 
potyriai atsiranda toje pačioje erdvėje. 

Po tokios įžanginės diskusijos galime sugrįžti prie seno klausimo. 
Kaip atsitinka, kad kitiems žmonėms priskiriame potyrius, kurie daugiau 
ar mažiau panašūs į mūsų pačių? Tai darome nuolat — ne tik apskritai, 
bet ir tam tikrais atvejais gana savitai. Matyt, mūsų klausimas susijęs su 
esminiu socialinės psichologijos faktu. Bet šis faktas labai keblus. Juk 
kartais atrodo, kad kiti žmonės iš šono mūsų potyrius atpažįsta geriau 
negu mes, stebėdami juos iš vidaus. Pavyzdžiui, man sunku apibūdinti 
savo vidinį dvejojimo ar neryžtingumo patyrimą. Tačiau kiti sako, kad 
šias būsenas puikiai atpažįsta iš mano veido. Aš linkęs jais tikėti, nes 
tokią išraišką pats pastebiu kitų veiduose ir labai gerai ją žinau. Rodos, 
Nietzsche kartą yra pasakęs, kad „tu“ atsiranda anksčiau negu „aš“. 
Visų pirma tai tinka mūsų žinioms apie charakterį ir asmenybę. Sub- 
jektyvūs potyriai suteikia toli gražu ne tinkamą mūsų pačių asmens vaizdą, 
tuo tarpu kiti pagrindinius jo bruožus dažnai atpažįsta per kelias minutes. 

Netikiu, kad dalykai, kuriuos kiti žmonės sako, šiuo atžvilgiu mums 
yra geriausios užuominos. Kažin ar jų teiginius būtų galima suprasti 
kaip jų potyrių apibūdinimą. Juk dažniausiai žmonės apie savo potyrius 
nekalba. Be to, pasipūtimą ar kuklumą, draugiškumą ar atšiaurumą neretai 
jiems priskiriame net tada, kai apie savo jausmus jie neištaria nė žodžio. 
Užsienio šalyje dažnai pastebime, kad žmonės yra kandūs arba malonūs, 
nors jų kalbos galime visiškai nemokėti. Net kai žodžius suprantame, 
būdas, kuriuo su mumis šnekama, kartais būna iškalbingesnis negu žodžių 
reikšmė. Būna situacijų, kai tyla gali pasakyti kur kas daugiau negu visi 
teiginiai. Beždžionių elgesys atskleidžia, kad dažniausiai jos viena kitą 
supranta gana gerai, nors ir neturi kalbos tikrąja šio žodžio prasme. Todėl 
kažin ar tolesnėje mūsų diskusijoje kalbos, kaip komunikacijos žodžiais 
ir sakiniais, vaidmuo bus svarbus. Nepaisant to, esu tikras, kad vis tiek 
puikiai spręsime svarbius savo klausimo tarpsnius.“ 

Atsakymas, kurį į mūsų klausimą pateikė filosofai, puikiai žinomas: 
kadangi tiesiogiai suvokti, ką kitas žmogus patiria, negaliu, tai vienintelis 
informacijos apie jo psichikos procesus šaltinis yra jo kūnas. Tiksliau, 
šią informaciją man suteikia įvykiai, vykstantys objekto paviršiuje. Bet 

šitokie įvykiai, be abejo, neturi nieko bendra su tikraisiais kito asmens 
potyriais. Todėl ryšys tarp mano informacijos ir šių potyrių (kurie lieka 
nematomi) yra tik netiesioginis. Jis remiasi faktu, kad saviti potyriai 
paprastai sukelia lygiai tokius pačius savitus „raiškius“ asmens kūno 
pakitimus. Pirmą kartą tokią sąsają pastebėjau savyje: pasirodo, įvairūs 
mano potyriai susiję su tam tikrais judesiais ir kitais kūno pokyčiais. 
Tokiai sąsajai daug kartų kartojantis, šis atradimas paskatino mane pagal 
analogiją spręsti apie kitų Žmonių potyrius, matant jų kūno įvykius. 
Pamažu patikėjau, kad šie dalykai gali būti laikomi atitinkamų psichikos 
procesų požymiais. Kartais iš fakto, kad mūsų planetoje gyvena orga- 
nizmai, daroma išvada, jog kitoje planetoje, pavyzdžiui, Marse, kuris 
tam tikrais atžvilgiais panašus į Žemę, irgi turi būti gyvų sutvėrimų. 
Akivaizdu, kad ši išvada analogiška tai, kurią dabar aptarinėjame. Deja, 
astronominis gretinimas rodo, kad tokios išvados negali būti priskiriamos 
prie labai patikimų. Be to, šios teorijos nepagrindžia stebėjimas. Kasdie- 
niame gyvenime žmonės tiesiog taip nesielgia, nors savo likimo draugus, 
atrodo, supranta gana gerai. 

Dėl to psichologai siūlo kitokį aiškinimą. Tiesa, pradinio taško nekei- 
čia. Jie irgi teigia, kad mūsų potyrius lydi tam tikri kūno įvykiai. Bet 
toliau psichologinis aiškinimas nuo filosofijos teorijos skiriasi: anot psi- 
chologų, dėl nuolatinio mūsų potyrių ir lydinčių kūno įvykių kartojimosi 
susidaro stiprios asociacijos. Taigi, kai tik tokie kūno įvykiai pastebimi 
pas kitus, iš karto atsimenami atitinkami potyriai. Be to, atsiminimas 
nebūtinai slypi atsirandančiuose vaizdiniuose ir idėjose. Veikiau jis įgauna 
vadinamosios asimiliacijos formą, t. y. atsiminimą sužadinęs faktas su- 
silieja su atsimintu faktu. Apie asimiliaciją užsiminėme ir ankstesniuose 
skyriuose. Dėl jos simbolis „+“ atrodo kaip sudėties ženklas, karstas 
siejasi su mirties siaubu, o vėliava, regis, yra sugėrusi tam tikras šalies 
dorybes. Mums teigiama, kad panašiai pastebimi ir kitų žmonių kūno 
pokyčiai dabar atrodo prisotinti potyrių, kuriuos jusdavome, kai tokie 
pat pokyčiai vykdavo mūsų kūne. Todėl kitų žmonių veide galima įžvelgti 
draugiškumą arba gyvūno riaumojime išgirsti pyktį. 

Turbūt jau nebereikia sakyti, kad ši teorija — empiristinė ir kad ją 
reikėtų vertinti atsargiai. Jeigu ji būtų teisinga, turėtume nesuprasti jokio 
elgesio, kuris mums nebuvo būdingas. Bet, atrodo, faktai tokios išvados 
nepatvirtina. Nejaugi niekada nesuprantame kitų kaip būtybių, kurios 
nuo mūsų itin skiriasi? Tipiškas Douglaso Fairbankso" vyriškumas kadai- 
se man darė didžiulį įspūdį, nors, deja, šis bruožas man nebuvo būdingas. 
Antra vertus, kartais kito žmogaus veide įžvelgiu nemalonų godumą, 
kurio atitikmenų kažin ar rasčiau savo patyrime. 

Filosofinis „socialinio supratimo“ aiškinimas ne mažiau empiristinis 
negu psichologinis. Kodėl abi šios teorijos laiko savaime suprantamu 
dalyku, kad kitų žmonių supratimas turi būti visiškai netiesioginis pro- 
cesas? Matyt, ir filosofai, ir psichologai daro prielaidą, kad psichikos 
procesų ir stebimo elgesio ypatybės visais atžvilgiais labai skirtingos. 
Esant tokiai prielaidai, vienintelis galimas santykis tarp pirmosios ir 
antrosios rūšies faktų — tai išorinis, nors ir dėsningas, sutapimas, su 
visomis iš to išplaukiančiomis empiristinėmis pasekmėmis. Bet jei ši 
prielaida būtų teisinga, mūsų įspūdžio apie kitą žmogų dėmenis, kurių 
šaknys glūdi ankstesniuose mūsų pačių psichikos potyriuose, turėtų būti 
nesunku atskirti nuo dėmenų, kurie yra tiesiog elgesio faktai. Nesu- 
derinami faktai negali susilieti į neanalizuojamus junginius. Tačiau jei 
draugiškoje veido išraiškoje draugiškumą stengsimės atskirti nuo veido 
ypatybių, užduotis bus gana sunki. Tol, kol veidą apžiūrinėjame kaip 
visumą, o ne kaip atskirų nuspalvintų taškų mozaiką, draugiškumas išlieka 
vidine veido ypatybe. 

Jau aptarėme prielaidą, kuri skatina empiristinį socialinio supratimo 
aiškinimą. Bet kodėl ši prielaida taip visuotinai pripažįstama? Kodėl 
teoretikai mano, kad psichikos procesai ir juos lydintys elgesio faktai 
neturi nieko bendra? Atsakymas gana aiškus. Descarteso ir daugelio kitų 
filosofų nuomone, gamtos medžiagos ir įvykiai toto genere' skiriasi nuo 
psichikos turinio ir procesų. Nedaug yra doktrinų, kurios šiuolaikinę mintį 
būtų paveikusios taip smarkiai kaip ši tezė. Deja, ji buvo pritaikyta ir 
situacijai, kurią čia aptariame. Buvo įrodinėjama, kad kitų žmonių elgesys 

susijęs su jų kūnais. Todėl elgesio faktai yra fiziniai faktai 1r su psichikos 
procesais negali turėti nieko bendra. 

Iš to, ką sužinojome ankstesniuose skyriuose, turėtų būti aišku, kad 
šis argumentas klaidingas. Per neapsižiūrėjimą terminas „elgesio faktai“ 
vartojamas dviem skirtingomis prasmėmis. Ar kalbant apie elgesį, kaip 
fizinių faktų sritį, šis argumentas būtų teisingas, ar klaidingas, šiuo 
atžvilgiu socialinio supratimo klausimas tiesiogiai nesusijęs su elgesiu. 
Visų pirma jis susijęs su suvokiminiais faktais, kuriuos vienas Žmogus 
patiria sąlytyje su kitais, - juk ir kitų asmenų kūnai, elgesys pirmajam 
atsiskleidžia tik kaip suvokiniai ir suvokinių pokyčiai. Iš to darytina 
išvada, kad nagrinėjant mūsų klausimą tezė apie fizinio pasaulio esmę ir 
jo santykius su psichikos procesais nėra svarbi. Matyt, pirmiausia turė- 
tume klausti, kaip suvoktas elgesys gali padėti vienam asmeniui suprasti 
kitus asmenis. Ieškant atsakymo į šį klausimą, visai nebūtina iš karto 
kelti hipotezes apie fizinių faktų esmę. 

Žinoma, neneigiu, kad suvoktas elgesys yra susijęs su pokyčiais, kurie 
atsiranda organizmo paviršiuje, t. y. su fiziniu elgesiu. Taip pat pripažįstu, 
kad šie fiziniai pokyčiai labiau tiesiogiai susiję su stebimų asmenų psichi- 
kos procesais, negu įvykiai, kuriuos suvokiame. Vis dėlto kitų žmonių 
elgesys mums atsiskleidžia tik per suvokimą, todėl gebėjimas juos suprasti 
visų pirma ir turėtų būti susijęs su šiuo šaltiniu. Taigi, jei norime išspręsti 
socialinio supratimo klausimą, elgesys, kaip suvokimo faktų sritis, turėtų 
būti pirminis mūsų tyrimo objektas. Galų gale nepamirškime, kad kartais 
suvokiniai geriau atskleidžia faktus negu tarpiniai šių faktų ir suvokinių 
įvykiai (žr. V sk.). Panašiai suvoktas elgesys apie kitų žmonių psichikos 
procesus mums gali pasakyti daugiau negu jų fizinio elgesio tyrinėjimas. 

Kalbant apie subjektyvius kitų žmonių potyrius, pavyzdžiui, emocijas 
ir mąstymą, mūsų klausimas tampa ypač įdomus. Šie faktai kažkokiu 
būdu linkę pasireikšti žmonių elgesyje, kurį suvokiame. Ar tikrai elgesys 
šia prasme nelygintinas su tais psichikos faktais? O gal psichikos faktai 
pasireiškia savitesne prasme, kuria šis terminas numano, jog išraiška 
primena tai, kas išreiškiama? Jei pastarąją alternatyvą pavyktų pagrįsti 

faktais, tai pagrindinė priežastis socialinį supratimą aiškinti tik netiesiogiai 
akivaizdžiai būtų tikrai pašalinta. 

Tokiomis aplinkybėmis pagrindinė mūsų užduotis — subjektyvius poty- 
rius palyginti su elgesiu, kurį tą akimirką suvokia kiti. Į priekį judėsime 
labai iš lėto. Mėgindama skirstyti žmogaus potyrius psichologija daž- 
niausiai pabrėždavo jų skirtumus, nors įdėmiau pažvelgus atsiskleidžia 
stulbinami panašumai. Iš pradžių apsvarstysime tokius panašumus, kai 
subjektyvus patyrimas nedalyvauja. 

Panagrinėkime skirtingų pojūčių kokybes. Ilgą laiką buvo manoma, 
kad šios kokybės neturi nieko bendra. Tačiau mes galime pateikti įvairių 
pavyzdžių, kurie tokiai nuomonei prieštarauja. Tarkime, anglų kalboje 
brightness ir darkness (šviesumas, skaistumas 1r tamsumas, niūrumas) 
yra ir girdimojo ir regimojo patyrimo bruožai. Jei daiktas, kurį liečiame, 
atrodo vėsus, tas vėsumas kažkodėl primena regimą šviesumą, o maloni 
šiluma atrodo palyginti tamsi. Jau anksčiau minėjau, kad vokiškas žodis 
„rauh“ („šiurkštus“) apibūdina ir tam tikrus girdėjimo potyrius, ir lytėjimo 
faktus. Angliškai ir paviršius, kurį liečiame, ir balsas, ir vyno skonis gali 
būti vadinami ,„„smooth“ („švelnus“). Vokiečių poetas K. Morgenstern 
štai taip kartą apibūdino kirus: Die Moven sehen alle aus, als ob sie 
Emma hiessen (Visi kirai atrodo taip, tarsi jų vardas būtų Ema). Mano 
nuomone, Morgenstern buvo visiškai teisus. Man irgi vardo „Ema“ garsas 
ir regima šio paukščio išvaizda atrodo panašūs. Kitą pavyzdį sukūriau 
pats: kai paprašiau žmonių beprasmiams žodžiams „takete“ ir ,„maluma“ 
parinkti į porą vieną iš figūrų, kurios pavaizduotos 18 ir 19 pav., dauguma 
šią užduotį atliko nė kiek nedvejodami“. Senovinėse kalbose iš tikro galima 
aptikti įrodymų tezės, kad būtent tokių panašumų pagrindu atsirado 
regėjimu ir lytėjimu suvokiamų daiktų ir įvykių vardai." 

Po tokios pramankštos galime grįžti prie pagrindinio mūsų klausimo 
ir su suvokiminiais faktais palyginti subjektyvius potyrius. Įdomu, kokie 
žodžiai vartojami apibūdinti subjektyvius potyrius. Dauguma pritars 


* Taip pat žr. Usnadze. Psychol. Forsch., 5. 1924. 
*E. von Hornbostel. Festschrift Meinhof. 1927. 

teiginiui, kad periferinę regą, palyginti su centrinės duobutės rega, galima 
vadinti „miglota“. Ta pati sąvoka tinka daugumai subjektyvių potyrių. 
Šia prasme jie labiau primena periferinės regos nei centrinės duobutės 
faktus. Bet jei tai pripažįstame, vadinasi, jau žengėme svarbų žingsnį — 
sutikome, kad subjektyvūs potyriai turi bent šį tą bendra su tam tikrais 


18 pav. 


19 pav. 


suvokiminiais faktais. Klages surinko daugybę žodžių, kurie vartojami 
apibūdinti ir subjektyvius potyrius, ir suvokiminius reiškinius? Pateiksiu 
vos kelis pavyzdžius. Kas nors sukelia mums „kartėlį“. Kartais žmogus 
teigia esąs „minkšto“ būdo. Turbūt visose šalyse patiriama „saldi“ meilė, 
o nuotaika būna „giedra“ ir „niūri“. Piktumas visada turi kažko, ką 
daugelis vadina „karščiu“. 

Minėti terminai dažnai apibūdina ir labiau dinamines ypatybes. Todėl 
laukimas gali būti „įtemptas“ — šiame posakyje subjektyvus patyrimas 
lyginamas su tuo, ką juntame liesdami įtemptą stygą. Tam tikras mąstymo 
būdas mums atrodo „tiesus“, ir visi iš karto suprantame, ką šis terminas 


* L. Klages, Vom Wessen des Bewusstseins. 1921. 

reiškia. „Ramuma“ ir „neramumas“, be abejo, būdingi regos laukams, 
tačiau šiais terminais dažnai apibūdinami 1r subjektyvaus patyrimo faktai. 
Mus kas nors „traukia“ arba mes ką nors „atstumiame“. Kartais esame 
nusiteikę „pakiliai“, o kartais esame „prislėgti“.“ Turbūt skaitytojas ne- 
sunkiai šį sąrašą pratęstų. 

Kai kurie Žmonės tikriausiai atsisakys iš šių faktų daryti išvadas. Jie 
teigs, kad vien iš analogijų negalima spręsti. Tačiau aš su tokiu argumentu 
nesutinku, nes mums analogija yra tam tikra panašumo rūšis. Be to, jei 
subjektyvių potyrių pavadinimai tinka apibūdinti ir percepciniams fak- 
tams, kažin ar tai atsitiktinumas. Jei koks nors vienas pavadinimas taiko- 
mas tik vienam savitam subjektyviam reiškiniui, o kiti — tik kitiems ne 
mažiau savitiems reiškiniams, tai turi būti įvairius taikymus reguliuojantis 
dėsnis. Šis dėsnis turi tikti ir tada, kai gyvai apibūdinant vidinius faktus 
kažkas sugalvoja naują štai tokį sąvokų sugretinimą, o kiti supranta, ką 
jis turi omenyje. Vienintelis dėsnis, kurį galėjau atrasti, skamba štai taip: 
tam tikri vidinio ir suvokimo pasaulių potyriai yra panašūs. 

Jameso ir Lange's emocinio gyvenimo teorija teigia, kad emociniai potyriai 

yra jutiminiai faktai, tiksliau, neaiškūs įspūdžiai, kurie kyla mūsų raume- 

nyse, vidaus organuose ir kt. Šioje teorijoje galbūt yra tiesos. Bet dabartinės 
mūsų diskusijos turbūt nevertėtų sieti nei su šia, nei su jokia kita teorija. 

Puikiausiai galima pripažinti, kad tam tikri suvokimo ir emociniai faktai 

tarpusavyje panašūs, ir vis dėlto abejoti, ar šį tapatumą galima postuluoti. 

Be to, tolesnė diskusija tikrai bus susijusi su suvokimo ypatybėmis, kurios 

būdingos kitų žmonių elgesiui. Dažniausiai šios ypatybės — tai regos ir 

klausos reiškiniai, kurių vaidmuo Jameso ir Lange's teorijoje nesvarbus. 

Taigi mums tikrai nėra reikalo apsunkinti nagrinėjamos temos ginčais 

apie Šią emocijų teoriją.“ 

Kol kas sužinojome, kad vidinio gyvenimo faktai ir suvokimo faktai 
iš esmės gali turėti tam tikrų bendrų bruožų. Tačiau pagrindinis klausimas, 
į kurį mums reikia atsakyti, kur kas konkretesnis: ar asmens elgesys, 
kurį suvokia kiti, panašus į psichinius šio asmens procesus? Pateiksiu 
kelis pavyzdžius, kurie, regis, aiškiai atsako į šį klausimą. 

Mano akivaizdoje du rusų mokslininkai savo gimtąja kalba svarsto 
klausimą, dėl kurio seniai nesutaria. Aš stebiu jų elgesį kaip regos ir 
klausos faktų srautą, 0 jų žodžių nesuprantu. Kurį laiką viskas atrodo 
ramu. Tačiau staiga kairėje stovinčio vyro galva lošteli atgal taip, tarsi 
kažkas jam būtų smogęs, ir nuo tos akimirkos jo balso tonas ir veido 
išraiška įgauna tam tikro atšiaurumo. Netrukus pasikeičia ir kito moksli- 
ninko elgesys. Man kyla pagunda tas permainas apibūdinti muzikos 
sąvoka crescendo". Pamažu išryškėja ir kairėje stovinčio žmogaus elgesio 
tokia pati permaina. Jis irgi pradeda judėti ir kalbėti vis smarkiau, todėl 
atrodo, kad reikalai krypsta didžiausio susijaudinimo link. Bet netikėtai 
matau, kad vyras iš dešinės žiūri į plakatą ant sienos ir šypsosi. Jis tarsteli 
kolegai kelis žodžius ir šis pažvelgia ta pačia kryptimi. Po akimirkos 
dvejonių jo veidas nušvinta ir atšiaurumas pradeda sklaidytis. Paskui 
pokalbis, atrodo, vėl vyksta sklandžiai ir ramiai kaip iš pradžių. 

Šie mokslininkai moka mano kalbą ir maloniai sutinka paaiškinti, 
kas atsitiko. Kairėje stovėjęs vyras sako, kad vos prasidėjus pokalbiui 
keli netikėti kolegos žodžiai jam pasirodė kaip asmeninis įžeidimas, todėl 
iš pradžių jis pajuto norą visiškai užsisklęsti savyje. Kitas vyras pasakė, 
jog kolega staiga tapo atšiaurus ir tarsi nenorėjo klausytis jo argumentų. 
Veikiamas šio įspūdžio jis, dešinėje stovėjęs vyras, negalėjo susivaldyti 
ir jautėsi vis piktesnis. Kolega prisipažino, kad ir jis smarkiai susierzino. 
Galiausiai man buvo pasakyta, kad plakate ant sienos rusiškai užrašyta 
„Šypsokitės“. Kadangi šis patarimas padėjo, mokslininkai nesunkiai grįžo 
prie ramaus pokalbio. 

Kažin ar būtų galima paneigti, kad šiuo atveju suvoktas dviejų žmonių 
elgesys ir jų subjektyvūs potyriai turėjo tam tikrų bendrų bruožų. Mano 
supratimu, du mokslininkai sudaro grupę, kurios nariai visą savo veiklą 
nukreipia vienas kito link. Subjektyviai kiekvienas iš jų mano, kad jis 
prieštarauja kito teiginiams arba ginasi nuo kito argumentų. Kairėje 
stovinčio Žmogaus galvos loštelėjimas atgal kaip regimasis faktas rodo, 
kad jį apstulbino kolegos priešiška pastaba, o atšiauri veido išraiška 
atspindi tvirtą vidinę nuostatą, kurios jis nusprendžia laikytis. Abiejų 

emocijų crescendo tiesiogiai pasireiškia regimu ir girdimu jų elgesio 
crescendo, kurį suvokiu. Vėliau matau, kad abu žiūri į plakatą, ir jie 
tikrai žiūri. Galiausiai matau ir girdžiu, kaip abiejų emocijos atslūgsta, 
ir sugrįžta ramybė. 

Pamoka, kurią galime išmokti iš šio pavyzdžio tinka ne tik tokiam 
atvejui. Daugelis subjektyvaus patyrimo dinaminių plėtočių pasireiškia 
suvokto elgesio formomis, kurios tam tikru mastu yra į tas plėtotes pa- 
našios. Gana dažnai ir emociniai, ir intelektiniai procesai turi ypatybių, 
būdingų muzikai, t. y. girdimajam patyrimui. Crescendo ir diminuendo, 
accelerando ir ritardando" - akivaizdūs pavyzdžiai. Tačiau šie terminai 
pritaikomi ne tik girdimiesiems faktams, bet ir vizualiai suvokiamoms 
plėtotėms. Taigi, kai tokie dinaminiai bruožai atsiranda vidiniame asmens 
gyvenime, jie gali itin tinkamai atsispindėti jo elgesyje, kurį girdi ar mato 
kiti. Tiesą sakant, tai vyksta nuolat. Jei kažkam priminsime neteisybę, 
kurią jam teko patirti, tai tol, kol augs jo pasipiktinimas, jis tikriausiai 
žengs spartesniu žingsniu. Didesnį emocinio mąstymo tempą ir stiprį 
gražiai perteikia jo judesių, kuriuos stebi kiti, accelerando ir crescendo. 
Savaime suprantama, toks vidinis perversmas gali pasireikšti ir balso 
accelerando bei rinforzando'. Arba stebėkite žmogų rytais. Kartais jo 
Judesiai tvirti ir ramūs, o kartais — netvirti ir neramūs. Jam nė nereikia 
jums sakyti, kad pirmuoju atveju jis jautėsi gerai ir ramiai, o antruoju — 
sunerimęs. Tam tikra prasme šios abi vidinės situacijos jums tiesiog 
akivaizdžios. Dvejojimas ir netikrumas taip pat dažnai sukelia tokias 
elgesio formas, kurios kaip suvokimo faktai panašios į šias vidines bū- 
senas. Pavyzdžiui, gali būti, kad stebėtojas mato judėjimą skirtingomis 
kryptimis, visi judesiai vos prasidėję iš karto sulėtėja, judesių sekai trūksta 
vieningos sąrangos. Be to, jei žmonės nėra labai užslopinti, bet kokį staigų 
jų potyrių netolidumą tikriausiai lydės staigūs suvokiamo jų elgesio įvy- 
kiai. Staigaus išgąsčio akimirką žmonės šokteli atgal arba krūpteli. As- 
muo, kuriam staiga nušvinta protas ir tuo metu šauna nauja idėja, gali 
nutilti vidury sakinio arba papurtyti galvą. Jo psichikos procesams ir jo 
išvaizdai, kurią mato kiti, būdingas toks pat netolydumas. Dažnai žmogaus 

elgsena atrodo organizuota lygiai taip pat, kaip organizuotas jo tikras 
planavimas ar atlikimas. Veiksmai, kylantys iš vieno determinuojančio 
šaltinio, dažniausiai pasireiškia kaip vienas susijusių regimųjų faktų 
srautas. Kita vertus, kai veiksmai subjektyviai patiriami kaip susidedantys 
iš santykinai išskirtų dalių, tokia pati raiška tikriausiai bus būdinga ir 
elgesiui, kurį suvokia kiti. Nagrinėdami šį klausimą, filosofai ir psicho- 
logai tikriausiai pernelyg daug dėmesio skyrė išraiškingiems judesiams, 
kurie lydi emocijas. Šiaip ar taip, ne mažiau svarbių faktų buvo beveik 
visiškai nepaisoma: elgesys praktiškiausia šio žodžio prasme dažniausiai 
matomas organizuotas tokiais būdais, kurie atspindi atitinkamų vidinių 
plėtočių sąrangą. Daugiau pavyzdžių skaitytojas ras knygoje, kurioje 
aprašiau beždžionių elgesį". 

Dabar grįšiu prie šiek tiek kito pobūdžio stebėjimų. Tiek objektyviaus, 
tiek subjektyviaus patyrimo kryptis gali būti susijusi su įtampa. Tarkime, 
jei mano dėmesį patraukia koks nors keistas objektas, pavyzdžiui, gyvatė, 
ši mano savasties kryptis neatskiriama nuo įtampos jausmo. Savaime 
suprantama, asmuo, kuris visai atsitiktinai yra greta, pastebės, kad mano 
veidas ir akys nukreiptos objekto link, tačiau įtampa mano veide jam bus 
ir regimas mano vidinės įtampos vaizdas. Ir šioji įtampa bus nukreipta į 
tą pačią vietą. Galima prieštarauti, kad tarp mano veido ir gyvatės nėra 
dirgiklių, kuriais būtų galima pagrįsti informaciją apie įtampos suvokimą. 
Tačiau šis argumentas klaidingas todėl, kad nepaiso regimojo grupavimo 
faktų. Jei kas mato, kad mano akys krypsta tam tikra linkme (o šiuo 
požiūriu Žmogaus akys stebėtinai išraiškingos), tai regos lauko dalys, 
kurios išsidėsto ta pačia kryptimi, iš karto bus susietos su mano akimis, 
veidu ir visu mano asmeniu. Tokio pobūdžio grupavimas nė kiek ne 
mįslingesnis negu visi kiti grupių sudarymo pavyzdžiai, kuriuos aptarėme 
ankstesniame skyriuje. Tas pat pasakytina ir apie atvejus, kai stebimas 
asmuo nukreipiamas nuo objekto. Informacija stebėtojo regos lauke čia 
gali būti irgi visiškai akivaizdi. Kaip pavyzdį pacituosiu teiginius, kuriuos 
pasiskolinau iš vieno garsaus eksperimento aprašymo: 


* The Mentality of Apes. 1925. 

„Kūdikis pradėjo siekti gyvūno galvos kairės rankos smiliumi, tačiau 
taip ir nepalietęs staiga ranką atitraukė.“ 

[Vata vaikui buvo pateikta popieriniame pakelyje.) 

„„.-Paskui jis pradėjo Žaisti su popieriumi, stengdamasis neliesti vatos.“ 

Abu teiginiai yra iš dr. J. Watsono pranešimo apie eksperimentus su 
mažais vaikais'. Pirmasis teiginys reiškia, kad piršto judesys suvokiamas 
kaip nukreiptas gyvūno link - žodžio siekti niekaip kitaip nepaaiškinsi. 
Objektyviais stebėjimo metodais - taip, kaip Watson supranta šį terminą, 
— tikrai nerastume jokio fizinio ryšio tarp fizinio piršto ir fizinio gyvūno. 
Nepaisant to, autorių, kurį šiurpas krečia vien nuo patyrimo sąvokos, 
šiuo atveju labai smarkiai veikia vaizdinis grupavimas, todėl akimirką 
jis pamiršta savo biheivioristines aksiomas ir kalba terminais, kurie su- 
prantami tik suvokiminio patyrimo prasme. Iš tikro jis daro ir dar bai- 
sesnius dalykus. Vartodamas žodį siekti jis laikosi tikslo psichologijos 
požiūrio. Antrame teiginyje tas pačias pastabas galima pritaikyti žodžiams 
stengdamasis neliesti. Akivaizdu, kad jei kas nors stengiasi neliesti objek- 
to arba siekia daikto, psichologiniai faktai puikiai atvaizduojami stebėtojo 
suvokimo lauke. 

Šiuose keliuose pavyzdžiuose vidiniai asmens potyriai veikiau panašūs 
į erdvinę nei į laikinę suvokiamo elgesio pusę. Kaip dar vieną tokį pavyzdį 
galime paminėti, kad patologinės depresijos būsenos žmonės dažniausiai 
susikūprina, panašiai kaip įprastas asmuo, kuris yra labai pavargęs ar 
nuliūdęs. Visiškai priešingai atrodo pacientai, kurie patiria neįprastą 
euforiją ar pakilią nuotaiką. Jų kūnams dažnai būdingas šias būsenas 
atitinkantis tiesumas, o vienas pacientas, kurį aprašė dr. P. Janet, net 
pradėjo vaikščioti ant pirštų galų. Šie stulbinantys regimieji faktai ir vėl 
tiesiogiai atspindi psichikos situacijas. 

Dauguma skaitytojų tikriausiai žino kitą pavyzdį, kurį pasiskolinau 
iš socialinės psichologijos. Žmogus, kuris eina vadovaujančias pareigas, 
tačiau šioms pareigoms yra truputį per minkštos širdies, su pavaldiniais 
paprastai elgiasi kaip su draugais. Jeigu jam reikia vieną iš pavaldinių 


" Psychologies of 1925. 1926. 

atleisti ir parodyti, kad draugiški santykiai baigėsi, toks žmogus tampa 
įdomiu stebėjimo objektu. Jeigu jis nepasimokė iš ankstesnių kartų, ištarti 
lemtingus žodžius jam bus labai sunku. Nors ketinimai rimti, jis šių žodžių 
taip ir nepasakys, bet ištars kitus, kurie bus labai netiesioginiai. Jei kitas 
žmogus pakankamai jautrus, jis galbūt atspės tiesą iš to, ką išgirdo, bet 
iš tikro viršininko žodžiai — tai tarsi šydas, gaubiantis esmę. Žiūrint iš 
šono, valdininko elgsena - puikus vidinės sumaišties vaizdas. Jis puikiai 
supranta, ką jam reikia daryti, bet socialiniai veiksniai trukdo jam tiksliai 
atlikti savo užduotį. Kai jis jausis visiškai nukrypęs nuo tiesioginio tikslo, 
tikriausiai matysite jį mindžikuojantį prieš tą kitą žmogų pirmyn ir atgal. 
Kai sustos, verta stebėti jo akis. Akių žaismėje vidinės asmens kryptys, 
lygiai kaip ir sunkumai, atsispindi aiškiausiai. Žinoma, kai kalbi kitam 
malonius dalykus, kuriais šis nevisiškai tiki, žiūrėti jam tiesiai į akis 
lengva. Šiuo atveju socialinės jėgos pasipriešinimo nesukelia. Atvirkščiai, 
jos veikia ta pačia kryptimi. Tačiau pamėginkite pažiūrėti į kito akis, kai 
sakote jam tai, kas turėtų sukelti visuomeninį sukrėtimą. Kai kuriems 
žmonėms ši užduotis labai sunki, ypač jei anksčiau buvo palaikomi labai 
draugiški santykiai. Mūsų aptariamas žmogus turbūt stengsis pažvelgti į 
kito akis, tačiau jo akys arba sustos, tarkime, ties burna ar nosimi, arba 
vėl staiga nukryps vos susitikusios su kito akimis. Valdininkas jaučia, 
kad jo ketinimai krypsta į šoną, o žodžiais jis nežengia socialiai lemtingo 
žingsnio, todėl ir jo elgesys atrodo nuolat nukrypstantis nuo tikslo, tiksliau, 
nuo kito žmogaus akių, kuriose turbūt slypi jo, kaip asmens, centras. 

Priežastis, kodėl tokie panašumai psichologui tėra mažai pažįstami 
faktai, tikriausiai glūdi analitinėje mūsų mokslo pakraipoje. Tol, kol apie 
suvokimo situacijas galvosime kaip apie vietinius skaisčio, šviesos ir 
panašius atspalvius, tikrai nesulauksime paramos požiūriui, kad elgesys 
panašus į psichikos faktus. Tačiau jei į elgesį žiūrėsime paprasčiau ir 
leisimės veikiami grupavimo, krypties, įtampos ir pan., — o šitai paprastai 
ir vyksta, — tai toks požiūris liausis mus stebinęs. 

Dabar reikėtų pasakyti kelis žodžius apie genetinę mūsų klausimo 
pusę. Kodėl suvoktas asmens elgesys dažnai panašus į šio asmens psi- 

chikos procesus? Dažniausiai atsakymas labai paprastas. Panagrinėkime 
štai tokį pavyzdį: skambindamas sonatą pianistas gyvena aiškiai orga- 
nizuotų dinaminių įvykių sraute. Savo grojimą jis patiria štai taip: dabar 
jis baigia vieną frazę ir po akimirkos pradeda kitą; jis pradeda crescendo 
kaip vienos muzikinės struktūros Ehrenfelso ypatybę, o ritardando — 
kaip kitos. Kad ir kokie būtų motorinės inervacijos dėsniai, jo raumenims 
perduodami impulsai tikrai priklauso nuo tokios muzikos sąrangos, kokią 
jis turi psichikoje. Fizinis rezultatas - tai oru sklindančios garso bangos, 
kurios neturi sąrangos, o tėra tarpusavyje nesusijusių virpesių sekos. 
Nepaisant to, šiose bangose išlieka kažkas, ko iš esmės pakanka, kad tai, 
ką girdi klausytojai, būtų adekvačiai organizuota. Kai pianistas pereina 
prie crescendo, jo grojimas baigiasi serija didėjančio stiprio bangų. Klau- 
sytojams šios bangos sužadina vientisą girdimąją plėtotę, kuriai vėlgi 
būdinga Ehrenfelso „stiprėjimo“ ypatybė. Kai pianistas baigia vieną frazę 
ir pradeda kitą, jis garso bangoms suteikia tokius laikinio artimumo, 
stprio ir t. t. santykius, kurie tikriausiai atkurs analogišką raišką koncertų 
salėje sėdinčių žmonių klausos laukuose. Situacija beveik tokia pati, kaip 
ir fizinių objektų, kurie regimojoje patirtyje atrodo kaip išskirti objektai. 
Nors šviesos bangos, kurias šis objektas atspindi, taigi ir dirgikliai, kurie 
dirgina tinklainę, nėra organizuoti, perdavimo metu formalūs santykiai 
tarp dirgiklių išsaugomi, todėl suvokime sąranga dažniausiai atkuria 
„teisingus“ daiktus. Vis dėlto šiame mūsų pavyzdyje atkurdama tam tikrus 
faktus sąranga žengia dar toliau negu objektų atveju. Juk tai, ką girdi 
klausytojai, paprastai sutampa ne tik su pianisto nerviniais procesais, 
bet ir su jo muzikiniais ketinimais ir veiksmais kaip psichologiniais faktais. 
Kad geriau suprastume šį situacijos tarpsnį, prisiminkime baigiamąsias 
antrojo skyriaus pastabas. Ar turėtume manyti, kad tada, kai pianistas 
skambina frazę kaip vientisą plėtotę, atitinkami smegenų procesai irgi 
sudaro funkcinį vienetą? O gal priešingai? Ar turėtume manyti, kad ten, 
kur jo patyrime viena frazė baigiasi, o kita prasideda, atitinkami procesai 
to Žmogaus smegenyse vientisi ir susiję? O gal laikinei šių procesų sąrangai 
taip pat būdingas trūkis? Geštaltpsichologija postuluoja, kad abiem atve- 

jais fiziologinė sąranga yra tokia pati, kaip ir psichikos sąranga. Šio 
požiūrio laikomės ir visų kitų sąrangos tarpsnių atžvilgiu. Taigi per 
inervaciją į pianisto raumenis projektuojama sąranga, kuri būdinga ir jo 
psichikos procesams, ir šių procesų atitikmenims smegenyse. Vadinasi, 
formalūs santykiai tarp atsirandančių garso bangų yra determinuoti. Nuo 
tokių santykių priklauso ir klausančių žmonių girdimoji sąranga. Todėl 
jų potyrių sąranga dažniausiai sutaps su pianisto psichikos procesų 
sąranga. 


Net jei visa tai būtų tiesa, ar kitų Žmonių supratimas vis tiek neliktų 
netiesioginis procesas? Žinoma, kitiems asmenims, kai mes juos matome 
ir girdime, dažnai gali būti būdingos ypatybės, kurios panašios į jų vidinius 
potyrius. Tačiau tai nereiškia, kad dė! šios priežasties tokie suvokimo 
faktai yra tapatūs vidiniams šių asmenų potyriams. Todėl neatrodo, kad 
ši analizė kol kas pateiktų geresnį mūsų klausimo sprendimą, negu siūlė 
kiti autoriai. Taip pat atrodo, kad mums trūksta galutinio žingsnio — 
išvados, kuri tam tikrus suvokimo potyrius susietų su kitų žmonių psi- 
chikos procesais. Panašumas gali palengvinti tokią išvadą. Vis dėlto bet 
kokiomis aplinkybėmis išvada ar koks kitas netiesioginis procesas yra 
būtinas. 

Pamėginsiu paaiškinti, kodėl nesutinku su tokiais samprotavimais. Ir 
tai darydamas turėsiu ginti tam tikrą biheiviorizmo formą - tačiau ne tą 
biheiviorizmą, kurį aptarėme pirmame skyriuje. 

Vakare prisiminęs, kaip dieną bendravau su kitais žmonėmis, pastebiu, 
kad juos suprasti dažniausiai man nebūna labai sunku. Esu tikras, kad 
bendraudamas visai negalvojau apie jų vidinius potyrius per se. Dabar 
prisimindamas aš, žinoma, galiu pasistengti specialiai sužadinti vaizdi- 
nius, kaip tuo ar anuo atveju tikriausiai jautėsi ponas X ir ponia Y. Šitaip 
galiu daryti ir tada, kai esu su tais asmenimis. Tačiau stengdamasis greitai 
suprantu, kad šis būdas man visiškai nepažįstamas. Tiesiog įprastame 
socialiniame gyvenime retai darau ką nors panašaus. Be to, pastangos 
dažniausiai trukdo suprasti šiuos žmones man įprastu, dažnai turbūt daug 

veiksmingesniu būdu. Šitaip stengdamasis suprasti juos pastebiu, kad 
daugiausia dėmesio skiriu jų balsams ir išvaizdai, o kai kalba, - supran- 
tama, jų teiginių turiniui. Ir vėlgi bendraudamas retai šių teiginių turinį 
verčiu subjektyvaus patyrimo terminais. Greičiau atrodo, kad jų žodžiai 
savaime perduoda minėtas prasmes. Tikriausiai visada užmirštu žengti 
tą galutinį žingsnį, kuris padėtų patekti į kito žmogaus vidinį gyvenimą. 

Mes aiškinamės supratimą, kuris būdingas įprastomis aplinkybėmis. 
Kol kas mums nerūpi epistemologiniai klausimai, kuriuos iškeltų filosofas. 
Taip pat nesvarstome, kaip psichologas turėtų mėginti tyrinėti kitų Žmonių 
psichikos procesus. Socialinio gyvenimo faktai, kuriuos čia nagrinėjame, 
atsiranda be jokių teorinių koncepcijų. Teoretikui, kuris suvokiamą me- 
džiagą griežtai atskiria nuo kitų Žmonių subjektyvaus patyrimo, žingsnis 
nuo vieno prie kito turbūt atrodytų visiškai būtinas, kad žmonės vienas 
kitą suprastų. Tačiau kasdieniame gyvenime mes nepaisome filosofinių 
prielaidų, kuriomis grįstas toks įsitikinimas, ir visų pirma esame Paprasti 
realistai. Mums nė mintis nekyla aplinkos daiktus laikyti vien suvokiamais 
fizinių daiktų atitikmenimis. Tas pat pasakytina ir apie savitus objektus, 
kuriuos vadiname „kitais asmenimis“. Todėl visos ypatybės, už kurias 
daiktai ir asmenys turėtų būti dėkingi suvokimo sąrangai, dažniausiai 
laikomos tų daiktų ir asmenų ypatybėmis. Mes nepaisome ir antrojo 
skirtumo: nebrėžiame griežtos skiriamosios linijos tarp subjektyvių reiš- 
kinių siauresniąja šio žodžio prasme ir tokių suvokimo faktų, kurie sudaro 
žmogaus kūną. O kodėl turėtume skirti? Daug subjektyvių potyrių mums 
atrodo neaiškiai išdėstyti mūsų kūne ir dažnai beveik sumišę su kai kurio- 
mis tų kūnų suvokimo ypatybėmis. Neretai labai sunku nuspręsti, ar tam 
tikras subjektyvus faktas yra mūsų kūno, ar, griežtesne žodžio prasme, 
mūsų pačių meilė". Kodėl kitokį požiūrį turėtume taikyti kitų Žmonių 
kūnų atžvilgiu? Šiems kūnams irgi paprastai būdingos ypatybės, kurios 
keliais atžvilgiais yra visiškai analogiškos subjektyviems reiškiniams. 
Taigi kol epistemologiniai būgštavimai mums nesvarbūs, laikome savaime 
suprantamu dalyku, kad kitų asmenų kryptys, įtampos, pastangos, jau- 
duliai ir kita atsiranda jų kūne arba ant kūno. 


156 4 GEŠTALTPSICHOLOGIJA 


Būtent todėl kasdieniame socialiniame bendravime retai žengiamas 
tas galutinis žingsnis nuo suvokimo faktų į kitų psichikos procesus. 
Įprastos fenomenologijos požiūriu, jo ir nereikia žengti. Kai kalbu apie 
priešais mane esančio žmogaus ramybę, kalbu apie faktą, kurį suvokiu. 
Tas „ramumas“ man panašus į būseną, kurią savyje kartais pastebiu, o 
kartais nepastebiu. Įprastomis aplinkybėmis manęs nedomina jokia kita 
ramybė, kuri galėtų būti priskiriama tam žmogui. Panašiai, kai žmogus 
„susijaudina“, prieš mano akis ir ausis vykstantis crescendo, be abejo, 
nėra neutralus jutiminis faktas. Greičiau suvokimo proceso dinamika yra 
tai (arba susideda iš to), ką vadinu to žmogaus jauduliu. Aš nekeliu sau 
klausimo, ar šį įspūdingą vaizdą lydi tai, kas priklauso kitam pasauliui. 
Toks klausimas man kils tik jei laikysiuosi sofistiškos nuostatos, kuri 
šioje situacijoje būdinga filosofams ir psichologams. Kasdieniame gyve- 
nime tokios nuostatos, žinoma, niekada nepriimu. Suvokus kitų Žmonių 
„dvejojimą“, „neramumą“, „ryžtą“, „depresiją“, „vengimą“, „siekimą“ 
ir t. t., retai kyla pagunda gilintis toliau. Man pakanka pačių suvokimo 
faktų, kurie, kartoju, anaiptol nėra neutralūs. Kasdienybėje šiais terminais 
apibūdinu įvykius suvokimo erdvėje. 

Kol skaitytojas dar nepradėjo kritikuoti šių teiginių, norėčiau jį pa- 
kviesti atlikti paprastą stebėjimą. Kitą asmenį sugėdinti labai lengva. 
Kviečiu skaitytoją tai padaryti, ir jeigu jam pasiseks, paklausti savęs, ar 
kito asmens gėda yra suvokimo faktas, ar kažkas, kas vyksta kitame 
pasaulyje? Žinoma, stebėdamas skaitytojas turėtų susilaikyti nuo bet kokio 
filosofinio samprotavimo. 

Ligšiolinis aptarimas reikalauja išplėtoti vieną mintį. Sakydami, kad 
paprastas socialinis supratimas susijęs su tam tikrais suvokimo įvykiais, 
mes, regis, esame verčiami manyti, kad tokie įvykiai atsiranda tik kito 
asmens kūno paviršiuje. Ir vis dėlto fenomenologinio apibūdinimo prasme 
tai ne visada bus visiška tiesa. Juk kartais atrodo, kad minėtieji įvykiai 
kyla iš kūno vidaus. Ar šis stebėjimas prieštarauja mūsų analizei? Atsa- 
kymas plaukia iš kito klausimo. Koks tas „vidus“, iš kurio, atrodo, kyla 
šie įvykiai? Matyt, tai kūno, kaip suvokiamo viseto, vidus. Todėl jei įvykiai 

kyla iš tūrio, kuris apribotas tam tikro paviršiaus, tai tas tūris ir paviršius 
aiškiai priklauso vienam pasauliui, kuris šiuo atveju yra suvokimo faktų 
pasaulis. Taigi šie įvykiai kyla iš kūno, kaip suvokinio, vidaus. Vadinasi, 
šis stebėjimas visiškai dera su mūsų socialinio supratimo apibūdinimuė. 
Viena mūsų atliktos analizės pasekmė kol kas dar nebuvo paminėta. 
Jei žmogaus organizmas gali skleisti dirgiklius, kurie sukelia suvokinius 
„Su psichologiniais dėmenimis“, tai kodėl iš kitų šaltinių kylantys dirgikliai 
negali sukelti panašių padarinių? Akivaizdu, jog žmonių nuotraukos, ypač 
tos, kurias matome judančias projektoriaus ekrane, reikiamas sąlygas 
patenkina. Tačiau, be šių banalių pavyzdžių, yra ir kitų panašiai mus 
veikiančių įvykių 1r objektų. Ko gero, tik nedaugelis tolumoje dundantį 
griaustinio crescendo girdės kaip neutralų jutiminį faktą. Daugumai iš 
mūsų jis skambės „grėsmingai“. Suvokime daugelis įvairių oro sąlygų 
mums atrodo panašiai prisotintos psichologinių ypatybių?. Taigi mes 
sakome, kad yra „ramios“ ir „neramios“, „niūrios“ ir „šviesios“ dienos. 
Tokie terminai taikomi kraštovaizdžiams, miestų ir kaimų gatvių vaizdams 
1r t. t. Kartoju, būtų labai keista, jei Ehrenfelso ypatybės būtų būdingos 
tik gyviems padarams ir jų vaizdams, 0 tai būtų rimtas prieštaravimas 
mūsų argumentams. Ir atvirkščiai, dažni tokio pobūdžio reiškiniai kitose 
suvokiminio pasaulio dalyse paremia mūsų tezę, kad nebūtina viską aiš- 
kinti subjektyvių potyrių terminais. Šiuolaikinis žmogus perkūnijai ar 
kraštovaizdžiui subjektyvių potyrių nepriskiria, ir vis dėlto griaustinyje 
girdi grėsmę, o tam tikruose kraštovaizdžiuose įžvelgia palankumą. 


Turiu pripažinti, kad retkarčiais socialinio supratimo klausimas iškelia 
sunkumų, kurių dabartinė mūsų analizė neišsprendžia. Matyt, elgesys ne 
visada panašus į vidinius potyrius, kurie jį lydi. Ar juokas, kurį kiti girdi, 


* Galima paklausti, kaip procesas gali atrodyti kylantis iš kūno vidaus, jei tas vidus 
nematomas? Panašūs „transcendencijos“ faktai, be abejo, suvokime yra reti. Kadangi 
šis klausimas susijęs su suvokimu apskritai, o ne su mūsų dabartiniu tyrimo objektu, 
čia jo nesvarstysime. 

* Šiuo atveju kyla vienas keblumas. Oras mus veikia ne tik dirgindamas jutimo organus 
(dėl to atsiranda suvokimo sąranga), bet ir ir labiau tiesiogiai biologiškai. 

yra tinkama subjektyvių faktų, vykstančių besijuokiančiame žmoguje, 
išraiška? Man į šį klausimą atsakyti sunku. Jei atsakymas būtų neigiamas, 
reikėtų iš karto svarstyti netiesioginių supratimo aiškinimų galimybę. 
Tačiau atsižvelgiant į faktus, kuriuos ką tik aptarėme, šiuos aiškinimus 
reikėtų smarkiai pakeisti. Juk jei mūsų apibūdinimas teisingas, t. y. jei 
supratimas dažnai yra gana tiesioginis, tai bet koks šio tiesioginio supra- 
timo išplėtimas netiesioginiais procesais būtų daugiau ar mažiau api- 
brėžtas. Tiksliau, tiesioginis supratimas netiesioginį supratimą veiktų ir 
neigiamai, ir teigiamai. Tiesioginio supratimo faktai priešintųsi visiems 
netiesioginiams išplėtojimams, kurie šių faktų neatitinka, ir palengvintų 
bet kokį netiesioginį supratimą, kuris sutampa su šių faktų kryptimis. 
Tiesioginio supratimo galimybės yra ribotos ne tik tada, kai suvoktas 
elgesys nepanašus į asmens potyrius. Mes jokiu būdu negalime teigti, 
kad elgesys visiškai atskleidžia vidinį asmens gyvenimą. Dauguma žmonių 
pradeda slėptis nuo ankstyvos vaikystės. Ypač tai pasakytina apie jų 
emocinį gyvenimą ir motyvaciją. Retai atrodo, kad aktoriai, pianistai, 
dainininkai ir dėstytojai bijotų scenos, tačiau ne vienas iš jų tikrai bijo. 
Žinoma, ramybė, kuri atsirado tik kaip socialinė priedanga, kartais gali 
atrodyti neįtikinama jau vien todėl, kad jai išlaikyti reikia pastangų. Bet 
tikrai niekas neabejoja tuo, kad draugijoje daug asmens vidinio gyvenimo 
įvykių būna visiškai slapti. Taip pat būtų labai keista, jei vidiniai dirgikliai, 
kurie kyla iš žmogaus organizmo, visada sukeltų visiškai tinkamus percep- 
cinius tų įvykių atspindžius. Daug prarandama ir iškraipoma. Šiaip ar 
taip, funkcinis ryšys tarp vidinių vieno asmens procesų ir kito šių procesų 
suvokimo pasekmių sudaro itin sudėtingą priežastingumo grandinę. 
Teigdami, kad bendras socialinis supratimas iš esmės yra toks, kokį 
čia aptarėme, nesprendėme, ar supratimas šia prasme gali būti naudojamas 
kaip įrodymas psichologijos darbe. Iš pirmo žvilgsnio atrodo, kad atsa- 
kymas į šį klausimą turėtų būti griežtai neigiamas. Juk įsitikinome, kad 
net griaustiniui, orui ir kraštovaizdžiams būdingi tos pačios rūšies faktai. 
Tokiai atvejais niekas šių faktų negali laikyti psichologinių procesų įro- 
dymais. Taigi atrodytų, kad „tiesioginiu supratimu“ iš tikro pasikliauti 

negalime. Šis argumentas gana įspūdingas, tačiau vis dėlto negaliu priskir- 
ti jo prie visiškai įtikinamų. Gamtos moksluose kartais naudojama gana 
daug suvokimo faktų, kurie susiję su spalva, forma, judesiu ir t. t. Vis 
dėlto gerai žinoma, kad suvokiamų objektų spalva, pavidalas ir judesys 
dažnai neatsparūs poveikiams, kurie šiuos faktus mokslininkui dažnai 
padaro beverčiais. Todėl jais pasitikima tik pradiniuose tyrimuose, su 
didelėmis išimtimis, ir jie beveik visai nenaudojami tiksliems matavi- 
mams. Mūsų kontekste, matyt, būtų patartina sekti šiuo pavyzdžiu mutatis 
mutandis, t. y. tokiu tiesioginiu supratimu, kaip buvo apibūdinta, tikėti 
tik tol, kol nėra pagrindo abejonei. Jei visiškai atmesime šio supratimo 
liudijimą, išleisime iš akių faktus, kurie neatsiskleidžia labiau tradiciniais 
psichologijos metodais. Vis dėlto supratimu mūsų pateikta prasme neturėtų 
pasikliauti nė vienas psichologas, iki galo nesuprantantis jo žabangų. 
Šios pastabos, be abejo, netaikomos kalbant apie tiesioginį supratimą 
kaip nuostabų suvokimo tarpsnį. Psichologui, ypač socialiniam psicho- 
logui, nedaug yra tokių įdomių ir taip mažai tyrinėtų suvokimo faktų. 


Literatūra 


Hornbostel von E. Festschrift Meinhof. 1927. 

Klages L. Vom Wessen des Bewusstseins. 1921. 

Kėhler W. Die Methoden der psycholgischen Forschung an Affen (Žr. II sk.) 
K6hler W. The Place of Value in a World of Facts (IV sk.). 1938. 


8 skyrius 


ASOCIACIJA 


Jei tiesioginiam patyrimui visiškai neskirtume dėmesio, rizikuotume su- 
kurti dirbtinai supaprastintą psichologijos sistemą — kokią sukūrė bi- 
heiviorizmas. Kita vertus, plėtoti psichologiją vien kaip mokslą apie 
tiesioginį patyrimą irgi neįmanoma. Patyrimo laukas šiam tikslui pernelyg 
ribotas. Akivaizdu, kad nervų sistemos įvykiai, kuriuos lydi patyrimas, 
tėra didesnių funkcinių struktūrų dalys. Šios dalys priklauso nuo faktų, 
kurie pačiam patyrimui tiesiogiai neprieinami. Kaip galima teigti, kad 
vien patyrimu remdamasis sukūrei tinkamą psichologinių įvykių teoriją, 
jei procesai, kurie šį patyrimą lemia, tėra didesnės funkcinės visumos 
sritis? Niekas negalės suprasti šachmatų žaidimo, jei stebės ėjimus tik 
viename lentos kampe. 

Toks stebėtojas netrukus supras, kad kažkokie svarbūs įvykiai nuolat 
vyksta anapus siauro jo stebėjimo lauko. Ėjimai, kuriuos jis mato, aiškiai 
susiję su kitais faktais, kurie tuos ėjimus lemia. Juk vienos šachmatų 
figūros į lauką ateina, o kitos už jo pradingsta. 

Tą patį galime pritaikyti ir patyrimui. Pavyzdžiui, kai skaitome ar 
kalbame apie daiktus, kurių šiuo metu čia nėra, ne visada išplėtojame 
tinkamus tokių objektų vaizdinius. Kartais atrodo, kad jų nereprezentuoja 
jokie potyriai. Kai manęs klausia, kokia mano profesija, atsakau, kad aš 
— psichologas. Tačiau su šiuo žodžiu susijęs tikrasis patyrimas apsiriboja 
jausmu, kad „tai kažkas pažįstama“ ir kad aš žinau, kurlink turėčiau 
sukti, jei atsakymą reikėtų sukonkretinti ar paaiškinti smulkiau. Tokį 
pasirengimą judėti teisinga kryptimi, kai objektas nėra duotas ekspli- 
citiškai, puikiai apibūdino William James. Tai yra galbūt vienas dažniau- 
siai pasitaikančių patyrimo reiškinių. Labiausiai išsiskirianti jo ypatybė 
— tai faktas, kad tokiomis aplinkybėmis juntame, jog atskiros patyrimo 
dalys byloja apie kai ką už šio patyrimo: apie kažką savito, kas, mes 

esame įsitikinę, ten yra. Taip patyrimas atskleidžia mums savo neuž- 
baigtumą. Šiuo atradimu neturėtume pernelyg stebėtis. Juk to ir reikia 
tikėtis, kai patyrime reprezentuojama tik ribota didesnės funkcinės visu- 
mos dalis. Savita kryptis, kurią tuo metu suvokiame, atspindi faktą, kad 
patiriamo lauko dalis funkciškai yra susijusi su procesais, kurie neturi 
patiriamų atitikmenų. Nors ir nepatiriami, šie procesai turi būti itin saviti. 
Juk paprastai skaitymas ir kalbėjimas vyksta sklandžiai, vadinasi, tie 
nepatiriami faktai skaitymą ir kalbėjimą determinuoja tinkamai. 

Turbūt paprasčiausias tokio reiškinio pavyzdys - tai įvairūs nuoseklūs 
palyginimai. Po kelerių kelionių metų sutinku draugą. Pirma mano mintis: 
„Koks jis pasenęs!“ Tai nereiškia, kad jis atrodo itin senas pagal absoliučią 
skalę. Kasdien sutinku kur kas seniau atrodančių žmonių. Ir tai nereiškia, 
kad man prieš akis iškyla ankstesnis draugo vaizdinys, kurį lyginčiau su 
dabartine jo išvaizda. Vis dėlto mano teiginys kažkaip susijęs su praeitimi. 
Tai kraštutinis pavyzdys to, kas atsitinka daugumoje nuoseklaus paly- 
ginimo atvejų. Jei praėjus penkioms sekundėms po pirmo garso išgirstu 
antrą to paties aukščio, tačiau gerokai garsesnį, šį judviejų santykį suvokiu 
iš karto, nors tuomet, kai pateikiamas antrasis garsas, pirmojo visai 
neprisimenu. (Tiesą sakant, išgirdus antrąjį garsą, man netgi sunku atmin- 
tyje daugmaž tiksliai atkurti pirmąjį.) Šiuo klausimu kol kas, regis, sutaria 
visi psichologai. 

Bet kaip galima suvokti santykį, jei iš tikro patiriamas tik vienas 
garsas? Atsakymas: antrą garsą patiriame ne kaip atskirą faktą. Jis suvo- 
kiamas savitame ryšyje su „tuo kažkuo iš praeities“. Šis ryšys turi tam 
tikrą laikinę kryptį arba linkmę, kuri gali būti nukreipta aukštyn arba 
žemyn. Net jei visa tai laikytume savaime suprantamu dalyku, mūsų 
klausimas liktų dar neišspręstas. Lygindami garsus mes retai apsirinkame. 
Vadinasi, kad antrasis garsas būtų suvoktas teisinga kryptimi, tai, kas 
liko iš praeities, t. y. iš pirmojo garso, turi pakankamai gerai atspindėti 
pastarojo garsumą. Kita vertus, pirmojo garso pėdsakas negali visais 


' Galime sakyti, kad antrasis garsas turi ypatybę, kuri būdinga jam, kaip antrajam 
poros nariui (žr. VI skyrių). 

atžvilgiais priklausyti tai pačiai procesų rūšiai, kaip tas procesas, kuris 
prieš penkias sekundes lydėjo pirmojo garso patyrimą. Jeigu abu būtų 
tos pačios rūšies, tai kiltų 1r atitinkamas patyrimas, kuris, kaip jau matėme, 
kyla anaiptol ne visada. Taigi išlieka tik kažkoks pirmojo proceso poveikis, 
o pats procesas jau būna išblėsęs. Štai šis poveikis, matyt, reprezentuoja 
patį procesą. Ir reprezentuoja taip gerai, kad antrasis garsas suvokiamas 
su teisinga nuoroda apie pirmojo lygmenį. 

Nagrinėjant detales, būtų galima iškelti įvairių hipotezių. Tačiau nė 
viena teorija nebus teisinga ir pripažinta, jeigu ji neigs tam tikro pėdsako 
buvimą. Kartą pateikiau išsamesnį nuoseklaus lyginimo aiškinimą: kalbė- 
jau ir apie pirmojo garso pėdsako, ir apie linkmės nuo pirmojo į antrąjį 
esmę*. Tuomet padariau išvadą, kad nuoseklaus lyginimo eksperimentai 
gali mums tiesiogiai parodyti, kas atsitinka pirmo proceso pėdsakui, kai 
tas procesas jau pasibaigęs. Tyrimų rezultatai iki šiol verčia mane manyti, 
kad pėdsakai išsaugomi ilgai ir kad jie tikriausiai tapatūs fiziologiniams 
atminties pagrindams. 

Visose rimtose atminties, įgūdžių ir panašiose teorijose turi būti kelia- 
ma hipotezė apie atminties pėdsakus kaip fiziologinius faktus. Tokios 
teorijos taip pat turėtų daryti prielaidą, kad pėdsakų ypatybės daugmaž 
giminingos juos sukūrusių procesų savybėms. Kaip kitaip paaiškintume, 
kodėl atsiminimai dažniausiai būna tokie tikslūs? Geštaltpsichologija šį 
teiginį dar labiau sukonkretina: pėdsakuose gali būti išsaugoma bet kokia 
savita sąranga, kuri būdinga pirminiams procesams ir juos lydintiems 
potyriams. Jei ši sąranga bus išsaugota, tai ji pati smarkiai paveiks 
atsiminimą. Prisiminkime pavyzdžius, kuriuos nagrinėjome VI skyriuje 
aptardami regimo pavidalo sampratą. Jei savito pavidalo daiktas bus 
dažnai stebimas drauge su kitais faktais, tai vėliau to daikto pateikimas 
skatins atsiminti ir tuos kitus faktus. Tačiau jei dėl kokios nors priežasties, 
esant tiems patiems dirgikliams, daiktas bus matomas kitokio pavidalo, 
jo neatsiminsime. Taigi vienoje aplinkoje (žr. 14 pav., p. 126) skaičiaus 


“ Psychol. Forsch., 4, 1923. Neseniai mano teorines prielaidas puikiai patobulino 
Lauenstein (Psychol. Forsch., 17, 1933). 


164 + GEŠTALTPSICHOLOGIJA 


4 pavadinimas prisimenamas lengvai. Tačiau kai nieko neįtariančiam 
tiriamajam parodomas 10 pav. (p. 121), skaičiaus pavadinimas jam nė 
nešauna į galvą. Kita vertus, jei 10 pav. tiriamasis skaičių 4 vis dėlto 
pastebi, vadinasi, šis skaičius tampa išskirtu daiktu, kitą kartą jis ir vėl 
be vargo jį pamatys ir atsimins pavadinimą. Iš to galima daryti išvadą, 
kad praeities potyrių pėdsakai nėra nei neutralus kontinuumas, nei nepri- 
klausomų vietinių faktų mozaika. Veikiausiai jie organizuoti tam tikra 
tvarka, kuri panaši į pirminių procesų sąrangą. Taip organizuoti pėdsakai 
dalyvauja atsiminimo procesuose. 

Ši pėdsakų savybė atsiskleidžia iš atpažinimo faktų. Kai E. Rubin 
savo tiriamųjų prašė suvokti tam tikrus modelius vaizduose, kuriuose 
dirgikliai būdavo savitai pasiskirstę į figūrą ir foną, vėliau, jei ekspe- 
rimento sąlygos būdavo palankios tai pačiai sąrangai, tiriamieji gana 
lengvai juos atpažindavo. Tačiau jei plotas, kuris iš pradžių būdavo figūra, 
antrą kartą pateikiant tapdavo fonu ir atvirkščiai, tai tiriamieji matydavo 
naujus pavidalus, kurių, žinoma, neatpažindavo. Vis dėlto dirgikliai būda- 
vo lygiai tokie patys, kaip ir pateikiant pirmą kartą. Taigi akivaizdu, kad 
pėdsakai veikė pagal ankstesnę sąrangą, o ne vien kaip nepriklausomų 
vietinių faktų visuma. Toliau gilindamiesi pastebėsime, kad atsiminimo 
metu aktyvinama medžiaga dažniausiai pati yra aiškiai organizuota. A. 
Michotte 1r J. van der Veldt parodė, kad organizuoti būna ne tik vaizdiniai, 
bet ir pažįstamos motorinės „„melodijos“?. Lakios vaizduotės asmenys 
pripažins, kad konkretaus medžio vaizdinys kaip figūra išsiskiria iš ne- 
aiškios aplinkos ar fono. Be abejo, vaizduotėje ir sapnuose galime patirti 
reginius, kurie itin skiriasi nuo visų kada nors anksčiau matytų. Tačiau 
net keisčiausiuose sapnuose lieka figūrų, kurios turi pagrindines sąrangos 
ypatybes. 

Daugeliu atvejų sąrangos vaidmuo toks svarbus, kad net dideli dirgiklių 
pokyčiai netrukdo objekto nei atpažinti, nei atsiminti — aišku, su sąlyga, 
kad sąrangaa išlieka nepakitusi. Mes atpažįstame melodiją, kuri grojama 
kita tonacija, nors šioje tonacijoje neišsaugomas nė vienas pirminės melo- 


? L'Apprentissage du mouvement et V automatisme. 1928. 

dijos garsas. Paklausę kokios nors naujos dainos, po kelių dienų staiga 
susizgrimbame, kad niūniuojam ją tonacija, kurią atidžiau panagrinėję 
suprantame esant kitą negu originalioji. Šiuo atveju atsiminimui nesvarbūs 
jokie kiti veiksniai, išskyrus sąrangą. Nepažįstamą raudoną tam tikro 
dydžio figūrą, kurią dabar matome kažkur kairiau fiksacijos taško, rytoj 
irgi atpažinsime 1š karto, nors ji jau galbūt bus geltona ar žalia, kitokio 
dydžio ar perkelta labiau į dešinę“. Trumpiau tariant, praeities įvykių 
sąranga atpažinimui ir atsiminimui turi ne mažesnį poveikį negu vietiniai 
dirgikliai, kurie pagal mozaikos teoriją yra ankstesnių potyrių dėmenys. 
Prie šio fakto mes dar grįšime. 

Laikydamiesi tokio požiūrio galime lengvai paaiškinti stebėjimus, kurie 
atrodo truputį gluminantys, jei nepripažįstame sąrangos svarbos. Atliekant 
uždelstos gyvūnų reakcijos eksperimentus nustatyta, kad kai kurie gyvūnai 
po daugelio sekundžių ir netgi minučių vis dar sugeba pasirinkti reikiamą 
objektą, tarkime, kokį nors vieną iš trijų vienodų, nors atsako metu reikia- 
mas objektas jau nebebūna pažymėtas savitu ženklu, kuriuo žymėtas 
prieš uždelsimą. Aišku, jei pertraukėlės metu gyvūnas reikiamą objektą 
nuolat stebi, tai tikslus jo pasirinkimas tikriausiai nieko nestebina. Tačiau 
tikrai sunku pasiaiškinti, kodėl gyvūnas pasirenka teisingai, nors per 
pertraukėlę laisvai judėjo narve. Tokiais atvejais sakoma, kad gyvūno 
reakciją lemia koks nors vidinis ženklas. Jei manytume, kad pirminė 
situacija (pavyzdžiui, gyvūnui buvo parodyta, kad tam tikrame objekte 
yra maisto) nepalieka jokio pėdsako, teisingas gyvūno reakcijas būtų tikrai 
labai sunku paaiškinti. Žinoma, tas pėdsakas — tai vidinis ženklas. Tačiau 
jei šis ženklas pradeda veikti po uždelsimo ir po daugelio atsitiktinių 
gyvūno judesių, tai reikiamas objektas turi turėti kokią nors ypatybę, su 
kuria tas ženklas būtų susijęs. Nagrinėdami kiekvieną objektą atskirai, 
tokio ženklo nerastume, nes visų objektų ypatybės vienodos. Tačiau vienu 
atžvilgiu jie vis dėlto skiriasi, būtent — savo vaidmeniu objektų grupėje. 
Vienas daiktas yra kraštinis kairysis, vienas - kraštinis dešinysis, 0 vienas 
— vidurinysis arba esantis grupės viduje. Jei po uždelsimo gyvūnas rea- 


* E. Becher, Gehirn und Seele, Heidelberg, 1911. 

guoja teisingai, vienintelė objekto ypatybė, kuri vidinį ženklą jam padeda 
susieti su šiuo objektu, - tai objekto padėtis trijų daiktų grupėje". Prieš 
uždelsimą išsirinkti vieną objektą paskatindavo tam tikras įvykis, pa- 
vyzdžiui, maisto parodymas. Be to, tas objektas užima savitą padėtį 
objektų grupėje. Taigi jei mokymosi metu įvykis susiejamas su dešiniąja 
objekto padėtimi grupėje, tai po uždelsimo gyvūnas į tą objektą ir atliepia. 
Kitaip tariant, tokio pobūdžio uždelstą reakciją lemia geštaltinės ypatybės 
suvokimas ir atpažinimas. Todėl uždelstų reakcijų, - o gyvūnų psichologai 
dažnai jas pastebi, - neįmanoma suprasti neatsižvelgiant į sąrangos dės- 
nius. Visa tai tampa dar akivaizdžiau, kai pasitelkiamas daugialypio 
pasirinkimo metodas, kurį labai sėkmingai taikė R. Yerkes. Čia savitas 
objekto vaidmuo grupėje dar aiškesnis ir kaip tik jis siejamas su atsaku. 
Todėl nenuostabu, kad tokiomis sąlygomis atsakas išlieka teisingas net 
tada, kai grupės, kaip visumos, padėtis, o kartu ir visų jos narių padėtis, 
tyrime laisvai keičiama. 

Anksčiau eksperimentinė psichologija mažai tesidomėjo atminties pėd- 
sakais. Tyrinėtojus kur kas labiau traukė kita su atmintimi susijusi sąvoka. 
Teigdami, kad organizuotų procesų pėdsakai patys yra organizuoti visetai, 
nepaminėjome svarbiausios atminties ypatybės, t. y. kad pėdsakai turi 
polinkį jungtis, arba asocijuotis. Asociacija dažniausiai vadinamas dviejų 
potyrių ryšys, dėl kurio pasikartojus pirmajam potyriui prisimename ir 
antrąjį. Teigiama, kad toks ryšys susidaro tada, kai du potyriai patiriami 
sykiu, ypač kai tokie gretimi potyriai kartojasi. Pėdsakų buvimas — vienas 
iš pagrindinių atminties, įgūdžių ir t. t. veiksnių. Kitas toks faktorius — 
tai asociacija dėl gretimumo. Įsiminimas ir laikymas atmintyje yra beveik 
visų klasikinių atminties tyrimų objektas. Psichologai didžiuojasi savo 
moksliniais asociacijų tyrinėjimais ir, atrodo, šioje srityje psichologija 
tiek metodais, tiek pasiekimais beveik prilygsta gamtos mokslams. 

Toks didžiavimasis iš dalies pagrįstas. Kita vertus, pamažu pradedame 
suprasti, kad turimais puikiais metodais iki šiol buvo tyrinėjama tik labai 
savita atminties rūšis ir kad rezultatų nederėtų skubotai taikyti atminčiai 


* Grupė, žinoma, gali būti ir didesnė. (Žr. O. L. Tinklepaugh, The Journal of Compar. 
Psvchol., 8, 1928.) 

apskritai. Be to, yra vienas dalykas, kurio šie tyrinėtojai beveik nena- 
grinėjo, nes iš pradžių apskritai nenorėjo jo pripažinti kaip klausimo. Ar 
tam, kad susidarytų asociacija, tikrai užtenka tik dviejų gretimų procesų 
kartojimosi? Ar asociacija tikrai tėra ryšys, kuris sujungia du potyrius 
tarsi virvė du objektus? Tolesniuose skirsniuose aptarsime asociacijos 
sampratą, su kuria šie klausimai susiję. 

Manyta, kad gretimumo asociacijos dėsnis labai įtikinamas, nes moky- 
mąsi aiškina grynai mechanistiškai. Kas gi geriau galėtų atspindėti gamtos 
mokslų dvasią? Deja, turiu prisipažinti, kad būtent moksliniu požiūriu 
gretimumo asociacijos dėsnis man atrodo gana keistas. Du procesai A ir 
B atsitiktinai vyksta vienu metu ir, nepaisant A ir B esmės, tarp jų susidaro 
ryšys! Nežinau nė vieno fizikos ar chemijos dėsnio, kurį šiuo požiūriu 
būtų galima prilyginti gretimumo dėsniui. Ketvirtame skyriuje šį faktą 
jau minėjome. Kai fizikoje du objektai ar įvykiai A ir B funkciškai tarpusa- 
vyje sąveikauja, ši sąveika ir jos pasekmės visada priklauso nuo A ir B 
savybių. Tas pat astronomijoje: vienos žvaigždės pagreitis dėl kitos povei- 
kio yra masės funkcija. Elektrostatikoje irgi taip pat: sąveikos kryptis 
priklauso nuo elektros krūvių ženklo. Chemijoje atomai reaguoja arba 
nereaguoja vienas į kitą priklausomai nuo tam tikrų jų ypatybių. Vadinasi, 
gamtos moksluose sąveikos, kuriai neturėtų įtakos sąveikaujančių veiksnių 
esmė, pavyzdžių mes nerasime. Nepaisant to, klasikiniame gretimumo 
asociacijos dėsnyje visiškai neužsimenama apie daiktų, kurie asocijuojasi, 
esmę. 

Matyt, šiuo atveju ir vėl turime prieštarauti mechanistinei, arba mozai- 
kos, teorijai. Jei jutiminės nervų sistemos įvykių išplitime apskntai vyksta 
kokia nors sąveika, tai jos rezultatai turi priklausyti nuo sąveikaujančių 
procesų ypatybių. Jutimų lauko mozaikos teorija tokią galimybę atmeta 
darydama prielaidą, kad vietiniai jutiminiai faktai vienas kito atžvilgiu 
yra neutralūs, todėl galutinį modelį lemia tik periferinio dirginimo gali- 
mybės. Kaip matome, klasikinėje asociacijos sampratoje toks požiūris 
įtvirtintas kaip savaime suprantamas. Visi A ir B - tai tarpusavyje nesu- 
sijusios mozaikos dalys. Šios dalys nesąveikauja. Todėl bet koks tarp jų 

atsirandantis ryšys yra analogiškas virvei, kuria sujungiame du objektus. 
Tokiam ryšiui objekto ypatybės visiškai nesvarbios. 

Dabar jau galime tvirtai teigti, kad toks asociacijų aiškinimas neatlaiko 
kritikos. Net jeigu nagrinėtume tik tą darbą, kuris buvo atliktas klasikiniais 
metodais, šios teorijos trūkumai vis tiek būtų akivaizdūs. 

Skiemenų sekose du gretimi skiemenys A ir B tikrai nėra neutralūs 
vienas kito atžvilgiu. Nei A, nei B nėra neutralūs netgi F, G ir HA, t. y. 
tolesnių sekos dėmenų, atžvilgiu. Jei tiriamajam greitai perskaitysime 
šešis skiemenis ir liepsime juos užrašyti, jis, ko gero, sugebės tai padaryti. 
Bet jei pateiksime dvylika skiemenų, tai rezultatas dažniausiai bus mažiau 
negu šeši skiemenys. Tiesiog tokios sekos visi dėmenys vienas kitam 
trukdo. Tad ar galime teigti, kad jie vienas kito atžvilgiu neutralūs? Taikant 
gerai žinomą „asociacinių porų“ metodą Žmogaus asociacijos tiriamos 
štai taip: jam pateikiami atskiri skiemenys, prie kurių jis turi pridėti toliau 
iš eilės einančius skiemenis. Galutinis rezultatas — teisingų atsakymų 
skaičius. Iš esmės šis metodas numato, kad sekoje asociacijos yra tarpu- 
savyje nesusiję faktai ir būtent todėl rezultatus galima apdoroti statistiškai. 
Tokia prielaida negali būti visiškai teisinga, nes neatsižvelgiama į sekos 
dėmenų savitarpio sąveiką, kurią ką tik minėjau. Aišku, jei visose sekose 
tarpusavio priklausomybė statistiškai vienoda ir jeigu tiriame bendresnio 
pobūdžio klausimus, tai jokios didelės žalos nepadarysime. Tačiau jei 
tiriame pačių asociacijų esmę, be abejo, turime būti kur kas atsargesni. 

Antrasis atradimas, prieštaraujantis tradiciniam požiūriui, — tai tam 
tikri skiemenų pokyčiai, kurie vyksta mokantis. Sekas tiriamasis dažniau- 
siai perskaito tam tikru savitu ritmu, kurį sudaro didesnės ir pavaldžios 
grupės. Skaitymas tampa panašus į melodiją — grupės pradžioje balsas 
aukštėja, 0 į pabaigą — žemėja“. Vadinasi, mokymosi metu, ypač per 
pirmuosius sekų skaitymus, medžiaga yra savitai organizuojama. Iš anks- 
tesnių diskusijų jau Žinome: jei tikrai taip atsitinka, tai pavieniai skiemenys 
įgyja savitų savybių, kurias lemia skiemens vaidmuo sąrangoje. Tai puikiai 
patvirtinama eksperimentais, kuriuose tiriamajam, kai šis jau išmoksta 
seką kaip visumą, tie patys skiemenys pateikiami kita tvarka. Naujoje 


S Žr. O. Fringso pateiktus pavyzdžius, Arch. f d. ges. Psychol, 30, 1914. 

sekoje jie skamba keistai ir neįprastai. Objektyviai šis sąrangos poveikis 
labai įtikinamai atskleidžiamas eksperimentais, kai tiriamiesiems mintinai 
išmokus visą seką parodomi atskiri skiemenys ir liepiama atsiminti, koks 
skiemuo buvo toliau. Nagel nustatė, kad tokiomis aplinkybėmis prisi- 
menama vos trečdalis skiemenų, nors seka kaip visuma atgaminama be 
jokio vargo'. Organizuotoje sekoje skiemenys atrodo visai kitokie negu 
girdimi atskirai. 

H. Ebbinghaus ir jo sekėjai nusprendė, kad asociacijoms tyrinėti ge- 
rniausiai tinka beprasmiai skiemenys“. Jie norėjo atlikti eksperimentą tokio- 
mis sąlygomis, kuriomis naujiems, eksperimento metu sukurtiems ryšiams 
netrukdytų jokios ankstesnės asociacijos. Šie tyrinėtojai manė, kad nau- 
dojant prasmingą medžiagą ankstesnės asociacijos nekontroliuojamai 
paveiktų rezultatus. Taip pat atrodė, kad beprasmiai skiemenys — tai 
vienodžiausia medžiaga, kokia tik gali būti. Būtume neteisūs neigdami, 
kad šiuo metodu atlikti darbai buvo milžiniškas impulsas psichologijos 
plėtrai. Vis dėlto ankstyvieji tyrinėtojai šią priemonę taikė šiek tiek šališkai. 
Kai pagaliau tam tikrą pirminio požiūrio siaurumą pamažu pavyko įveikti, 
šioje srityje buvo atlikta vertingiausių stebėjimų. 

Kai kurie psichologai kritikavo Ebbinghauso metodą todėl, kad juo 
realiai netiriamos automatiškai kylančios asociacijos. Gera dingstis kriti- 
kai buvo ta, kad šio metodo rezultatai dažnai būdavo išsakomi taip, tarsi 
asociacijos būtų susidariusios spontaniškai. Jei asociacija iš tiesų susidaro 
automatiškai tik dėl skiemenų gretimumo, tai dauguma eksperimentų, 
kuriems naudojama beprasmė medžiaga, tokių asociacijų visiškai netiria. 
Juk tiriamajam ne šiaip pateikiama eilė skiemenų, - jam liepiama įsiminti. 
Jeigu jis paklūsta nurodymui, tai sukuriamos ne vien gretimumo asocia- 
cijos. Tačiau išsakant rezultatus ir kalbant apie automatiškai susidariusius 
ryšius šis faktas nutylimas. Be abejo, tai — šio tyrimo būdo trūkumas. Ir 
šis trūkumas gana svarbus, nes ilgainiui paaiškėjo, kad beprasmių skieme- 
nų sekas įmanu išmokti tik tada, kai jas įsiminti stengiamasi apgalvotai“. 


" Arch. f. d. ges. Psychol., 23, 1912. 
5 Kūhn, Zeitschr. f. Psychol., 68, 1914. Taip pat Poppelreuter, Zeitschr. f. Psychol., 
61, 1912. 

Ką tiriamieji daro stengdamiesi apgalvotai įsiminti sekas? Kažin ar 
kas kitas galėtų į šį klausimą atsakyti geriau negu G. E. Mūller, kuris 
didžiąją savo mokslinės karjeros dalį skyrė asociacijų ir laikymo atmintyje 
tyrimams. Ir jis atsakė štai taip: „Iš esmės figūrų, priebalsių, skiemenų ir 
t. t. sekos yra išmokstamos dėl sintezės, kurios metu sekų dėmenys su- 
jungiami į tvirtas grupes“?. Ankstesniame skyriuje kalbėjome, kad tokia 
nuostata gali sukurti grupes suvokimo lauke ir kad jos poveikiai — tokie 
pat tikri suvokimo faktai, kaip ir bet kokia kita savaiminė sąranga. Iš 
Mūllerio teiginio galime daryti išvadą, kad apgalvotas pastangas įsiminti 
galima prilyginti apgalvotoms pastangoms organizuoti. 

Nors beprasmei medžiagai, o ypač skiemenims, įsiminti tokios apgal- 
votos pastangos iš esmės būtinos, kokiai nors kitai medžiagai jos visai 
nereikalingos. Mes dažnai atsimename tam tikrus įvykius, nors faktai, 
kurie dabar paskatino atsiminimą, tikrai nebuvo kaip nors apgalvotai 
siejami su tais įvykiais. Iš to galima daryti išvadą, kad klasikiniams 
tyrimams naudojama beprasmė medžiaga atitinka reikiamas tikslumo 
sąlygas, tačiau negali mums atskleisti visos tiesos apie asociacijas. Kai 
vietoj klasikinės medžiagos pasitelkiame įprastesnius kasdienius potyrius, 
asociacijos dažniausiai susidaro ne tokiu būdu. 

Bet ar už laboratorijos sienų visi mūsų potyriai tarpusavyje jungiasi 
savaime? Ir vėl atsakysime — ne. Gal dešimtis kartų girdėjome telefono 
numerį drauge su kokiu nors vardu, tačiau vis tiek nesugebame to numerio 
atsiminti, kai išgirstame vardą. Atrodo, kad šiuo atveju sąlygos panašios 
į tas, kurios būdingos beprasmių skiemenų asociacijai. Tarp vardo ir 
numerio nėra jokio savito ryšio. Jie nėra linkę savaime sudaryti grupę. 
Taigi kyla įtarimas, kad asociacija savaime susikuria tik tada, kai ir 
sąranga yra savaiminė, o kai medžiagos dėmenys į organizuotas grupes 
savaime nesijungia, tai asociacijas reikia kurti apgalvotai. 

Šią prielaidą pagrindžia faktas, kad prasmingi daiktavardžiai aso- 
cijuojasi daug greičiau negu beprasmė medžiaga. Žinoma, daiktavardžiai 
jau seniai įgijo savitas prasmes. Todėl, kai tiriamieji turi išmokti seką 


* G. E. Mūller, Abriss der Psvchologie. 1924. 

daiktavardžių, šios prasmės jiems atrodo tvirtai sukibusios su žodžiais 
ir, matyt, kaip tik šios prasmės taip lengvai asocijuojasi. Kodėl? Dauguma 
psichologų atsakytų, kad daiktavardžių prasmės prilimpa ne tik prie 
žodžių, bet dėl ankstesnių asociacijų ir viena prie kitos; kitais žodžiais, 
mokantis tereikia sustiprinti ryšius, kurie egzistavo anksčiau. Čia reikėtų 
pabrėžti geštaltinės ir asociacinės psichologijos skirtumą. Duokit kam 
nors kelis kartus perskaityti šias daiktavardžių poras: ežeras — cukrus, 
batas — lėkštė, mergina - kengūra, pieštukas — benzinas, rūmai - dviratis, 
geležinkelis - dramblys, knyga - dantys. Šią seką išmokti kur kas lengviau 
negu lygiai tokį pat kiekį beprasmių skiemenų. Bet kas galėtų tvirtinti, 
kad tarp ežero ir cukraus, rūmų ir dviračio ir t. t. jau iki eksperimento 
buvo susidariusios stiprios asociacijos, kurias tereikia atnaujinti, kad 
mokymasis taptų lengva užduotimi? Man atrodo, kad šito tvirtinti ne- 
galime, nes tie patys žodžiai tūkstančius kartų iškildavo kituose, gerokai 
įprastesniuose junginiuose. Šie stipresni junginiai turėtų slopinti asocia- 
cijas, kurios, pagal tokį aiškinimą, labai palengvina mokymąsi. Vadinasi, 
aiškinimas ne toks jau įtikinamas, kaip atrodo iš pirmo žvilgsnio. Geštalt- 
psichologija siūlo kitokį aiškinimą. Kai skaitau šiuos žodžius, tarsi eilę 
keistų paveikslų galiu įsivaizduoti, kaip cukraus gabalėlis ištirpsta ežere, 
kaip batai guli ant lėkštės, kaip mergaitė maitina kengūrą ir t. t. Jei skaitant 
šias sekas taip atsitinka, tai vaizduotėje patiriama keletas gerai organi- 
zuotų, tačiau gana neįprastų visumų. Gali būti, jog šią medžiagą taip 
lengva išmokti būtent todėl, kad ji lengvai organizuojama. Kad atmesčiau 
dažną panašių ryšių pasikartojimo galimybę praeityje, žinoma, turėjau 
pasirinkti keistas daiktavardžių poras — tokius daiktavardžius, kurių 
prasmes būtų galima organizuoti į didesnius paveikslus, tačiau tai nevyktų 
visiškai savaime. Jeigu aš teisus, tai junginiai ir sekos, kurios kasdieniame 
gyvenime asocijuojasi dar lengviau, yra tiesiog visiškai savaimės sąrangos 
pavyzdžiai. 

Taigi beprasmius skiemenis reikėtų laikyti prasčiausia medžiaga, kokią 
tik įmanoma pasirinkti, kai siekiame atskleisti tikrąją asociacijų esmę. 
Tokie skiemenys savaime nesijungia į gerai apibrėžtas ir savitas grupes, 

todėl psichologui, kuris tyrimams pasitelkia tik tokią medžiagą, savaimės 
asociacijos esmė nė negali paaiškėti. Be to, skiemenų sekos parenkamos 
atsitiktine tvarka, todėl mažai pasako, kaip mokymąsi veikia tai, ką galime 
vadinti sekų struktūra. Nors tik iš beprasmės medžiagos, kuri tam tikru 
mastu yra homogeniška, sekos gali būti sudaromos labai įvairiai. Greta 
gali būti išdėstomi skiemenys, kurie dera tarpusavyje fonetiškai, o galima 
surikiuoti ir visiškai priešingai. Vieni skiemenys gali būti suporuojami 
pagal vieną dėsnį, kiti —- pagal kitą. Sekos visumai gali būti būdinga 
savita sandara arba sekos gali būti neutralios, pavyzdžiui, tokios, kokios 
dažniausiai ir naudojamos. Siekdami išsiaiškinti, ar sąranga yra pagrin- 
dinis asociacijas lemiantis veiksnys, turėtume išnagrinėti visus šiuos 
variantus. Atsižvelgdami į ankstesnę diskusiją, mes linkę manyti, kad 
sąranga vis dėlto yra lemiama. 

Kaip paskutinį mūsų tezę grindžiantį argumentą paminėsime tokį 
dalyką: jeigu seka buvo išmokta jungiant jos narius į poras, tai tiriamieji, 
pateikus pirmąjį poros narį, lengvai atsimins antrąjį, o pateikus antrąjį ir 
paprašius prisiminti pirmąjį kitos poros narį, jie šią užduotį įvykdys 
sunkiai. Jei manome, kad įsimenant seką nariai buvo pateikti objektyviai 
vienoda seka, tai toks rezultatas prieštarauja iki šiol vyravusiai asociacijos 
sampratai. Akivaizdu, kad asociacijos sąlygų neapibūdinsime teisingai 
tol, kol nepaisysime medžiagos sąrangos sąlygų. Stiprios asociacijos 
atsiranda tik tarp tų sekos dėmenų, kurie tampa tiksliai apibrėžtų grupių 
dalimis. Mes neneigiame, kad erdvinis ir laikinis gretimumas yra labai 
svarbus veiksnys kuriant asociacijas. Tačiau atrodo, kad šis faktorius 
veikia netiesiogiai. Kaip jau įsitikinome, sudarant ir išskiriant jutimines 
visumas labai svarbus artumo veiksnys. Iš to galėtume daryti išvadą, 
kad erdvinis ir laikinis gretimumas palankus asociacijai tik todėl, kad šis 
veiksnys palankus sąrangai, tik kitaip vadinamas — artumu. Bet ši sąlyga 
— tik viena iš daugelio sąrangai palankių sąlygų. Kadangi jau išsiaiški- 
nome, kad sąranga yra tikrai pagrindinė sąlyga to, kas paprastai vadinama 
asociacija, tai galime naujai išsakyti asociacijos taisyklę. 

Apibendrinkime: ten, kur sąranga įprastai stipri, asociacija susidaro 
savaime. Jei savitos sąrangos nėra, nesitikėkime jokios asociacijos tol, 

kol tiriamasis apgalvotai nesukurs kokios nors konkrečios sąrangos. Be 
to, kai sekos nariai gerai asocijuoti, jiems būdingos ypatybės, kurias 
lemia šių narių padėtis sekoje - panašiai kaip garsai, kurie tik melodijoje 
įgyja tam tikras ypatybes. Galiausiai serijų dėmenys, kurie susijungia į 
mažas tvirtas grupes, yra ypač gerai asocijuojami. 

Po tokios įžangos aptarkime esmę ryšio, kuris tariamai atsiranda tarp 
procesų pėdsakų, kai šie procesai asocijuojasi. Vyrauja nuomonė, kad 
asociacija — tai padidėjęs nervinių takų, kurie jungia procesų ir minėtų 
pėdsakų veikimo plotus, laidumas. Manoma, kad kaskart, kai šie procesai 
kartojasi, audinyje įvyksta kažkas, dėl ko padidėja laidumas, todėl jaudi- 
nimas, pasiekiantis pirmojo pėdsako vietą, ateityje sklis į antrojo pėdsako 
vietą, o ne į kokias nors kitas smegenų sritis. Taigi užtenka kilti pirmam 
procesui, kad būtų atgaivinamas antrojo proceso pėdsakas. Ši hipotezė 
nėra visiškai patenkinama. Vadovaudamiesi ja mes tikimės, kad, kartotinai 
pateikiant dėmenų porą, jungiančiais takais sklis jaudinimas ir toliau 
didins jų laidumą, tačiau ši hipotezė neatsako į klausimą, kodėl kažkas 
turėtų įvykti šiuose takuose pirmą kartą. Priekaištas rimtas, ypač jei 
turėsime omenyje tuos atvejus, kai tvirta asociacija susidaro po vieno 
dėmenų pateikimo. 

Mes nežinome, kas dedasi atsiminimo metu. Atrodo, esame priversti 
daryti vienintelę prielaidą, kad yra tam tikras ryšys tarp dviejų procesų 
A1r B, kai A atgaivinimas skatina prisiminti būtent B, o ne kitus faktus, 
su kuriais A neasocijuojasi. Šiuo atveju galimos dvi hipotezės. Jei mano- 
me, kad asocijuodamiesi A ir B vienas kito atžvilgiu išlieka kaip du 
neutralūs faktai, kurie tik atsitiktinai vyksta kartu, tai koks nors savitas 
ryšys, pavyzdžiui, labai laidžių skaidulų grupė, gali būti laikoma tinkamu 
asociacijos pagrindu. Visiškai priešingai šiai nuomonei galime svarstyti 
ir štai taip: kai A ir B asocijuojasi, šie procesai patiriami ne kaip du 
atskiri, o kaip organizuotos grupės-vieneto nariai. Tai galime priimti kaip 
savaime suprantamą dalyką. Tačiau, pagal šią prielaidą, nervų sistemoje 
tikrai nėra dviejų atskirų dalių, iš kurių viena atitiktų A, o kita B. Vieningas 
patyrimas rodo, kad nervų sistemoje susidaro funkcinis vienetas, kuriame 
procesai A ir B tėra santykinai nepriklausomi. Jeigu tai tiesa, kažin ar 

galime tikėtis, kad nebepatiriant A ir B liks du atskiri pėdsakai. Kaip 
sakėme, pėdsakai linkę išsaugoti pirminio proceso sąrangą. Vadinasi, 
liks tik vienas pėdsakas, atstovaujantis funkciniam vienetui, kuris šį 
pėdsaką ir sudarė. Šiame pėdsake A ir B egzistuos tik kaip santykinai 
išskirti subvienetai. Taigi dėl to, kad A ir B yra įtraukiami į vieną pėdsaką, 
jie „susijungia“ ne prasčiau negu esant kokiam nors savitam ryšiui. Toks 
ryšys nervinį aktyvumą iš A turėtų nukreipti į B. Tačiau fakto, kad A ir 
B yra viename pėdsake (kuris, be abejo, yra išskirtas iš kitų pėdsakų,), 
rezultatas bus lygiai toks pat. 

Kad mūsų prielaidą būtų lengviau atskirti nuo ankstesnio požiūrio, ją 
vertėtų išsakyti dar radikaliau. Pagal mūsų tezę, asociacija, kaip savita 
ir nepriklausoma teorinė sąvoka, netenka prasmės. Ji tėra pavadinimas 
fakto, kad organizuoti procesai palieka pėdsakus, kuriuose šių procesų 
sąranga daugmaž adekvačiai išsaugoma. Neneigiu, kad įvykiams karto- 
jantis asociacija stiprėja. Tačiau tai nereiškia, kad kartojimas sustiprina 
savitą ryšį. Pripažįstu ir tai, jog kartais, pavyzdžiui, beprasmės medžiagos 
atveju, asociacijai sukurti reikalinga savita tiriamojo nuostata. Tačiau, 
kaip jau įsitikinome, turime pakankamai įrodymų, kad ši nuostata tėra 
aktyvios sąrangos nuostata. Jei tiriamajam pavyksta, jo potyriai tampa 
tam tikru būdu organizuoti; panašiai turėtų būti organizuoti ir lydimieji 
nerviniai procesai; susidarę pėdsakai irgi turės tą pačią sąrangą. Vienintelis 
naujas klausimas, kuris kyla šioje situacijoje, — tai ketinimų poveikis 
sąrangai. Tačiau šis klausimas susijęs ne vien su atminties dalykais (žr. 
III sk.). 

Kai kurie skaitytojai sakys, kad visai nesvarbu, kuriai asociacijų 
teorijai mes pritarsime, — vis tiek negalime pažvelgti į smegenis ir nu- 
spręsti, kuri iš jų teisinga. Laikydamiesi tokio požiūrio visiškai klaidingai 
suprastume hipotezės vertę. Jei hipotezė turi kokį nors savitą turinį, tai 
turi ir savitas išvadas, kurias galima patikrinti. Šiuo atveju išvados gana 
akivaizdžios. 

Senojoje gretimumo asociacijos taisyklėje, kaip atsimename, nekalba- 
ma apie besijungiančių procesų A ir B ypatybes. Tai visiškai suprantama, 
— juk pagal šią taisyklę asociacija laikoma ryšiu, kuris kaip virvė prievarta 

sujungia du daiktus, nors šie visiškai neutralūs tiek vienas kito, tiek ryšio 
atžvilgiu. Sąranga, atvirkščiai, — anaiptol ne tokia asociacija, kuri prime- 
tama tarpusavyje nesusijusioms medžiagoms. Kaip matėme, jutiminio 
patyrimo sąranga priklauso nuo tarpusavyje sąveikaujančių faktų ypa- 
tybių. Todėl jeigu asociacija yra sąrangos pasekmė, tai ji irgi turėtų 
priklausyti nuo tokių ypatybių. Tam tikru mastu šį poveikį patvirtina 
stebėjimai, aprašyti šiame skyriuje. Tačiau tyrimų turėtų būti kur kas 
daugiau. Mokymuisi reikėtų pateikti gerokai įvairesnės medžiagos. Jos 
variantus tiesiogiai nurodo geštaltpsichologijos dėsniai. Ar tiesa, kad 
kitoms sąlygoms nekintant asociacijos stipris kistų priklausomai nuo 
asocijuojamų dėmenų sąrangos stiprumo? Mes taip pat žinome savitas 
sąlygas, nuo kurių priklauso jutiminė sąranga. Ar galima įrodyti, kad 
šios sąlygos tokios pat svarbios asociacijoms, kaip ir pirminiam paty- 
rimui?!? Be abejo, tokiu būdu galima nustatyti ne visus asociacijų dėsnius. 
Jutiminio patyrimo taisyklės nesuteikia mums tiesioginės informacijos 
apie pačių pėdsakų esmę. Taip pat šios taisyklės nieko mums nepasako 
apie pėdsakų likimą laikui bėgant. Kita vertus, tyrinėdami pėdsakų esmę 
visada galime atlikti stebėjimus, kurie padėtų paaiškinti tam tikrus suvo- 
kimo klausimus. Suvokimo sąranga yra ne tik erdvinė, bet ir laikinė. 
Pastaruoju atveju pėdsakų elgesys tikriausiai ne mažiau svarbus negu 
potyrių. Pėdsakų vaidmenį šiame ryšyje bus lengviau suprasti, kai daugiau 
žinosime apie jų esmę. 
Antra mūsų hipotezės i1mplikacija turi ir praktinę, ir teorinę reikšmę. 
Ji susijusi su gyvūnų psichologija. Kaip matėme, beprasmiai skiemenys 
'? Dabar (1947) atsakymas į šį klausimą iš dalies jau žinomas. Įrodyta, kad funkciniai 
sekos dėmenų savitarpio santykiai labai priklauso nuo medžiagos, kuri tose sekose 
pateikiama, pobūdžio. Medžiagos pobūdis veikia ir mokymuisi trukdančius, ir šį 
procesą lengvinančius savitarpio santykius. Iki šiol dažniausiai buvo tiriamas dėmenų 
panašumo vaidmuo mokantis. Trikdantį panašumo poveikį tyrinėjo H. von Restorff 
(Psychol. Forsch., 18,1933) ir keli kiti Vokietijos bei Amerikos psichologai. Šių tyrimų 
rezultatas visiškai aiškus: beprasmių skiemenų sekos — tai sunkiai išmokstama me- 
džiaga ne todėl, kad dėmenys beprasmiai, o todėl, kad šiose monotoniškose sekose 


savaime nesusidaro savitos subgrupės. Tai, kad dėmenų panašumas skatina asociacijas, 
parodė šios knygos autorius (Proc. Amer. Philos. Soc., 84, 1941). 

savaime asocijuojasi sunkiai, nes tokių dėmenų sekose savaime nesusidaro 
nei gerai apibrėžtos poros, nei kitos savitos grupės. Tačiau tiriamieji, 
kurie sunkiai įsimena štai tokias sekas, visiškai nesiskundžia atmintimi 
kasdieniame gyvenime. Jie gali atsiminti daugybę įvykių, kurių niekada 
nė neketino įsiminti. Tai primena vieną keistą priešybę, kurią, lygindami 
gyvūnų eksperimentinio mokymosi rezultatus ir tų pačių gyvūnų įgūdžių 
susidarymą laisvėje, tikrai pastebėjo visi gyvūnų psichologai. Nemanau, 
kad šį skirtumą tinkamai paaiškina teiginys, esą laisvėje sąlygos įpras- 
tesnės negu laboratorijoje. Ką norima pasakyti žodžiu „įprasesnės“? 
Galbūt tiesiog „palankesnės asociacijoms“ arba, kitaip tariant, palan- 
kesnės sąrangai? 

Dėl senos asociacijų sampratos poveikio daugelis eksperimentų su 
gyvūnais, tarp jų ir sensorinio skyrimo eksperimentai, atliekami visiškai 
1gnoruojant sąrangos sąvoką. Pavyzdžiui, ant dviejų takų galinių sienelių 
pritvirtinami du objektai, kuriuos gyvūnas, veikiamas paskatinimo ir 
bausmės, pamažu turėtų pradėti skirti. Takais visai be sąsajos su tais 
dviem objektais išvedžiojami laidai, kurie baudžia gyvūną elektros smūgiu, 
jei šis pasirenka klaidingai. Akivaizdu, kad vienur patiriamas elektros 
smūgis ir visai kitur pritvirtintas objektas sunkiai gali tapti organizuoto 
vieneto dalimis. Kita vertus, teisingai pasirinkęs gyvūnas pašeriamas irgi 
kažkur užkulisiuose, t. y. aplinkoje, kuri tokia pat atskira nuo tinkamo 
objekto, kaip ir elektros smūgio vieta nuo klaidingo. Kartą vienas jaunas 
biheivioristas manęs paklausė, ar išskyrus neaiškias sąvokas geštalt- 
psichologija gali pasiūlyti ką nors vertinga realiam darbui. Man atrodo, 
kad jei net nepateiktume nieko, išskyrus biheiviorizmo metodo kritiką ir 
siūlymus, kaip sukurti geresnį, to turėtų visiškai pakakti. Žmogaus moky- 
masis priklauso nuo sąrangos. Mažai tikėtina, kad ši taisyklė netiktų 
kalbant apie gyvūnų įgūdžių susidarymą. Todėl tirdami sensorinį skyrimą 
pagrindinius veiksnius turėtume ne atskirti, o atvirkščiai, stengtis pa- 
lengvinti jų, kaip vieneto, sąrangą. Prieš kelerius metus pasiūliau štai 
tokį būdą: kaskart, kai gyvūnas artinasi prie klaidingo objekto, šis staiga 
sujuda gyvūno link. Tokia priemonė tikrai geriau negu tradicinis primintų 

gyvūnui mokymąsi realiame gyvenime. Daug didesnė tikimybė, kad objek- 
tas būtų tapatinamas su „neigiamumu“!!. Taip sutaupytume daug laiko. 
Tačiau netgi jei nepaisytume praktinių sumetimų, eksperimentinio mokslo 
reikalavimas įvairiopai kaitalioti sąlygas, mano nuomone, yra gana iš- 
mintingas. Pavykus įtikinti biheivioristus pakeisti eksperimentų sąlygas 
atsižvelgiant į sąrangą, jie tikriausiai sužinotų daug nauja apie gyvūnų 
mokymosi esmę!*. 

Šios mano pastabos tinka ir sąlyginių refleksų sudarymui, ir kitiems 

metodams, kuriais tyrinėjamas gyvūnų mokymasis. Kai kurie autoriai 
teikia pirmenybę terminui „sąlyginis refleksas“, o ne terminui „asociacija“. 
Tačiau, mano nuomone, pirmasis nei aiškesnis, nei svarbesnis už antrąjį. 
Iš tikro vadinamasis sąlyginis refleksas — tai ne kas kita kaip savitas 
asociacijos atvejis. Sąlyginis dirgiklis, kuris dirbtinai susiejamas su reflek- 
su, tą refleksą tikriausiai sukelia tik todėl, kad šis iš pradžių jau buvo 
susietas su tinkamu dirgikliu, kuris tą refleksą sukelia įprastai. Be abejo, 
tai yra dviejų jutiminių faktų asociacija. Matyt, ši asociacija gali būti 
tokia stipri, kad dėl tinkamo dirginimo pėdsako refleksui sukelti užtenka 
tik sąlyginio dirgiklio. Jei ši asociacija yra tai, ko reikia išmokti sąlygojimo 
metu, ir jei dviejų procesų asociacija tėra jų sąrangos padarinys, apie 
sąlygojimą turėtume daryti tą pačią išvadą, kokią jau padarėme apie 
įprastą asociaciją ir gyvūnų mokymąsi skirti. Šiuo metu, regis, neturime 
eksperimentinio patvirtinimo, kuris padėtų atsakyti į klausimą, ar sąlyginio 
dirgiklio pateikimo pokyčiai nesąlyginio dirgiklio atžvilgiu veikia są- 
lygojimo procesą. Pavyzdžiui, įprastuose eksperimentuose skambutis 
suskamba prieš pat paduodant maistą, tačiau visai neskiriama dėmesio 
sąlygoms, kurios šių dviejų įvykių sąrangai trukdytų arba ją palengvintų. 
Ir vis dėlto gyvūnų psichologija turi galimybę vienu metu patikrinti dviejų 
prielaidų vertę. Pirma, ar tiesa, kad sąlyginio reflekso sukūrimas apima 
" W. Kėhler, The Ped. Seminarų, 32, 1925. 
!? Lemiamą žingsnį šia kryptimi žengė K. S. Lashley (Journ. Genet. Psychol. 37, 
1930). Jis gyvūnų tyrimus praplėtė naudodamas savitą šokinėjimo stendą. Pagrindinis 
šio aparato pranašumas tas, kad gyvūnas priverčiamas atkreipti dėmesį į pagrindines 
eksperimentinės situacijos dalis. 

dviejų jutiminių faktų asocijavimą? Antra, ar sąlyginio reflekso sukūrimas 
priklauso nuo sąrangos veiksnių? 

Laikydamiesi tokio požiūrio, į kai kuriuos ankstesnius mūsų svars- 
tymus galime pažvelgti naujai. Mes parodėme, kad visai tikėtina, jog 
asociacija priklauso nuo sąrangos, nes asociacija yra sąrangos proceso 
poveiksmis. Kai pirmą kartą pateikėme sąrangos sąvoką, kiekviename 
žingsnyje kliūdavome už empiristinių aiškinimų, kurie mozaikos teorijai 
prieštaraujančius faktus greitai nuvertina kaip vien mokymosi padarinius. 
Tikiuosi, man pavyko įrodyti, kad šie faktai iš esmės negali būti pa- 
aiškinami vien mokymusi, ir todėl sąrangą turėtume laikyti pirminiu 
patyrimo tarpsniu. Dabar jau galime eiti toliau ir tvirtinti, kad bet kokie 
mokymosi poveikiai kitam patyrimui tikriausiai yra ankstesnės sąrangos 
padarinys. Juk mokymasis ta prasme, kuria buvo aptariamas šiame sky- 
riuje, yra tolygus asociacijai, ir jeigu esame teisūs, tai asociacija yra 
sąrangos poveiksmis. Todėl bet koks mėginimas potyrių sąrangą su- 
prastinti iki asocijuojamų prasmių ir panašių dalykų įtakos yra užburtas 
ratas. Negalima sąrangos suprastinti į kitus veiksnius, jei tie kiti veiksniai 
gali būti suprantami tik atsižvelgiant į sąrangą. Nedvejodamas kartoju, 
kad potyriai gana dažnai yra prisotinti prasmės. Tačiau šis teiginys klai- 
dintų, jei nepridurčiau: pirma, dažniausiai prasminami organizuoti potyriai 
ir, antra, su šiuo procesu susiję mokymosi faktai irgi kyla iš sąrangos 
dėsnių. 

ATSIMINIMAS 


Psichologija atminties srityje nagrinėja tris pagrindines temas: 1) mo- 
kymąsi ir pėdsakų, kurie vėliau suteikia mums galimybę atsiminti, susi- 
darymą; 2) šių pėdsakų likimą laikotarpiu nuo mokymosi iki atsiminimo; 
3) patį atsiminimo procesą“. Be abejo, atsiminimas atlieka tam tikrą 
vaidmenį tiriant visus šiuos klausimus, — juk kai tiriame mokymosi ir 
laikymo atmintyje dėsningumus, atsiminimo procesas veikia ne mažiau 
negu tada, kai tiriame patį atsiminimą. Tačiau jei mus domina mokymosi 
klausimai, laikymo atmintyje ir atsiminimo sąlygas galime išlaikyti pasto- 
vias, o keisti tik mokymosi sąlygas. Tirdami laikymo atmintyje klausimus, 
galime sukurti nekintamas mokymosi ir atsiminimo sąlygas ir keisti aplin- 
kybes laikotarpiu nuo mokymosi iki atsiminimo. Tiriant atsiminimą kis 
tik su šiuo procesu susijusios aplinkybės. Taigi minėtas tris klausimų 
rūšis tikrai galima atskirti. Šiame skyriuje daugiausia svarstysime laikymo 
1r atsiminimo klausimus, tačiau aptarsime ir kai kuriuos faktus, susijusius 
su mokymusi ir pėdsakų susidarymu. 

Šeštame skyriuje minėjau eksperimentus, kuriuose gyvūnai buvo išmo- 
komi pasirinkti vieną poros pusę, pavyzdžiui, tamsesniąją iš dviejų pilkų. 
Vėliau būdavo stebima jų reakcija į naują porą, kurią sudarydavo „„tei- 
singas“ mokymosi laikotarpio objektas ir naujas objektas. Naują ir „teisin- 
gą“ objektą siedavo toks pats ryšys, koks pastarąjį siejo su „klaidingu“ 
ankstesnės poros objektu. Rezultatai parodė, kad dažniausiai gyvūnai 
rinkdavosi naują objektą — tikriausiai todėl, kad naujoje poroje šio objekto 
vaidmuo būdavo analogiškas „teisingo“ objekto vaidmeniui mokymosi 
laikotarpiu. Pasikeitusiomis aplinkybėmis naujasis objektas tapdavo „tam- 
siąja poros puse“. 

Vis dėlto toks rezultatas gaunamas ne visada ir priklauso nuo to, kiek 
laiko praeina nuo bandymų su senąja pora iki pirmųjų bandymų su naująja 

pora. Vieno eksperimento metu, kai viščiukas jau buvo išmokytas pa- 
sirinkti, bandymų su senąja pora serijoje retkarčiais buvo pateikiama 
naujoji pora, ir šis būdas kartojamas tol, kol bandymai su naująja pora 
tapo statistiškai patikimi. Rezultatai parodė, kad tokiomis aplinkybėmis 
„teisingą“ mokymosi laikotarpio objektą gyvūnas renkasi taip pat dažnai 
kaip ir naują. Šį faktą galima paaiškinti taip: kai viščiukas reaguoja į 
objektus, tai mato šiuos kaip porą, kurios viena pusė tamsiai, o kita — 
šviesiai pilka'. Bet tuo pačiu metu vienas objektas jam atrodo daugmaž 
savitai tamsiai, o kitas daugmaž savitai šviesiai pilkas. Tol, kol pora 
nekeičiama, abu objektų suvokimo būdai atitinka mokymo tikslą. Kita 
vertus, jei mokymosi laikotarpiu į „teisingą“ objektą viščiukas reaguoja 
ir pagal jo vaidmenį poroje, ir kaip į konkretų pilką, tai mokymosi rezul- 
tatai bus du ir jie iš karto tarpusavyje susikirs, kai pateiksime naują 
porą. Vienas mokymosi padarinys skatins rinktis vieną objektą, kitas — 
kitą. Dabar įsivaizduokime, kad šie du mokymosi padariniai nevienodai 
patvarūs. Jei taip atsitinka, laiko tarpo tarp bandymų su senąja pora ir 
bandymų su naująja pora ilginimas turėtų būti palankus reakcijoms, kurios 
priklauso nuo patvaresnio mokymosi padarinio. Vadinasi, iš mūsų ekspe- 
rimento galima daryti išvadą, kad įgūdis reaguoti į porą kaip visumą 
patvaresnis negu įgūdis reaguoti į konkrečią pilką spalvą. Poros kaip 
visumos suvokimas pasirinkimą santykinai mažiau veikia tik tada, kai 
gyvūnas į naują porą reaguoja iš karto po bandymų su senąja, t. y. kai 
atmintyje tebėra išlikusios skirtingos pilkos spalvos. Atrodo, kad ši tai- 
syklė visuotinė: atmintyje geriau išlaikoma faktų sąranga negu pavieniai 
faktai. Kai kurie psichologai pastebėjo, kad bendrą daiktų sandarą mes 
dažniausiai vis dar sugebame atsiminti, nors konkretesnį turinį jau esame 
užmiršę. Šią tezę vertėtų nuodugniai patikrinti — juk darbas šia linkme 
padėtų mums suprasti psichologinę sąvokų esmę. Tiriant viščiukus mūsų 
hipotezę patikrinti buvo lengva. Tiesiog praėjus kelioms minutėms po 


! Čia, kaip ir visada, kai kalbu apie gyvūnus, paprastumo dėlei vartoju tokį terminą 
kaip „mato“. Kad ir kaip ten būtų, - ar viščiukas turi regos lauką žmogiškuoju požiūriu. 
ar jo neturi, — tokių terminų funkcinė prasmė aiški ir tik ji mus domina. 

paskutinio bandymo su senąja pora gyvūnams pateikdavome naująją. 
Rezultatai parodė, kad tada akivaizdžiai vyraudavo „santykio“ reakcijos. 

Šioje srityje dar laukia daug darbų. Aštunto skyriaus pradžioje kaip 
vieną iš būdų tyrinėti pėdsakus minėjau nuoseklų lyginimą. Ką tik suži- 
nojome antrą būdą. Trečią, kuris šiek tiek panašus į antrą, irgi galima 
kildinti iš eksperimentų su gyvūnais. Šį būdą pateiksiu kaip savitų klau- 
simų, kuriuos iškėlė geštaltpsichologija, pavyzdį. Tyrinėdamas uždelstas 
kačių reakcijas Yarbrough nustatė, kad jei gyvūnams reikėdavo rinktis 1š 
trijų objektų, užtekdavo uždelsti vos keturias sekundes, kad jų reakcija 
jau būtų nepatikima. Jei gyvūnai rinkdavosi iš dviejų objektų, uždelsti 
būdavo galima keturis kartus ilgiau. Kodėl pastaruoju atveju rezultatas 
daug geresnis? Viską paaiškina eksperimentai su žmonėmis, kuriems 
būdavo duodamos panašios, tačiau sudėtingesnės užduotys. Kai prieš 
tiriamąjį pusračiu išdėliojami 25 vienodi objektai, regos lauke jie ne visi 
atlieka vienodą vaidmenį. Dviejų objektų, pirmojo iš kairės ir pirmojo iš 
dešinės, padėtis tiksliai apibūdinama ir labai konkreti. Vidurinį objektą 
irgi tam tikru laipsniu galima priskirti prie savitai išsiskiriančiųjų iš grupės 
— bent jau žmogaus regėjimo lauke. Bet visi kiti tėra neutralūs arkos 
užpildai. Dabar įsivaizduokite, kad kas nors baksteli pirštu į vieną iš 
objektų ir po tam tikro laiko, kai tiramasis nurodyto objekto nefiksuoja, 
jam liepiama pasakyti, kuris objektas buvo parodytas. Jei eksperimento 
metu bus parodytas vienas iš savitų objektų, tiriamojo reakcija visada 
bus teisinga. Tačiau jei nurodomas vienas iš neutralių objektų, o ti- 
rnamajam neleidžiama atlikti tokių netiesioginių įsiminimo būdų kaip 
skaičiavimas, labai tikėtina, kad reakcijos bus klaidingos. Tiriamasis vietoj 
septyniolikto galbūt išsirinks šešioliktą objektą arba aštuntą vietoj devinto. 
Jei uždelsime ilgiau arba tiriamasis bus nepakankamai atidus, pasitaikys 
ir šiurkštesnių klaidų. Taigi dar kartą įsitikiname, kad uždelsta reakcija 
priklauso nuo daugiau ar mažiau savitos objekto padėties grupėje. Tą 
patį parodė M. Hertz tyrimas su paukščiais. Šį dėsnį dabar galime pritai- 
kyti ir kačių, kurios po uždelsimo turėjo pasirinkti vieną iš trijų objektų, 


? Journal of Animal Behaviuor, 7, 1917. 

reakcijoms paaiškinti. Jei per pirminius tyrimus gyvūnas mokomas pasi- 
rinkti kairėje esantį objektą, tai užduotis susijusi su labai savita objekto 
padėtimi grupėje. Atmintyje tikriausiai išliks šios padėties savitumas. 
Tas pat pasakytina ir tada, kai pasirinktinas objektas yra dešinėje. Tačiau 
viduriniojo objekto padėtis jau nebėra taip aiškiai apibrėžta (katėms). Jei 
per pirmą pateikimą parodomas vidurinysis objektas, akimirką šio objekto 
vaidmuo grupėje gali būti pakankamai aiškus, tačiau netrukus jo pėdsakas 
praras individualumą ir šis objektas taps nediferencijuota grupės vidaus 
dalimi. Taigi iš trijų objektų gyvūnai eksperimento metu teisingai rinksis 
rečiau negu iš dviejų. Katės šį uždavinį išspręstų nebent tuomet, kai tyrėjas 
objektus erdvėje išdėliotų taip, kad visų jų padėtis būtų aiškiai apibrėžta. 
Skaitytojas tikriausiai papneštaraus, kad pateikiant tris objektus, o ne 
du, klaidos tikimybė didėja ipso facto“ , taigi kačių elgesys gali būti visai 
nesusijęs su savita objekto padėtimi grupėje. Šį argumentą nesunkiai 
patikrinsime, jei situaciją pakeisime būtent taip, kaip ką tik minėjau. 
Sąrangos prasme svarbu ne tik skaičius, bet ir dariniai erdvėje. Taigi jei 
tris objektus išdėliosime taip, kad visų vaidmuo būtų gana savitas, greitai 
sužinosime, ar aiškinimas didesniu objektų kiekiu teisingas. Šiam grynai 
kiekybiniam aiškinimui prieštarauja net J. Yarbrough eksperimento re- 
zultatai. Jei pateikiant tris objektus nesėkmę lemtų vien jų kiekis, o ne 
mažas objekto savitumas, tai klaidinga gyvūnų reakcija turėtų vienodai 
pasiskirstyti visų trijų objektų atžvilgiu. Tačiau iš tikro buvo kitaip. Po 
11go uždelsimo (daugiau kaip keturių sekundžių) kai kurios katės viduri- 
niojo objekto nepasirinko nė karto. Visos jų reakcijos buvo nukreiptos į 
kraštinį kairįjį arba kraštinį dešinįjį objektą. Būtent šito ir reikėtų tikėtis, 
jei teisingas mūsų aiškinimas, kad faktas negali būti suprastas skyrium 
nuo sąrangos. Apibendrinant galima pasakyti, kad praeities įvykių pėdsa- 
kai kačių atmintyje keičiasi nepaprastai greitai, ir mažiau savitos grupės 
dalys pranyksta. Kai taip atsitinka, tolesnį elgesį lems vien išlikęs su- 
paprastintos sąrangos atsiminimas. 

Panašią išvadą padarėme mudu su ponu O.Tinklepaugh, kuomet nau- 
dodami kitą metodą atlikome keletą eksperimentų su uždelstomis bež- 

džionės reakcijomis. Labai didelį žemės plotą užpylėme kelių colių smėlio 
sluoksniu. Gyvūnui matant smėlyje padarėme tam tikrus ženklus, tarkim, 
mažą smėlio kauburėlį arba - jau kitame eksperimente - pirštu ant pavir- 
šiaus nubrėžėme tiesią liniją. Po šių parengiamųjų darbų smėlio plotelyje, 
kurį žmogus aiškiai suvoktų kaip savitą vietą šalia ženklo, užkasėme 
maisto. Siekėme išsiaiškinti, ar atsimindamas maisto vietą gyvūnas pasi- 
naudos ženklu, nes esant lygiam smėlio paviršiui gyvūno reakcijos į 
užkastą maistą būdavo netikslios. Beždžionė stebėjo mūsų parengia- 
muosius darbus, tačiau paleista buvo tik po tam tikro laiko. Kai leidome 
prieiti prie smėlio, ji iš karto nuėjo prie ženklo ir ten pradėjo ieškoti 
maisto. Ženklo pašonėje maisto neieškojo nė karto. Tolesni stebėjimai 
būtų labai naudingi, bet vis dėlto peršasi vienas įtikinamas paaiškinimas, 
kurį nedvejodamas čia ir pateiksiu. Ir kačių, ir beždžionės uždelstą reakciją 
lėmė pėdsakas, kuris rodo regos lauko sąrangą. Šiame lauke kauburėlis 
ar linija - tai išskirtiniai požymiai, o paslėpto maisto vieta kur kas mažiau 
savita. Taigi galime daryti prielaidą, kad vyksta supaprastinimas, analo- 
giškas tam, kurį matėme Yarbrough eksperimentuose. Per uždelsimo 
laikotarpį beždžionės atmintyje lauko pėdsakas transformuojasi ir dėl 
šio pokyčio nukenčia visos mažiau apibrėžtos to lauko dalys. Kaip pėdsa- 
kas situacija bus tokia miglota, kad iš esmės beždžionė prisimins tik 
išskirtinį ženklą su neaiškia užuomina apie paslėptą maistą. Be abejo, 
metodas, kurį taikėme tirdami šią beždžionę, galėtų būti plėtojamas toliau 
ir galbūt vėliau taptų tiksliu pėdsakų gyvūnų atmintyje tyrimo instru- 
mentu“. 

Taigi pėdsakai tikrai nėra statiški visetai. Atvirkščiai, jie pasižymi 
dinamiškumu ir, atrodo, šios dinamiškumo tendencijos būdingesnės gyvu- 
nams negu žmonėms. Šiuo požiūriu uždelstų gyvūnų reakcijų tyrimai 
tikriausiai taps labai svarbūs bendrajai psichologijai. Visada patariama 
pirmiausia ištyrinėti labiausiai pastebimas reiškinio formas. 


3 Ponas O. Tinklepaugh šia linkme padarė ryškią pažangą. Jo siūlomas „pakeitimo 
metodas“ — puikus būdas tyrinėti pėdsakų ypatybes ir likimą. (The Journal of Compar. 
Psychol., 8, 1928). Žr. taip pat W. Kėhler, Psychol. Forsch., 1, 1921.) 


184 4 GEŠTALTPSICHOLOGIJA 


Tokiuose stebėjimuose elgesys, kurį lemia atminties pėdsakai, laikomas 
pokyčių, kuriuos šie pėdsakai patiria, rodikliu. Tačiau esama situacijų, 
kai pėdsakai išlaikomi gerai, o atsiminti sekasi labai sunkiai arba iš viso 
neįmanoma. Keli tokio reiškinio pavyzdžiai buvo pateikti ankstesniame 
skyriuje. Dabar panagrinėsime kitus pavyzdžius, kurie taip pat rodo, 
kad atsiminimas priklauso nuo itin savitų sąlygų. 

Jei asociacijos terminas reiškia, jog vienetinio potyrio pėdsakas pats 
savaime yra vienetinis faktas, tai, atrodo, turėtų sekti išvada, kad susida- 
rius tokiam vienetiniam pėdsakui bet kokia dirgiklių grupė, kuri atkartoja 
didelę pirminės situacijos dalį, turėtų sužadinti ir kitų tos situacijos dalių 
atsiminimą. Iš tikro taip nėra, nes organizuoto patyrimo ypatybių ir 


20 pav. 21 pav. 
atitinkamų dirgiklių santykiai tikrai nėra „taškas į tašką“. Organizuotas 
procesas priklauso nuo viso dirgiklių derinio ir šių dirgiklių „ypatybių 
santykyje“ būdo, kurio negalima išskaidyti į atskirus vietinių dirgiklių 
poveikius. Todėl pirminio dirgiklių derinio dalelė nesužadins proceso, 
tapataus pirminiam. Atvirkščiai, tokia dalelė sukels procesą, kuris dau- 
geliu atžvilgių skirsis nuo atitinkamos pirminio įvykio dalies. Dabartinis 
procesas tikriausiai neturės ekvivalentiško atitikmens vienetiniame įvykio 
pėdsake, todėl nesukels kitų šio pėdsako dalių atsiminimo. Pavyzdžiui, 
žiūrėdami į 20 pav. tikriausiai neprisiminsime trūkstamų H raidės linijų, 
nors geometriškai ten pavaizduota figūra yra didesnioji H raidės dalis. 
21 pav. taip pat nesužadins trūkstamų R raidės linijų atsiminimo. Žiūrė- 
dami į Hi ar R raides, nei 20 pav., nei 21 pav. pavaizduotų figūrų tikrai 
neišskiriame kaip atskirų vaizdų. Todėl H ir R raidžių pėdsakai neturi 
dalių, kurios atitiktų šiuose paveikslėliuose pateiktas linijas, ir atsiminimas 
nesužadinamas. Galime daryti išvadą, kad atsiminimas kyla tik tais atve- 

jais, kai dabartinis procesas ir dalis pirminio vienetinio įvykio yra gana 
panašūs. O panašūs jie gali būti tik tuomet, kai esamas procesas sutampa 
su įprasta pirminės sąrangos dalimi arba subvisuma. Būtent todėl užrašas 
U.S. tikriausiai sužadins A raidės, o žvaigždės - kitų Amerikos vėliavos 
dalių atsiminimą. Abiem atvejais esama dalis primena santykinai ne- 
priklausomas pirminio patyrimo dalis. Akivaizdu, kad panašumas yra 
pagrindinė sąlyga. Kai piešiame profilį nuo nosies smakro link, šis kontū- 
ras neatitinka baigtos veido subvisumos. Vis dėlto ši linija nelabai skiriasi 
nuo tos pačios linijos kaip viso profilio dalies, todėl ją atitinkantis procesas 
panašus į proceso, kuris sudaro profilio, kaip regimo pavidalo pagrindo, 
dalis, taip pat į atitinkamus pėdsakus. Taigi atsiminimas tikriausiai kils. 

Tačiau apskritai atsiminimas nekyla taip paprastai, kaip mano šiuo- 
laikinių empiristinių teorijų atstovai. Atrodo, atsiminimui paliktas gana 
siauras takelis tarp dviejų vienodai rizikingų alternatyvų. Tam, kad kiltų 
atsiminimas, būtina asociacija, 0 asociacijai reikalingas pakankamas 
suvienodinimo laipsnis sąrangos prasme. Kita vertus, atsiminimas gali 
kilti tik tada, kai dabartinis procesas panašus į kokią nors viso patyrimo 
organizuoto pėdsako dalį. Vadinasi, jei pirminės situacijos dalis ,,paskęsta“ 
didesnėje sąrangoje, tai šią dalį atitinkantis dirginimas atsiminimo ne- 
sukels. Šios dvi ribojančios sąlygos, iš kurių vieną lemia asociacijos, o 
kitą — atsiminimo esmė, atsiminimui palieka visiškai siaurą erdvę. 

Siekdamas tai pademonstruoti, atlikau štai tokį eksperimentą. Tiria- 
miesiems buvo rodomos figūrų poros. Po kurio laiko buvo pateikiamos 
šių piešinių dalys ir paprašoma atsiminti trūkstamas dalis. Pavyzdžiui, 
22 pav. atveju buvo pateikiama arba kairėje esanti vertikali linija, arba 
23 paveikslėlis. Geometriškai 23 pav. reprezentuoja daug didesnę pirminio 
piešinio dalį negu vertikali linija. Ir vis dėlto parodžius vertikalią liniją 
tiriamieji teisingai atsimindavo kur kas dažniau negu parodžius 23 pa- 
veikslėlį. Geštaltpsichologijos požiūriu šis rezultatas visiškai nestebina. 
23 pav. sukelia regimąjį patyrimą, kuris nepatiriamas kaip 22 pav. 
dalis. Net kairė vertikali 23 pav. linija praranda tendenciją priminti 22 
pav., nes pastarajame ši linija išskirta kaip kažkas atskira, o 23 pav. ji 
tėra kairioji lygiagrečių linijų virtinės kraštinė. 

Pastaroji aplinkybė - tai dar vienas atsiminimo galimybių apribojimas. 
Dirgiklių derinys nesukelia atsiminimo ne tik tada, kai jis atskiriamas 
nuo kitų dirgiklių, su kuriais buvo sujungtas pirminėje situacijoje, bet ir 
tada, kai jis yra kartu su kitais dirgikliais, kurių pirminėje situacijoje 
nebuvo. Ši sąlyga irgi gali skatinti potyrius, kurių neatitiks nė viena 
pėdsako dalis. Taigi dar kartą matome, kad sąranga svarbi ne tik aso- 
ciacijos susidarymo, bet ir (tikėtino) atsiminimo metu. Dirgiklių modelis, 
pakartotas tam tikroje aplinkoje, gali būti puikus pagrindas atsiminti. 


22 pav. 23 pav. 


Deja, modelis retai kartojasi tiksliai tokioje pačioje aplinkoje, kokioje 
atsirado, kai buvo sudaroma asociacija. Taigi net menkiausias aplinkos 
pokytis (ką jau kalbėti apie rimtesnes kliūtis, kurias aptarėme anksčiau) 
gali sutrukdyti konkrečiam modeliui sukelti asocijuotų dėmenų atsiminimą 
vien todėl, kad tas pokytis lemia naują sąrangą, kurioje nebėra tą modelį 
atitinkančių potyrių. Šį teiginį patvirtina Nagelio eksperimentai (žr. p. 
168). Gerai išmoktoje beprasmių skiemenų sekoje visi dėmenys, nors ir 
įterpti į sekos visumą, suvokiami kaip atskiri. Tačiau jei pateiksime kurį 
nors skiemenį atskirai ir paprašysime atsiminti iš eilės kitą, tokio aplinkos 
pokyčio dažniausiai užteks tam, kad atsiminti būtų neįmanoma. 

Tą patį sąrangos poveikį atsiminimui nuostabiai parodė J. Shepard ir 
H. Fogelsonger“. Šie psichologai liepdavo tiriamiesiems įsiminti skiemenų 
poras. Kai kurių porų antrieji skiemenys būdavo vienodi. Nuo vieno tokio 


* Psychol Rev., 20, 1913. 

skiemens pateikimo iki jo pasikartojimo kitoje poroje praeidavo 25 mi- 
nutės. Testavimo metu buvo parodomas pirmas poros skiemuo, o antrą 
reikėdavo atsiminti. Tačiau tie skiemenys, kurie mokymosi metu buvo 
suporuoti su vienodais skiemenimis, testavimo metu buvo pateikiami 
kartu. Tol, kol nepaisome sąrangos, galime tikėtis, kad dviejų skiemenų 
porą atsiminti bus lengviau negu kitus antruosius skiemenis, kurie aso- 
cijuojasi tik su vienu pirmuoju skiemeniu. Juk dvi ta pačia kryptimi 
veikiančios asociacijos dažniausiai pastiprina viena kitą. Iš tikro rezultatas 
buvo priešingas. Atrodo, tas faktas, kad buvo pateikiami du skiemenys, 
atsiminimą slopino. Kai abu skiemenys buvo pateikiami vienu metu, 
trukdymas būdavo itin įspūdingas, tačiau slopinimas atsirasdavo ir tada, 
kai šie skiemenys būdavo pateikiami gana greitai vienas po kito. Šį reiškinį 
tikriausiai galima paaiškinti štai taip: mokymosi metu tiriamiesiems visada 
būdavo pateikiama tik po vieną pirmąjį poros skiemenį, todėl testavimo 
metu naujai sugrupuoti du skiemenys iš pradžių atrodydavo visai nepa- 
žįstami ir nė vienas iš jų nesukeldavo bendro jų poros nario atsiminimo. 
Šį aiškinimą patvirtino ir kokybinis stebėjimas. Tiriamieji sakė, kad atsi- 
minti pavykdavo tik tada, kai jie pasitelkdavo analitinę nuostatą ir vieną 
skiemenį pakankamai atskirdavo nuo kito. Remiantis mūsų aiškinimu 
galima manyti, kad lygiai taip pat trikdomai turėtų veikti ir bet koks 
pašalinis skiemuo, kuris niekada nebuvo pateiktas mokymosi laikotarpiu, 
tačiau įterpiamas tarp įsimintų pirmųjų porų narių. Autoriai tai nustatė. 
Taigi šis aiškinimas, regis, visiškai pasitvirtina. Apibendrindami galime 
teigti, kad kartais net labai menkai pasikeitus aplinkybėms atsiminti gali 
būti itin sunku. 

Panašų rezultatą tyrinėdamas slopinimą gavo G. Frings", nors jo tyrimo 
objektas buvo labiau susijęs su mokymusi negu atsiminimu. Klasikiniais 
eksperimentais įrodyta, kad jei skiemuo A asocijuojasi su skiemeniu B, 
tai tas pats A su trečiuoju skiemeniu C asocijuosis daug sunkiau negu 
koks nors kitas neutralus skiemuo. Be to, kai A asocijuojasi ir su C, ir su 
B, tai B ir C atsiminimą A sukelia gana lėtai. Dviejų asociacijų rungty- 


5 Arch. f. d. ges. Psychol., 30, 1914. Šiuos eksperimentus planavo K. Būler. 

niavimas veikia slopinamai. Frings sugebėjo parodyti, kad tam tikromis 
aplinkybėmis šis slopinimas visiškai išnyksta. Jo tiriamieji buvo prašomi 
išmokti seką skiemenų, t. y. perskaityti ir įsiminti skiemenis anapestu“ 
(du nekirčiuoti ir trečias kirčiuotas skiemuo). Tokioje grupėje du pirmieji 
skiemenys įprastai sudaro subvisumą. Šie du skiemenys ir buvo pateikiami 
testavimo metu, o trečiąjį reikėjo atsiminti. Jei sekos pradžioje susidaro 
grupė, pavyzdžiui, (ac) d, o kažkur toliau — grupė (bc) e, galima tikėtis, 
kad asociacija tarp c ir e bus slopinama, nes c jau asocijavosi su d, o 
dabar turi būti asocijuojama su e. Jei nepaisant šio slopinimo asociacijos 
(ac) dir (bc) e vis dėlto sukuriamos, tiriamieji turėtų sunkiai atsiminti d, 
kai jiems pateikiama ac, ir e, kai pateikiama bc. Tačiau sąrangos prasme 
mums reikėtų suprasti, kad skiemuo c grupėje (ac) d yra subvisumos 
(ac), o grupėje (bc) e - jau kitos subvisumos (bc) dėmuo, todėl abiem 
atvejais c yra ne visai tas pats. Galime sakyti, kad pirmuoju atveju su d 
asocijuojasi ne C, o subvisuma (ac); antruoju atveju su € asocijuojasi ne 
C, O (bc). Todėl nei išmokimas, nei atsiminimas neturėtų būti slopinamas. 
Eksperimentai šią nuomonę patvirtino. Kai skiemuo c pakliūdavo į dvi 
skirtingas subvisumas, slopinimo nebūdavo. Ypač įdomu tai, kad slopi- 
nimas atsirasdavo iš karto, jei mokymosi metu tiriamasis būdavo pavargęs 
1 nesugebėdavo skiemenų suvokti nurodomu nitmu. 

Taigi parodėme, kad dėl sąrangos faktų ekperimentų rezultatai gali 
labai prieštarauti klasikiniams asociacijos ir atsiminimo dėsniams. O juk 
didžiausias šių dėsnių trūkumas dar nė nebuvo aptartas. Deja, šio klausimo 
negalime nagrinėti, kol neaptarsime vienos daug bendresnės temos. Šios 
užduoties dabar ir imsimės. 


Įvairiomis progomis minėjome, kad kiekvienas patiria save kaip atskirą 
visetą tarp kitų objektų. Todėl smegenyse turi vykti ne tik tie procesai, 
kurie atitinka objektyvius potyrius, bet ir tie, kurie atitinka patiriamą 
savastį. Savastį reprezentuojantys procesai daugeliu atžvilgių skiriasi 
nuo procesų, atitinkančių išorinius objektus, tačiau turėtų būti ir bendrų 
savybių. Tokią išvadą galime daryti iš fakto, kad kartais savastis su 

išoriniais potyriais sąveikauja lygiai taip pat, kaip tarpusavyje sąveikauja 
išorinis patyrimas. Šiam teiginiui pagrįsti užteks poros pavyzdžių. 

Kai fizinis objektas juda, atitinkamas regimas objektas paprastai irgi 
matomas kaip judantis. Tačiau būna atvejų, kai objektyviai vienas daiktas 
juda, o kitas nejuda, tačiau vizualiai pirmasis atrodo beveik arba visiš- 
kai nejudantis, o antrasis — judantis. Tai nėra tik atsitiktinės iliuzijos. 
„Indukuotam“ judėjimui - taip šį reiškinį vadino K. Duncker“ - atsirasti 
reikalingos gana savitos sąlygos, 0 joms esant šis judėjimas matomas 
visada. Kai pro mėnulį plaukia debesys, dažnai atrodo, kad mėnulis juda 
priešinga kryptimi. Kai keleivis žiūri į vieną tašką ant važiuojančio trauki- 
nio vagono lango, lauke esantys objektai pradeda slinkti atgalios. Objektą, 
kuris fiziškai nejuda, taip gali paveikti bet koks jo erdvinių santykių su 
kitais daiktais pokytis. Lygiai tas pat atsitinka ir savasčiai, kai pasikeičia 
jos erdviniai santykiai su išoriniais objektais. Pavyzdžiui, kai aplinka 
sukama aplink mus, netrukus pajuntame, kad sukamės priešinga kryptimi. 
Šiuo atveju indukuotam savasties judėjimui tarpininkauja regimieji poty- 
riai. Michotte ir Gatti parodė, kad tas pats efektas gaunamas ir tada, kai 
asmuo laiko rankose du objektus, kuriuos koks nors prietaisas lėtai ir 
vienodu greičiu traukia į vieną pusę. Tiriamasis ir vėl junta, kad jo kūnas 
sukasi priešinga kryptimi. Taigi savasčiai indukuoto judėjimo reiškinys 
būdingas lygiai taip pat, kaip ir išorės objektams. 

Kaip antrą pavyzdį pateiksiu tą faktą, kad savastis, kaip ir bet kuris 
kitas objektas, gali tapti suvokiamų grupių nariu. Savaime suprantama, 
kai padedu rankas ant stalo, o kitas asmuo tą patį padaro kitapus stalo, 
aš matau keturias rankas dviejose porose-grupėse. Lygiai taip pat į grupę 
gali pakliūti ir visa savastis. Kai einu su kuo nors gatve, o priešais mus 
eina kita pora, jaučiuosi (ir iš dalies save matau) vienos iš dviejų grupių 
nariu. 

Ankstesniuose skyriuose sąrangos sąvoka buvo taikoma išoriniams 
potyriams. Bet pastarieji mūsų pavyzdžiai rodo, kad sąranga iš tikrųjų 
apima visą lauką, taigi ir savastį. Kitaip tariant, aš tvirtinu, kad kai kurie 


“ K. Duncker. Psychol. Forsch.. 12, 1929. 


190 4 GEŠTALTPSICHOLOGIJA 


bendri funkcionavimo dėsniai savasčiai tinka ne mažiau negu objektams 
įprasta prasme. Iš pradžių šis teiginys gali skambėti kiek gluminamai, 
nes laikantis tradicinių pažiūrų savasčiai dažniausiai suteikiama išskirtinė 
padėtis. Argi savastis ne vienintelė išsaugo savo tapatumą, kai visa kita 
lauke laisvai kintama? Nepaisant šio tapatumo, argi savasties būsenos 
nekinta daug labiau už objektyvų patyrimą? Sutinku, kad šie faktai svar- 
būs ir tikrai turės didelę įtaką visoms sąrangoms, kuriose dalyvaus savas- 
tis, tačiau vien iš to negalima daryti išvados, jog kalbant apie savasties 
vaidmenį patyrime negalima taikyti tokios sąvokos kaip sąranga. Kartais 
šie faktai suteikia savasčiai centrinę padėtį visame lauke, bet toli gražu 
ne visada. Juk daugelyje situacijų patyrimas apima kitus žmones, o kai 
kuriomis aplinkybėmis šie žmonės suvokimo lauke užima daug ryškesnę 
padėtį nei savastis. 

Nagrinėdami elgesį percepcine šio žodžio prasme, sužinojome apie 
tokį grupavimą, kuriame lemiamas vaidmuo tenka dinaminiam ryšiui 
(VII sk.). Atsiminkime, kaip biheivioristas J. Watson apibūdino vaiko 
elgesį. Jis vaiką matė ryšyje su objektu, t. y. ne tik tai, kad vaikas ir 
objektas jo regos lauke buvo poros-grupės nariai, bet ir tai, kad šiai grupei 
būdingas dinaminis santykis, kuris plinta nuo vieno jos nario prie kito. 
Panašiai, kai suloja šuo, šis lojimas dažniausiai suvokiamas kaip akivaiz- 
džiai susijęs su konkrečiu objektu, kuriam jis skirtas. Apskritai nėra 
įtikinamesnių grupių už tas, kurioms šia prasme būdingi dinaminiai veiks- 
niai. Taip pat įsitikinome, kad ryšys gali būti dvejopas: teigiamas, t. y. 
nukreiptas į objektą, arba neigiamas, pavyzdžiui, vengimo nuostata. 
Abiem atvejais vadinsime tai dvipole sąranga. Šis pavadinimas reika- 
lingas tam, kad tokius dinaminius atvejus galėtume atskirti nuo paprastų 
porųgrupių sąrangos. 

Diskusija, kurioje pirmą kartą susipažinome su dvipole sąranga, taip 
pat aiškiai parodė, kad tokiais atvejais nė kiek ne mažiau negu kitais 
suvoktas elgesys atspindi suvokiamos būtybės potyrius. Kitaip tariant, 
dvipolė sąranga atsiranda ne tik tada, kai stebime, ką daro kiti. Bet kas 
gali staiga pasijusti krypstąs tam tikrų objektų link (arba į priešingą 
pusę) tokiu būdu, dėl kurio ir susikuria tokios dinaminės poros. Iš tikro, 

išskyrus mažiausio gyvybingumo būsenas, kažin ar apskritai yra visuminis 
laukas, kuriame nebūtų dvipolės sąrangos. Iš esmės savastis visada yra 
nukreipta ko nors link arba priešinga kryptimi. Ryškiausi pavyzdžiai — 
tai stiprios emocijos ir motyvacija. Bet kaip pavyzdį galima pasitelkti ir 
dėmesį. Regos atveju kryptis dažniausiai sutampa su fiksacijos kryptimi, 
tačiau šis ryšys tikrai nėra nekintamas. Iš tikro dėmesys, kaip kryptis į 
tam tikrus objektus, gryniausia forma patiriamas tada, kai fiksuodami 
žvilgsnį viename taške paeiliui sutelkiame dėmesį į kelis objektus, esančius 
lauko periferijoje. 

Dvipolė sąranga primena fizikos situacijas, kai jėgos kryptis ar kryp- 
tingi procesai vieną lauko dalį susieja su kita. Geštaltpsichologijoje įvairios 
kryptingos savasties nuostatos laikomos ne „instinktais“, kurie glūdi 
savastyje per se, o greičiau vektoriais, kuriuos lemia ir savastis, ir objektas 
arba, tiksliau, tuo metu esantis pirmojo ir antrojo ypatybių santykis — 
lygiai taip, kaip fizinius vektorius tarp objektų lemia jų „ypatybės santy- 
kyje“. Įvairias savasties būsenas, kurios dalyvauja šiame procese, dau- 
giausia lemia fiziologinės organizmo būklės. Savitų troškimų, seksualinio 
elgesio ir panašūs tyrimai tai parodė visiškai aiškiai. Net tada, kai suaugu- 
siojo elgsenos formos tam tikro vektoriaus atžvilgiu yra tvirtai nusistovė- 


sąlygų. Kita vertus, palankiomis vidinėmis sąlygomis veiksmas gali būti 
stiprus net tada, kai nėra tinkamų objektų. Vis dėlto tiesa ir tai, kad 
psichologinių vektorių stipris yra ir konkrečių objektų funkcija. Šiuo 
teiginiu neleidžia abejoti geriausi šios srities tyrinėjimai". 

Visai rimtai lyginome dvipolę psichologinę sąrangą su fizinio lauko 
poveikiu. Iš tikro esame linkę manyti, kad tada, kai savastis vienaip ar 


"Kalbėdami apie kai kuriuos vektorius, nežinome konkrečių vidinius dvipolės sąrangos 
dalykus lemiančių fiziologinių sąlygų. Pavyzdžiui, dauguma Žmonių ilgai pabuvę 
vienumoje, paskui jaus stiprią vidinę „paskatą“ socialiniam kontaktui (netgi su ne- 
pažįstamais). Kai kuriais atžvilgiais šis vektorius veikia panašiai kaip maisto, gėrimo 
ar poravimosi poreikis. Ar gali būti, kad ilgalaikis socialinio kontakto trūkumas ir 
pakankamai įdomių „objektų“ stoka sukuria ypatingą nervų sistemos būseną, kuri iš 
esmės lygintina su maisto, vandens ir panašių dalykų stygiumi? 

kitaip jaučiasi objekto atžvilgiu, smegenyse susidaro jėgos laukas, kuris 
plinta nuo procesų, atitinkančių savastį, į procesus, atitinkančius objektą. 
Pagal izomorfizmo dėsnį, tokiu atveju patyrimo ir jį grindžiančių fizio- 
loginių procesų sąrangos turi turėti vienodą sandarą. Mūsų hipotezė šią 
pradinę sąlygą tenkina. Dešimtame skyriuje kalbėsime apie kitus dalykus, 
kurie taip pat patvirtina mūsų prielaidą. 

Psichologinių vektorių sąveika, jų atsiradimo šaltiniai, įtampa, kurią 
vektorių veikiamos patiria kai kurios lauko dalys, įvairūs šitaip nulemti 
pokyčiai ir galiausiai vektorių bei įtampų poveikio nutrūkimas, kai pasie- 
kiami tam tikri rezultatai, — visa tai yra labai svarbios psichologijos tyrimo 
sritys, kaip ir labai svarbus gyvenimo turinys. Šiame skyriuje minimų 
klausimų išspręsti negalime, tačiau prisimindami tiesioginius mūsų tikslus 
galime pasakyti, jog išmokome svarbią pamoką: savasties atžvilgiu sąran- 
gos sąvoką turime taikyti lygiai taip pat, kaip taikome kitoms lauko dalims. 

Dabar galime grįžti prie diskusijos apie atmintį ir atsiminimą. Ar 
dvipolės sąrangos faktas sukelia kokių nors padarinių šioje psichologijos 
srityje? Vienas padarinys akivaizdus. Išsiaiškinome, kad vykstant orga- 
nizuotiems procesams asociacija reiškia vienetinių pėdsakų išlikimą. Taigi 
Jei savastis su tais objektais, kurių link ją kreipia vektoriai, sukuria itin 
stiprius funkcinius vienetus, vadinasi, pėdsakus nervų sistemoje turėtų 
palikti ne tik išoriniai potyriai, bet ir šis vektorių poveikis kartu su atitinka- 
momis savasties būsenomis ir atitinkamais objektais. Taip iš tikrųjų ir 
yra: kai tam tikros situacijos pasikartoja, mes ankstesnes savo nuostatas 
prisimename lygiai taip, kaip ir tas situacijas, kai nuostatos pasireiškia 
dar kartą. 

Iš fakto, kad psichologinėse situacijose veikia vektoriai ir kad šių 
vektorių veikimas sukelia tam tikras pasekmes, galima daryti ir dar svar- 
besnę išvadą. Štai gana dažno patyrimo pavyzdys. Turiu atlikti užduotį, 
kuri man nepatinka, tačiau yra skubi. Užuot ėmęs ir ją atlikęs, visą dieną 
darau įvairius kitus darbus, kalbu su draugais, skaitau knygą ir pan. Vis 
dėlto kartais pajaučiu tam tikrą vidinę įtampą. Atidžiau pasvarstęs su- 
prantu, kad ši įtampa kyla dėl neatliktos užduoties. Įtampa prilygsta 

nuolatiniam polinkiui tą užduotį vis prisiminti. Taip ji patenka į dabartinio 
veiksmo lauką. Šį reiškinį galima paaiškinti tik tuo, kad užduoties pėdsake 
vis dar yra vektorius. Turėdami galvoje šiuos stebėjimus, geriausiai su- 
prasime svarbius eksperimentus, kuriuos atliko K. Lewin ir B. Zeigarnikė. 

Tiriamajam duodamos kelios paprastos užduotys. Pavyzdžiui, jam 
reikia nukopijuoti iš knygos kokias nors linijas; pratęsti ornamentą; iš- 
spręsti nesudėtingą matematikos uždavinį; išvardyti dvylika miestų, kurių 
pavadinimai prasideda raide L, ir t. t. Kartais darbą baigti jam leidžiama, 
o kartais tyrėjas nutraukia anksčiau. Po kelių sekų tokių užduočių, iš 
kurių tik pusė buvo baigtos, tiriamojo lyg tarp kitko klausiama, ar jis tas 
užduotis atsimena. Rezultatas nepaprastai įdomus. Pirma užduotis, kurią 
tiriamasis atsimena, dažniausiai priklauso nebaigtų užduočių grupei ir 
būtent šios grupės užduočių atsimenama daugiausia. Viename iš tokių 
eksperimentų dalyvavo 32 tiriamieji, iš jų 26 prisiminė daugiau nebaigtų 
užduočių negu baigtų; susumavus visų tiriamųjų rezultatus nebaigtų 
užduočių pranašumas siekė 90 procentų. Pasirūpinta pašalinti galimą 
konkrečios užduoties savybių įtaką: užduotis, kurias vieniems tiriamie- 
siems baigti neleisdavo, lygiai tiek kitų tiriamųjų baigdavo. Iš 22 užduočių 
sekos 17 dažniau buvo atsimenamos jas nutraukus nei baigus. Pakartojus 
šį eksperimentą su kitais tiriamaisiais, nebaigtų užduočių atsiminimo 
pranašumas ir vėl vidutiniškai buvo 90 procentų. Trečiajame ekspe- 
rimente, kuriame tiriamieji buvo vaikai, — 110 procentų. 

Autoriai tokį rezultatą linkę aiškinti taip: stengdamasis išspręsti už- 
davinį tiriamasis patiria įtampą, kuri susijusi su jo darbu, ir ši įtampa 
išlieka tol, kol randamas sprendimas. Jei darbas nutraukiamas, situacijos 
pėdsake liks įtampa. Darbo metu įtampa padeda dirbti. Kai darbas nu- 
traukiamas, situacija virsta pėdsaku, kuriame įtampa vis dar veikia ta 
pačia kryptimi. Kadangi pirmas žingsnis užduoties baigimo link būtų jos 
atsiminimas, tai eksperimento rezultatas gana suprantamas?. Jei toks 


* Žr. Psvchol. Forsch., 9, 1927. 
* Beje, čia reikėtų pripažinti tam tikrą eksperimentinės psichologijos atradimų ir 
S. Freudo sąvokų ryšį. 

aiškinimas teisingas, jo rezultatus turėtų būti įmanoma įrodyti. Paminėsiu 
tik vieną. Kažin ar galime tikėtis, kad įprastomis aplinkybėmis įtampos 
pėdsakuose bus išsaugomos amžiams. Labiau tikėtina, kad jos pamažu 
išnyks. Tyrimai rodo, kad taip ir būna. Tiriant atsiminimą po 24 valandų 
pertraukos, nebaigtų užduočių pranašumas buvo gerokai sumažėjęs. 

Šie faktai rodo atsiminimo priklausomybę nuo pirminės situacijos 
savybių. Kitas uždavinys susijęs su klausimu - kiek atsiminimui turi 
įtakos vektoriai, veikiantys paties atsiminimo metu. Šiuo atžvilgiu galima 
rimtai kritikuoti daugelį atminties tyrimų. Aštuntame skyriuje minėjome, 
kad jei tiriamieji aktyviai stengiasi įsiminti beprasmę medžiagą, rezultatų 
negalima aiškinti taip, tarsi būtų kalbama apie automatiškai susidariusias 
asociacijas. Kai tiriamiesiems pateikiant vieną skiemenį duodama aiški 
užduotis atsiminti kitą, rezultatai irgi gali smarkiai skirtis nuo tų, kuriuos 
gautume savaimio atsiminimo testu. Tokiais atvejais įprastas eksperi- 
mentinis būdas toli gražu neatitinka klasikinio asociacijos ir atsiminimo 
dėl gretimumo dėsnio. Jei tiksliai laikytumės šio dėsnio, tiriamajam turė- 
tume pateikti skiemenį be jokios instrukcijos ir tokioje situacijoje, kurioje 
jis nė neįtartų, kad asocijuojamą dėmenį reikės atsiminti. Tyrimo tikslas 
— sužinoti, ar tokiomis aplinkybėmis tiriamasis savaime atsimins šį dėme- 
nį. Tačiau dažniausiai tyrėjai daro kitaip: jie prašo atsiminti. Jei tiriamąjį 
galima nukreipti jo dabartinio suvokimo lauko dalių link, tai galima 
nukreipti ir daiktų, kurie yra už šio lauko, pavyzdžiui, praeities daiktų ar 
įvykių, link. Būtent tokios nuostatos dažnai laikomės tada, kai stengiamės 
atsiminti žmogaus vardą ar vietovės pavadinimą. Nuostata tikrai turės 
įtakos atsiminimui. Asociacijos dėsnyje šis veiksnys niekada neminimas, 
tačiau gana dažnai pasitelkiamas eksperimentams, kurie su šiuo dėsniu 
susiję. Keliuose tyrimuose tokios nedarnos buvo išvengta. 

Prieš kurį laiką daugelis psichologų būtų sakę, kad automatiškas 
atsiminimas — tai vienas iš pagrindinių psichikos ir elgesio variklių. Šitaip 


'“ Psychol. Forsch., | 1r 2, 1922. Panašius eksperimentus šiek tiek anksčiau atliko 
W. Poppelreuter (Zeitschr. f. Psychol., 61, 1912). Jis pirmasis pradėjo kritikuoti 
tekste minimą požiūrį. 

teigti reikėtų labai atsargiai. Eksperimentų duomenys tokiai nuomonei 
prieštarauja. Įrodyta, kad jei nepatenkinamos tam tikros sąlygos, atsi- 
minimas nekyla. Svarbiausius darbus šioje srityje atliko K. Lewin!“, 
Viename iš savo darbų jis tyrė šį klausimą tiesiogiai. Tiriamiesiems liepė 
išmokti skiemenų poras įprastu arba nauju metodu, kurio čia nesiimsiu 
apibūdinti. Po daugelio šių skiemenų porų kartojimų, kurie truko kelias 
dienas, tiriamiesiems būdavo pateikiami atskiri skiemenys, liepiama juos 
perskaityti ir paskui palaukti. Retkarčiais būdavo įterpiamas pirmasis 
anksčiau rodytų porų skiemuo. Laikantis tradicinio požiūrio reikėtų tikėtis, 
kad iš karto automatiškai bus prisimenamas antrasis tos poros skiemuo. 
Deja, dažniausiai taip neatsitikdavo. Net pakeitus instrukciją ir liepus 
„pasakyti pirmą mintį, kuri šaus į galvą perskaičius šį skiemenį“, rezulta- 
tas iš esmės tebebuvo neigiamas. Įdomu patyrinėti tas išimtis, kai asocijuo- 
tas skiemuo vis dėlto būdavo prisimenamas. Kai tiriamajam liepiama 
pasyviai laukti, jo nuostata iš pradžių yra neaiški. Tačiau truputį palaukus 
vienokia ar kitokia nuostata vis tiek susidaro. Pavyzdžiui, jei skiemuo 
atrodo pažįstamas, atsiras polinkis jį identifikuoti ir patyrinėti praeities 
atžvilgiu. Jei tik tiriamasis pradėdavo kreipti save seno konteksto link, 
atsiminimas dažniausiai kildavo. Jis tikrai nebūdavo savaimis, nes be 
tam tikro tiriamojo polinkio nebūtų atsiradęs. 

Atsiminimui neužtenka to, kad tiriamasis kaip nors nukreiptų save į 
esamą objektą. Lewino eksperimentai parodė, kad būtinas vektorius, kurio 
kryptis būtų šio daikto, kaip praeities įvykiams priklausančio dėmens, 
link. Kitaip atsiminimas nekildavo. Panašius faktus nesunku pastebėti 
kasdieniame gyvenime. Pavyzdžiui, gerai pažįstami objektai stipriai aso- 
cijuojasi su savo pavadinimais. Nepaisant to, eidami gatve ir paeiliui 
kreipdami dėmesį į daugybę daiktų, anaiptol ne visada atsimename jų 
pavadinimus. Jei kas nors prieštarautų, kad objektai asocijuojasi ne tik 
su pavadinimu, bet ir daugeliu kitų dalykų ir kad šios įvairios asociacijos 
viena kitą slopina, tai šiuo argumentu pripažintų, kad daugybė stiprių 
asociacijų dažnai visai nesužadina atitinkamo atsiminimo. Deja, empi- 
ristinės teorijos šio fakto nuolat nepaiso. Taigi kada asociacijos iš tikro 

pradeda veikti? Tarkime, skaitytojas eina ta pačia gatve kartu su manimi 
ir jis ką tik sutiko su mano teiginiu, kad kasdienių objektų pavadinimai 
atsimenami ne visada. Tikėtina, kad paskui skaitytojas iš karto įvardys 
visus pažįstamus šios gatvės objektus. Štai ir įrodymas, kad kelių asocia- 
cijų savitarpio slopinimas negali būti pagrindinis veiksnys, kuris tokiomis 
aplinkybėmis neleidžia mums prisiminti. Antraip kurgi šis slopinimas 
dabar? Be abejo, lemiamas veiksnys buvo tas, kad mūsų pokalbis nukreipė 
skaitytoją ne tik pačių pavadinimų, bet ir įvardijimo, kaip savitos atsi- 
minimo formos, link. Todėl iš karto pradėjo veikti atitinkamos asociacijos. 

Tai - pamokantys stebėjimai. Juk tam, kad gautume svarbius faktus, 
nebūtinai reikalinga laboratorijos aplinka. Mes tikrai neturėtume manyti, 
kad savaimis atsiminimas - tai pagrindinis psichikos ir elgesio variklis. 
Kiekvieną akimirką mūsų dėmesys sutelktas į kokį nors darbą, uždavinį, 
pokalbio temą ir t. t. Tokiomis aplinkybėmis dinaminiai savasties ir objektų 
santykiai plėtojasi sklandžiai ir nuosekliai, todėl sąvokos „dirbantis“, 
„sprendžiantis uždavinį“, „ginantis tezę“ ir pan. įgauna aiškią prasmę. 
Kartais toks gyvenimo apibūdinimas gali atrodyti šiek tiek optimistinis. 
Pavyzdžiui, vėl atsisėdęs prie savo rankraščio, ko gero, ne iš karto pradėsiu 
dirbti sklandžiai. Iš pradžių mano dėmesį blaškys net menkiausias triukš- 
mas. Taip pat veiks ir kiti trikdžiai, kol galiausiai susikaupsiu, ir mano 
veikla taps sklandi. Tačiau kai reikalai klostosi taip sėkmingai, kas tada 
dedasi su atsiminimais? Visi žodžiai ir sąvokos, kurias vartoju savo darbe, 
asocijuojasi su kitais žodžiais, sąvokomis ir situacijomis, dauguma iš 
kurių visiškai nesisieja su dabartine užduotimi. Šios asociacijos priklauso 
visai kitiems mano gyvenimo laikotarpiams ir interesams. Jeigu jos visos 
automatiškai sukeltų atitinkamus atsiminimus, tai mano psichika netrukus 
taptų savitarpyje nesusijusių dėmenų chaosu. Iš tikrųjų taip neatsitinka. 
Darbas vyksta tvarkingai - kaip savarankiška grandinė veiksmų, kuriais 
dažniausiai pasiekiamas numatytas tikslas. Jei darbo pradžioje mane 
blaško beveik viskas, tai visai netrukus dirbu labai kryptingai ir po 
trumpų atotrūkių iš karto grįžtu į vėžes. Savaimis vieno ar kito dalyko 
atsiminimas gali būti laikomas tokiu pat trikdžiu kaip atsitiktinis triukš- 

mas, tačiau tikrai negali paaiškinti darbo eigai būdingo nuoseklumo. 
Tokiomis aplinkybėmis savaimis nepriklausomas atsiminimas, palyginti 
su vektoriais, kurie nukreipia savastį į užduotį, yra tik antraeilis veiksnys. 

K. Lewin tai įtikinamai parodė keliais eksperimentais. Jo stebėjimus 
apibūdinsiu šiek tiek supaprastintai. Tiriamieji ir vėl turėjo išmokti be- 
prasmių skiemenų poras. Paskui jiems buvo rodomi kiti skiemenys ir 
liepiama pirmą šių skiemenų raidę sukeisti su paskutine. Naujadarą jiems 
reikėdavo ištarti garsiai, be to, buvo matuojama, per kiek laiko jie šią 
užduotį atliks. Skaitytojas tikriausiai pastebės, kad ši situacija — tai 
supaprastinta ką tik mano apibūdintos situacijos forma. Tiriamasis atlieka 
savitą užduotį. Jei tarp pateikiamų skiemenų įterpiamas pirmasis anksčiau 
asocijuotų porų dėmuo, tai atitinkamas atsiminimas turėtų sukelti klai- 
dingą reakciją. Bet kokia šios krypties tendencija turėtų bent jau slopinti 
teisingą atsaką, todėl pailgėtų užduoties atlikimo laikas. Kita vertus, jei 
pateikiamas skiemuo yra pirmasis anksčiau asocijuotos poros narys, 0 
skiemuo, kurį tiriamasis turi sudaryti, atsitiktinai sutampa su antruoju 
poros nariu, tai bet koks polinkis atsiminti šį skiemenį turėtų palengvinti 
ir pagreitinti teisingą atsaką. Autoriaus nuostabai nieko panašaus neatsi- 
tiko. Klaidingų atsakų dėl nepriklausomo ir savaimio atsiminimo nebuvo. 
Be to, tais atvejais, kai tokio pobūdžio tendencija turėjo slopinti tiriamojo 
atsaką, užduoties atlikimo laikas paprastai būdavo trumpesnis už vidutinį, 
o tais atvejais, kai toks polinkis atsaką turėjo pagreitinti, laikas būdavo 
lygus užduočių su kontrolinės grupės skiemenimis atlikimo laikui!!. Matyt, 
kad ir kokios stiprios būtų asociacijos, jungiančios esamos situacijos 
dalis su pašaline medžiaga, šių tyrimų sąlygomis vektoriai veikia sutin- 
kamai su instrukcija. 

Dr. Lewin supranta, kad šį faktą tam tikru mastu gali paaiškinti dėsnis, 
kurį aptarėme šio skyriaus pradžioje. Prisiminkime, kai A asocijuojasi 
su B, tai A pateikimas nesukels B atsiminimo, jei A ypatybės nebėra 
tokios pačios, kokios buvo prieš sukuriant šią asociaciją. Be to, mes 


"| Iš šių rezultatų galima daryti išvadą, kad mes negalime, kaip siūlė N. Ach, matuoti 
konacijos" priešingų asociacijų, kurios tik palaiko konacijos pusiausvyrą, stipriu. 

žinome, kad šios ypatybės tikrai pasikeis, — nors pateiksime visus A 
atitinkančius dirgiklius, — jei A yra vėliau pakitusios sąrangos dalis. 
Mokymosi metu įprastai perskaitytas skiemuo suvokiamas kaip paprastas 
vienetas. Bet jei vėliau tiriamasis paklūsta nurodymui sukeisti pirmą ir 
paskutinę skiemens raides, tai šį skiemenį jis suvokia šios užduoties 
kontekste, todėl jo sąranga atrodo pakitusi. Pavyzdžiui, dvi keistinos 
raidės bus suvokiamos kaip išryškėjusios dalys. Vien šito gali užtekti, 
kad skiemuo nesukeltų savaimio antro poros nario atsiminimo. Šį paaiški- 
nimą paremia Lewino stebėjimų rezultatas: dažniausiai tiriamieji nė nesu- 
vokdavo, kad tarp naujų skiemenų buvo parodyti pažįstami. Panašius 
eksperimentus vertėtų atlikti su kita medžiaga, kurios savybės būtų savi- 
tesnės negu beprasmių skiemenų ir ne taip lengvai percepciškai kistų 
naujame lauke. Nei dr. Lewin, nei aš nesame tikri, kad jau pateikėme 
visiškai tinkamą šių faktų teoriją. Kai kuriuose Lewino eksperimentuose 
tiriamojo nuostata skiemenų atžvilgiu testavimo metu iš esmės nesiskir- 
davo nuo nuostatos mokymosi metu 1r vis tiek atsiminimas nekildavo tol, 
kol tiriamasis stengdavosi laikytis instrukcijos. Šiaip ar taip, jei objektai 
ne kaskart sukelia jų pavadinimo atsiminimą, šis reiškinys ne visada 
paaiškinamas prielaida, jog dabartinė aplinka pakankamai šiuos objektus 
pakeitė. 

Tolesniuose eksperimentuose Lewinui pavyko sukelti ir atsiminimus, 
1r ankstesnių asociacijų, kurios veikė priešinga užduočiai kryptimi, slopi- 
nimą. Šis rezultatas buvo gaunamas pateikus tam tikrą visuminę situaciją. 
Įsivaizduokime, kad kelių skiemenų atveju ir atsiminimas, ir būdas, kurio 
reikalauja instrukcija, duotų tą patį rezultatą. Jei tokiomis aplinkybėmis 
tiriamasis pasiduoda pagundai eiti lengvesniu keliu ir pasikliauti atsimi- 
nimu, jo nuostata netyčia visiškai sutampa su atsiminimo nuostata. Šitaip 
nusiteikus, kitas skiemuo irgi dažniausiai sukels poros atsiminimą, nors 
šiuo atveju atsiminimo rezultatas neatitinka užduoties. Taip pagaliau buvo 
pademonstruotos ne tik atsiminimo klaidos, bet ir teisingo užduoties 
atlikimo slopinimas. Šitai taip pat beveik įrodė, kad jei neveikia atitin- 
kamas vektorius, tai anksčiau sukurtos asociacijos esamo lauko irgi 
neveikia. 

Nesiryžtu teigti, kad ši tezė visuomet teisinga. Be abejo, psichologijos 
teorija, darydama prielaidą, kad susidarius stiprioms asociacijoms atsi- 
minimas kils savaime ir nepriklausomai nuo esamos situacijos, nuėjo 
gerokai per toli. Kita vertus, ar galime manyti, kad per visą mūsų gyve- 
nimą nekyla nė vienas atsiminimas, jeigu jo šia kryptimi nepaskatina 
vektorius? Ko gero, vertėtų mūsų nuomonę laikyti in suspenco“, kol 
ateities tyrimai šį klausimą nepadarys aiškesnį!*. Kol kas tepasakysiu, 
kad jei paaiškėtų, jog vektorių vaidmuo atsiminimo procese tikrai svarus, 
tai šių vektorių atsiradimas ir išnykimas turėtų tapti itin svarbia psicho- 
logijos tyrimų problema. Vektoriai dėl daugelio priežasčių ne tik atsiranda 
ir išlieka, bet ir kinta ar išnyksta. Galima drąsiai daryti prielaidą, kad 
tirdami šiuos procesus dar kartą susidursime su atsiminimo klausimais. 
Mes labai nedaug Žinome apie pačių vektorių atsiminimą. Tačiau mintis, 
kad kažkada aktyviai veikusius vektorius gali ir vėl sužadinti jų atsimi- 
nimas, verta dėmesio. 

Dėl šios ir kitų priežasčių iš mūsų diskusijos nederėtų daryti jokių 
perdėtų išvadų. Žinoma, šiuolaikinės įgūdžio, asociacijos ir atsiminimo 
teorijos tikrai neatsižvelgia į tai, kiek daug sąlygų reikia patenkinti, kad 
gerai organizuotą situaciją smarkiai paveiktų atsiminimas, kuris toje 
situacijoje nedera. Taip pat tiesa, kad šioje srityje svarbiausius klausimus 
mes dar tik pradedame pripažinti. Kita vertus, mūsų laimė, kad milijonus 
atvejų atsiminimai nekyla, nors pagal vyraujančias teorijas ir turėtų kilti. 
Vis dėlto apskritai atsiminimas yra vienas dažniausių ir svarbiausių psi- 
chikos reiškinių. Rašant šiuos puslapius manęs neblaško atsitiktiniai 
atsiminimai, tačiau turiu pripažinti, kad negalėčiau parašyti nė žodžio, 
jei manęs nuolat neveiktų ankstesnis išsilavinimas. Dėl atsiminimo visą 
laiką iš kažkur atsiranda anglų kalbos žodžiai. Kai rašau, mano ranka 
popieriumi juda tokiais būdais, kuriuos lengvai traukiu iš įgūdžių sau- 
'2 Nuo to laiko, kai buvo parašytas šis skyrius, von Restorff ir šios knygos autorius 
atliko savitų sąlygų, nuo kurių priklauso atsiminimas, tyrimą (žr. Psychol. Forsch., 
21, 1935). Mūsų tyrimas neleidžia abejoti, kad visiškai savaimis atsiminimas kartais 


tikrai kyla. Tačiau rezultatai taip pat patvirtino nuomonę, kad įvairios sąrangos sąlygos 
atsiminimą gali palengvinti arba beveik visai užkirsti jam kelią. 

gyklos. Būtų juokinga, jei šiuos faktus ir jų svarbą žmogaus gyvenimo 
kasdienybei mėgintume neigti. Tačiau kaip paaiškinti, kodėl apskritai 
kyla tik tie atsiminimai, kurie prasmingi esamų visuminių situacijų ir jų 
sąrangos atžvilgiu? 

Šis skyrius skirtas kritiškam tyrimų įvertinimui ir neišspręsties užda- 
viniams. Todėl galima iškelti dar vieną klausimą, kurį prieš daugelį metų 
svarstė von Kries, tačiau psichologija iki šiol šio klausimo beveik nepaiso. 

Įsivaizduokime, kad asocijavosi du dėmenys A ir B. Kaip procesas A 
— arba į A panašus procesas A" — sukelia B atsiminimą? Kai kuriuose 
vadovėliuose šis faktas lengvai paaiškinamas mechanistinės teorijos ter- 
minais. Kai susidaro asociacija, nervų sistemoje vienu taku keliauja 
procesas A, o greta kitu taku tuo pačiu metu perduodamas B. Manoma, 


A 


B—> z 
24 pav. 

kad tada, kai A ir B pasiekia smegenis, kažkas atsitinka „atvykimo“ 
vietas jungiančioms skaiduloms ir nuo tos akimirkos jos tampa geresniais 
laidininkais. Taigi jei kitą kartą naujas procesas A (arba A') pirminio A 
taku keliaus į tą pačią galutinę stotelę, kils atsiminimas, nes dabar ši 
vieta labai gerai sujungta su galine B tako stotele. Jaudinimas mažiausio 
pasipriešinimo keliu sklis į B proceso vietą ir aktyvins šio pėdsaką. Turbūt 
visi jau yra matę šio paaiškinimo funkcinę schemą, pavaizduotą 24 pa- 
veikslėlyje. 

Akivaizdu, kad tai - tipiška iliustracija mechanistinės teorijos, pagal 
kurią atsiminimas nepriklauso nuo asocijuojamų procesų ypatybių. Jei 
A(A') sukelia B atsiminimą, tai taip atsitinka tik todėl, kad A tipo procesai 
perduodami nervų takais į tą smegenų vietą, kuri itin gerai sujungta su 
procesą B reprezentuojančio pėdsako vieta. 

Ši schema negali teisingai paaiškinti atsiminimo dėl dviejų priežasčių: 
1. Jei A taku atsitiktinai būtų perduodamas procesas X, kuris gerokai 
skiriasi nuo A, jis irgi mažiausio pasipriešinimo keliu nukeliautų į B 
pėdsaką ir šį sužadintų, nors anksčiau X niekada nebuvo atsiradęs kartu 
su B. Prieštarauti, kad aiškinimas turėtų būti taikomas tik tokiems proce- 
sams, kurie anksčiau vyko kartu, negalima. Nei aiškinime toks apribojimas 
minimas, nei iš aiškinimo galime suprasti, kodėl šis apribojimas turėtų 
būti taikomas. Vadinasi, ši schema nepaaiškina, kokia yra svarbiausia 
atsiminimo sąlyga. 2. Jei naujas procesas A (A') atsitiktinai prasideda 
kitame jutimo organo taške, jis nebus perduotas į tą vietą, kuri anksčiau 
buvo sujungta su B pėdsaku, todėl neaišku, kodėl šiomis aplinkybėmis A 
poveikis turėtų sklisti į B, o ne į kokią nors kitą smegenų vietą. Taigi 
tokiu atveju, nors A asocijuojasi su B, A neturėtų sukelti B atsiminimo. 
Iš tikrųjų yra kitaip. Panašus procesas A (arba A") dažniausiai sukels B 
atsiminimą, net jei asociacijos susidarymo metu A prasidėjo viename 
tinklainės plote, o dabar prasideda kitame. Tai įrodė E. Becher". Atrodo, 
galima daryti išvadą, kad atsiminimo procese lemiamas vaidmuo tenka 
A esmei, o ne jo padėčiai nervų sistemoje. 

Jei kas nors prieštarautų, kad tarp naujo A tako ir B pėdsako vietos 
taip pat gali būti koks nors labai laidus takas, atsakyčiau, kodėl šiuo 
argumentu paaukojamas pirminis aiškinimas. Juk tokiu atveju tako laidu- 
mas padidėja ne dėl asociacijos, kuri lemia teisingą atsiminimą. Veikiau 
kalbama apie skaidulas, kurios dėl mums nežinomų priežasčių yra ypač 
geri laidininkai. Ir kodėl tada tik procesui A, kuris asocijuojasi su B, 
pavyksta rasti tokį patogų taką, vedantį iš naujos vietos į B? Juk šį puikų 
taką atsitiktinai gali aptikti ir kiti procesai, pavyzdžiui, D, E, F, kurie 
niekada su B neasocijavosi, ir B būtų prisimintas. 

Pagrindinis šios prielaidos trūkumas tas, kad atsiminimas padaromas 
priklausomu nuo procesų vietos — tarsi tam tikro pobūdžio procesas visada 


!> Gehirn und Seele. 1911. K. Lashley atliko panašius eksperimentus su žiurkėmis. Jo 
rezultatus galiu patvirtinti. Dėl anatominių priežasčių E. Becherio eksperimentai man 
iki šiol atrodo įtikinamesni už gyvūnų psichologijos stebėjimus. 

keliauja tik vienu maršrutu. Bet juk, pavyzdžiui, nervų sistemos regos 
dalyje tas pats procesas vienu metu gali būti perduodamas vienomis 
skaidulomis, o kitu metu - kitomis. Nei spalvos, nei daiktai, nei pavidalai 
neturi savitų vietų, kuriose jie atsiranda. Iš tikro regos atveju įvairių 
procesų ir tam tikrų vietų koreliacija lygi maždaug nuliui. Todėl teisingo 
atsiminimo tikrai negalima paaiškinti savitomis anatominėmis vietomis 
ir ryšiais. 

Tokiomis aplinkybėmis šį klausimą būtų įprasta spręsti dinamiškai, o 
ne mechanistiškai. Naujajam A sukeliant B atsiminimą beveik iš bet kurios 
vietos, svarbus vaidmuo turėtų tekti naujo A (arba A') ir seno A pana- 
šumui. Mes jau žinome, kad būtent panašumas yra tas veiksnys, kuris 
labai palankiai veikia porų susidarymą suvokimo lauke net tada, kai poros 
dėmenys nėra artimiausi kaimynai. Šis veiksnys tikriausiai palankus ir 
savitai dinaminei naujojo proceso A ir senojo A pėdsako sąveikai. Jei 
taip, A vieta šiame procese tampa nesvarbi. Kad ir kur slypėtų, A sukelia 
Batsiminimą"“. 

ĮŽVALGA 


Jei psichinio gyvenimo eigą iš esmės lemia ne asociacija, ne įgūdis ir ne 
atsiminimas, tai kokie kiti veiksniai yra svarbesni? Nors atsakymas į šį 
klausimą retai išsakomas aiškiai, dauguma Žmonių su juo implicitiškai 
sutinka. Šį atsakymą vadinsime pasauliečio įsitikinimu. Pasaulietis mano 
dažnai tiesiogiai juntąs, kodėl vienomis aplinkybėmis jis nori daryti vienus 
dalykus, o kitomis — kitus. Jeigu jis teisus, tuomet jėgos, kurios iš esmės 
lemia jo psichikos kryptis ir veiksmus, dažniausiai yra tiesioginė jo paty- 
rimo duotybė. Tokiai nuomonei pritaria ne visi psichologai. Daugelis iki 
šiol mano, kad žmonės vienus ar kitus dalykus daro todėl, kad vienu 
atveju labai geri laidininkai yra vieni nervų takai, o kitu - kokie nors kiti. 
Vadinasi, žmonėms telieka pasikliauti sėkme, kad tam tikroje situacijoje 
geriausi laidininkai bus kaip tik reikiami nervų takai. Juk visai neaišku, 
kodėl įvairūs takų pralaidumo variantai turėtų visada atitikti esamos 
situacijos ypatybes ir reikalavimus. 

Pasauliečio įsitikinimas remiasi kasdieniu patyrimu. Kitos nuomonės 
gynėjai neabejoja, kad tik jų požiūris atitinka mokslo dvasią. Kuo turėtume 
sekti mes? Prisipažįstu, man labiau prie širdies pasauliečio įsitikinimas. 
Nagrinėjant jutiminius procesus, objektyvaus apibūdinimo duomenys 
dažnai būna kur kas geresni orientyrai nei mechanistinės teorijos postu- 
latai. Pasikliaudamas pirmaisiais, jutiminės funkcijos teoretikas atrado 
naujų psichologijos ir gamtos mokslų sąlyčio taškų, kurių nepavyko aptikti 
tiems, kurie manė, kad moksliškai pagrįstas tik mechanistinis dėsnis. Po 
tokios pamokos jaučiuosi turįs visą teisę kasdienio patyrimo požiūrį taikyti 
1r visuminiam laukui, kuriame tam tikras vaidmuo tenka ir savasčiai, ir 
objektams. Taigi kai kurios funkcinės pažiūros, kurias tariamai buvo 
įrodęs mokslas, ir vėl atmetamos. Tikiuosi, jog kaip ir jutiminės funkcijos 
srityje pasitikėjimas tiesioginiais stebėjimais galiausiai vainikuosis kur 
kas glaudesniu sąlyčiu su mokslu. 

Pripažinus savitus daiktus, grupes, įvykius, savastį ir visa kita įpras- 
tomis visuminio lauko dalimis, padarytume didžiulę klaidą, jei šiame 
lygmenyje vėl nusileistume iki atomizmo. Mūsų negali tenkinti situacija, 
kai viename skyriuje aptariame vienus išskirtus visetus, kitame - kitus, 
trečiame — savastį, o ketvirtame — nuostatas. Realiam gyvenimui nebūdingi 
tvarkingi sąrašai ir klasifikacijos. Suburdami į grupę vienos klasės narius, 
tikriausiai įsikišime į įprastą dinaminės sąveikos procesą. Įdomiausi dina- 
miniai santykiai atsiranda tarp visiškai skirtingų klasių narių. Anatomijos 
muziejuje naudinga pamatyti šimtus širdžių, tačiau fiziologiškai širdies 
veikla labiau susijusi su plaučių veikla negu su kita širdimi. Jei patiriami 
daiktai pateikiami kaip viena klasė, savastis — kaip kita, nuostatos - kaip 
trečia, kyla pagunda manyti, kad iš šių trijų grupių atskirus pavyzdžius 
galima imti ad libitum“, o paskui sudėti ir susidaryti tikrą visuminio 
lauko vaizdą. Suprantama, tokia prielaida būtų labai vaikiška. Tam tikros 
daiktų, savasties ir nuostatų taisyklės gali būti vieno lauko dalimi. Nereikia 
būti geštaltpsichologijos atstovu, kad tai pastebėtum. Bet net ką tik išsa- 
kytas teiginys neatsižvelgia į vieną labai svarbų dalyką ir šia prasme yra 
klaidinantis. Negi apie faktus, kurie gali būti įtraukiami į vieną visuminį 
lauką, sužinome tik iš empirinių taisyklių? Pasaulietis įsitikinęs, kad 
svarbu ne vien taisyklė. Jis tvirtina juntąs, kad labai daug jo nuostatų, 
susijusių su daiktais ir situacijomis, yra tinkami atsakai. Taigi grįžtame 
prie pradinio taško. Šiuolaikinėje mokslinėje psichologijoje patyrimo, 
kurį pasaulietis tvirtina patiriąs, vaidmeniui neskiriama beveik jokio 
dėmesio. Manau, kad šia prasme turiu paremti pasaulietį, nes jis - kitaip 
nei mūsų mokslas — žino svarbiausią tiesą. Šis pasauliečio įsitikinimas 
tikriausiai taps svarbiu ateities psichologijos, neurologijos ir filosofijos 
ginčų objektu. 

Tolesnėje diskusijoje turėsime aptarti akivaizdžius ir kasdieniškus 
stebėjimus. Ne mes kalti, kad šie stebėjimai tiesiog apgailėtinai išnyko iš 
psichologijos, kaip mokslo, tyrinėjimo srities ir todėl turi būti atrasti iš 
naujo. Vėliau matysime, kad kaip tik šie akivaizdūs žmonių patyrimo 
tarpsniai gali atskleisti svarbiausius smegenų dinamikos faktus!. 


' Be abejo, dabartinė diskusija glaudžiai susijusi su dvipolės sąrangos sąvoka, kurią 
paaiškinome IX skyriuje. 

Kartais patiriu „susižavėjimo“ nuostatą. Tačiau šis susižavėjimas 
niekada neatsiranda savaime. Aš visada žaviuosi „kuo nors“. Ir retai 
abejoju, į kurį objektą ši nuostata nukreipta. Pavyzdžiui, vakar vakare 
koncertų salėje a/tas skambėjo „nuostabiai“ rimtai, ramiai ir užtikrintai. 
Nė kiek neabejoju, kad būtent tai buvo mano susižavėjimo objektas - ne 
kaimyno skleidžiamas triukšmas, ne dirigento nugara ir ne tūkstančiai 
kitų objektų ir įvykių. Susižavėjimas, kaip ir kitos nuostatos, turi kryptį. 
Šiuo atveju mano susižavėjimas buvo nukreiptas į dainininką. Ar šis 
susižavėjimas tiesiog nusidriekė iki to žmogaus ir ten sustojo tarsi kokia 
ilga, mane ir dainininką jungianti lazda? Jei taip, susižavėjimas tebūtų 
trečiasis dalykas tarp dviejų kitų, o priežastinis ryšys tarp balso ir susi- 
žavėjimo būtų numanomas tik hipotetiškai. Tokį santykį turbūt galima 
patvirtinti atitinkamais tyrinėjimais, tačiau tikrai negalima patirti tiesio- 
giai. Iš tikro šioje situacijoje aš tiesiogiai patyriau du dalykus: pirma, 
mano susižavėjimas susijęs su dainavimu, o ne kokiu nors kitu daiktu, 
antra, mano susižavėjimas buvo įprastas atsakas į tokį dainavimą. Taigi 
man nereikia nei netiesioginių kriterijų, nei mokslinių tyrimų, nei kore- 
liacijos koeficientų, kad suprasčiau dainavimo ir susižavėjimo ryšį. Tiesą 
sakant, patyrimas pasakė man daugiau, negu galėtų atskleisti kokia nors 
mokslinė indukcija. Juk indukcija neatskleidžia funkcinio santykio, kurį 
teigia esant, esmės, o šiame pavyzdyje psichologinio priežastingumo faktas 
buvo tiesiogiai patiriamas kaip savaime suprantamas ryšys. 

Prieš kelias savaites išvydau pirmą savo kūdikio šypseną ir buvau 
sužavėtas. Iš kur žinau, kad mano jausmas susijęs būtent su šypsena? Jei 
mano potyriai atspindėjo jausmų, įvykių ir daiktų (vieni iš jų kryptingi, 
kiti ne, tačiau tam tikru būdu pasiskirstę, daugiausia kaip histologinių 
aplinkybių padariniai) visumą, tai apie galimus funkcinius įvairių tos 
visumos dėmenų santykius aš tegaliu spėlioti. Kiekvieno dėmens pokytis 
gali sukelti kokį nors kitos visumos dalies pokytį. Taigi vienintelis būdas 
nustatyti tikruosius funkcinius ryšius — tai sistemiškai keisti sąlygas, kol 
vienos galimybės atkris, o kitos — statistiškai pasitvirtins. Pavyzdžiui, 
išvadą, jog tarp vaiko šypsenos ir susižavėjimo patyrimo tikriausiai yra 
koks nors ryšys, galėčiau daryti tik tada, jei šie du dalykai dažnai pasi- 

kartotų vienu metu. Tačiau net tuomet negaliu būti visiškai tikras — reikia 
nuosekliai kaitalioti kitus kintamuosius ir įrodyti, kad šie neturi poveikio. 
Iki kokio kraštutinumo psichologija nusirito, jei jau rimtai turime svarstyti 
tokią tezę! Konkrečiai tuo atveju, kai stebėjau vaiko šypseną, viena jo 
veidelio pusė buvo šešėlyje ir atrodė truputį tamsesnė. Pagal šį keistą 
požiūrį, kurį dabar aptariame, susižavėjimo jausmą aš galėjau sieti su 
šešėliu, o ne su šypsena. Užkirsti kelią tokiai klaidingai hipotezei tegali 
pakankamas skaičius prieštaraujančių pavyzdžių. 

Karštą vasaros dieną po ilgo pasivaikščiojimo išgeriu bokalą šalto 
alaus. Gerdamas burnoje juntu vėsą, savitą skonį, kartu ir didelį malo- 
numą. Nejaugi man tikrai reikia pamažu išmokti, kad šioje situacijoje 
malonumas yra susijęs būtent su gaivinančia vėsa ir skoniu, 0 voras, 
kurį matau ant sienos, ar priešais mane esančios kėdės dydis čia niekuo 
dėti? Aišku, kad šito mokytis nereikia. Faktą, kad malonumas susijęs su 
alaus šaltumu 1r skoniu, suvokiu ne mažiau tiesiogiai negu patį malonumą, 
prisilietimą ir skonį. Be to, juntu, kad malonumas yra tinkama reakcija į 
šiuos faktus. Tarp malonumo ir jutiminio jo pagrindo patiriu tai, ką 
vokiškai galima pavadinti verstandlicher Zusammenhang, o angliškai — 
understandable relationship“. 

Tą patį dažniausiai galima pasakyti ir tais atvejais, kai tiriamasis 
laikosi neigiamos nuostatos. Dvi savaites sunkiai dirbau kruopščiai ruoš- 
damas priemonių rinkinį tam tikriems tyrimams. Šįryt radau jas visiškai 
sujauktas ir baisiai supykau. Jei dabar sakyčiau: „štai langas, ten stalas, 
viename kampe sudėtos priemonės, kitame — kėdė, o prie durų - aš, 
apimtas pykčio“, ar toks išvardijimas situaciją apibūdintų tinkamai? 
Tikriausiai ne. Esu įsitikinęs, kad, pavyzdžiui, durys su mano pykčiu 
visiškai nesusijusios. Pamatęs sumaišytas priemones, iškart supratau, 
kad mane pykdo būtent šis faktas. Ir vėlgi patiriu ne vien šią sąsają, — 
tokiomis aplinkybėmis pyktis man atrodo įprastas dalykas. 

Tenerifėje vieną gražų vakarą ramiai dirbau prie rašomojo stalo ir 
staiga siaubingai išsigandau. Visas namas pradėjo baisiai traškėti ir 
svyruoti. Pirmą kartą gyvenime patyriau žemės drebėjimą. Nejaugi galima 

abejoti, kad mane išgąsdino ne kas kita, o būtent ši netikėta stichija? 
Žinoma, ne. Dar kartą emociją pajaučiau kaip sukeltą tam tikro patyrimo. 
Dažniausiai mums nebūtina nuosekliai mokytis, kad netikėti įvykiai gąs- 
dina — tarsi a priori draugiška veido išraiška ar rožės kvapas irgi galėtų 
kelti išgąstį. Kai staiga apima išgąstis, visada žinome, kad jį sukelia tam 
tikras faktas. 

Pasėdėjęs pusvalandį restorane, kuriame tvyro dūmai ir triukšmas, 
pradedu nekantrauti ir noriu išeiti. Be abejo, mano nekantrumas susijęs 
su konkrečia situacija. Šį ryšį suvokiu ne todėl, kad kažkada gyvenime 
atradau taisyklę, jog tokios sąlygos man visada kelia nekantrumą; greičiau 
tiesiogiai, Aic et nunc* juntu, kad aplinka mane trikdo ir kelia sumaištį. 
Tokios sąlygos šitaip veiks mane visada; priežastinis ryšys yra mano 
patyrimo dalis. 

Prieš dvi dienas buvau labai nusiminęs, kad niekaip negaliu perteikti 
šiame skyriuje to, kas man atrodo svarbiausia. Ar šie du faktai — pati 
nusiminimo būsena ir tam tikra intelektinė situacija — atskiri ir nesusiję? 
Ar apie tikėtiną šių faktų ryšį galima teigti tik remiantis statistiniais 
įrodymais? Tokie klausimai atrodo labai dirbtiniai. Mėgindamas rasti 
atsakymą aiškiai jaučiau, kad mano nusiminimas susijęs su sunkumu tą 
sprendimą rasti. Be to, būtent šis nusiminimas atrodė visiškai tinkamas 
tokiai situacijai. 

Jei visuose šiuose pavyzdžiuose vidinės mano reakcijos patiriamos 
kaip įprastai kylančios iš esamų situacijų esmės, tai tam tikrais kitais 
atvejais įvykiai aplinkoje patiriami kaip kylantys iš mano nuostatų. Pa- 
vyzdžiui, į 1 pav. aš galiu žiūrėti pasyviai. Tada modelį matau kaip dvi 
grupes taškų. Bet jei žiūrint į jį, kažkas verčia mane mąstyti apie pasvi- 
rusias linijas, figūros taškai tikriausiai pasidalys į tris poras, t. y. dešinį 
apatinį ir kairį viršutinį taškus sujungsiu įsivaizduojama linija. Jeigu toks 
pasikeitimas išties įvyksta, suprantu, kad jis atsiranda dėl tam tikros 
mano psichikos nuostatos tą akimirką. Net jei tada, kai pasikeičia 1 pav. 
sąranga, aš, pavyzdžiui, kasyčiausi galvą arba niūniuočiau melodiją, šios 
veiklos tikrai nesusiečiau su pasikeitimu. 


208 €ė GEŠTALTPSICHOLOGIJA 


Arba štai toks pavyzdys. Koks to miesto prie Santa Fe geležinkelio 
pavadinimas? Tuoj prisiminsiu. Kai ieškau atmintyje pavadinimo, nei 
šis veiksmas, nei ta vieta, kurioje turėtų slypėti užmirštas pavadinimas, 
neatrodo kaip du atskiri daiktai. Greičiau juntu, kad ieškojimas nukreiptas 
paslėpto pavadinimo link. Galiausiai iškilus tam tikram pavadinimui, 
jaučiu, kad šis faktas įvyko dėl ieškojimo įtampos. Man nereikėjo nuosek- 
liai išmokti, kad tokioje situacijoje ieškojimas per se susijęs su pavadinimo 
atsiminimu. Ne palaipsniui išmokau ir tai, kad tokiomis situacijomis 
triukšmas už durų tėra niekuo dėtas faktas. 

Kurį laiką laikau ranką ištiestą į priekį. Jei specialiai nesistengčiau, 
ranka tokioje padėtyje ilgai neišsilaikytų. Be šių pastangų, tuo pačiu 
metu dar patiriu mėlyną dangų, vieversio giesmę, ranką kaip regimą 
daiktą, drėgnos žemės kvapą. Taip pat pakeltoje rankoje juntu vis stiprė- 
jantį ypatingą pojūtį - kažką panašaus į rankos tempimą žemyn. Geo- 
metriškai ir logiškai galimi labai įvairūs šių potyrių porų deriniai. Mano 
pastangas galima sieti su vieversio giesme, kvapu, pakeltos rankos spalva 
ar dangaus žydryne. Tačiau iš tikro šios pastangos nėra kažkas atskira, 
ką vienodai sėkmingai būtų galima sieti su bet kuriuo iš šių potyrių. 
Veikiau suvokiu, kad mano ranka ištiesta į priekį ir atsispiria traukai 
žemyn būtent dėl šių pastangų. Suprantu, jog traukos esmė kaip tik tokių 
pastangų ir reikalauja, o pastangų esmė patiriama kaip atsverianti štai 
tokią trauką. Jei kam nors reikėtų nuodugniai apibūdinti šią situaciją 
vietinių duomenų terminais — vietą, kryptį (jei tokią turi), padėtį laike ir 
net savitarpio santykius vietos, atstumo, sekos ar vienalaikiškumo, pana- 
šumo ir kitokiais požiūriais, — vis tiek nepaminėtų pagrindinės situacijos 
ypatybės, t. y. dinaminių kai kurių situacijos dalių santykių. 

Nagrinėdamas panašų atvejį David Hume kategoriškai gynė priešingą 
požiūrį. Jis teigė: „Aš nežinau, kaip mano ranka pakyla, kai noriu ją 
pakelti. Galbūt tai tik laiko seka. Juk aš nežinau mechanizmo, kuris iš 
tikro pakelia mano ranką, esmės“. Keistas argumentas. Visiškai nebū- 
dingas grynojo patyrimo analizei, kurią Hume žadėjo pateikti. Žinoma, 
kai šiuo atveju kalbame apie ranką, turime ją suvokti kaip patiriamą 

daiktą, o ne kaip fizinį objektą, kuris juda fizinėje erdvėje. Kad ir kur 
vyktų raumenų inervacija ir susitraukimai, fenomenologinė analizė čia 
susiduria, pirma, su intencija, antra, su patiriamu įgudusios rankos jude- 
siu. Kyla klausimas, ar intencija šiuo atveju su rankos judesiu atrodo 
lygiai taip pat nesusijusi kaip su debesies spalva ar su rankos odos rudu- 
mu? Taigi didysis filosofas greičiausiai apsiriko ir per neapsižiūrėjimą 
pasinaudojo logine gudrybe. Ir šitaip klystkeliais nuvedė kelias šį klausimą 
nagrinėjusias kartas. 

Norėdamas geriau atskleisti šios diskusijos svarbą, pateiksiu priešta- 
ravimą, kuris atliekant stebėjimus iškilo man pačiam. Kas nors galėtų 
prieštarauti, kad tokie potyriai kaip „priklausyti nuo“, „būti įprasta pa- 
sekme“, „kuo nors remtis“ ir t. t. visai neįrodo, jog minėti ryšiai iš tikro 
yra. Pavyzdžiui, prieš daugelį metų „Tristano ir Izoldos“ uvertiūra padarė 
man didžiulį įspūdį. Anuomet savo susižavėjimą būčiau apibūdinęs kaip 
tiesioginį ir suprantamą šios muzikos padarinį. Tačiau dabartinė mano 
reakcija į šią Vagnerio uvertiūrą visai kitokia. Būsiu atviras — ši muzika 
man atsibodo. Dabar jau nepasitenkinimas man atrodo visiškai įprastas 
atsakas. Ar šis pokytis tikrai veikia nuomonę, kurią pateikiau apie ankstes- 
nes savo reakcijas? Visai nesunku parodyti, kad čia nėra jokio prieštara- 
vimo. Esant tai pačiai fizinei situacijai, patirdamas lygiai tokias pačias 
garso bangas žmogus vieną dieną gali manyti, kad vienintelis tinkamas 
atsakas — pasigėrėjimas, o kitą dieną, girdėdamas tą pačią kompoziciją, 
justi pasišlykštėjimą. Paprasčiausias būdas sukelti tokią permainą - duoti 
žmonėms klausytis tos pačios garsų sekos šimtus kartų per dieną“. Bet 
kas tokiomis aplinkybėmis atsitinka? Reikia atskirti melodijas, kaip f1z1- 
nius faktus, ir melodijas, kaip girdimuosius potyrius. Po kelių šimtų 
pakartojimų daugumos melodijų kaip potyrių savybės nebebus tokios, 
kokios buvo iš pradžių. Dabar jos skambės tuščiai ir banaliai. Melodijas 
dažnas kartojimas veikia lygiai taip pat, kaip geriausius anekdotus ir 
pokštus. Taigi atsakų pokyčiai, kai objektyvios sąlygos nekinta, visiškai 
neprieštarauja pagrindinei mūsų tezei, kad egzistuoja suprantamas ryšys 


“K. Lewin ir A. Karsten, Psychol. Forsch., 10, 1927. 

tarp patiriamų faktų ir patiriamų vidinių atsakų. Jei esant tiems patiems 
dirgikliams potyrių medžiaga keičiasi, kažin ar galime tikėtis, kad anks- 
tesni atsakai atrodys įprasti ir tinkami. Atvirkščiai, jei tokiomis aplinky- 
bėmis atsakai išliktų tokie patys, įtartume, kad mūsų tezė klaidinga. 

Dar viena priežastis, kodėl muzika, kuri man prieš daugelį metų patiko, 
dabar nebeteikia jokio malonumo, gali būti štai tokia: smarkiai pasikeičiau 
aš. Kaip galime tikėtis, kad pasikeitusiai savasčiai tam tikros kompozicijos 
poveikis bus toks pat, tarsi savastis nebūtų pasikeitusi. Poveikis priklauso 
ne tik nuo išorinės situacijos, bet ir nuo sistemos, kurioje tie poveikiai 
vyksta, ypatybių. Patinamam priežastingumui būdinga lygiai tas pat, 
kas priežastingumui fizikoje. 

Noriu dar kartą pabrėžti, kad priežastinių santykių psichologiniame 
lauke pažinimas turėtų būti skiriamas nuo teiginių apie daugmaž nuolatinį 
psichologinių faktų koegzistavimą 1r laikinį sutapimą. Konkretaus prie- 
žastinio santykio patyrimas yra svarbus nepriklausomai nuo to, kas gali 
atsitikti paskui. Šią akimirką galiu būti visiškai tikras, kad matau raudoną 
gėlę, tačiau jei kada nors tapčiau daltoniku, ta pati gėlė man atrodytų 
pilka. Taigi esamą priežastinės priklausomybės patyrimą reikėtų priimti 
tokį, koks jis yra, net jei vėliau panašiose situacijose potyriai nebeturėtų 
tų pačių ypatybių. 

Mokslas turi seną taisyklę: teiginiai taps kur kas priimtinesni, jei 
neslėpdami nurodysime atvejus, kuriems šie teiginiai netinka. Neneigiu, 
kad yra be galo daug atvejų, kai mes visiškai nepatiriame, kaip vienas 
faktas sukelia kitą. Tarkime, tiriamasis tam tikroje regos lauko dalyje 
stebi pasikartojantį judesį. Vėliau pamatęs neigiamą šio judesio povaizdį, 
jis nustebs (Žinoma, jei su šiuo reiškiniu susiduria pirmą kartą). Jo nuosta- 
ba įrodo, kad povaizdį sukelia sąlygos, kurių jis visiškai nesuvokia arba 
kurios jam neatrodo šio padarinio priežastimi. Taip pat daugelis tiriamųjų, 
ilgai fiksavę žvilgsnį į 8 pav. centrą, labai nustemba staiga pamatę naują 
pavidalą. Jie nejunta, kodėl įvyko toks pasikeitimas. Kartą eksperimen- 
tuodamas šį piešinį parodžiau fizikui. Jam buvo liepta vienaip ar kitaip 
pranešti apie visus pasikeitimus, kurie vykdavo jam fiksuojant žvilgsnį 


10 skyrius. Įžvalga 6 211 


į 8 pav. Tame tyrime šviesios figūros linijos buvo pateikiamos visiškai 
tamsiame kambaryje. Stebėjimo pabaigoje fizikas manęs paklausė, kaip 
aš sugebėjau taip greitai ir taip dažnai keisti „objektus“, juk sėdėjau už 
kelių metrų ir neatrodė, kad būčiau pajudėjęs. Jis nė neįtarė, kad šiuos 
pasikeitimus sukėlė jo paties organizmo įvykiai. 

Visi žino, kad gana dažnai nesuprantame, kodėl keičiasi mūsų vadina- 
mosios nuotaikos. Kartais staiga pajuntame, kad peršalome, nors nenutuo- 
kiame, kur ir kada; lygiai taip kartais jaučiamės suirzę ir nepatiriame 
tokios nuotaikos priežasties. Be abejo, suirzę dažniausiai greitai suran- 
dame ką nors, kad galėtume išlieti pyktį, ir tada tas „kas nors“ tikriausiai 
atrodys tinkamas objektas. Tačiau iki tol tegalime spėlioti, kokia gali 
būti slapta šios nuotaikos priežastis. Iš pradžių nepatiriama jokios šios 
nuotaikos ir kokio nors konkretaus objekto sąsajos. Iš tikro kaltininkas 
gali būti tam tikros meteorologinės sąlygos, kurios veikia mūsų organizmą, 
arba sutrikęs virškinimas. Tiesiogiai šio poveikio mes nesuvokiame. 

Iš šio pavyzdžio galima daryti dvi išvadas. Pirma, pavyzdys pagrindžia 

požiūrį, kad, nors dinaminiai santykiai gali būti patiriami, o padariniai — 
žymūs, tačiau priežastys nepatiriamos. Antra, abu determinacijos būdai 
gali pasireikšti viename įvykyje. Juk kai esame irzlūs ir atrandame objektą, 
kuris daugmaž atitinka vidinę būseną, šį objektą iš karto suvokiame kaip 
visiškai tinkamą priežastį stipriam pykčiui. Vis dėlto mūsų reakciją gero- 
kai sustiprina paslėptosios priežastys, dėl kurių pradėjome irzti kur kas 
anksčiau šios galimybės“. 
3 Čia vertėtų įterpti pastabą apie psichoanalizę. Anot psichoanalitikų, žmonės dažnai 
visiškai nesuvokia, kodėl vienaip ar kitaip elgiasi. Tikrieji motyvai gali gerokai skirtis 
nuo tų, kurie, jų nuomone, tokį elgesį skatina. Mes sutinkame, kad įprastame gyvenime 
tokių atvejų pasitaiko, o esant patologinėms būsenoms jų gali būti ir daugiau. Vis 
dėlto abejoju, ar šie stebėjimai pateisina tokį visuotinį pesimizmą. Neturime pagrindo 
abejoti ta daugybe potyrių, kai pasaulietis aiškiai suvokia savo motyvus. Be to, norėčiau 
pridurti, kad turėtume skirti du dalykus: vienais atvejais froidistai, ko gero, teisūs, 
tačiau kitais atvejais žmonės savo vidinių būsenų tiesiog nesugeba a:pažinti. Manau, 
kad dažnai stebėjimai, kuriuos froidistai aiškina savitai, tėra neatpažinimo pavyzdžiai. 
Suvokinius atpažįstame labai lengvai, tačiau vidinių procesų atpažinimas stebėtinai 
lėtas ir visai nepriklauso nuo to, ar vidiniai faktai neatpažįstami pelnytai. 

Vis dėlto kažin ar paslėptos determinacijos faktas vienais atvejais 
galėtų paneigti patiriamą priežastingumą kitais atvejais. Cholerą ir marą 
sukelia tam tikros bakterijos, o diabetą — ne. Kas šį „neigiamą pavyzdį“ 
galėtų naudoti kaip argumentą prieš bakteriologiją? Panašų dualizmą 
turėtume ramiai pripažinti ir psichologinio priežastingumo atveju. 

Nepaisant visų mūsų pateiktų pavyzdžių, gal patiriamas priežastin- 
gumas yra tiesiog mokymosi rezultatas? Pamatęs ant laiško vieną rašy- 
seną, apsidžiaugiu, o štai kita nuteikia priešingai. Nekreipkime dėmesio 
į grafologinius ir estetinius situacijos tarpsnius ir tarkime, kad viena 
rašysena man atrodo miela, o kita nemaloni tik dėl mano santykių su 
rašančiaisiais. Abiem atvejais jaučiu, kad mano atsakai šių objektų atžvil- 
giu yra tinkami. Vis dėlto atrodo, kad šie atsakai buvo išmokti. Jei nebūtų 
susidaręs atitinkamas „sąlyginis refleksas“, šie žodžiai ir raidės neatrodytų 
tinkama mano reakcijų priežastis. Šis pastabėjimas tikriausiai privers 
mus akimirką suabejoti daugeliu ankstesnių teiginių. Tačiau iš tikro šie 
faktai mūsų pagrindinei tezei neprieštarauja. Pirmoji rašysena susisiejo 
su draugiškumo potyriais, kuriuos išgyvenau su vienu žmogumi, o antroji 
— su nemalonumais, dėl kurių kaltas kitas žmogus. Šie žmonės sukeltų 
tokius pat atsakus kaip ir jų rašysena, nes jie turi vienokią ar kitokią 
prasmę. Klystume manydami, kad tokiais atvejais emociniai atsakai susi- 
siejo su rašysena palaipsniui. Veikiau šis ryšys atsirado tada, kai vienaip 
ar kitaip parašytų žodžių ir raidžių vaizdas persiėmė teigiamų ar neigiamų 
praeities potyrių. Persiėmusios rašysenos dabar yra tinkamos priežastys 
emocinių atsakų, kuriuos apibūdinau. Todėl nenuostabu, kad jos taip ir 
jaučiamos. 

Čia reikėtų padaryti vieną pastabą. Kai ištrokštu, esu linkęs mąstyti 
apie gaivinantį gėrimą. Žinoma, mano mąstymo objektas lauke atsiranda 
dėl atsiminimo. Tikiuosi, suprantate, kad šis faktas su dabartiniu mūsų 
klausimu visai nesusijęs. Kad ir kaip kilo šis atsiminimas, vos tik mintis 
apie gėrimą tapo lauko dalimi, šį objektą iš karto pradėjau justi kaip 
tinkamiausią mano troškimo priežastį, o troškimas šio objekto atžvilgiu 
visiškai suprantamas. Vien faktas, kad kažkas patenka į lauką dėl atsi- 
minimo proceso, nesusijęs su klausimu, kokiame santykyje šis objektas 

patiriamas lauko viduje. Kadangi esame itin linkę viską aiškinti mokymusi, 
įgūdžiais, atsiminimu ir t. t., reikėtų pabrėžti, kad visada, kai tik atrodo, 
j0g situacija atsirado dėl kažko iš praeities ir atsiminimo, mes liaujamės 
mąstyti toliau. Tačiau net jei visos situacijos dalys atsirado dėl atsiminimo 
procesų, vis tiek derėtų paklausti: ar nors vieną iš šių potyrių juntame 
kaip priežastingai susijusį? 

Grįžome prie pasauliečio įsitikinimo. Psichologija ir mokslo episte- 
mologija linkusi šio požiūrio arba nepaisyti, arba pulti, tarsi jis būtų 
labai pavojingas. Dažniausiai dėl tokio priešiškumo kaltinamas David 
Hume. Bet man atrodo, kad ši žymi žmonijos minties istorijos figūra 
tiesiog ryškiausiai atstovauja linkmei, kuri Graikijoje egzistavo jau dau- 
giau kaip prieš du tūkstančius metų ir kilo iš didelio noro siekti aiškumo“. 

Nei pasauliečio įsitikinimui, nei šiame skyriuje mano pateiktiems 
teiginiams toks aiškumas nebūdingas. Aiškumo idealas būtų pasiektas, 
jei pasaulį galėtume suskaidyti į begalę vienodų ir skirtingų dalių, kurios 
būdingi tik formalūs savitarpio santykiai padėties laike ir erdvėje, pana- 
šumo ir kitokia prasme. Kad toks patyrimo įsivaizdavimas yra teisingas, 
Hume'o garsioji priežastingumo analizė laiko savaime suprantamu daly- 
ku, todėl galiausiai jis neįrodė nieko daugiau kaip tai, ką implicitiškai 
spėjo nuo pat pradžių. Rasti pavyzdžių, kurie paremtų tezę, kad priežastin- 
gumas niekada nepatiriamas, jam nebuvo sunku. Juk labai dažnai mes iš 
tiesų visai nejuntame, kaip vieną daiktą lemia kitas. Kadangi priešingų 
pavyzdžių Hume neaptarė, daug kam atrodė, kad jo požiūrio teisingumas 
įrodytas ir nenuginčijamas. Beveik niekas neabejoja, kad Hume - garsiau- 
sias visų laikų empirikas. Tačiau patyrimo pasaulį supaprastinti iki dalių, 
tarp kurių vyrauja tik formalūs santykiai, jį paskatino tam tikros i1nte- 
lektinės prielaidos ir idealai, kurių jis buvo veikiamas. Hume tikrai buvo 
didis, tačiau ne visai empirikas tiesiogine šio žodžio prasme. Empirikai 
tiek daug dalykų nelaiko arba bent jau neturėtų laikyti savaime supran- 
tamais. 


* Pavyzdžiui, ši linkmė aiški kai kuriose Platono diskusijose apie tikrojo pasaulio 
ypatybes. 

Knygoje „Radikalus empirizmas“ William James pabrėžė, kad „ryšiai 
tarp daiktų - ir jungiantys, ir skiriantys — tiesiogiai patiriami lygiai kaip 
ir patys daiktai“**. Mano nuomone, toks požiūris mūsų kelyje yra veikiau 
kliūtis negu pagalba. Nors James kritikuoja atomistinį patyrimo nagri- 
nėjimą, jis vis dėlto nepripažįsta to, ką mes vadiname sąranga (V sk.). Tam 
tikra prasme - grynai logine — ryšiai galimi tarp visų esamo lauko dalių 
ir dalelių, aišku, jei tokia galimybė mus domina. Tačiau tokie visa api- 
mantys ryšiai visiškai nepaaiškina, kodėl tam tikru atveju savita nuostata 
patiriama kaip kylanti „dėl“ tokio pat savito įvykio ar daikto lauke. Toje 
situacijoje šis dinaminis ryšys yra unikalus ir iš tikro patiriamas, o daugybė 
formalių santykių, apie kuriuos kalba James, dažniausiai visiškai ne- 
patiriami. Be to, formalūs ryšiai esamą nuostatą sieja ir su visais kitais 
lauko dėmenimis. Taigi turbūt svarbiau suprasti, kad šios dvi žodžio 
„ryšys“ prasmės labai skiriasi, negu pabrėžti, kad formalieji ryšiai visur 
išplitę. 

Teisingumo dėlei reikėtų paminėti, kad kartais James priartėja prie 
mūsų klausimo iš kitos pusės, pavyzdžiui, rašydamas, kad mes „išlaikome 
pajustą tikslą, o ne pajustas kliūtis ir įveiką, arba buvimą įveiktais““; 
taip pat teigdamas, kad „patiriantysis junta polinkį, kliūtį, troškimą, 
įtampą, pergalę ar pasyvų pasidavimą lygiai taip pat, kaip junta laiką, 
erdvę, greitį ar stiprį, judesį, svorį ir spalvą, skausmą ir malonumą, 
sudėtingumą ar bet kurias kitas ypatybes, kurios būdingos situacijai“". 
Visa tai nepanašu į formalių santykių tinklą, kurie nepriklausomai išsidėstę 
visame lauke. William James pažymi nevisiškai tai, ką mėginu pabrėžti 
aš, tačiau nėra abejonės, kad apibūdindamas patyrimą juntamam de- 
terminizmui jis tikrai norėjo skirti deramą vietą“. 

Nagrinėjant vien jutiminę sąrangą nebuvo tinkamos progos susipažinti 
su patiriamo determinizmo sąvoka, nes dažniausiai mes nejuntame, kas 
? The meaning of Truth, Įvadas. 

* Some Problems of Philosophy, p. 213. 
" A Pluralistic Universe, p. 376. 


š Nuo Jameso laikų panašų požiūrį gynė dar keli autoriai, kurių pavardes rasite šio 
skyriaus gale pateiktame literatūros sąraše. 

lemia paprastesnius jutiminės sąrangos padarinius. Netvirtinu, kad pati- 
riami priežastiniai santykiai jutiminiams laukams nebūdingi. Tarkime, 
paveikslėliuose pateiktose tam tikrose suvokimo situacijose, taip pat 
daugelyje kasdienio gyvenimo suvokimo situacijų tikrai atrasime įtikinamų 
dinaminių ryšių pavyzdžių (žr. VII sk.). Vis dėlto ryškiausi tokio pobūdžio 
potyriai būdingi visuminiam laukui ir jie yra susiję su dinaminiais savasties 
1r tam tikrų objektų santykiais. Taigi turbūt būtų geriausia, jei tolesnėse 
diskusijose apsiribotume tik tais priežastiniais santykiais, kurie susiję su 
savastimi. 

Tiesioginis determinizmo, apibūdinto ankstesniuose skirsniuose, suvo- 
kimas gali būti vadinamas ir įžvalga. Kai šią sąvoką sykį pavartojau 
apibūdindamas intelektinį beždžionių elgesį?, nepavyko išvengti nelemto 
nesusipratimo. Kartais gyvūnai sugeba pasiekti laimėjimų, kurių nesi- 
tikime rasti žemesniame nei žmogaus lygmenyje. Tuomet pasakiau, kad 
tokiems laimėjimams tikrai būtina įžvalga. Matyt, kai kurie skaitytojai 
šią apibrėžą suprato taip, tarsi įžvalga būtų koks nors paslaptingas bež- 
džionių elgesį lemiantis psichikos veiksnys ar gebėjimas. Iš tikro kai rašiau 
tą pranešimą, neketinau teigti nieko panašaus. Tikiuosi, kad šioje disku- 
sijoje tokio nesusipratimo pavyks išvengti, todėl įžvalgos sąvoką apgal- 
votai paaiškinsiu remdamasis visiškai kasdieniais ir paprastais faktais. 
Nekalbėsiu apie jokius išradimus ar kitus ypatingus intelektinius laimė- 
jimus. Sąvoką pateiksiu griežtai aprašomuoju būdu, anaiptol nesiedamas 
su psichikos gebėjimu. Neneigiu, kad filosofiniu požiūriu be galo svarbu, 
ar tam tikrų potyrių determinacija gali būti patiriama, ar ne. Bet manau, 
kad šią akimirką daug svarbiau gerai išsiaiškinti pačią sąvoką, negu iš 
karto iki galo suprasti kitas pasekmes. Taip pat norėčiau aiškiai parodyti, 
kad įžvalgos sąvoka aprėpia ne tik patiriamą determinaciją intelektinėse 
situacijose, bet ir patiriamą emocinių ir motyvacinių laukų dinamiką. 

Kelis kartus minėjau, kad kasdieniame patyrime nėra nieko akivaiz- 
desnio už įžvalgą, t. y. determinacijos suvokimą, kurį apibūdinau šiame 
skyriuje. Kažin ar yra nors vienas visuminis laukas, kuriam ši ypatybė 


* The Mentalitv of Apes, 1925. 

būtų nebūdinga. Ir vis dėlto atrodo, kad tik mažuma psichologų išties 
supranta, kad ši sąvoka - viena iš svarbiausių psichologijoje. Žinoma, 
kalbėdami daugelis vartoja terminus, iš kurių galima spręsti, kad jų 
tiriamieji arba jie patys patiria įžvalgą. Bet gal taip atsitinka tik todėl, 
kad pasauliečio įsitikinimas išreikštas tam tikrose kalbos formose, kurias 
autoriai vartoja ne visai suvokdami padarinius? Gal kaip tik todėl įžvalga 
neatsiranda tarp sąvokų, kurias psichologai vartoja savo teorijose? Juk 
vartoti pasauliečio kalbą — tai ne tas pat, kas pamatyti, kaip daug šioje 
kalboje yra psichologijos. Be to, kai kuriems Hume'o patyrimo analizė ir 
XIX a. sąvokos yra ribos, kurių nauji atradimai niekada iš esmės nepra- 
plės. Jų akimis šio skyriaus turinys — gryniausias misticizmas. Įsivaizduo- 
kime, kad šios grupės atstovas stačiomis važiuoja sausakimšu autobusu. 
Staiga koks nors stambus keleivis nusprendžia, kad mūsų Hume'o bendra- 
minčio koja — tai puiki vieta jam atsistoti. Iš esmės Hume'o bendramintis 
turėtų nesuprasti, kas jam tą akimirką kelia pyktį - dailus jaunos autobuso 
keleivės veidas ar šio žmogaus elgsena. Jis galėtų tai išsiaiškinti pasitelkęs 
eksperimentavimą ir indukciją. Arba jis galbūt jau anksčiau išmoko teisin- 
gai susieti šiuos dalykus. Bet jeigu jo teoriniai įsitikinimai tvirti, be 
netiesioginių įrodymų jis negalėtų būti visiškai tikras, ar yra teisus. 

Ar šiai psichologų grupei priklauso ir biheivioristai? Daugumą jų 
turbūt nenorėtų būti priskiriami nei prie vienų, nei prie kitų, nes iki šiol 
atrodė, kad mūsų klausimas susijęs tik su tais potyriais, kurių jie apskritai 
nelaiko tyrimo objektu. Tačiau iš tikro tai nesvarbu. Tai, ką biheivioristai 
vadina moksliniu metodu, tėra induktyvi priemonė, o griežti Hume'o 
sekėjai tik tokią ir pripažįsta. 

Bet mūsų diskusiją iš patyrimo lauko galima perkelti į smegenų fiziolo- 
gijos sritį. Prisiminkime, II skyriuje nusprendėme, kad patyrimą galima 
pasitelkti kaip procesų, kurie yra išorinių sąlygų ir atviro organizmo 
elgesio tarpininkai, rodiklį. Šis būdas pagrįstas iz0morfizmo dėsniu, t. y. 
teze, kad mūsų potyriai ir juos lemiantys procesai yra vienodos sandaros. 
Todėl mes darėme prielaidą, kad jei regos lauke daiktas suvokiamas kaip 
atskiras visetas, tai atitinkami procesai smegenyse irgi yra santykinai 

išskirti iš aplinkinių procesų. Kitame skyriuje sužinojome, kad būdami 
nuoseklūs turėtume kelti hipotezę ir apie tam tikrus procesus smegenyse, 
kurie lemia įvairių mūsų savasties būsenų patyrimą. Taip, kaip save 
patiriame objektų apsuptyje, taip ir savastį atitinkantys procesai turėtų 
vykti tarp procesų, atitinkančių tuos objektus. Bet mes patiriame ne tik 
aplinkinius objektus ir įvairias savasties būsenas, bet ir psichologinį 
priežastingumą, kai juntame, kad savasties būsenas lemia aplinkos dalys 
arba kad aplinkos įvykius kartais lemia savasties veikla. Mūsų nuomone, 
smegenyse šie patiriamos determinacijos faktai gali būti atspindimi tik 
taip: mes turime pasitelkti tai, ką mokslininkai vadina /auko fizika. Kitaip 
tariant, kai juntame, kad savastis atliepia į tam tikro objekto ypatybes, 
tai smegenyse procesas, kuris atitinka patiriamą savastį, turi būti veikia- 
mas proceso, kuris atitinka objektą. Konkrečiau, savitos objektą atitin- 
kančio proceso ypatybės turi kažkaip atsispindėti plote, kuriame vyksta 
procesai, atitinkantys savastį, ir dėl šio „lauko“ poveikio turi vienaip ar 
kitaip keistis procesai, kurie atitinka savastį. Ir atvirkščiai, tam tikra 
savasties nuostata objekto atžvilgiu turi turėti fiziologinį atitikmenį, kuris 
sklistų į plotą, kur fiziologiškai reprezentuojamas tas objektas, todėl 
objektą atitinkantis procesas gali keistis paveiktas savasties lauko. Pir- 
muoju atveju pakitusi savasties būsena neegzistuoja nepriklausomai, — 
veikiau ją sukuria ir palaiko objekto laukas. Antruoju atveju objekto 
pokytį sukelia ir palaiko savasties laukas. Jei nors kiek tikime, kad pagrin- 
dinės funkcinės fizikos sąvokos tinka apibūdinti ir smegenų dinamiką, 
tai šis situacijos paaiškinimas yra paprasčiausias būdas tokioms viltims 
išsipildyti. 

Kad mūsų požiūris taptų visiškai aiškus, grįšiu prie vieno iš ankstesnių 
pavyzdžių. Kai karštą dieną mėgaujuosi šaltu gėrimu, suvokiu, kad malo- 
numas susijęs su gėrimo skoniu ir mano troškuliu, o ne, pavyzdžiui, su 
voru ant sienos arba priešais mane stovinčios kėdės dydžiu ir ne su 
tūkstančiais kitų aplinkos daiktų. Smegenyse, tikriau toje smegenų dalyje, 
kurioje vyksta tam tikri „savasties procesai“, šiomis sąlygomis atsiranda 
procesas B, kuris lemia mano troškulio patyrimą. Taigi kai pradedu gerti, 

kitas procesas A, atitinkantis gėrimo šaltumą ir skonį, atsiranda lygiai 
toje pačioje dalyje, kurioje ką tik vyko procesas, atitinkantis mano troš- 
kulį'. Pagal šią teoriją, A iš karto pradeda veikti B ir ši įtaka priklauso 
nuo A ypatybių santykyje su B ypatybėmis. Atsiradęs B pokytis juntamas 
kaip malonumas. Mano nuomone, šį pokytį procesas A lemia lygiai taip 
pat tiesiogiai, kaip paviršiaus temperatūrą lemia ant jo krintantys šviesos 
spinduliai arba kaip blėstanti ugnis įsiliepsnoja plūstelėjus deguonies 
gūsiui. Kitaip tariant, gėrimo skonis ir malonumas patiriami ne kaip atskiri 
faktai, o kaip vienas nulemtas kito, nes atitinkami procesai smegenyse 
dažniausiai yra susiję lygiai taip pat. Įžvalga ta prasme, kokia čia apibrė- 
žėme, — tai nieko daugiau, kaip tik šio fakto išraiška. Be abejo, toks pat 
aiškinimas taikytinas ir tais atvejais, kai juntame, kad objektą pakeičia 
savita savasties nuostata. 

Išreikšta ši teorija skamba taip paprastai, kad gali atrodyti netgi banali. 
Tačiau šis įspūdis iš karto pranyksta prisiminus, kaip analogišką situaciją 
aiškintų vyraujančios ir pripažintos teorijos. Mechanistinė teorija ir vėl 
atrodytų visiškai priešinga dinaminei. Nei refleksų, nei sąlyginių reakcijų, 
nei netgi asociacijų (įprastine jų samprata) kokybinės ypatybės neveikia 
už šių procesų vietos ribų. Kad įvykiai vienoje smegenų dalyje paveiktų 
situaciją kitose dalyse, būtinas pakankamai laidžių takų tarpininkavimas. 
Pirmiausia atsiranda pats procesas A, paskui tam tikrais takais perduo- 
dami nerviniai impulsai ir galiausiai B plote atsiranda poveikis, kurį 
sukelia tie impulsai, o ne savita A esmė. Jei esant tam pačiam A geresnis 
laidininkas bus kitas takas, tai kils ne B, o trečias procesas C. A atsiradi- 
mas veikia B tik tą akimirką dėl to, kad egzistuoja tam tikros histologinės 
sąlygos. Įsivaizduokime, kad nervines skaidulas galime šiek tiek pertvar- 
kyti. Jei tinkamai tai padarytume, šaltas gėrimas ištroškusiam žmogui 
galėtų sukelti pasišlykštėjimą ir pyktį. 

Gali būti, kad šis fiziologinis aiškinimas niekada nebuvo išsakytas 
tiksliai. Todėl reikėtų tai padaryti, nes remdamiesi sąvokomis, kurios 
dabar plačiai vartojamos neurologijoje ir psichologijoje, negalime pateikti 
jokio kito aiškinimo. Kodėl nebuvo svarstoma tiesioginio lauko poveikio 

teorija? Kodėl, - jei mums labiau patinka vartoti psichologijos terminus, 
— tik keli mokslininkai įžvalgą mini tarp svarbiausių ir įprastų psichinio 
gyvenimo faktų? Kodėl daugumą psichologijos klausimų aptariame taip, 
tarsi moksle būtų vartojamos tik mechanistinės sąvokos? Aš tiesiog paro- 
dau tokios situacijos padarinius. Juo smarkiau supriešinsime mechanis- 
tines ir lauko teorijas, tuo daugiau vilties galime sieti su mūsų mokslo 
ateitimi!“, 

Nemanau, kad mūsų pateiktas tam tikrų potyrių visuminiame lauke 
apibūdinimas jau galutinis. Be abejo, šitaip su priežastimis dažnai susie- 
jamos emocinės reakcijos. Bet iš asmeninės patirties žinome, kad ne tik 
jos. Tarkime, kai ilgesnį laiką pasėdėjęs perpildytame ir triukšmingame 
restorane Žmogus pradeda nerimauti, jis ne tik junta smarkų nepasi- 
tenkinimą aplinka, bet ir skuba išeiti. Kitaip tariant, jis nori išvengti to, 
ką mano esant bėdos priežastimi. Be to, jis jaučia, kad postūmis veikti 
išplaukia iš esamos situacijos lygiai taip pat tiesiogiai, kaip ir nepasitenki- 
nimas. Taigi žmogus įžvelgia ir emocinį, ir motyvacinį priežastingumą. 

Tokių kasdienių pavyzdžių mūsų gyvenime gausu, tačiau taip pat 
akivaizdu, kad kartais svarbiausių mūsų veiksmų postūmiai gali kilti 
būdu, kurį įmanu visiškai suprasti. Šių veiksmų kaip ir kodėl dažnai 
mums ne daugiau paslėpti nei būdas, kuriuo sužadinami mūsų jausmai. 
Čia aptarsiu vienus iš paprasčiausių pavyzdžių. 


'* Įžvalgos aiškinimas lauko poveikiu ne tik prieštarauja šiuolaikiniam neurologijos 
požiūriui, bet ir perša mintį, kad tam tikros tezės, kurių plačiai laikosi mokslo filosofai, 
nėra visiškai teisingos. Anot šių autorių, visos mokslo sąvokos, kurios teigia prie- 
žastingumą, tėra pagalbinės ir neturėtų būti vartojamos tiksliuose empiriniuose fizinio 
pasaulio aprašymuose. Mokslo filosofai teigia, kad fizikiniai stebėjimai neatskleidžia 
patyrimo, kuris atitiktų priežastinį priklausomumą. Jei tai būtų tiesa, tokios sąvokos 
kaip „jėga“ ir „laukas“ mokslininkų tebūtų vartojamos kaip patogios matematinės 
priemonės, todėl mūsų tiesioginio vidinės determinacijos patyrimo negalėtume sieti 
su lauko poveikiu smegenyse. Nagrinėdami šį klausimą turime suprasti, kad priežasti- 
nio priklausomumo fizikoje mokslininkai iš tikro neneigia. Jie tiktai tvirtina, kad 
dabartiniai moksliniai stebėjimai nėra paties priežastinio priklausomumo stebėjimai. 
Kitaip tariant, moksle priežastingumo, jėgos ir lauko sąvokos tebėra neapibrėžtos. 
Vadinasi, kitokie įrodymai galbūt padėtų suteikti šioms sąvokoms prasmę. 

Gražų rytą patenkintas kaitinuosi saulėje. Tačiau po kiek laiko man 
pasidaro per karšta. Tuo pat metu kyla polinkis pasitraukti iš ten, kur 
esu. Mane vilioja medžio pavėsis. Polinkis bėgti nuo saulės iš karto virsta 
polinkiu į šešėlį. Iš pradžių vienos vietos ypatybės mane vertė trauktis, o 
dabar kitos vietos ypatybės sukelia postūmį priartėti. Abiem atvejais yra 
įžvalga: iš pradžių juntame, kad savitas polinkis atsiranda dėl esamos 
situacijos pobūdžio, o paskui, kad postūmio kryptį lemia jau kita lauko 
dalis. Skaitytojas turbūt prisimins, kad nagrinėjant šį klausimą visiškai 
nesvarbu, ar šiluminės pavėsio savybes mes prisimename iš ankstesnės 
patirties, ar suvokiame labiau tiesiogiai!!. 

Galima panašiai paaiškinti ir išgąstį. Kokiam nors staigiam įvykiui 
sukėlus išgąstį, kartu atsiranda labai stiprus postūmis pasišalinti iš įvykio 
vietos. Ir vėlgi polinkis didinti atstumą tarp gąsdinančio įvykio ir savasties 
suvokiamas kaip tiesioginis ir šio įvykio, ir išgąsčio padarinys. Ankstes- 
niuose skyriuose atkreipėme dėmesį, kad Watsono pateiktame vaiko elge- 
sio apibūdinime aikštus veiksmas — rankos atitraukimas nuo gąsdinančio 
objekto — yra ne tik faktas stebėtojo regos lauke, bet ir vaiko patyrimo 
atspindys!?. Nejaugi atsirastų manančių, kad vaiko juntama objekto baimė 
ir postūmis atitraukti ranką yra du nesusiję potyriai arba kad išsigandęs 
vaikas lygiai taip pat gali pajusti norą apkabinti arba praryti jį trikdantį 
objektą? Hume'o sekėjai turėtų tvirtinti būtent taip. Atsakydamas į ar- 
gumentą, kad šiuo atveju objektas suvokiamas kaip pavojingas tik dėl 
ankstesnio mokymosi, pakartosiu: tai, kaip tam tikros ypatybės tampa 
lauko dalimi, yra visiškai nesusiję su tos dalies vaidmeniu lauke. 

'! Aš nepamiršau, kad pavaldžioms mūsų organizmo dalims būdingos reakcijos, kurios 
tam tikra prasme panašios į čia apibūdintąsias ir priklauso refleksinio judesio rūšims. 
Pajutę dūrį koją atitraukiame refleksiškai. Tačiau šie faktai neprieštarauja mūsų 
pateiktam kitų faktų apibūdinimui. Atlikdamas vieną veiklą organizmas neabejotinai 
primena labai praktišką mašiną. Kita vertus, atliekant kitą veiklą, ypač tą, kurioje 
dalyvauja savastis, svarbiausias vaidmuo tenka priežastingumui ir atitinkamai lauko 
dinamikai. Šios abi funkcijų rūšys puikiausiai gali būti būdingos vienai sistemai. 

!? Visiškai atsitiktinai čia turime organizuotų percepcinių įvykių, kurie mums šį tą 
atskleidžia apie priežastinius tam tikrų lauko dalių santykius, pavyzdį (žr. p. 146). 


Bent jau atitraukimo reakcijos sąsaja su konkrečiu objektu Watsono stebėjime buvo 
akivaizdi. 

Kaip iš vienų situacijų tiesiogiai kyla atsitraukimo postūmis, taip kitose 
situacijose tinkamas atrodo priešingas polinkis. Minėjau pavyzdį, kad 
pavėsis traukia asmenį, kurį laiką besikaitinantį saulėje. Panašūs atvejai 
tokie dažni, kad netgi nėra reikalo pateikti kokių nors savitų pavyzdžių. 
Vaikas, kurį Watson matė siekiantį gyvūno galvos, neabejotinai jautėsi 
to įdomaus objekto „traukiamas“. Kai Ispanijoje toreodoras pasielgia 
itin meistriškai ir drąsiai, žiūrovų susižavėjimas būna toks stiprus, kad 
net pastūmėja juos didvyrio link — negalėdami įeiti į areną patys, jie 
palinksta į priekį ir tiesia rankas į toreodorą. Kartais įtampa pasiekia 
tokį lygį, kad postūmio kryptimi pradeda skrieti skrybėlės, nosinės ir 
panašūs daiktai. Ar nuosekliai buvo ugdomas šių žmonių sąlyginis reflek- 
sas susižavėjimą siejant su artėjimu, o ne kitais polinkiais? Pavyzdžiui, 
tinkamai sąlygojant, susižavėjimą būtų galima susieti su susiraukimu ar 
kairės kojos kratymu. Kartais manau, kad ir kas mes būtume, - ar intro- 
spekcionistai, ar biheivioristai, ar dar kas, - pagrindinė skiriamoji linija 
šiuolaikinius psichologus turėtų suskirstyti į tuos, kurie pripažįsta tiesio- 
ginę determinaciją, kaip ji suprantama šiame skyriuje, ir tuos, kurie 
pripažįsta „ryšius“ tik mechanistinės teorijos prasme. 

Paskutiniam pavyzdžiui pasirinkau paprastą praktinę situaciją. Ko- 
kiam nors tikslui man reikia perlaužti medinį pagalį. Aš jį lenkiu jusdamas, 
kaip stengiuosi įveikti pagalio pasipriešinimą. Taip pat matau ir juntu, 
kaip pagalys lenkimo kryptimi pasiduoda. Ar tikrai turėtume tikėti Hu- 
me'u, kad manasis pagalio linkimo patyrimas su mano pastangomis susijęs 
ne daugiau negu su to pagalio spalva ar, tarkim, su debesies judėjimu? 
Aš iš tikrųjų juntu, kaip pagalys pasiduoda mano spaudimui. Lygiai taip 
pat juntu, kad pats pasiduodu, kai mudu su draugu galynėjamės kas 
stipresnis, spaudžiame vienas kito petį ir aš šią kovą pralaimiu. Be to, 
pradėjus pagaliui linkti, iš karto juntu poreikį sustiprinti spaudimą, ir 
vėlgi šis polinkis juntamas kaip kylantis todėl, kad pasikeitė pagalio 
pasipriešinimas. 

Koks bendras visų šių pavyzdžių turinys? Mes patiriame ne tik forma- 
lius, bet ir savitus priežastinius santykius tarp tam tikrų aplinkos faktų 
ar įvykių ir mūsų reakcijos. Įsivaizduokite, kad paeiliui kaip atsitiktinė 

seka vyktų štai tokie dalykai: pirma, šalia karšto radiatoriaus pasijuntu 
nemaloniai (tačiau nežinau, kad mano nepatogumai susiję su karščiu, 
kol pamažu šito neišmokstu); antra, patiriu postūmį judėti tam tikra 
kryptimi (tačiau nežinau, kad ši kryptis reiškia „tolyn nuo karščio“, kol 
šito neišmokstu) ir šis patyrimas visiškai nesusijęs su pirmuoju; ir trečia, 
pastebiu, — vėl kaip nesusijusį faktą, - kad judu kryptimi, kuri iš tikro 
padidina atstumą tarp radiatoriaus ir manęs (nors kol neišmokstu, nežinau, 
kad šio judesio kryptis kaip nors susijusi su tuo objektu arba su polinkiu, 
kurį patyriau prieš akimirką). Mano nuomone, išvardyti šiuos potyrius 
visiškai neužsimenant apie priežastinius santykius, — o taip daryti reikėtų, 
jei Hume'o bendraminčiai būtų tikrai teisūs, - beveik neįmanoma. Žmo- 
gaus kalba su visomis užuominomis ir nuorodomis, kurios nuolat veda 
nuo vieno žodžio ar sakinio prie kito, kaip darbo priemonė turėtų be galo 
erzinti visus Davido Hume'o bendraminčius. Kai skaitėme ankstesnių 
sakinių žodžius, įžvalga kilo iš karto, kad ir kaip siektume jos išvengti. 
Noriu pasakyti, kad, anot Hume'o, joks patyrimas neturėtų numatyti 
kito patyrimo atsiradimo. Ir vis dėlto atrodo, kad tam tikri potyriai visada 
1r daro kaip tik tai. 

Kai įžvalgos sąvoka jau pritaikyta kalbant apie patiriamas motorinius 
polinkius ir tikrus judesius, dar kartą grįšiu prie šiais laikais vyraujančių 
svarbiausų sąvokų, kad supriešinamos taptų aiškesnės dinamikos ar lauko 
sąvokos. Aptarkime griežčiausią mechanistinės teorijos formą. Pagal šią 
teoriją, seką „junta karštį — junta polinkį judėti tam tikra kryptimi — iš 
tikro juda ta kryptimi“ lemia tai, kokiu būdu takais sujungti smegenų 
centrai. Kažkur smegenų žievėje karščio jutimas turi savo atitikmenį. 
Nuo šio taško labai laidžios skaidulos veda į kitą plotą, kurio jaudinimas 
sukelia polinkį judėti tam tikra kryptimi. Šis plotas vėlgi nuostabiai 
laidžiais takais yra sujungtas su kita vieta, kurioje inervuojami tam tikri 
raumenys. Kurdama šiuos nervinius ryšius evoliucija nuveikė pasigėrėtiną 
darbą. Juk antrasis grandinės narys iš tiesų yra polinkis trauktis iš karščio 
vietos, o ne šypsotis arba mojuoti rankomis. Tinkamai sutvarkytas ir 
ryšys su reikiamu inervacijos centru. Juk dėl šio ryšio mes iš tikro pasitrau- 

kiame nuo karščio, nors esant kitiems ryšiams tokioje pačioje situacijoje 
galėtume pradėti juoktis ar stuktelti sau į kaktą. Atlikę veiksmą jaučiame 
pasitenkinimą tik dėl to, kad yra jungiantys takai, kurie užtikrina, kad 
aktyvintųsi palengvėjimo jausmo, o ne, tarkime, nevilties centras sme- 
genyse. Šiaip ar taip, jei toks žmogaus veiksmų aiškinimas būtų teisingas, 
mes niekada nesuprastume jokių mūsų gyvenimo sekų. Pavyzdžiui, jei 
tokioje pačioje situacijoje, tik esant kitokiems ryšiams, po stipraus karščio 
jutimo kiltų poreikis sugnybti sau nosį, paskui greitai judėtume karščio 
šaltinio link, o po to vėl kiltų koks nors pojūtis, tai tokia įvykių raida 
būtų ne mažiau pagrįsta už tą, kuri vyksta iš tikrųjų. Juk tai irgi būtų tik 
seka, kuriai tokie terminai kaip supratimas ar įžvalga negali būti taikomos. 
Kaip juos taikyti, jei šioje schemoje nėra pirmos supratimui būtinos 
sąlygos? Ta pirmoji būtina sąlyga - tai tiesioginis pirmųjų faktų esmės 
poveikis kitiems faktams, kitaip tariant, dinaminis ar lauko, o ne jun- 
giančių takų geometrijos poveikis. 

Po šios diskusijos turbūt nėra reikalo grįžti prie tezės, kuri tokias 
sekas aiškina antrinių ryšių susidarymu, t. y. asociacijomis ir sąlyginiais 
refleksais. Anot asociacionistų, asociacijos susidaro aklai, nes įvykių 
esmė neturi jokios įtakos joms asocijuotis. Be to, kai asociacija jau susi- 
daro, atsiminimą, kaip ir reflekso seką, lems tik laidžių takų išsidėstymas. 
Todėl viskas, kas ką tik buvo pasakyta apie reflekso lanką, tinka ir 
aiškinimams asociacijomis arba sąlyginiais retleksais. Bet kokia elgesio 
seka irgi gali būti puikiausiai sukuriama vietoj tikrosios, jei tik buvo 
tinkamai kartojama. Šio proceso rezultatą lemtų vien takų laidumas. Todėl 
tokie terminai kaip supratimas ir įžvalga vėlgi nebūtų taikomi!?. 


'* Maždaug tuo metu, kai ši knyga buvo parašyta, profesorius E. Thorndike pasiūlė 
asociacijos sampratos modifikaciją. Vėliau šią modifikaciją jis išplėtojo į „padarinio 
dėsnį“. Pagal „padarinio dėsnį“, biologiškai naudingi judesių padariniai sustiprina 
ryšius, kurių veikimas tuos judesius, taigi ir padarinius, paskatino. Iš pradžių tylomis 
daryta prielaida, kad šitaip, nepriklausomai nuo esmės, buvo pastiprintos visos sekos, 
kurios duodavo biologiškai palankius rezultatus. Naujuoju profesoriaus Thorndike'o 
požiūriu, įvykių susiejimą palengvina jų „bendrumas“. Ar šį „bendrumą“ lemia minėtų 
įvykių ypatybės ir todėl gali sukelti įžvalgą? Ne. Anot Thorndike'o, „bendrumas“ — 
tai tik patyrimas, kad pirmas įvykis „vyksta kartu“ su antruoju. 

Tolesnė mūsų užduotis — savaip paaiškinti tokias sekas. Mes siūlėme 
fiziologinį kelio, kuriuo emocines būsenas sukelia patiriamos priežastys, 
aiškinimą. Šį požiūrį dabar išplėsime ir pritaikysime mūsų motoriniams 
polinkiams bei vėliau atsirandantiems tikriems judesiams. 

Sakėme, kad teigiama ar neigiama emocinė būsena jaučiama kaip 
kylanti iš fakto esmės, kadangi fiziologinį emocijos atitikmenį tiesiogiai 
sukelia procesai, kurie šį faktą reprezentuoja. Mūsų pavyzdyje žmogus 
junta, kad diskomfortą jam sukelia pernelyg didelis karštis, nes šilumos 
patyrimo atitikmuo smegenų žievėje tam tikrų smegenų dalių būseną 
pakeičia tokiu būdu, kuris juntamas kaip diskomfortas. Tačiau mes junta- 
me, kad karštis sukelia ne tik diskomfortą, bet ir norą pasitraukti nuo 
karščio šaltinio. Taigi ir vėl turime pasitelkti fiziologinio lauko terminus. 
Kitaip tariant, procesas, kuris lemia diskomforto patyrimą, yra ne vie- 
nintelis tiesioginis karščio poveikis, kuris reprezentuojamas smegenyse. 
Tuo pačiu metu nemažiau tiesiogiai atsiranda vektorius. Šis vektorius 
plinta nuo proceso, kuris reprezentuoja karštį (ir jo šaltinį), į tą smegenų 
dalį, kurioje susikuria diskomforto atitikmuo, o šio vektoriaus veikimo 
pojūtis — tai tendencija didinti atstumą tarp šių procesų. Jei tiriamasis iš 
tiesų pasitraukia nuo karščio šaltinio, kas dedasi smegenyse? Kai objek- 
tyvus atstumas didėja, atitinkamas atstumas smegenyse irgi didėja, o 
kaip tik tokį pokytį ir numatė prieš akimirką veikęs vektorius. Šitaip 
aiškindami mes ir vėl laikomės izomorfizmo dėsnio. Juk tikrasis judesys 
juntamas kaip sutampantis su polinkiu judėti, kurį sukelia diskomfortas, 
t. y. asmuo įžvelgia ryšį tarp savo polinkio judėti tam tikra kryptimi ir 
tikro judėjimo. 

Esu pasirengęs pripažinti, kad šios pastabos toli gražu ne iki galo 
paaiškina aptariamus faktus. Net jei nekreipsime dėmesio į tai, koks tiksliai 
vektorius tokiomis aplinkybėmis veikia, mes vis dėlto nepaaiškinome, 
kodėl tokio vektoriaus buvimas smegenyse dažniausiai sužadina judesius, 
kurie atitinka vektoriaus kryptį. Atrodo, pirmaisiais gyvenimo mėnesiais 
kūdikis nesugeba atlikti tokių judesių, kurie atitiktų jo susidomėjimą 
konkrečiais objektais. Todėl reikia savęs paklausti, kaip atsiranda pati- 

riamų polinkių (arba atitinkamų fizinių vektorių smegenyse) ir tikrųjų 
judesių atitiktis? Kai kas darys prielaidą, kad tarp šių dviejų faktų apskritai 
nėra tikro ryšio; kitaip tariant, kad iš pradžių visi polinkiai (ir atitinkami 
vektoriai smegenyse) gali sužadinti bet kokį įsivaizduojamą galūnių judesį. 
Jei tai būtų tiesa, visos tinkamos judesių sekos be išimčių turėtų būti 
išmokstamos. Kita prielaida būtų ta, kad tikrųjų judesių kryptis paprastai 
sutampa su patiriamų motorinių polinkių (arba atitinkamų žievės vektorių) 
kryptimi ir kad ankstyvoje vaikystėje šis sutapimas neįgyvendinamas tik 
todėl, kad nervų sistemos brendimas tuo metu dar nesibaigęs. Tam tikri 
stebėjimų rezultatai palankūs antrai, o ne pirmai prielaidai. Vis dėlto 
šiuo metu mes negalime tiksliai pasakyti, kaip smegenų žievės vektoriaus 
kryptis sužadina atitinkamą judesio kryptį, - o sužadinti tikrai turėtų, jei 
antroji prielaida teisinga. 

Akivaizdu, kad rasti teisingą atsakymą į šį klausimą - viena svarbiau- 
sių lauko teorijos užduočių. Kol kas reikėtų pažymėti, kad net jei tinkamus 
judesius mums reikia išmokti, šis mokymasis vyksta veikiant smegenų 
žievės vektoriams. Iš visų tam tikroje situacijoje galimų judesių tuos, 
kurie turi kryptį, išskiria tai, kad jų atsiradimas sutampa su vyraujančio 
vektoriaus kryptimi. Todėl tik šie saviti judesiai sumažina tuo metu sme- 
genyse esančią įtampą. Reikia manyti, kad šis faktas 1š tikrųjų smarkiai 
veikia mokymosi procesą. Tačiau kartoju: kol kas mes nesame tikri, kad 
tinkami situacijų, vektorių ir judesių tarpusavio ryšiai atsiranda vien 
mokymosi būdu. Šiuo, kaip ir daugeliu kitų atvejų, matyt, tikrasis geštalt- 
psichologijos likimas yra tapti geštaltbiologija. 

Gyvūnų psichologija, 35, 77, 96, 177, 

201 

Graco mokykla, 114 

Gretimumas, asociacijos dėsnis, 167 
asociacijos taisyklė, 172, 175 
vietinio dirgiklio santykis, 107 

Greitis, konstantiškumas, 56, 59, 61, 

77 
judesio, 56 

Grįžulo Ratai, 92 

Grupė, 93, 94, 98, 100, 101, 102, 119 
grupavimas, 93, 94, 96, 98, 99, 
135, 151, 187, 190 

Histologija, 81, 205, 218 

Ieškojimas, 208 
Ignoravimas, sensorinis, 176 
Iliuzija, 48, 53, 54, 61, 62 
ir judėjimas, 189 
optinė, 28, 52, 68 
Impulsai, 63, 73, 76, 82, 86, 153, 218 
Indukcija, 205 
Indukuotas judėjimas, 189 
Inervacija, 18, 62, 153, 209 
Instinktas, 191 
Intelektas, 16, 33, 34 
IO (intelekto koeficientas), 33 
Intervalas, tarp garsų, 99 
tylus, 123 
Introspekcija, 12, 13, 14, 16, 18, 24, 
28, 37, 40, 45, 67, 69, 77 
introspekcijos kritika, skyrius 47— 
65 
introspekcionistas, 18, 21, 45, 68, 
73, 77, 221 
Išgąstis, 220 
Išsiskiriantis vienetas, tinklainėje, 105, 
122 
(Iš)skyrimas, 91, 100, 103, 105, 108, 
116, 122, 123, 130, 132, 164 
Išvada, pagal analogiją, 142, 147 
Izoliacija, jutiminiame lauke, 62, 69 
Izomorfizmo dėsnis, 42, 98, 192, 216, 
224 
Įgūdis, 176, 180, 199, 203 
susidarymas, 16, 73 
Įsiminimas, 166, 170, 194 
Įtampa, 150, 152, 194, 225 
Įžvalga, sk. 203—226 
Jameso ir Large, emocinio gyvenimo 


teorija, 147 
Jėgos laukas, 192 
Jonai, 36, 131 
Judėjimas, antrinė savybė, 11 
akių, 62 
1ndukuotas, 189 
judėjimo polinkis, 100, 225 
kūno, 100, 155 
stroboskopinis, 53, 68, 81 
Jungimas, 100, 109 
Juokas, 157 
Jutiminiai faktai, 147 
Jutiminis objektas, 11 
Jutimo organas, 36, 40, 54, 63, 64, 
67, 75, 140, 157 
Kalba, kalbinės reakcijos, 17 
fiziologiniu faktų seka, 44 
Kasiopėjos žvaigždynas, 92, 98 
Katės, 182 
Kiekybinis, matavimas, 27, 28, 29,31 
metodas, 34, 35, 36 
priemonės, 33, 34 
stebėjimas, 35, 41 
Kinesteziniai potyriai, 99, 140 
Klaida, patyrimo, 105, 107, 117 
dirgiklio, 104 
Klausa, 73, 98, 145, 148, 153 
Koeficientas, intelekto, 33 
galios, 34 
koreliacijos, 202 , 205 
Kokybinis, stebėjimas, 30, 31, 32, 34, 
187 
elgesio tipų įvairovė, 29 
Kontrastas, 68, 78, 176 
Kontūras, 101, 122 


Koreliacijos koeficientas, 202, 205 
Kraujas, cirkuliacija, 71, 82 
Kreivės, 30, 35 
Kryptis, nuostatos, 205 
judesio, 222, 225 
patyrimo, 161, 191 
postūmio, 221 
vektoriaus, 224, 225 
Kryžius, figūra, 119, 132 
Kūnas, 11, 20, 138, 142, 155 
kūno neskyrimas, 138 
kūno pakitimai, 142 
Kvapas, daiktų, 140 
Laikas, potyris, panašus į erdvės po- 
tyrį, 42, 98 
fiziologinių vyksmų sekoje, 43 
Laisva gamtos jėgų sąveika, 84 
Lašas, vandens, 82, 83 
Laukas, suvokimo, 136, 189, 219, 220 
jutiminis, 113 
lauko fizika, 217 
regos, 210, 220 
visuminis, 191, 203, 210 
Lęšis, 104 
Lyginimas, 13, 28, 44, 162 
Lyta, 53, 73, 81, 98, 113, 114, 140, 
145 
Magnetas, pasisukimas, 30 
Magnetizmas, 33 
Malonumas, 206, 218 
Maskuotė, 102, 121 
Matavimas, 22, 27 
Mąstymas, 18, 116, 117, 134, 144, 
146, 149 
Mechanistinė teorija, 71, 167, 203, 

218, 222 
Mechanistiniai suvaržymai, organiz- 
mas, 71 
Melodija, 115, 122, 133, 164, 168, 
173, 207, 209 
Metodas, mokslinis, 12, 18, 23, 219 
„asociacinių porų“, 168 
dalių analizės, 108 
daugialypio pasirinkimo, 166 
eksperimentinis, 194 
fizikos, 23, 24, 28, 32, 39 
gamtos mokslų, 106 
introspekcijos, 13, 14, 18, 50, 60 
kiekybinis, 32, 35, 36 
netiesioginis, 30, 31 
objektyvaus stebėjimo, 151, 152 
Mėnulis, 189 
Mokymasis, 48, 53, 58, 60, 68, 74, 
91,116, 124, 127, 131, 166, 168, 171, 
176, 177, 179, 180, 187, 198, 212, 
225 
ankstesnis, 54 
Mokslas, 203, 219 
Molekulė, 33, 36, 114 
fizikoje, 94 
sąveika, 85 
Mozaikos hipotezė, 62 
Mozaikos teorija, 69, 75, 77, 80, 105, 
117, 118, 129, 165, 167, 178 
Muilas, 113 
burbulas, 38 
Mūller-Lyero iliuzija, 52, 61, 62 
Muzika, 209, 210 
girdimasis patyrimas, 149 
Muzikinio motyvo forma, 123 

Natyvizmas, 77, 74, 140 
Nekantrumas, 207 

nerimavimas, 219 
Nepasitenkinimas, 219 

diskomfortas, 224 

nemalonus pojūtis, 222 
Nerviniai impulsai, 63, 73, 218 
Nervinis mazgas, 82 

nervinio mazgo audiniai, 82 
Nervų sistema, 17, 40, 64, 73, 75, 80, 
83, 85, 89, 104, 106, 110, 118, 130, 
161, 167, 173, 192, 200, 202, 225 
Netolydumas, objekto ir aplinkos sa- 
vybių, 103 
Neurofiziologija, 38 
Neurologija, 83, 86, 204, 218, 219 
Nuostata, neigiama, 206 

analitinė, 53, 61, 69, 108, 127, 187 

atsiminimo, 194, 198 

emocinė, 116 

introspekcijos, 52, 53, 58 

išankstinė, 63 

kasdieninė, 60 

lūkesčio, 124 

mokslinė, 25 

paprasta, 60 

psichikos, 207 

savasties, 191, 217, 218 

savita, 57, 61, 77, 108, 214 

sofistiška, 156 

stebėtojo, 60, 80 

tiriamojo, 75, 78, 109, 174, 198 

vengimo, 190 

vidinė, 148 
Nuotaika, 211 


Nusiminimas, 207 
Nutraukimas, užduočių, 193 
Ontogenezė, 81, 116, 130 
Optinė iliuzija, 52, 54, 68 
Organinio gyvenimo ypatybės, 71 
Organizmas, 11, 20, 138 
Padarinio dėsnis, 223 
Pagrindas, 57, 206 
Pagrindinis tonas, 133 
Pakartojimas, 209 
asociacijoje, 166 
Pakili nuotaika, 151 
Palyginimas, nuoseklus 162, 181 
Panašumas, vietinio dirgiklio santy- 
kis, 107 
Pasaulietis, 203 
įsitikinimas, 203, 204, 213, 216 
Pasaulis, tiesioginis patyrimas, 10, 20 
fizinis, 11, 19, 20, 21, 25, 30, 40, 
69, 219 
Pasikeitimas, regimasis, 210 
Pasišlykštėjimas, 209, 218 
Pasitenkinimas, 223 
Pastanga, 208 
Pašalinimas, laisvos elgsenos, 83 
Patyrimas, erdvinis, 42 
fiziologinis, 224 
greičio, 56 
išorinis, 74, 189 
jutiminis, 11, 51, 55, 56, 60, 62, 
64, 69, 75, 77, 82, 89, 99, 103, 
105, 106, 116, 175 
kinestezinis, 100 
laiko, 43 
lyginimo, 44 


lytos, 113 
motorinis, 101 
objektyvus, 19—25, 28, 40, 43, 49, 
57, 69, 75, 135, 190 
priežastinės priklausomybės, 210 
regimasis, 73, 99, 106, 128, 131, 
137, 138, 145, 185, 189 
skaisčio, 78 
subjektyvus, 19, 21, 30, 145, 149, 
155 
tiesioginis, 9, 12, 19, 23, 40, 49, 
63, 161, 203, 205 
tvarkos, 42 
vietinis, 69, 78 
Paukščiai, 95, 97, 181 
Pavargimas, 188 
Pavidalas, 67 
antrinė ypatybė, 15 
išskirtų visetų savybė, 117 
regimoji savybė, 117, 123 
Pažeidimas, smegenų, 101 
Periferinis, dirginimas, 167 
rega, 14, 146 
Pėdsakas, 162-166, 173, 174, 175, 
179, 182, 192, 194, 201, 202 
Pianistas, pavyzdys, 153 
Pilki, du daiktai, 131, 179 
Pirminės ypatybės, 10, 11 
Polinkis, 220, 221, 222 
motorinis, 222, 224, 225 
Poros, „porų“ metodas, 168 
ir asociacija, 171, 172, 173 
(r atsiminimas, 179, 180, 185, 187, 
195, 202 
dinaminės, 190 

pora-vienetas, 131, 132 
poros-grupės, 189, 190 

Potyriai, emociniai, 147 
erdviniai, 78 
girdėjimo, 145 
išoriniai, 140, 189 
jutiminiai, 51, 140 
kasdieninio gyvenimo, 57 
kinesteziniai, 100, 128, 140 
lytėjimo, 132 
neregimi, 140) 
objektyvūs, 22, 23 
regimieji, 41, 139, 189 
subjektyvūs, 18, 43, 141, 145, 148, 
155 
suvokimo, 154 
taktiliniai, 53 
tiesioginiai, 23 
vidiniai, 154, 157 

Postūmis, 219, 220, 221, 222 

Povaizdis, 24, 27, 56, 61, 87, 140, 222 

Praktika, ikieksperimentinė, 124 

Priežastingumas, moksle, 219 
emocinis ir motyvacinis, 219 
fiziologinis, 39 
patyrime, 210, 212 
priežastiniai santykiai, 210, 222 
psichologinis, 205, 217 

Protas, ir siela, 13 
1r kūnas, 138, 149 

Psichoanalizė, 211 

Psichofizinės aksiomos, 41 

Pusiausvyra, 72, 86, 131 

Radikalus empirizmas, 214 

Ranka, regimasis objektas, 140 

Rašysena, 212 

Reakcija, uždelsta, 166, 181, 183 
cheminė, 114 
reakcija į organizacijos rezultatą, 106 
santykio, 181 

Receptoriai, 63 

Refleksas, 218 
sąlyginis, 37, 38, 45, 63, 64, 177, 
212, 221, 223 

Refleksinė veikla, 37, 63 

Rega, 80, 105, 146, 191, 202 
centrinės duobutės rega, 146 
tvarka, 73 
žmogaus ir paukščio, 95 

Ritmas, 114, 122, 168 anapestas, 188 

Ryšys, asociacijos sampratoje, 167, 173 
dinaminis, procese, 136, 214 
erdvinis, 135 
priežastinis, 205, 207, 211, 212, 
214, 221, 223 

Ryškumas, regos savybė, 14 
neryškumas, 14 

Sapnai, 164 

Saulės sistema, 85 

Savidara, dinaminė, 86, 113, 131 
regos lauke, 86 

Savitarpio ryšys, 206 

Sąlyginis dirgiklis, 177, 178 

Sąlyginis refleksas, 38, 63, 177, 212, 

Sąlygojimo procesas, 178 

Sąranga, sk. 89-111, 113, 115, 118, 

122, 123, 134, 149, 154, 166, 175, 

176, 187, 198, 215 
dvipolė, 191, 204 


fiziologinė, 154 
girdimoji, 154 
psichikos, 154 
regimoji, 108, 124 
Sąveika, 108 dinaminė, 75, 80, 89, 
108, 202, 204 
Serija, asociacijoje, 173 
Seksualinis elgesys, 191 
Sfera, kristalinė, 70, 71, 85 
Siekis, 116 
Siela, 13, 71 
Skaisčio konstantiškumas, 54, 61, 68 
Skonis, 206 
Smegenys, fiziniai vektoriai, 224, 225 
dinaminiai procesai, 42 
fiziologiniai procesai, 40, 103, 135 
savasties procesai, 217, 218 
Smegenų ląstelės, 75 
Smegenų žievė, regos centras, 86, 
101, 108 
Socialinė psichologija, 79, 151 
Spalva, visuminio pasiskirsčiusio pro- 
ceso aspektas, 41, 114 
Spalvos regėjimo sutrikimai, 93 
daltonikas, 210 
spalvinis aklumas, 105 
Spektras, 33 
Spontaniškumas, asociacijoje, 169 
Slopinimas, ir atsiminimas, 187, 196, 
198, 199 
Standartizacija, 41 
Statistinis metodas, 35, 36 
Stebėjimas, fizikoje, 22, 24, 30, 34 
eksperimento sąlygomis, 35, 39 
kasdieniški stebėjimai, 204 


kiekybinis, 35, 41 
kokybinis, 31, 32, 187 
tiesioginio patyrimo, 23, 24 
tiesioginių potyrių, 23, 24 
Stroboskopinis judėjimas, 53, 68, 80, 
81 
efektas, 81 
Svoris, antrinė savybė, 11 
Subjektyvumas, prasmė, 20 
Subvisuma, 121, 185, 188 
Sugėdinimas, 156 
Suirzimas, 211 
Suprantamas savitarpio ryšys, 206 
Supratimas, socialinis, 143, 144, 145, 
156, 157, 158 
kitų Žmonių supratimas, 154 
netiesioginis, 158 
tiesioginis, 158, 159 
Susižavėjimas, 205 
Suvokinys, 12, 48 
Šešėlis, 60, 77 
Šiluma, bendras pojūčio bruožas, 145 
Šuo, 190 
Šviesa, 33, 131 
Šviesos bangos, 104, 107 
Šviesumas, pojūčio savybė, 145 
Takai, ir laidumas, 63, 64, 73, 74, 86, 
173, 201, 203, 222, 223 
„Tarp“, 43 
Tarpusavio derėjimas, 89 
„buvimas drauge“, 105 
Tendencija, 100, 102 
Terminija, 115 
terminas, 14, 22 
Tiesi linija, mechanistinė teorija, 122 

Tiesioginis supratimas, 159 
Tikslieji mokslai, 14, 16, 23, 31 
Tinklainė, povaizdis, 50 
dirginimas, 73, 86, 99, 117, 122 
padėtis ir lokalizacija, 56 
procesai, 41, 42 
Tylus intervalas, 123 
Tyrėjas, 38, 180, 182, 193 
Tyrimas, gyvūnų, 96, 177, 180, 183 
atminties, 166, 170, 194 
Fringso, 188 
Yarbrougho, 182 
Lewino ir Zeigarniko, 193 
mokslinis, 106, 108, 117, 205 
psichologijos, 192, 199 
Topografija, topografinės sąlygos, 71, 
72, 74, 82 
topografiniai suvaržymai, 79 
Translokacija, 113, 122 
Transponavimas, 82, 130, 131 
Troškulys, 218 
Uždelsta reakcija, 95, 166, 182, 183 
Užduotis, 116, 182, 193, 197, 198 
Vaikai, ankstyvoji vaikystė, 18, 35, 
58, 73, 91, 140, 158, 225 
eksperimentai, 68, 151, 194, 220 
stebėjimai, 35, 41, 206 
Vaizdiniai, 164 
Vaizduotė, 164, 171 
Veido išraiška, 143 
Vektorius, 191—200, 224, 225 
Vėsumas, pojūčių savybės, 145 
Vidaus organai, 18 
Vienetinis procesas, atsakas į dirgik- 
lių darinį, 69 

Vienodumas, grupėje, 93 
Visetas, sk. 113—134, 89, 91, 97, 102, 
108, 121 
empiristinis aiškinimas, 94 
funkcinė visuma, 69, 89, 122 
išplėstinė visuma, 101 
jutiminė visuma, 94 
motorinė visuma, 101 
organizuota visuma, 133 
tolydi visuma, 103 


sekos visuma, 186 
subvisuma, 185, 188 
Viskas arba nieko, 41 
Vitalizmas, 75, 87 
Žinios, 54, 62, 90, 123 
Žodinė ataskaita, 45 
Žodžiai, vartojami apibūdinant ir sub- 
jektyvius potyrius, ir suvokimo reiški- 
nius, 146 
Weberio dėsnis, 16 


Paaiškinimai 


P. 10. Knygos-autorius labai dažnai vartoja sąvokas naiviai, naivus, naivumas, turė- 
damas omenyje: 1) nepakankamas (paviršutiniškas) Žinias apie pasaulį; 2) natūralų, 
dar nepažintą, tikrąjį pasaulį. Priklausomai nuo konteksto šias sąvokas keitėme kitais 
lietuviškais atitikmenimis, kai kur palikdami ir žodžio naivus darinius. 

P. 14. Differentia specifica (lot.) — rūšinis skirtumas. 

P. 17. Net tuo laiku, kai labai aršiai buvo puolamas introspekcionizmas, tokios išvados 
perdėm griežtos. Vidinis planas, t. y. potyriai, turi įtakos tiek natūraliai stebimoms, 
tiek eksperimento metu registruojamoms reakcijoms. 

P. 22. Entropija — termodinaminės sistemos būseną nusakantis kintamasis dydis, iš- 
reiškiantis izoliuotos sistemos reiškinių negrįžtamumą. 

P. 25. Purizmas - perdėtas moralės normų, taisyklių ar formų (pvz., mene) laikymasis. 
Taip pat Vakarų Europos dailės srovė (XX a. pradžia). 

P. 28. Ad infinitum (lot.) — iki begalybės. 

P. 31. Raison d 'etre (pranc.) - buvimo priežastis, paaiškinimas. 

P. 32. W. Kohler turi omeny J. Watsoną — būtent biheiviorizmo pradininko anksty- 
vuosius tyrinėjimus vienija raginimas tyrinėti organizmą kaip visumą. 

P. 34. Per se (lot.) - pats savaime. 

P. 36. Vice versa (lot.) — atvirkščiai. 

P. 36. Terra incognita (lot.) - nežinoma žemė. 

P. 44. Versuch (vok.) —- bandymas, mėginimas, eksperimentas. 

P. 44. Tier (vok.) - gyvūnas, gyvulys, žvėns. 

P. 53. Vittorio Benussi (1878-1927), austrų psichologas, Alexiuso Meinongo (1853— 
1920) mokinys, veiksmo psichologijos mokyklos atstovas. Tyrinėjimus skyrė dau- 
giausia jutimui ir suvokimui. 

P. 51. Herman Helmholtz (1821-1894) pirmąjį „Fiziologinės optikos vadovo“ tomą 
paskelbė 1856 m. 

P. 63. Prima facie (lot.) - iš pirmo žvilgsnio. 

P. 80. Vokiečių fiziologas Max von Frey (1852-1932) vienas pirmųjų ėmė teigti, jog 
greta šalčio, karščio ir spaudimo yra skausmo juslė, įrodinėjo, kad skausmas turi 
savąjį jutimo organą. Išrastu esteziometru tikėjosi išmatuoti skausmo slenkstį. 


P. 80. W. K6hler turi omenyje šiuos tyrinėjimus: Kester, P. (1926). Uber Lokalisatio- 
nund Bewegungs Ersheinungen bei Geraushpaaren.Psychol. Forsch., 8, 75—113. Scholz, 


238 4 GEŠTALTPSICHOLOGIJA 


W. (1924). Expermentelle Untersuchungen uber die phanomenale Grosse von 
Raumstrecken, die durch SukzessivDarbietung zweier Reize begrenzt werden. Psychol. 
Forch., 5, 219-272. 


P. 86. Originale dynamic selfdistribution (angl. ). 

P. 90. Čia autorius turi omenyje Aristotelio veikalą Apie sielą. (Liet. 1959 m.) 
P. 98. Before (angl.) prieš, behind (angl.) už. 

P. 98. Forward (angl.) - pirmyn. 

P. 102. Originale puzzlepicture. 

P. 114. Originale process-in-distribution. 


P. 114. Funkcionalizmo mokykla, kurios pamatus padėjo Alexius Meinong - Graco 
universiteto Filosofijos fakulteto profesorius ir dekanas. 1894 m. šiame 
universitete jis įkūrė psichologijos institutą. Jo mokiniais buvo Stephan Witasek, 
Vittorio Benussi, R. Ameseder, Konrad Zindler, Wilhelm Marna Frankl, Eduard 
Martinak, Ernst Mally ir F. Weber. Šiai mokyklai taip pat priklausė vienas 
geštaltinės psichologijos pirmtakų Christian von Ehrenfels. 


P. 114. Fundiere Inhalte (vok.) - pagrindiniai turiniai. 

P. 115. Gestaltgualitaten (vok.) - formos, pavidalo kokybės. 

P. 122. Translokali - forma skirtingose akipločio vietose ar skirtingų matmenų suvo- 
kiama kaip ta pati. 

P. 123. Čia autorius sąvoką figūra vartoja kaip akustinio vaizdo sinonimą (kaip 
analogiją regimajam vaizdui). 

P. 129. Oua (lot.) - kaip. 

P. 130. Sui generis (lot.) — vienintelis, nepakartojamas. 

P. 133. Mutatis mutandis (lot.) - pakeisti tai, kas keistina. 

P. 136. Originale processes-in-extension. 

P. 136. Šiuolaikinės neurofiziologijos ir neuropsichologijos supratimu erdvės (geo- 
metrijos) ir laiko koordinatės yra svarbios nervinių procesų determinantės. 

P. 140. Šiuo atveju nesvarbu, ar, tarkime, garsų lokalizacija regimų objektų atžvilgiu 
visada teisinga. Jei neteisinga, tai faktas, kad nukrypimą mes galime kompensuoti, 
jau savaime įrodo, kad abu potyriai atsiranda toje pačioje erdvėje. 

P. 141. Šiuolaikinė kognityvioji psichologija teigia, kad kitų modalumų jutimai ir 
suvokimai vizualizuojami, t. y. paverčiami regimaisiais vaizdiniais. 

P. 143. Douglas Fairbanks (1883—1939) - žymus JAV kino aktorius. Karjeros pradžioje 


1901-1914 m. vaidino daugiausia komiškus personažus. Nuo 1915 m. pakeitė amplua 
ir ėmė filmuotis itin dinamiškuose nuotykiniuose filmuose, tapdamas daugelio ameri- 

kiečių numylėtiniu. Kartu su Charlie Chaplin ir D. W. Griffith įkūrė studiją „United 
Artists“. 


P. 143. Toto genere (lot.) - iš esmės, apskntai. 

P. 147. Originale Sometimes our spirits are „high“; and sometimes they are „low“. 
P. 147. Ne tik šios teorijos, bet ir kitų teorijų ir krypčių psichologai pripažįsta glaudų 
ryšį tarp suvokimo ir išgyvenimų ir vadina tai emociniu suvokimo tonu. 

P. 148. Crescendo (it. augant) — palaipsniui stiprinant garsą. 

P. 149. Diminuendo, accelerando, ritardanto (it.) - atitinkamai — palaipsniui tildant, 
greitinant, lėtinant. 

P. 149. Rinforzando (it.) — sustiprinant. 

P. 169. Šiuo metu H. Ebbinghauso taikyta metodika aiškinama kiek kitaip ir vadinama 
beprasmiu skiemenų sąrašu. 

P. 179. Tradiciškai išskiniami ne 3, o 4 atminties procesai: įsiminimas, laikymas, 
atsiminimas ir užmiršimas. Be to, originale vartojama sąvoka /earning, kurią čia 
verčiame pažodžiui (mokymasis), nors labiau tiktų įsiminimas. Be to, ir skyriaus 
pavadinime, ir tekste autorius vartoja anglišką sąvoką recall, kurio tiksliausias ati- 
tikmuo būtų atgaminamas. Tačiau dėl vartojamos prasmės platumo vertime vartojame 
sąvoką atsiminimas. 

P. 182. Ipso facto (lot.) - savaime. 

P. 188. Anapestas — antikinės eilėdaros pėda (eilutės dalis, apimanti balso pakilimą 
1r nukritimą). 

P. 197. Konacija - psichinių reiškinių ar elgesio ypatybė, susijusi su pastangomis, 
valia, gebėjimas valingai judėti. 

P. 199. /n suspenco (lot.) — neišspręsta. 

P. 204. Ad libitum (lot.) — pasirinktinai. 

P. 206. Verstandlicher Zusammenhang (vok.), understandable relationship (angl.) — 
suprantamas ryšys. 

P. 207. Hic et nunc (lot.) — čia ir dabar. 

P. 218. Jeigu autorius sąvoką dalis čia vartoja neuroanatomine prasme, šitaip teigdamas 
jis nėra tikslus. 


Geštaltpsichologija ir Wolfgangas Kohleris 
Albinas Bagdonas 


Visetas, kurio vardas geštaltpsichologija. Tik praėjęs - dvidešimtasis 
amžius mums dar rodosi šiandiena, todėl ir suvokiamas lyg niekuo ne- 
išsiskiriantis, paprastas civilizacijos evoliucijos šimtmetis. Kiekvienam 
žinomi ir nežinomi atradimai, naujos technologijos tapo neatskiriama 
kasdienio gyvenimo dalimi. Tačiau pasitelkę į pagalbą didinamąjį paži- 
nimo stiklą - refleksiją, pamatai tokį ano šimtmečio įvykių margumyną, 
kuris verčia koncentruotis, apsiriboti, išskirti tik tam tikras įvykių grupes 
ir izoliuotai jas analizuoti. Labai sunku į XX amžių žvelgti kaip į kokią 
nors visybišką ir darnią sistemą. Štai mokslas. Kokių įspūdingų laimėjimų 
pasiekta, esminių atradimų padaryta. Visą amžių mokslinio pažinimo 
srityje dominuoja fizika, jai talkina matematika, jas abi vejasi biologija. 
O štai, nors ir populiarūs, bet didesnės pagarbos nenusipelnę socialiniai 
mokslai, tarp jų ir psichologija. Tik XIX a. pabaigoje išsivadavusi iš 
filosofijos glėbio, jau pačioje XX a. pradžioje ji patiria neregėtą krizę: 
Wilhelmo Wundto, Edvardo Tichinerio, Williamo Jameso ir kitų puoselėti 
funkcionalizmas, struktūralizmas, asociacionizmas sukelia jaunesnės kar- 
tos psichologų maištą tiesiogine ta žodžio prasme. Gimsta kelios naujos 
psichologijos, sukūrusios savitas teorines ir metodologines paradigmas, 
nepakartojamą ir, sakyčiau, bekompromisį požiūrį į tai, ką vadiname 
psichika (arba siela). Viena iš tokių naujųjų paradigmų buvo geštalt- 
psichologija — vokiečių kultūros ir vokiečių psichologų kūdikis. Galima 
būtų klausti, kodėl dvi iš įtakingiausių naujų psichologijos krypčių (psi- 
choanalizė ir geštaltpsichologija) gimė tarp vokiškai kalbančių, o bihei- 
viorizmas — tarp angliškai kalbančių psichologų? Kodėl psichoanalizė 
rado puikią terpę ir angliškai, ir kitaip kalbančiose šalyse, o geštaltpsicho- 
logija apsiribojo tik vokiško mentaliteto arealu (su mažomis išimtimis)? 
Kad atsakytume į šiuos klausimus, reikėtų rašyti atskirą darbą. Šio rašinio 
tikslas — glaustai apžvelgti Lietuvos skaitytojui pristatomos knygos auto- 
riaus gyvenimą. Tačiau tas gyvenimas yra kartu ir geštaltpsichologijos 

istorija. Lygiai taip pat neįmanoma aprašyti geštaltpsichologijos raidos, 
neaprašant W. K6hlerio gyvenimo. Siekdami nuoseklumo, iš pradžių 
apžvelgsime geštaltpsichologijos tapsmą savarankiška kryptimi ir 
pateiksime faktų iš W. Kėhlerio gyvenimo. Aprašymo pabaigoje prista- 
tysime jo gyvenimo įvykių suvestinę, pakomentuodami tik vieną kitą faktą. 

Taigi geštaltpsichologija - kryptis, ypač akcentavusi psichinių reiški- 
nių, pirmiausiai jutimo ir suvokimo, visybiškumą. Centrinė jos kategorija 
yra geštaltas (vok. Gestalt). Praktiškai į kitas kalbas šis Žodis never- 
čiamas, o aiškinant vartojamos tokios sąvokos kaip forma, struktūra, 
visybė, visetas. Šių eilučių autoriaus nuomone, žodis visetas savo se- 
mantika labiausiai artimas vokiškojo Gestalt semantikai (žr. šios knygos 
Lietuviškojo vertimo pabaigos žodis). 

Geštaltpsichologai sukūrė geštalto, arba viseto, teoriją. Visetas — tai 
psichikos funkcionavimo principų principas. Pagal jį reiškiasi jutimai ir 
suvokimai, mąstymas ir emocijos, reikmės ir tarpasmeniniai santykiai. 
Kai mintyse apžvelgiu visa tai, ką Žinau apie geštaltpsichologiją, ji pati 
— jos ištakos, jos tapsmas, jos pagrindinių kūrėjų gyvenimas, primena 
savotišką nedalomą vienetą, visumą arba visetą. Net sunku nuspręsti, 
nuo kurios tos viseto dalies pradėti analizę. Pasikviesime į pagalbą laiko 
veiksnį: pradėsime nuo ištakų. 

Geštaltpsichologijos pirmtakai. Sentencija Visuma yra daugiau negu 
jos dalys žinoma jau nuo Aristotelio laikų. Šią idėją rutuliojo W. 
Goethe, kuris į mokslinę terminiją įtraukė sąvoką geštaltas (visetas), ja 
mėgindamas aiškinti gyvų organizmų visybiškumą. Geštalto sąvoka buvo 
vartojama estetikoje. Nemažai prie visybiškumo sampratos plėtros prisi- 
dėjo Ernestas Machas, kalbėdamas apie jutiminius potyrius ir jų sumavi- 
mąsi. Tačiau tiesioginiu geštaltpsichologijos pirmtaku yra laikomas austrų 
mokslininkas Christian von Ehrenfels (1859-1932), 1890 m. parašęs 
mokslinį esė Geštalto kokybės. Dar E. Machas buvo pastebėjęs, kad 
melodijos (arba garso formos) pojūtis nesikeičia pereinant iš vienos tona- 
cijos į kitą. Jis padaro išvadą, kad sudėtingos formos (figūros, melodijos) 
suvokimas yra toks pats vientisas, nedalomas, kaip ir elementarus suvokinys. 

Ch. Ehrenfels imasi gilesnės šio reiškinio analizės ir įveda transpo- 
zicijos sąvoką. Transpozicija reiškė tai, ką vėliau imta vadinti suvokimo 
konstantiškumu arba invariantiškumu. Galima keisti kvadrato kraštinių 
11gį, jo spalvą, padėtį ir pan., o jis vis vien išlieka kvadratu. Skirtingai 
nuo E. Macho, Ch. Ehrenfels vartoja geštalto sąvoką (kaip sąvokos forma 
sinonimą). Tačiau jis toliau geštalto teorijos neplėtojo ir liko asociacioniZ- 
mo pozicijose, kurias vėliau taip bekompromisiškai puolė geštaltpsicholo- 
gai. Pagrindinis Ch. Ehrenfelso nuopelnas tas, kad jis geštalto sąvoką iš 
estetikos srities perkėlė į filosofiją ir psichologiją. 

Kitas funkcionalistas A. Meinong (1853—1920), kurdamas pažinimo 
mokslą ir tyrinėdamas viseto suvokimą, suburia keletą bendraminčių ir 
sukuria vadinamąją Graco mokyklą. Svarbiausia A. Meinongo tezė buvo: 
aukštesnės eilės objektai sudaryti iš žemesnės eilės objektų. Būtent formos 
ir melodijos yra aukštesnės eilės objektai. A. Meinongo bendradarbiai 
St. Witasek ir V. Benussi tyrinėjo tai empiriškai, naudodami dviprasmes 
figūras. Graco mokyklos atstovai manė, kad pats suvokimo aktas iš 
elementų kuria visybišką struktūrą. Geštaltpsichologai buvo radikalesni 
teigdami, kad ta struktūra (geštaltas) duota iš anksto. 

Tiesiant kelią į holistinę psichologiją (arba holizmą psichologijoje), 
prisidėjo ir Leipcigo psichologų mokykla bei jos atstovai F. Kriuger 
(1874-1948), Fr. Sonder (1889-1971) ir H. Volkelt (1886-1964). Ši 
mokykla dar vadinama difuziškų kompleksinių potyrių mokykla 
(A. Ždanas, 2002). Jos atstovai visybiškumo išgyvenimą vadina kom- 
pleksine kokybe. Kiekvienas psichinis aktas (suvokimas, atmintis ir t. t.) 
sudarytas iš aktyvių procesų, impulsų, tendencijų ir nuostatų, kurie lemia 
galutinį rezultatą. 

Tiek Graco, tiek Leipcigo mokyklas mes priskiriame geštaltpsicholo- 
gijos pirmtakams. Teisybę sakant, šios mokyklos darbavosi beveik vienu 
metu su geštaltpsichologų mokykla ir sunku pasakyti, kuri kurią labiau 
veikė. Abejonių nekelia Ch. Ehrenfels, savo darbą Geštalto kokybės 
išpausdinęs dar 1890 m., t. y. prieš 20 metų iki geštalto teorijos sufor- 
mulavimo. 

Geštaltpsichologijos tapsmas. Nė viena psichologijos kryptis ar mo- 
kykla neturi tokios tikslios pasirodymo datos, kokią turi geštaltpsicholo- 
gija: 1912 metų sausio 29 diena. Būtent tą dieną pasirodė Makso Werthei- 
merio (1880—1943) straipsnis Eksperimentinis tariamo judėjimo tyrimas 
(M. Wertheimer, 1912). Šio straipsnio pasirodymui turėjo įtakos dvejų 
metų bendras kūrybinis darbas su kitais dviem geštaltpsichologijos kūrė- 
jais —- Kurtu Koffka (1886-1941) ir Wolfgangu Kėhleriu (1887-1937). 
Trijulė susitiko Frankfurte prie Maino 1910 metais. M. Wertheimer tuo 
metu domėjosi kaip gimsta tariamo (iliuzinio ) judėjimo vaizdas. Pagrin- 
diniai tiriamieji buvo jo kolegos W. Kėhler ir K. Koffka. Priminsime, 
kad tuo metu dar buvo įprasta atlikti tyrimus su treniruotais tiriamaisiais. 
M. Wertheimerio tyrimo schema buvo paprasta: pro du plyšius skirtingais 
intervalais leidžiama šviesa. Esant 200 ms intervalui, du šviesos blyksniai 
buvo suvokiami kaip du skirtingi nuoseklūs dirgikliai, esant 30 ms inter- 
valui — kaip du vienalaikiai dirgikliai, o kai intervalas 60 ms, kildavo 
judančios šviesos vaizdas. M. Wertheimer šį tariamą judėjimą pavadino 
fi (0) reiškiniu. Iš esmės šis stroboskopinis efektas jau buvo žinomas ir 
anksčiau (juo grįsta kinematografija), tačiau M. Wertheimer padarė svar- 
bią teorinę išvadą: sąmonėje kyla naujas visybiškas vaizdas, neskaidomas 
į pirmykščius elementus. Ši išvada prieštaravo funkcionalistų, struk- 
tūralistų ir asociacionistų elementaristiniam požiūriui, jog kiekvienas 
sudėtingas vaizdas gali būti suskaidytas į smulkesnius elementus. 

Būtent nuo tokių paprastų bandymų ir prasidėjo geštaltpsichologų 
žygis iš esmės pakeisti ir pertvarkyti psichologiją. Įdomu, kad euro- 
pietiškojo funkcionalizmo kritikais tapo būtent jo įtakos sferoje brendę 
mokslininkai: M. Wertheimer — vadinamojoje Viurcburgo mokykloje, o 
K. Koffkair W. Kohler - funkcionalisto C. Stumpfo (1848-1936), buvu- 
sio net Berlyno universiteto rektoriumi. 

M. Asho (1998) M. Wertheimerio, W. Kėhlerio ir K. Koffkos kelią 
rekonstruojant psichologiją skirsto į keturis etapus: 1) M. Wertheimer 
pasiūlo naują požiūrį ir naują epistemologiją, grįstą jau minėtu tariamo 
judėjimo empiriniu tyrinėjimu (nėra abejonės, kad šis naujas požiūris 

buvo visos trijulės bendrų diskusijų vaisius); 2) W. Kohler ir K. Koffka 
toliau plėtoja šį požiūrį atlikdami žmogaus, o vėliau ir gyvūnų suvokimo 
bei elgesio tyrimus (šios tyrimų programos dalis - W. Kėhlerio praleisti 
metai Tenerifės saloje tiriant žmogbeždžionių intelektą); 3) W. Kėhler 
išplėtoja geštalto principo galiojimą išoriniam pasauliui ir daugelio psicho- 
loginių problemų sprendimui; 4) M. Wertheimer išplėtoja produktyvaus 
mąstymo, kaip naujosios logikos pagrindo, tyrimus. 

Jau minėta, kad visi trys jauni mokslininkai 1910 m. susirinko Frank- 
furto komercijos akademijai priklausančiame Psichologijos institute. Ir 
patys autoriai, ir jų biografai pabrėžia ypatingą šios mokslininkų triados 
veiklos atmosferą. Jie buvo jauni ir kupini entuziazmo, ir kiekvieną dieną 
be galo daug diskutavo. Šioje draugiškoje ir dalykiškoje bendravimo 
atmosferoje ir išsirutuliojo geštaltpsichologija. Geštaltpsichologija neretai 
pateikiama kaip teigiamas kolektyvinio mąstymo pavyzdys. 

Nors trijulė, o paskui ir jų jaunieji kolegos kritikavo visokiausio plauko 
elementarizmą bei kartu su geštaltpsichologija gimusį biheiviorizmą, 
geštaltpsichologai buvo pakantūs ir kitokioms nuomonėms. Apie tai byloja 
i1r 1921 m. pradėtas leisti žurnalas Psychologische Forschung (Psicho- 
loginiai tyrimai), kurio redaktoriais buvo K. Koffka, M. Wertheimer, 
W. K6hler ir Žymiausias geštalto teorijos šalininkas iš neurologų Kurt 
Goldstein (1878-1965). Žurnalo steigėjai teigė, kad jis skirtas ne vien 
propaguoti geštaltpsichologijos idėjas, bet ir pristatyti įvairias psicho- 
logijos sritis, mokyklas ir kryptis. 

Geštaltpsichologija — gana įtakinga, nors praktiškai sunykusi psicholo- 
gijos kryptis. Susipažinus su ja iš arčiau paaiškėja, kad ji yra pakankamai 
įdomi. Tiesa, jaunus žmones ji kartais atbaido fizikalizmo, orientacijos į 
tikslius matavimus, preciziškus tyrimus ar net stipraus matematizavimo 
(pvz., K. Lewino lauko teorija) tendencijomis. Tačiau nepamirškime, kad 
geštaltpsichologija (kaip ir biheiviorizmas) — reakcija į atomizmą, ele- 
mentarizmą ir mechanicizmą, kurį propagavo klasikinės psichologijos 
mokyklos. Geštaltpsichologų tyrimų centrine problema tampa visybiš- 
kumas (visetiškumas) ir su šia problema geštaltpsichologija susidorojo 

efektyviau nei kitos psichologijos mokyklos. Tyrinėdami suvokimo, mąsty- 
mo, išgyvenimų visybiškumą, geštaltpsichologai aprašo daug dėsnių ir 
principų. Kai kurie autoriai suskaičiuoja per 100 tokių dėsnių: figūros ir 
fono transpozicijos (reakcija į dirgiklių santykį, transpozicijos dėsnį 
W. Kohler pademonstravo netgi bandymais su vištomis — ne itin gudriais 
gyvūnais), geros formos, artumo, užbaigtumo, simetrijos, panašumo, 
viseto papildymo ir t. t. Čia išvardyti dėsniai — tai priežastys, kurios 
skatina suvokimo organizaciją. Tiesa, geštaltpsichologai kalba ir apie 
geštalto veiksnį, dėl kurio elementai ir jungiasi į nedalomą visetą. Kiek 
pavyko suvokti šių eilučių autoriui, geštalto veiksnys (gal tikriau — veiks- 
niai) ir yra geštalto (struktūros, viseto) susidarymo (organizacijos) dėsnis. 

Daug dėmesio geštaltpsichologai (ypač W. Kohler) skyrė iz0morfizmo 
principui. Anot geštaltpsichologų, 1z0morfizmas rodo fizinio, fiziologinio 
ir psichologinio pasaulių vienovę. Psichiniai reiškiniai kaip visetai (geš- 
taltai) yra 1z0morfiški smegenų procesų (visetų, geštaltų) atitikmenys. 
Vadinasi, geštaltas nėra tik psichologinis reiškinys. Būtent 120morf1zmo 
principu geštaltpsichologai siekė suartinti psichologiją su gamtos moks- 
lais. Biheivioristams pavyzdžiu buvo biologija, o geštalto teorijos kūrėjai 
žvalgėsi į fiziką. Psichologijos ir fizikos tarpininku turėjo tapti geštaltizio- 
logija, tirianti visybiškas 1r dinamiškas nervines struktūras. Fizikalistines 
geštaltpsichologų intencijas lėmė ir domėjimasis fizika mokslinės karjeros 
pradžioje. Kaip matysime, tai ypač būdinga W. K6hleriui, o M. Werthei- 
mer artimai bendravo su A. Einsteinu, pastarasis netgi buvo jo tiriamasis. 
Laikydamiesi iz0morfizmo principo, geštaltpsichologai norom nenorom 
pripažino smegenų bei psichinių reiškinių paralelizmą (nors ir nepavyko 
rasti, kad jie aiškiai tai kur nors deklaruotų). Vadinasi, sąmonės elementų 
mozaikai geštaltpsichologai priešina jutimo, suvokimo ir intelektinių 
struktūrų tvarkingo susidarymo ir transpozicijos principus. Ir trys geštalto 
teorijos kūrėjai, ir daugelis jų mokinių domisi įvairia psichologijos proble- 
matika (žinoma, žvelgiant į ją pro geštalto prizmę). Mąstymas (taip pat 
įžvalga) suprantamas kaip lauko reorganizacija, dėl kurios ir sprendžiama 
problema. Insaitas (ir mąstymas) — faziškas procesas: 1) uždavinio (pra- 

dinių sąlygų) formulavimas; 2) grupavimas, organizavimas, reorganiza- 
vimas, struktūravimas ir kitos operacijos; 3) naujos struktūros aptikimas, 
įžvalga (aha, supratau); 4) realizavimas remiantis aptikta nauja struktūra. 

Kurt Lewin (1890-1947) geštalto principus perkelia į reikmių, valios, 
emocijų ir socialinių santykių sritį. Šiems reiškiniams aiškinti jis sukuria 
asmenybės dinaminę teoriją, kurios pagrindas — situacija arba psicho- 
loginis laukas. Būtent reikmės nulemia, kad vieni dalykai įgyja teigiamą, 
o kiti —- neigiamą valentingumą. 

Geštaltpsichologijos klestėjimą nuo 1912 metų iki fašizmo įsigalėjimo 
Vokietijoje rodo apgintų daktaro disertacijų gausa. M. Ash (1998) pateikia 
autorių, gynusių disertacijas iš geštaltpsichologijos srities, statistiką: 
1922-1937 m. Berlyne vadovaujant W. Kėhleriui, M. Wertheimeriui ir 
K. Lewinui apgintos 34 disertacijos, 1915-1928 m. Gisene vadovaujant 
K. Koffkai - 13 disertacijų, 1930-1973 m. vadovaujant A. Gelbui, 
M. Wertheimeriui, W. Metzgeriui ir E. Rauschui - 39 disertacijos. 

Iš žymesnių atstovų galima paminėti E. von Hornbostelį (tyrinėjo 
girdimąjį suvokimą), O. von Louensteiną (tyrinėjo nuoseklumo suvokimą), 
K. Dunkerį (tyrinėjo mąstymą), R. Arnheimą (geštalto principus perkėlė 
į estetinio suvokimo sritį, sukūrė savitą filmo teoriją). 

Po W. K6hlerio tyrimų Tenerifės saloje, po įžvalgos reiškinio atradimo 
tampa akivaizdus dviejų įtakingų mokyklų susidūrimo faktas: biheivio- 
ristams uždavinio sprendimas - tai žingsninis mėginimų ir klaidų procesas, 
geštaltpsichologams — kokybiškai naujas vienkartinis procesas - priežas- 
ties ir pasekmės susiejimas. Tačiau didžiausia kliūtis sutarti buvo vaizdas. 
Geštaltpsichologams vaizdas —- esminis sąmonės reiškimosi faktas, kuris 
1z0morfiškai susijęs su realiu fiziniu pasauliu. Biheivioristai atmeta vaizdą 
kaip tai, ko negalima apčiuopti ir nekontroliuoti. Jiems pagrindinis reiški- 
nys ir aiškinimo kategorija — reakcija. 

Geštaltpsichologijos saulėlydis? Po šio skirsnelio pavadinimo dedame 
klaustuką. Geštaltpsichologijos likimas klostėsi kiek kitaip negu biheivio- 
rizmo arba psichoanalizės (froidizmo). Abi kryptys išsirutuliojo į naujas 
kokybes — neobiheiviorizmą ir neofroidizmą. Neogeštaltpsichologijos, 

deja, neturime. Tuo pat metu geštaltpsichologija nemirė kaip kokia nors 
laikina madinga teorija, apie kurią užsimena tik mokslo istorikai. Nors 
kaip vientisa kryptis ir sunykusi, jos idėjos, sąvokos gražiai įsikomponavo 
į šiuolaikinę, ypač kognityviąją, psichologiją. Geštaltpsichologija pro- 
duktyviausiai išplėtojo holizmą — visybiškumo, visetiškumo idėją, nustatė 
aibę suvokimo dėsnių ir savybių, kurie tapo visos psichologijos, visų jos 
krypčių nuosavybe. Tokio darnaus įsikomponavimo į šiuolaikinę psicho- 
logiją gali pavydėti ir biheiviorizmas, ir gelmių psichologija, ir rusiška- 
sis biheiviorizmo variantas — pavlovizmas. Pagaliau galima priminti ir 
geštaltterapiją — psichoanalitinės pakraipos psichoterapiją, perėmusią 
geštaltpsichologijos idėjas. Šios teorijos kūrėjas Frederick (Fritz) Perls 
(1893-1970) vartoja tokias sąvokas kaip geštaltas, visybiškumas, laukas, 
figūra ir fonas, aha išgyvenimas, čia ir dabar (nors, kaip teigia 
S. Stepanov, F. Perls nebuvo perskaitęs nė vieno geštaltpsichologijos 
veikalo). 

Vis dėlto galutinė išvada būtų tokia: užgimusi vokiškosios psicholo- 
gijos klestėjimo laikotarpiu (1879-1945 m. Vokietijoje veikė 20 psicho- 
logijos institutų), besiplėtojusi netgi Pirmojo pasaulinio karo laikotarpiu, 
maždaug nuo 4-ojo dešimtmečio vidurio geštaltpsichologija ėmė nykti. 
Pagrindinė to nykimo priežastis buvo ne vidinis teorinis ar metodologinis 
„perdegimas“ ir išsekimas, o išorinė — nacizmas. Ne paslaptis, kad dauge- 
lyje šalių nemažai psichologų būdavo žydų tautybės. Pagal nacių 1933 m. 
įstatymą, iš pareigų buvo atleista daug dėstytojų ir tyrėjų, tarp jų ir 
psichologų. Iš 1933 m. Vokietijoje dirbusių vadinamųjų „pilnų“ 15 profe- 
sorių psichologų buvo atleisti šeši, 1r pastarųjų trys geštaltpsichologai 
(M. Wertheimer, A. Gelb ir K. Lewin). K. Kofika 1932 m. jau buvo 
emigravęs į JAV. Juo pasekė 1r atleistieji iš darbo. Po kelerių metų, nesutar- 
damas su naciais, Vokietiją palieka ir grynakraujis arijas W. Kohler. Būta 
aktyvaus antisemitinės pakraipos puolimo ne tik iš politikų, bet ir iš 
psichologų pusės (pvz., E. Jaensch, F. Krueger). 

Skaudų smūgį geštaltpsichologijai suduoda ankstyva jos kūrėjų ir 
plėtotojų netektis: M. Wertheimer mirė - 1943 m., K. Koffka - 1941 m., 

A. Gelb - 1935 m., K. Lewin - 1947 m.. Jauni pasitraukia iš gyvenimo 
W. Kohlerio mokiniai - K. Dunker, O. von Lauenstein ir H. von Restorff. 

Nacių valdymo ir pokario laikotarpiu geštaltpsichologijos tradiciją 
tęsė W. Metzger (Miunsteryje), K. Gottschaldt (Berlyne, po karo Rytų 
Berlyne), E.Rausch (Frankfurte prie Maino). Kaip nurodo M. Asch 
(1998), šie trys geštaltpsichologai parengė studentų gerokai daugiau negu 
trys geštaltpsichologijos kūrėjai, tačiau tik keli iš jų laikėsi geštalto teorijos 
tradicijos. Pokario Vokietijos psichologiją ėmė smarkiai veikti infor- 
macijos apdorojimo, t. y. anglosaksoniškoji, tradicija. Rytų Vokietijoje 
geštalto teorija susidūrė su marksizmo ideologija. Geštalto teorija derėjo 
su tarpukario vokiškąja kultūra (juk praktiškai ir geštalto terminas buvo 
pasiskolintas iš estetikos), tačiau nesugebėjo pritapti prie pokarinių vokie- 
čių kultūros pokyčių. Šį kiek ironišką pasamprotavimą apie geštaltpsi- 
chologijos likimą norėtųsi baigti paties W. Kohlerio mintimis, išsakytomis 
straipsnyje Geštaltpsichologija šiandien (1959): Biheivioristai tikina, 
kad jų sąvokos yra būtent tos, kurias mes visi privalome vartoti. Geštalt- 
psichologai, turintys reikalą tiek su fenomenologinio, tiek su fizikinio 
pobūdžio sąvokomis, tikisi daugiau dėmesio joms. Abi pusės jaučia, 
kad jų procedūros yra moksliškai stiprios. Kodėl mes turime kariauti? 
Daugelis biheivioristų atliktų eksperimentų man atrodo labai geri. Tai 
ar galėčiau paprašyti biheivioristų palankumo ir priimti kai kuriuos 
fenomenologinius faktus, taip pat lauko fizikos faktus? Jeigu šiuo po- 
žiūriu mes sutartume, esu tikras, galėtume puikiai darbuotis kartu. Tai 
būtų neeilinis potyris ir labai naudingas psichologijai. 

Sunku ką nors pridurti prie tokių žodžių, nors, regis, šiuolaikinė 
psichologija, vis labiau atsikratydama visokių izmų, būtent ir eina tuo 
keliu. 

Na, o visą geštaltpsichologijos kelią, mūsų nuomone, galima suskirstyti 
į penkis etapus: 

1) geštaltpsichologijos priešistorė (pradedant W. Goethe ir iki 1910 m., 
pabrėžiant Ch. Ehrenfelso Geštalto kokybes); 

2) latentinė (slaptoji) geštaltpsichologija (kai 1910-1912 m. trys 
kolegos diskutavo ir kūrė geštalto teoriją); 

3) geštaltpsichologijos raiškos ir įsitvirtinimo etapas (1912-1920 m.); 

4) geštaltpsichologijos klestėjimo etapas (Berlyno psichologijos mo- 
kykla; 1921-1933 m.); 

5) geštaltpsichologijos saulėlydis (nuo 1933 m. iki šių dienų). 


Wolfgang Kohler (1887-1967). Šių eilučių autoriaus pažintis su 
W. Kohlerio moksliniu palikimu kartu ir ankstyva, ir vėlyva. Gal tiksliau 
reikėtų sakyti taip: ankstyvoji patirtis buvo vienokia, o vėlyvoji — iš esmės 
kitokia. 1963-ieji stagnacijos pradžios metai, studijuoju aukštąją nervinę 
veiklą A. Lomonosovo universitete. Dogmatiškai dėstomas pavlovizmas. 
Studijų plane - nė vieno psichologijos dalyko. Tikroji psichologija (kaip 
ir genetika) - kapitalistų išmonė, netinkama doram tarybiniam piliečiui. 
Nekalbama net apie tokią artimą pavlovizmui ir refleksologijai kryptį 
kaip biheiviorizmas. Bet ateina 1966 metai. Maskvoje vyksta Pasaulinis 
psichologų kongresas, po jo Maskvos universitete atidaromas Psicho- 
logijos fakultetas su keliomis katedromis. Per A. Lurijos ir A. Leontjevo 
paskaitas pirmą kartą išgirstu apie geštaltpsichologiją ir W. Kėhlerį, o 
1967 m. viename Maskvos antikvariate randu jo knygos Žmogbeždžionių 
intelekto tyrimas vertimą į rusų kalbą (1930). Tais laikais Maskvos 
antikvariatuose buvo galima rasti knygų, kurių bibliotekose negausi be 
specialių leidimų (jos buvo saugomos specialiuose fonduose). Pirmasis 
W. Kėhlerio knygos skaitymo įspūdis: tai talentingas zoopsichologas, 
sugebėjęs atrasti būdus, kaip pažvelgti į gyvūnų protą. Knygos vertime 
vartojama ne sąvoka geštaltas, o jos atitikmenys - struktūra, organizacija, 
forma. Šis pirmasis W. K6hlerio, kaip gyvūnų psichikos ir elgsenos 
tyrinėtojo, įvaizdis dar neišdilęs ir šiandien, susipažinus su daug svaresniu 
JO įnašu į psichologijos raidą. Taip, formaliai žinota, kad jis — vienas iš 
geštaltpsichologijos kūrėjų, insaito ir visokių fizikinių geštaltų atradėjas, 
kitų įdomių darbų autorius. Tik dabar, rašydamas apie geštaltpsichologiją, 
galutinai įsitikinau, kad žmogbeždžionių intelekto tyrimas - tai didelės 
bendresnės programos dalis. Įdėmus Geštaltpsichologijos skaitymas galų 
gale įveikė pirmąjį įspūdį ir ,,zoopsichologo portretas“ transformavosi į 

psichologijos „teoretiko ir empiriko portretą“. W. K6hler sugebėjo ne tik 
kurti naują psichologiją, kolektyviai mąstyti su kitais kūrėjais, bet ir 
perteikti tai kitiems raštu. Iš naujo paimu į rankas Žmogbeždžionių inte- 
lekto tyrimą, skaitinėju. Akivaizdu: W. Kohleriui jau iš pat pradžių rūpi 
ne tiek pati gyvūnų protinė veikla, kiek tos veiklos mechanizmas, orga- 
nizacija, geštaltas (tiesa, minėjau, kad čia vartojamas atitikmuo struktūra), 
taip pat siekimas parodyti asociacinės psichologijos nbotumus. W. Kohler 
geštaltpsichologijos prielaidas perkėlė į gyvūnų psichikos 1r elgesio tyrimų 
sritį, siekdamas parodyti: 1) šimpanzės protingos elgsenos panašumą į 
tam analogišką žmogaus elgseną; 2) geštalto dėsnių galiojimą ne tik 
žmogaus, bet ir gyvūnų psichikai, t. y. jų universalumą. 

W. K6hler gimė 1887 m. sausio 27 d. Revalyje (dabar Talinas) XIX a. 
pradžios vokiečių emigrantų šeimoje. Tėvas Franc Eduard Kėhler, studi- 
javęs Ženevoje ir Getingene, turėjo psichologijos daktaro laipsnį ir buvo 
vokiečių gimnazijos direktorius. Tėvo brolis Ulrich Kėhler buvo Berlyno 
universiteto antikinės istorijos profesorius. Volfgango motina Wilhelmine 
Girgensohn, ministro duktė, taip pat buvo kilusi iš Pabaltijo vokiečių 
giminės, apsigyvenusios čia XVII a. pabaigoje (M. Ash, 1998). 1893 
metais (Wolfgangui tuomet buvo maždaug šešeri) šeima persikėlė į 
Volfenbiutelį (miestelis netoli Braunšveigo), kur Franc Kėhler paski- 
riamas gimnazijos direktoriumi. Šią gimnaziją ėmė lankyti Wolfgang ir 
ją baigė 1905 metais. Tais pačiais metais prasidėjo jo — studento ir tyrėjo 
— odisėja po Vokietijos universitetus: Tiubingenas, Bona, Frankfurtas 
prie Maino, Berlynas. 

Skaitant tiek Geštalipsichologiją, tiek kitus W. K6hlerio darbus, jau- 
čiamas puikus gamtos mokslų (ypač fizikos) išmanynas. Dažni psicho- 
logijos faktų sugretinimai su fizikos ar chemijos analogais, jų filosofinis 
apibendrinimas rodo tikrai plačią W. Kėhlerio erudiciją. M. Ash (1968, 
1998) - geriausias W. Kohlerio biografijos ir geštaltpsichologijos eks- 
pertas, gana išsamiai aprašo W. Kėhlerio aspiracijas tapti gamtos tyrinė- 
toju. M. Asho teigimu, tokioms aspiracijoms daug įtakos turėjo gimnazijos 
matematikos ir fizikos mokytojas Hans Geitel, parašęs keletą mokslinių 


252 4 GEŠTALTPSICHOLOGIJA 


straipsnių, susirašinėjęs su tokiais mokslo kūrėjais kaip M. Plank, 
A. A. Becguerel ir E. Ruthenford, tačiau dėl asmeninių sumetimų 
atsisakęs išvykti iš Volfenbiutelio ir užimti profesoriaus vietą ku- 
riame nors universitete. Viename iš laiškų H. Geiteliui W. Kohler 
prisipažįsta, kokią didžiulę įtaką jam padaręs šis mokytojas. Todėl 
nenuostabu, kad W. Kohler ilgokai blaškėsi tarp gamtos mokslų ir 
psichologijos, dar galutinai neišsivadavusios iš filosofijos glėbio. Baigęs 
gimnaziją (1905 m.), W. Kohler vienerius metus studijavo filosofiją, istoriją 
ir fiziką Tiubingeno universitete. Tačiau pasirinktų dalykų sąraše domina- 
vo gamtos mokslų disciplinos. Antraisiais studijų metais, jau Bonos 
universitete, W. Kohler susidomėjo eksperimentine psichologija (dėstyto- 
jas Ben Erdman). Trečiuosius studijų metus jis pradėjo Berlyno universi- 
tete, turėdamas konkretų tikslą — parašyti daktaro disertaciją. Tačiau ir 
čia, studijuodamas ir dirbdamas garsiame Carlo Stumpfo vadovaujamame 
Psichologijos institute, be psichologijos dalykų, jis rinkosi filosofiją ir 
gamtos mokslus. Čia jam dėstė Maks Plank, Walther Nernst, Heinrich 
Rubens, Emil Fischer. Be fizikos ir matematikos, dar studijavo organinę 
chemiją 1r fiziologiją. Kadangi C. Stumpf buvo Berlyno universiteto 
rektorius ir neturėjo laiko vadovauti W. Kohlerio moksliniam darbui, šis 
susiruošė vykti į Miuncheno universitetą rašyti disertacijos. C. Stumpf 
gabiam jaunuoliui pasiūlė fizikos pasiekimus pritaikyti psichologijoje. 
Darbo vadovu buvo paskirtas fizikas. W. Kohler susidomėjo garso loka- 
lizacijos problema. Kartu su fizikais sukūrė ausies būgnelio virpesių 
registracijos veidrodėlių sistemos metodiką, W. Kohler atrado, kad būg- 
nelį įtempiantis raumuo silpnina garso poveikį, t. y. veikiant stipriam garsui 
1gesnį laiką ausies būgnelio virpesių amplitudė mažėja. Disertacijoje 
aprašomi ne tik stiprių tonų, bet ir sudėtingų kalbos ir muzikinių garsų 
efektai. Būtent muzikinių garsų suvokimo priklausomybės nuo jų fizikinių 
parametrų tyrimai pastūmėjo W. Kėhlerį geštalto teorijos link. 

Du kiti pagrindiniai geštalto teorijos kūrėjai K. Koffka ir M. Werthei- 
mer taip pat įgijo platų ir gana išsamų filosofinį ir gamtamokslinį išsila- 
vinimą. Šie trys mokslininkai negalėjo nematyti tuomet vyravusio intro- 

spekcionizmo (šiai krypčiai priklausė ir jų formalus vadovas C. Stumpf), 
treniruotų stebėtojų atliekamų fenomenologinių stebėjimų trūkumų. Būda- 
mi jauni ir intelektualiai nepriklausomi, jie pribrendo radikaliai psicholo- 
gijos pertvarkai. Ši radikali naujovė ir buvo geštalto teorija, virtusi atskira 
ir savita psichologijos kryptimi - geštaltpsichologija. 

1909 m. W. Kėhler apgynė daktaro disertaciją iš psichoakustikos ir 
iš karto išvyko į Frankfurto psichologijos institutą. Ten dvejus metus 
dirbo su kitais dviem bendraminčiais. 

1913 m.W. KėGhler tapo Prūsijos mokslų akademijos Antropoidų stoties 
Tenerifės saloje (Kanarų salynas) direktoriumi. Stotyje jis dirbo iki 1920 
metų. Čia jis ir atliko garsiuosius šimpanzių intelekto tyrimus, kurių 
rezultatai buvo paskelbti knygoje Žmogbeždžionių intelekto tyrimai jau 
1917 metais (vertimas į anglų kalbą 1925 m., į rusų kalbą 1930 m.) 

Tik grįžęs iš Tenenfės, 1920 m. W. Kėhler dirba Berlyno universiteto 
Psichologijos institute, o 1921 m. su M. Wertheimeriu ir K. Koffka pradėjo 
leisti jau minėtąjį Psichologishe Forschung. 1922 m. tapo Psichologijos 
instituto direktoriumi, 1925—1926 m. Klarko universiteto (JAV) kviestiniu 
profesoriumi, 1934—1935 m. skaitė W. Jameso paskaitas Harvarde, 1935 
m. jis — Čikagos universiteto kviestinis profesorius. 

Iškilus naciams, viename Berlyno dienraštyje parašė knitišką straipsnį, 
ginantį persekiojamus mokslininkus. Naciai ėmė jį persekioti, todėl 1935 m. 
emigravo į JAV. American Psichologist, paisimindamas W. Kėhlerio 
priešinimąsi naciams, 1975 m. išspausdino M. Henke's straipsnį Vienas 
prieš nacius - Wolfgang Kohler. Emigravęs psichologijos profesorius 
ėmė dirbti Swarthomore koledže ir čia dėstė net 20 metų, t. y. iki 1955 m. 
Paskui metus praleido Prinstono universitete, vėliau dirbo tyrėjų Darthmoutho 
koledže (Naujasis Hampšyras). 1956 m. buvo išrinktas JAV psichologų 
asociacijos prezidentu. 

Gyvendamas JAV domėjosi vertybėmis, 1938 m. išspausdino darbą 
Vertybės vieta daiktų pasaulyje. Remdamasis fenomenologiškai objekty- 
via geštalto kokybės samprata, mėgino kurti vertybės (taip pat estetinės 
vertybės) teoriją. Šią kokybę jis vadino būtinybe (reguiredness), t. y. 


254 4 GEŠTALTPSICHOLOGIJA 


vienos lauko dalies negalimumu būti be kitos. Pvz., įtrūkęs apskritimas 
suvokiamas kaip apskritimas. W. Kėhler atskyrė tris aspektus: fenomeną 
(arba suvokimą), smegenų būklę ir fizinius daiktus. Visi jie susiję. Baltas 
kvadratas tamsiame lauke kaip fizikinis faktas irgi bus suvokiamas kaip 
baltas kvadratas tamsiame lauke, o šis suvokinys turės atitikmenį smegenų 
būklėje, kurią galima pavadinti baltas kvadratas tamsiame fone. Šis 
išdidus ir sąžiningas mokslininkas mirė 1967 m. birželio 11 d. Enfielde 
(Naujasis Hampšyras). W. Kėohlerio veiklos chronologija pateikiama 
lentelėje. 

W. Kohler buvo populiarus ir gerbiamas mokslininkų. Tiesa, plačioji 
visuomenė jį labiau žinojo kaip beždžionių proto tyrėją. Arthur Koestler 
cituoja jo tyrimus veikale Kūrybos aktas. Asociacijų su W. Kėhleno 
tyrimais galima rasti Pierre'o Boulle'o Beždžionių planetoje, Arthuro 
Klarko Kosminėje odisėjoje (2001), garsiame filme King Kongas (1933). 


Lentelė. Svarbesnieji W. K6hlerio akademinės ir profesinės veiklos faktai 


Metai Veikla 

1905 Baigia Volfenbiutelio gimnaziją 

1905-1906 Studijos Tiubingeno universitete 

1906-1907 Studijos Bonos universitete 

1907-1909 Studijos Berlyno universitete 

1910-1913 Darbas Frankfurto prie Maino universiteto Psichologijos institute 
(kartu su Koffka ir Wertheimeriu). Čia ir sukuriama geštalto teorija. 

1913-1920. Žmogbeždžionių (šimpanzių) elgsenos tyrimai Tenerifės saloje 
(Kanarų salynas) 

1920 Darbas Berlyno universiteto Psichologijos institute 

1921 Getingeno universiteto profesorius 

1922-1935 Berlyno universiteto Psichologijos instituto direktorius 

1925-1926 Karlo universiteto (JAV) vizituojantis profesorius 

1934 Wilhelmo Jameso paskaitos Harvarde (JAV) 

1935-1955 Swarthmoro koledžo profesorius 

1956 Darbas Prinstono universitete 

1957 Darthmoutho koledžo profesorius tyrėjas 

1958 Amerikos psichologų asociacijos (APA) apdovanojimas „Už įnašą 


į mokslą“ 

1958 Darthmoutho koledžo profesorius tyrėjas 

1958 APA prezidentas 

1958 Giffordo paskaitos Edinburgo universitete 

1965 Berlyno garbės pilietis 

1967 Vokietijos psichologų draugijos garbės pirmininkas 


Įvairūs metai: Pensilvanijos, Čikagos, Freiburgo, Miunsterio, Tiubingeno ir 
Upsalos universitetų bei Keniono ir Swarthmoro koledžų garbės 
daktaras; Amerikos mokslo ir menų akademijos, JAV nacionalinės 
mokslų akademijos, Amerikos filosofų draugijos narys. 

1967 Mirė Naujajame Hampšyre 


Lietuviškojo vertimo pabaigos žodis 


Lietuvos skaitytojui pristatoma Vilniaus universiteto Specialiosios psi- 
chologijos laboratorijos leidžiamos serijos Psichologijas klasika 3-i0j1 
knyga. Ja reprezentuojama įdomi vokiškosios psichologijos kryptis — 
geštaltpsichologija. 

Wolfgango Kėhlerio Geštaltpsichologija pasirodė 1929 m., t. y. tuo 
metu, kai geštaltpsichologija (arba vadinamoji Berlyno psichologijos 
mokykla) klestėjo tikrąja to žodžio prasme. ,„Liverighf“ leidykla knygos leidimą 
1947 m. pakartojo. Daugelio specialistų nuomone, ši knyga išsamiai 
reprezentuoja geštaltpsichologiją, nors nemažai pagyrų sulaukė ir kitų 
dviejų Kėhlerio bendražygių - K. Koffkos ir M. Wertheimerio kapitaliniai 
darbai. 

Knygoje išsamiai pristatomas ir aiškinamas geštaltpsichologijos teo- 
rinės ir metodologinės nuostatos. Be to, skaitytojas ras mūsų parengtą 
glaustą geštaltpsichologijos istorijos ir Kohlerio biografijos apybraižą. 
Todėl čia apsiribojame tik keliomis pastabomis, susijusiomis su kai kurių 
sąvokų vertimo sunkumais. 

Šių eilučių autoriui niekur neteko aptikti labai aiškaus ir glausto 
geštalto sąvokos apibrėžimo. Jau nuo W. Goethe's laikų vokiečių kalboje 
žodis gestalt jungia tris semantinius aspektus: 1) figūrą, kūno sandarą, 
išorę, individą (žmogų, gyvūną, augalą) kaip vienetą; 2) formą, vaizdą, 
sandarą (pvz., žemės); 3) asmenybę, veikėjo tipą. Geštaltpsichologai 
akcentą perkėlė į suvokiamo objekto (1r suvokinio) visybiškumą. Geštaltas 
— ne šiaip forma, figūra ar savita kūno sąranga, o nedaloma visuma, 
struktūruota visybė. 

Anglai vokiškąjį gestalt aiškina tokiais atitikmenimis kaip form (for- 
ma), structure (struktūra), shape (pavidalas), entity (visetas). Lietu- 
viškoje literatūroje, be aiškinamųjų sąvokų forma, struktūra, visybė, 
galima rasti ir sąvoką pavidalas. Pavyzdžiui, Lietuvių enciklopedijoje 
(1960, t. 22, p. 207) įrašomas žodis pavidalas (kaip pagrindinis geštalto 
atitikmuo), tačiau išsamesniam jo išsiaiškinimui nukreipiama į didžiulį 

straipsnį Forma (LE, 1955, t. 6., p. 336—339). Geštaltpsichologija prista- 
toma šios enciklopedijos straipsnyje Pavidalo psichologija. Lietuviškoje 
tarybinėje enciklopedijoje (1978, t. 4, p. 81) yra straipsnelis Geštalt- 
psichologija (rašoma, kaip matome, vienu žodžiu). Psichologijos žodyne 
(1993) geštaltas aiškinamas žodžiais visybė ir funkcinė struktūra, o 
sudurtinėse sąvokose jis rašomas atskirai (geštalto psichologija, geštaltinė 
randame, kad geštaltas (pavidalas, forma, figūra) — tai vientisas psichinis 
reiškinys visybės psichologijos teorijoje. Čia geštaltpsichologijos atitik- 
meniu siūloma visybės psichologija. 

Iš pateiktų mėginimų apibūdinti geštaltą ar surasti jo lietuviškus 
atitikmenis matome, jog sutarimo ir nuoseklumo nėra. Todėl versdami 
W. Kėhlerio Geštaltpsichologiją mes laikėmės tokių nuostatų: 1) 
pagrindiniu terminu palikti vokiškąjį žodį geštaltas (taip daro anglų, 
rusų ir kitų kalbų vertėjai, šis žodis visoms kalboms virto tarptautiniu), 
todėl nesiūlytume jo guiti iš lietuvių mokslinės kalbos (juk biheiviorizmo 
irgi nekeičiame lietuvišku atitikmeniu); 2) vartojimo patogumo sumetimais 
Jungtinėse sąvokose žodį geštaltas rašyti kartu (pvz., geštaltpsichologija, 
geštaltpsichologas, geštaltterapija). Juk tokių junginių turime aibę 
(psichoterapija, biblioterapija, neuropsichologija, etnopsichologija, 
psichoterapeutas ir t. t.). 

Tiesa, vertimą sunkino tai, kad dažnai pats Kėhleris arba atitikmenų 
pavidalu, arba apibūdindamas geštaltą dažnai vartoja sąvokas entity (vise- 
tas), whole arba wholeness (visybė arba visybiškumas), na ir patį žodį 
gestalt (geštaltas). Visybė 1r visybiškumas pabrėžia psichinio reiškinio 
(pojūčio, suvokimo, išgyvenimo, įžvalgos) vientisumą, nedalomumą. Geš- 
talto sąvoka jungia dar ir formą, pavidalą, dalių visumą. Mūsų nuomone, 
geriausias lietuviškas geštalto atitikmuo yra žodis visetas (visa drauge). 

Nemaža vertimo ir redagavimo sunkumų kėlė W. Kėhlerio labai daž- 
nai vartojama sąvoka experience (patyrimas, patirtis, išgyvenimas, nutiki- 
mas, stažas). Iš konteksto matyti, kad šią sąvoką W. Kohler vartoja 
pojūčio (jutiminio potyrio) prasme. Tačiau neretai autorius pavartoja ir 

tikrąjį pojūčio atitikmenį sensation. The New Oxford Dictionary of 
English (2001) kaip vieną iš experience reikšmių nurodo ir (pa)jausti. 
Lietuvių kalbos veiksmažodžio patirti viena iš reikšmių irgi yra pajausti. 
Vertime mes palikome terminą patyrimas, o daugiskaitoje - potyriai. 

Pagaliau dar viena vertimo keblumų kėlusi sąvoka yra empiristic. 
Šiuolaikiniame anglų kalbos žodyne kažkodėl jos visai nėra, pateikiama 
tik empiric, empirical, empirically, empiricism. Iš konteksto aiškėja, 
kad autorius empiristic vartoja dviem prasmėmis: kartais jis reiškia prakti- 
nį potyrį (mes verčiame empiriškas), o kartais - filosofinę (empirizmo) 
traktuotę - praktinę Žmonių patirtį kaip pagrindinį Žinių gavimo šaltinį. 

Knygos privalumų vardyti nereikia — skaitytojas pats suvoks, kad 
nors knyga rašyta ir išleista vos ne prieš 75 metus, keliami psichologijos 
objekto ir kiti klausimai neišblėso ir šiandien. Kohler nesileidžia į anatomi- 
jos ir fiziologijos smulkybes (kaip, pvz., J. Watson savo knygoje Psicholo- 
gija biheiviorizmo požiūriu), todėl sunku rasti kokių nors rimtesnių 
netikslumų ar šiuolaikinių neurologijos pasiekimų neatitikties faktų. Teks- 
tas pakankamai apibendrintas, kartais psichosofinio (pagal analogiją su 
biosofija) pobūdžio. Skaitytojai (ypač jaunieji psichologai) sužinos, kas 
yra teorija, kaip ji kuriama, kas yra psichologijos mokykla, kaip kritikuo- 
jami oponentai ir pagaliau koks yra geštaltpsichologijos požiūris į psi- 
chinius reiškinius. Būsimieji specialistai sužinos apie vieną iš holizmo 
(visetumo, visybiškumo) diegimo psichologijoje variantų, geriau suvoks, 
kas yra insaitas, transpozicija, 1z0morf1zmas ir t. t. 

Nūdienos psichologus kartais gąsdina kiekybinio požiūrio ir kiekybinių 
metodų dominavimas. Jau 1929 m., kai buvo siekiama tyrimo objekty- 
vumo, Kėhlens kritikuoja kiekybinių tyrimo metodų sureikšminimą. Jis 
rašo, jog kokybinė analizė yra kiekybinio tyrimo prielaida, kelia pro- 
duktyvius klausimus. 

Baigdami norėtume atsiprašyti skaitytojų už pasitaikančias klaidas 
ar vertimo netikslumus. Geštaltpsichologų, ypač klasikų, tekstai nėra 
lengvi: jie pilni filosofinių nuokrypių, fizikinių ir matematinių analogijų. 
Kartais tos analogijos tikrai vykusios. Čia negaliu nepaminėti vienos iš 

jų: knitikuodamas biheivioristus, Kohleris sako, kad muilo burbulas savy- 
bių įvairove pranoksta biheivioristų įsivaizduojamą gyvą organizmą. 
Todėl Kėhlerio ir bendražygių pasiūlytas geštaltas nebuvo dar vienas 
„psichologinis“ atomas, dar vienas mėginimas suskaidyti (redukuoti) 
psichinius reiškinius iki galutinių nedalomų dėmenų. Geštaltas yra ir 
funkcionali struktūra, ir dinamiškas visetas, ir psichinių reiškinių egzista- 
vimo principas. 

Pagaliau atsiprašome dėl literatūros sąrašo, kurį palikome tokį, koks 
yra originale. Pateikti literatūros šaltinių bibliografinius aprašus pagal 
dabar galiojančius reikalavimus (pvz., Lietuvos standartą LST ISO 690. 
Dokumentai. Bibliografinės nuorodos) nėra galimybių, nes Kėhlerio 
cituojami šaltiniai praktiškai neprieinami. 


Albinas Bagdonas 
2003 08 05, Vilnius 

